
SV. PRANCIŠKUS SALEZAS (1567-1622) 


Sios knygos autorius yra šv. Pranciškus Salezas. 
Jis gimė ir augo, kai jungtinę Lietuvos - Lenkijos 
valstybę valdė Žygimantas Augustas. Parašė šią 
knygą tais pat metais, kai Šiluvoje 1608 m. apsireiš- 
kė Dievo Motina Švč. Marija. Knygos pirmoji lai- 
da pasirodė 1609 m. Nuo to laiko jo garsas pasau- 
lyje ir Bažnyčioje auga. Mirė 1622 m., šventuoju 
buvo pripažintas 1665 m., o pop. Pijus IX 1877 m. 
paskelbė jį Bažnyčios Daktaru. Gausūs jo raštai 
buvo spausdinami 1892 - 1932 m. Jie sudaro 26 
didelius tomus. 


Gyvenimo bruožai 


Sv. Pranciškus gimė 1567 m., rugpiūčio 21 d., 
iš kilmingųjų tėvų Salės pilyje, Prancūzijos pietry- 
čiuose. Iš čia yra kilęs jo pavadinimas Salezas. Tau- 
nutis Pranukas sekė tėvų pavyzdžiu ir labai mėgo 
šelpti sutiktus vargšus, o bažnyčioje laikydavęsis 
kaip suaugęs ir subrendęs žmogus. Kalbėdavęs ten 
iš motinos išmoktas pirmąsias maldas; pasirodė esąs 
pastabus ir gabus. Greit suprato jam pateikiamą- 
sias tikėjimo tiesas; tik penkerių metų būdamas, 
pilin atėjusiems Kalvino sekėjams daręs priekaištų 

ir įrodinėjęs jų klaidas. Šešerių metų vaiką tėvai 
atidavė į La Roche pradžios mokyklą. Po poros 
metų jis buvo priimtas į Annessy gimnaziją. Mėgo 
jis versti iš lotynų į prancūzų kalbą pasakėles, duo- 
damas pasakai gražų stilių ir vaizdingą kalbą. Už 
jo gražų elgesį, švelnumą ir darbštumą gerbė jį 
mokytojai ir juo sekė mokyklos draugai. 

Pirmąją Komuniją priėmė, būdamas 10 me- 
tų. To dvasioje įvyko stambi atmaina. Jis ėmė aug- 
ti Dievo meilėje ir kilti dvasia. 

Gimnazijos mokslus baigęs, išvyko Paryžiaus 
universitetan civilių teisių mokytis, nes tėvas norė- 
jo, kad jis būtų advokatas ir teisių žinovas. Apsigy- 
veno jėzuitų įkurtoje Clermonto kolegijoje. Čia jis 
greta kitų mokslų išmoko panaudoti visus įgimtus 
gabumus žmonėms į gerą vesti, juos taisyti ir tobu- 
linti. Pats būdamas nuoširdžiai pamaldus, mielai 
studijavo filosofiją ir teologiją greta teisės mokslų 
bei kitų ano laiko su jo padėtimi susijusių karinių 
lavybų. Tai didino jo orumą, jo gabumas susival- 
dyti darė didelės įtakos draugams. 


Siekia kunigystės 


Pranciškus ilgėjosi ir troško kunigystės, bet tė- 
vas buvo tam jo troškimui priešingas. Skaudžiai 
pergyveno jis dvasios neramybes, pagundas, įsitiki- 
nęs, jog nesugeba geram panaudoti iš Dievo gautų- 
jų malonių. Sunkiai susirgo. Pasveikęs pasižadėjo 
Dievui, kad stengsis sunaudoti kiekvieną valandė- 
lę, o savo gabumus, įgytąjį mokslą ir gaunamas 
Dievo malones pakreipti taip, kad kiti geriau pa- 
žintų Dievą, kad ji labiau pamiltų, žodžiu: ieškoti 

visur didesnės Dievo garbės, nežiūrint, kiek tai jam 
pačiam kainuotų. Kartą, užėjęs į šv. Stepono baž- 
nyčią, atsiklaupė prie švč. Dievo Motinos paveikslo 
pasimelsti. Žiūri — prie paveikslo lentelė su šv. Ber- 
nardo maldos įrašu: “Atmink, o saldžiausioji Mer- 
gele Marija, jog nuo amžių nėra girdėta, kad kas, 
šaukdamasis tavo pagalbos, būtų atstumtas“... Nu- 
švito Pranciškaus širdis, jis surado savo šventiems 
tikslams pagalbininkę, švč. Mariją. Čia pat pasiau- 
kojo Dangaus Motinėlei, žadėdamas saugoti savo 
nekaltybę ir jos garbei kasdien kalbėti minėtąją šv. 
Bernardo maldą. 

Galop jo tėvas įsitikino, kad Pranciškus tikrai 
yra Dievo šaukiamas į kunigystę. Perkėlė jį mokytis 
teologijos į Paduos universitetą. Tarp mokytojų jis 
turėjo irgi garsų mokslininką, pamaldų veikėją ir 
politiką, įėzuitą Passeviną. 

Baigęs teologijos mokslus, įsigijo teologijos ir 
teisių doktoratus ir 1593 m. gavo kunigystės šven- 
timus. Vyskupas Granerius paskyrė jauną 26 me- 
tų teologą į Chablais parapiją, kur buvo labai pa- 
plitę kalvinistai. Pranciškaus švelnus būdas, malo- 
nus elgesys, jaudinantieji, bet moksliniai gilūs pa- 
mokslai sutraukdavo klausytojų minias. Visi sten- 
gėsi jį išgirsti, su juo asmeniškai susipažinti ir pasi- 
kalbėti. Sakoma, kad per kelerius veiklos metus 
kun. Pranciškus gražinęs į Bažnyčią apie 72.000 
klaidatikių. 


Vyskupas 


Genevos vyskupas Granerius, įvertindamas 
įauno kunigo uolumą, paskyrė jį sau pagalbininku 

Genevoje, o kai ganytojas 1602 m. mirė, vysk. Pran- 
ciškus užėmė jo vietą. 

Mokytas vyskupas norėjo, kad jo vyskupijoje 
esantieji kunigai siektų aukštojo mokslo. Jis raginte 
ragino dvasininkus mokytis, nes pirmiau reikia, 
kad pats kunigas nuodugniau pažintų ir pasisavin- 
tų amžinąsias tiesas, kad galėtų atskirti, suprasti ir 
atitaisyti tikybines klaidas. O tų klaidatikių ir klai- 
dų Genevoje buvo pilna. Jomis buvo užsikrėtę kai 
kurie kilmingieji, turtingieji ir mokslus ėję žmonės. 

Šv. Pranciškus ėmė veikti, apaštalauti ne vien 
gyvu žodžiu, bet ir savo laiškais ir raštais. Prancū- 
zijos valdovas, Henrikas JV, matydamas, kad kal- 
vinistų skelbiamos naujos religinės klaidos daro ža- 
los valstybei, ardo visuomenę, kad jos atitraukia 
žmones nuo krikščioniškojo gyvenimo, paprašė vys- 
kupą Ppranciškų parašyti krikščioniškojo gyveni- 
mo vadovėlį. Pranciškus pažadėjo ir savo pažadą 
ištesėjo. Savo veikalą baigė 1608 m., o spaudai jį 
paruošė sekančiais 1609 metais. Ti pavadino: “Įva- 
das į maldingą gyvenimą, arba Filiotėja“. 
O tiksliau pasakius, — Išganymo Kelias. 

Autoriui gyvam tebesant, išėjo to veikalo 40 lai- 
dų. Per 350 m. prancūziškų laidų yra apie tūkstan- 
tis. Jau 1656 m. veikalas buvo išverstas į 17 labiau 
vartojamų kalbų. XIX am. gale, atrodo, kun. Vi- 
tartas veikalą išvertė į lietuvių kalbą ir išspausdino 
Tilžėje. Kita šio veikalo laida buvusi išleista kun. 
Varnagirio pastangomis. Ji pasirodė Amerikoje. 
Pirmam pasauliniam karui pasibaigus ir Lietuvai 
atgavus laisvę, šv. Kazimiero Draugija pavedė kun. 
T. Bikinui (gim. 1875 m.) padaryti naują Filio- 
tėjos vertimą, prisilaikant daugiau prancūziško 

teksto. Vertėjas tą darbą atliko gražiai. Šv. Kazimie- 
ro Draugija Filiotėją išspausdino 1924 m. Kau- 
ne. Lietuvių Enciklopedijos žiniomis (II t. p. 506), 
1930 m. buvo išleista veikalo antroji laida, bet 
šios laidos neteko matyti. 


Pasisekimo paslaptis 


Šv. Pranciškus nemėgdavęs ginčytis. Jis žinojo, 
kad klaidatikį ne tiek veikia jo klaidų įrodymai ar 
tiesos atskleidimas, kiek pati tiesa, doros grožis. 
Savo pamoksluose ir raštuose jis skelbė Kristaus 
mokslo kilnumą; vengė užgaulingų žodžių sukly- 
dusiems, jų nebarė ir jiems nepriekaištavo. Toks 
veiklos būdas davė gerų vaisių XVI amžiuje, jis 
gausius vaisius teikia ir 20 -me amžiuje. Toje dva- 
sioje yra parašyta Filiotėja. 

Šv. Pranciškus mirė 1622 m., gruodžio 28 d., 
ir palaidotas Annessy bažnyčioje. Pagarsėjo dide- 
liais stebuklais; juos ištyrusi, Bažnyčia paskelbė 
Pranciškų šventuoju 1665 m. Bažnyčios Daktaro 
garbę gavo 1877 metais už savo vertingus raštus. 

1967 m. sausio 29 d. popiežius Paulius VI 
parašė apaštališkąji laišką Prancūzijos, Šveicari- 
jos, Piemonto kardinolams, arkivyskupams ir vys- 
kupams, plačiau aptardamas šv. Pranciškaus Sa- 
lezo asmenį ir jo veiklą 400 metų nuo jo gimi- 
mo sukakties proga. 

Savo laiške popiežius nurodo į nenykstančią 
Annessy garbe, kur šiemet įvyks vietos Ganytojo 
kvietimu nepaprastos iškilmės, gausiai dalyvau- 
jant šv. Pranciškaus Salezo gerbėjams, vysku- 
pams ir tikinčiųjų minioms. Viešai bus dėkojama 

Dievui už Pranciškaus iškėlimą į šventųjų eiles 
ir kad išganingoje šventojo įtakoje ne vien jo lai- 
kais, bet ir sekančiais amžiais, kūrėsi jo įtakoje vie- 
nuolijos ir gausūs tikinčiųjų būriai siekė asmeni- 
nio šventumo. Jo išmintinga sielovada, nepapras- 
tos dorybės, sielų meilė, jo darbštumas, nuoširdu- 
mas ir jo raštuose spindinti Dievo meilė padarė 
jį Bažnyčioje iškilų ir didelį. 

Savo teigimams pagrįsti, popiežius pateikia 
šv. Pranciškaus Salezo knygos Išganymo Kelias 
— Filiotėja pora ištraukų, kviesdamas artimiau 
pažinti šventojo raštus ir jo dvasią. 

Popiežiaus Pauliaus VI laiškai tilpo L“Osser- 
vatore Romano 1967 m. vasario 10 d., nr.6 (895). 


Kun. K. A. Matulaitis, MIC 


SV. PRANCISKAUS SALEZO MALDA 


paaukojant veikalą Viešpačiui Jėzui 


Saldžiausias Viešpatie Jėzau, mano Išganytojau 
ir Dieve, klaupęs prie Tavo Didenybės sosto, auko- 
ju ir pašvenčiu Tavo garbei šį mano mažavertį vei- 
kalą. 

Mano Įėzau, savo palaima lydėk kiekvieną 
šios knygos žodį, kad sielos, kurioms jį skyriau, be- 
skaitydamos gautų šventų įkvėpimų gausą, ko nuo- 
širdžiai joms trokštu, ir kad aš, kitiems nurodyda- 
mas kelią į šventumą, nebūčiau sugėdintas būsi- 
mame gyvenime, bet kad drauge su visais nuolat 
giedočiau Tau pergalės giesmę. 

Šventas yra Tavo Vardas! Nesiliauju Tave 

garbinęs visa širdimi, nežiūrint mano maraus gy- 
venimo atmainų. Gyvuok ir gyvenk, o ĮTėzau! Gy- 
venk mūsų širdyse dabar ir per amžius. Amen. 


SVENTO PRANCIšKAUS SALEZO 
ŽODIS 


Malonus skaitytojau, labai prašau tavęs, perskaityk 
šiuos kelis žodžius savo naudai ir mano džiaugsmui. 


Senovėje gyveno gėlininkė Glycera. Ti mokėda- 
vusi taip dailiai sudėstyti gėlių žiedus ir nupinti 
gražiausius vainikus, kokių nepajėgęs nupiešti nė 
garsus menininkas Pausius. Panašiai veikia šven- 
toji Dvasia, suteikdama mums įvairių žinių savo 
tarnų gyvuoju žodžiu ir raštais, kad tobulintume 
savo dvasinį gyvenimą. Nors esmėje pamaldumo 
mokslas visur yra tas pats, bet rašytojų patarimai, 
kurie taikosi prie esamų sąlygų ar aplinkybių, įgau- 
na naujos spalvos ir grožio. Apie maldingą gyve- 
nimą nenoriu ir negaliu rašyti ką kita, kaip tik tai, 
ką yra palikę mūsų senoliai raštu. Čia, malonus 
Skaitytojau, rasi tas pačias gėles, tik mano vaini- 
kas iš jų yra kitaip supintas. Rašytojų mintys yra 
gėlės; jos čia kitaip suskirstomos ir pateikiamos. 

Visi, kurie lig šiol buvo rašę apie maldingumą, 
norėjo pamokyti tuos, kurie gyveno atsiskyrę nuo 
žmonių, arba mokė tokio maldingumo būdo, kuris 
reikalavo pilno nuošalumo, atsiskyrimo iš pasau- 
lio. Aš noriu kalbėti žmonėms, kurie gyvena kai- 
muose, miestuose ar turtingųjų rūmuose. Jie turi 
kasdien daug užsiėmimų ir teisinasi, jog neturį lai- 
ko maldingumo lavyboms. 

Pasakojama, jog esąs augalas, Kristaus palme 
vadinamas, kurio neliečia joks gyvulys. Yra daug 
žmonių, gyvenančių pasaulio sūkuryje, kurie ven- 
gia paliesti krikščioniško maldingumo klausimą. O 
aš noriu parodyti, kad nėra sunku pasidaryti mal- 
dingu žmogumi krikščioniškojo maldingumo lavy- 
bomis, neapleidžiant savo kasdieninių pareigų nei 
darbų. Yra teigiama, kad perlų sraigė, augdama 
įūros dugne, nesileidžia vidun nei vieno sūraus 
vandens lašelio, nes ir įūros gelmėse esą gėlo van- 
dens šaltinių. Arba, yra tokių paukščių, kurie 
skrenda per liepsną tokiu greičiu, kad ugnis nesu- 
spėja apsvilinti jų plunksnų. Panašiai yra su stip- 
rios valios siela. Ji gali gyventi pasaulio Žmonių 
pačiame sūkuryje ir nebus blogų žmonių pavyz- 
džio paveikta ar suteršta. Ti, ten būdama, gali už- 
tikti saldžių suraminimo šaltinių ir tarp visų gyve- 
nimo kartybių, gali skrajoti viršum žemiškųjų pa- 
geidimų liepsnų, visai nenusvildama maldingumo 
sparnų. Tiesa, tai nėra lengvai pasiekiama, nes 
tam reikia didesnio uolumo ir pastangų. 

Šiuo savo raštu norėčiau padėti visiems tiems, 
kurie tikrai nori ir trokšta išmokti, kaip reikia pa- 
maldžiai krikščioniškai gyventi. 

Ne mano sumanumu ar noru pasirodė spaudo- 
je šis “Įvadas į maldingą gyvenimą“. Buvo taip: 
viena dora, maldinga siela, Dievo malonės skati- 
nama į maldingą gyvenimą, prašė manęs jai padėti 
ir būti jos dvasios vadu. Aš gi, būdamas jai dėkin- 
gas už daug ką, stengiausi ją pamokyti, teikti pata- 
rimų. Vesdamas ją visais pamaldumo laipsniais, 
kaip ji to norėjo, taikiausi prie jos padėties, palik- 
davau jai savo parašytus patarimus, kad jais galėtų, 

reikalui esant, pasinaudoti. O ji juos skaitydavo 
vienam mokytam ir dievobaimingam vienuoliui; 
tas gi, manydamas, kad tie laiškai bus naudingi 
daugeliui sielų, ragino paskelbti juos viešai. Aš ne- 
buvau tam priešingas, nes tas vienuolis man darė 
didelės įtakos ir jo nuomonė paprastai viršijo ma- 
nąją. Kad tie patarimai būtų visiems aiškesni ir pri- 
einamesni, juos peržiūrėjau ir padariau reikalingas 
pastabas, daviau paaiškinimus. Ilgiau prie jų dirb- 
ti neturėjau laiko; todėl nedaug yra juose tiesaus 
aptarimo, nors nemažai yra gerų ir naudingų pa- 
tarimų. Juos stengiausi pateikti aiškiai, nors neturė- 
jau laiko keliamų minčių išdailinti. 

Knygoje nuolat kalbu į Filiotėją. Tas var- 
das reiškia Dievo mylėtoją. Per Filiotėją no- 
riu prabilti į visus, kurie geidžia pamaldžiai gyven- 
ti: jiems yra skiriami visi pamokymai, nors buvo 
rašyti tik vienai sielai. Taikydamasis prie visų, no- 
rinčių karščiau mylėti Dievą, savo “Įvadą į mal- 
dingą gyvenimą" paskirsčiau į penkias dalis. 

Pirmoje dalyje stengiuosi paraginti Fi lio- 
tėją, kad ji, pasinaudodama mano patarimais ir 
siūlomomis lavybomis, tvirtai pasiryžtų pakeisti sa- 
vo gerus sumanymus ir norus į pamaldų gyveni- 
mą, kad atliktų išpažintį iš viso gyvenimo ir, pri- 
ėmus Išganytoją šv. Komunijoje, visiškai pasišvęstų 
Jėzui, nuoširdžiai ir tvirtai jį mylėdama. 

Antroje dalyje parodau sielai du keliu, ku- 
rie ją veda į glaudžią vienybę su Dievu. Tiedu ke- 
liai yra: 1) šv. Sakramentų priėmimas; per juos pri- 
artėja Dievas ir nusižemina, teikdamas mums gau- 
sias savo malones; 2) malda; per ją pakylame vi- 
sa sielos esme prie Dievo. 

Trečioje dalyje mokau Filiotėją, kaip ji tu- 
rėtų lavintis dorybėse, siekiant tobulybės, kurios 
jos padėčiai ir luomui yra tiknkamos ir reikalin- 
gos. Čia siela ras keletą patarimų, kurių pati vie- 
na niekur kitur nebūtų suradusi. 

Ketvirtoje dalyje nurodau sielai kai ku- 
riuos sielos priešų daromus spąstus ir pamokau, 
kaip jų išsisaugoti, iš jų išsipainioti, o paskui be pa- 
vojaus eiti tobulybės keliu. 

Penktoje, paskutinėje dalyje vedu sielą į 
šventą užuovėją, kad pailsėjusi, atvėsusi ir sustip- 
rėjusi galėtų sparčiau žengti maldingumo keliu. 

Mūsų gyvenamojo laiko žmonės yra labai pa- 
dykę. Kai kurie jų, manau, gali teigti, kad mano 
pateikiami maldingumo nuostatai ir taisyklės gali 
būti naudingi vienuoliams ir tiems žmonėms, ku- 
rie lavinasi maldingume, bet ne viesiems, nes jų 
laikantis, reikia turėti daug laiko; net pačiam vys- 
kupui jo gali pritrūkti, kai jis yra apsunkintas, kaip 
aš, pareigų našta. Pagaliau, tos lavybos atitrauk- 
tų nuo svarbesnių reikalų, kuriems jis yra skirtas. 
Į tąjį galimą priekaištų, malonus Skaitytojau, at- 
sakau šv. Dionizo žodžiais: “Vyskupui tenka ves- 
ti sielas į tobulybę, nes vyskupo paskirtis tarp 
žmonių yra aukščiausia, kaip tarp angelų serafinų, 
kurie yra aukščiausieji tarp visų angelų; vyskupas 
negali švenčiau ir tiksliau panaudoti savo laiko, 
kaip mokydamas maldingumo ir vesdamas sielas 
į tobulybę.* 

Senovės vyskupai ir Bažnyčios tėvai stropiai ėjo 
šias savo pareigas,bent neblogiau už mus, o visdėl- 
to jie nepaniekino prie jų besiveržiančių sielų ir 
surasdavo laiko jomis rūpintis. Tai aiškiai matome 

iš pasilikusių jų laiškų. Jie sekė apaštalais, kurie 
nors buvo siųsti į viso pasaulio piūtį, betgi nepalik- 
davo derlingesnių varpų skyrium, jas stropiai saugo- 
dami. Kas gi nežino, kad "Timotiejus, Titas, Filo- 
menas, Onezijas, Teklė ir Apija buvo didžiojo šv. 
Povilo mylimiausieji dvasios vaikai? O šv. Mor- 
kus ir Petronėlė — šv. Petro. Sakau Petronėlė, nes 
kaip teigia mokyti vyrai Boronius ir Galonius, ji 
nebuvusi tikra šv. Petro duktė, bet dvasinė augin- 
tinė. O ar šv. Petras nėra rašęs vieną savo svar- 
biųjų laiškų maldingai moteriai Elektai? 

Pripažįstu, kad reikia daug pavargti, vedant 
sielas ypatingai skirtingu keliu. Bet tas vargas tei- 
kia džiaugsmo ir paguodos, panašiai, kaip piovė- 
jams ar vynuogių rinkėjams — juo labiau turi pa- 
vargti, juo didesnis juos ima džiaugsmas, gausų 
derlių bevalant. Tas vargas kartu ir širdį gaivina, 
kaip cinamono kvapas nešančius prekes per Ara- 
bijos tyrus. Tigrietė, besivydama jos vaikus pagro- 
busį šaulį, radus jų vieną pakeliui pamestą, pa- 
griebia vaiką užsimeta ant nugaros ir, nors jis bū- 
tų sunkokas, visu greičiu skuba su juo atgal į guo- 
li, visai nejausdama sunkumo, nes motinos mei- 
lė palengvina naštą. Argi tėviškoji ganytojo šir- 
dis gali nesidžiaugti, sutikusi trokštančią maldin- 
gumo sielą? Nieko nelaukdamas, pasiima jos naš- 
tą ant savo pečių ir neša besidžiaugdamas, kaip 
motina kad džiaugiasi kūdikiu prie savo krūtinės: 
ji tada atrodo daug linksmesnė ir vikresnė. Bet 
tam reikia tėviškos širdies. Ją turėjo apaštalai ir 
apaštališkieji vyrai; jie vadindavo savo mokinius 
ne tik vaikais, maloniai šaukdavo juos vaikučiais. 

"Tiesa, rašau šį veikalą apie maldingumą, nors 

pats nemaldingas esu, bet trokštu būti, ir tas ma- 
no troškimas, malonus Skaitytojau, padrąsina ma- 
ne pamokyti tave. 

Vienas mokslininkas teisingai yra pasakęs:no- 
rint išmokti, reikia mokytis. Geriau betgi yra 
klausytis, o už vis geriausia — kitus mokyti. Šv. 
Augustinas, rašydamas pamaldžiai Florentinai, 
sako, kad dažnai atsitinka, jei kas kitam duoda, 
pats užsitarnauja, kad ir jam būtų duota, o kas 
moko, — kad ir pats daugiau pramoktų. 

Aleksandras Didysis buvo liepęs nupiešti gra- 
žuolės Kompastės paveikslą. Tam darbui buvo pa- 
kviestas garsus menininkas Apelles. Jis, nuolat 
stebėdamas mergaitės grožį, jos paveikslą bepieš- 
damas taip įsimylėjo, kad Aleksandras Didysis, jo 
pasigailėjęs, leido jam pasiimti Kompastę už mo- 
terį. Aleksandras atidavė draugui tai, ką turėjo ma- 
loniausio.Plinius rašo, kad didysis karys parodęs 
čia tiek širdies, kiek ir didžiame laimėtame mū- 
šyje. 

Malonus Skaitytojau, mano drauge, žinau, jog 
Dievas nori, kad aš, būdamas vyskupas, tavo šir- 
dyje pieščiau ne tiktai paprastas dorybes, bet ir la- 
bai Dievui brangų ir malonų maldingumą. Su 
noru imuosi šio darbo; tai mano pareiga, joje yra 
Dievo valia, kad gerai pareigą atlikdamas, beskie- 
pydamas kitų širdyse pamaldumą, turėčiau vilties, 
kad ir aš pats labiau Dievą pamilsiu. O Gerasis Die- 
vas, matydamas, kad aš jį myliu, suteiks man 
maldingumo dovaną amžinajame džiaugsme. 

Kai gražioji Rebeka, skaisti ir kukli, girdė Iza- 
oko kupranugarius, ji buvo parinkta jam sužadė- 
tine; iš jo pasiuntinio gavo auksinius auskarus ir 

apyrankes. Ir aš turiu viltį begalinėje Dievo galy- 
bėje ir gerume, kad man, bevedant prie išganin- 
go maldingumo šaltinio sielas, ir mano menku- 
tė siela bus pakviesta būti Dievo sužadėtine; mei- 
lės ausin tars savo amžinos meilės žodžius, o ma- 
no rankoms suteiks jėgos tęsti darbus žemėje. 

Tame yra visa tikro pamaldumo esmė, kurios 
prašau Viešpatį sau ir visiems šv. Bažnyčios vai- 
kams; jai skiriu visus savo troškimus. 

Annessy, Šv. Magdalenos šventėje, 
1609 m., liepos 22 d. 


REDAKTORIAUS PASTABOS 


Šio veikalo vardas Filiotėja yra lietuviuose 
įprastinis, įsipilietinęs. Nors originale ir angliška- 
me vertime eina pirmoje eilėje “Įvadas į maldingą 
gyvenimą“, o antroje — Filiotėja. Dabar jį pava- 
dinome Išganymo Kelias. 

Šv. Pranciškus Salezas prakalboje aiškina, kad 
jis rašo ir kalba su Filiotėja ir tas graikų žodis reiš- 
kiąs “mylimą sielą“, arba “įsimylėjusį Dievuje“. O 
tai apima keikvieną asmenį, kiekvieną pamaldžią 
sielą. 

Paliekamas yra taipgi veikalo suskirstymas į 
penkias dalis, bet skyrių antraštėlės žymiai sutrum- 
pinamos, skyriaus turinį sutraukiant į du, tris žo- 
džius, vieton pilno vieno ar dviejų sakinių. Skyriai 
atžymimi arabų skaitmenimis, kaip greičiau per- 
skaitomais. 

Lietuviškas tekstas patobulinamas, nurodant 
šv. Rašto vietas, iš kurių yra imami veikalo šv. Raš- 


19 


to žodžiai ar atpasakojami įvykiai. Senovėje nebu- 
vo lengva įsigyti šv. Raštą. Dabar šv. Rašto knygos 
yra plačiai paplitusios ir lietuvių tarpe. Žinant iš 
kurios vietos imami žodžiai, lengva juos patikrinti 
ir į juos įsigilinti. To laikosi ir veikalo vertėjai į 
anglų kalbą. 

Teko taip pat atitaisyti, kaip man atrodo, per 
daug mūsų vertėjo sulietuvintus kaimo gyvenimo 
vaizdus, kurių nėra originale: kaimo vakaruškas, 
jos yra suprantamos vien vyresnio amžiaus lietu- 
viams, o miestuose augęs jaunimas kaimo nėra ma- 
tęs, jame negyveno. Senieji kaimo papročiai turi 
savo istorinę vertę, bet šiame veikale jie nebūtini. 

Sv. Pranciškaus Salezo gyvenimo bruožai ang- 
lų kalbos laidose yra imami iš jo šventei skirtų bre- 
vijoriaus skaitymų. Aš panaudojau patikimesnius 
istorinius šaltinius jo gyvenimo santraukai atpasa- 
koti. Nieko neminiu apie šv. Pranciškaus padary- 
tus stebuklus, pripažintus Bažnyčios teismo ir jų 
septynis įvardintus kanonizacijos bulėje 1665 m. 
Jie randami anglų kalba paskelbtuose leidiniuose. 

Šv. Pranciškaus patrauklūs vaizdai ir žodžiai, 
be abejo, patrauks tavo, Mylima Siela — Filio- 
tėja, dėmesį, nuotaiką ir kilnųjį jausmą prie vi- 
sų idealo Idealo — Dievo. Jį pažinti, jam tarnauti, 
jį mylėti yra visų mūsų gyvenimo aukščiausias 
tikslas. 


Redaktorius 

PIRMOJjI DALIS 


1. Tikras maldingumas 


Maloni Filiotėja, pati būdama tikra krikš- 
čionė, be abejo, norėtum būti maldinga, nes žinai, 
kad toji maldingumo dorybė labai patinka Dievui. 
Tačiau pati supranti, kad padaryti nukrypimai ko- 
kio nors darbo pačioje pradžioje ar klaidos, lai- 
kui bėgant taip įsigali, jog jų kai kada ir atitai- 
syti neįmanoma. Pirmiausia, tat, reikia žinoti, kas 
yra tikroji maldingumo dorybė, kad ją galėtum at- 
skirti nuo netikrų ir tuščių. Jei to nežinotum, ga- 
lėtum lengvai suklysti ir daug laiko sugaištum, be- 
silavindama klaidingame ir netikrame maldingu- 
me. 

Aurelius piešdavęs visų veidus panašius į sau 
patinkamų moteriškių veidus. Taip ir maldingu- 
mą kiekvienas piešia, kaip įam patinka ar įsivaiz- 
duoja. Kuris nuolat pasninkauja, tariasi tikrai yra 
maldingas, nors tebenešioja savo širdyje piktumą 
su pavydu. Pasninko metu nedrįsta suvilgyti lie- 
žiuvį vandens lašelių, o visgi nebijo tuo pat lie- 
žiuviu apkalbėti net šmeižti kitus, pavilgęs savo 
liežuvį artimo kraujuje. Kitas giriasi savo pamaldu- 

mu, nes sukalba kasdien daug maldų, tuo tarpu 
jo lūpos taria daug piktų keiksmų, mėto namiš- 
kiams ir kaimynams užgaulingus žodžius. Yra to- 
kių, kurie mielai šelpia vargšus, nesigaili duoti net 
gausių išmaldų, bet nenori dovanoti atsiprašan- 
čiam savo priešui nei jam tarti palankų žodelį, 
atleisdamas kaltę. Pagaliau yra atlaidžių, kurie 
greitai dovanoja užgavimus, bet savo skolų geruo- 
ju nenori mokėti; tai daro vien teismo verčiami. 
Paprastai tokie žmonės yra vadinami maldingais, 
nors jie nėra tokiais. Kai karaliaus Sauliaus bude- 
liai įsibrovė į Dovydo namus, norėdami jį nužu- 
dyti, jo žmona Micholė užmetė Dovydo rūbus ant 
vieno tarno, paguldė lovon ir pranešė, jog vyras 
sergąs. Panašiai daro daug žmonių. Tie prisidengia 
maldingumo darbais, auduoda esą maldingi, o iš 
tiesų jų tariamas maldingumas yra vien tik akių 
dūmimas, tikrojo maldingumo šešėlis. 

Tikras ir gyvas maldingumas, brangioji Filio- 
tėja, negali kilti iš kur kitur, kaip iš Dievo mei- 
lės. Tiesą pasakius, ji yra ne kas kita, kaip tikro- 
ji Dievo meilė, ir tai ne bile kokia. Nes Dievo 
meilė, kai ji puošia mūsų sielą ir padaro mus mie- 
lus Dievui, vadinasi malonė; o kiek ji suteikia jė- 
gos gera daryti, vadinasi ištikimybė; bet Dievo 
meilė pasiekia mumyse tokį laipsnį, kad mes tos 
meilės skatinami, rūpinamės ne vien daryti gerus 
darbus, bet stengiamės juos net padaryti rūpestin- 
gai, tobulai, noriai ir dažnai, tuomet toji veikian- 
čioji mumyse Dievo meilė vadinasi maldingu- 
mas. 

Strausai neskraido niekad, vištos labai retai, 
nenoromis ir sunkiai, o arai, balandžiai ir kregž- 

dės skraido lengvai, greitai ir aukštai. Panašių 
laipsnių yra ir tarp žmonių: nusidėjėlis niekad ne- 
kyla į Dievą, jis šliaužia žeme ir žemės reikalais 
tesirūpina; teisingasis, kuris dar nėra įpratęs į mal- 
dingumą, protarpiais pakyla gerais darbais prie 
Dievo, bet tai daro retai, tingiai ir sunkiai. Tik- 
rai maldingas žmogus skrenda dažnai mintimi ir 
darbu prie Dievo, iškildamas meilėje šarpiai ir 
aukštai. 

Kitaip sakant, maldingumas yra tas dvasios 
smarkumas, per kurį veikia mumyse Dievo mei- 
lė gerais darbais, o mes darome juos su noru ir 
greitai. Būdami ištikimi Dievui, laikomės visų įsa- 
kymų, o pasidarę maldingi, tuos Dievo įsakymus 
vykdome pilnai ir su noru. Kas Dievo įsakymų ne- 
silaiko, tas Dievo nemyli: tas nėra nei geras, nei 
pamaldus. Norint būti geru, reikia būti ištikimu 
Dievui, o norint pasidaryti maldingu, reikia pri- 
dėti ištikimybės gerus darbus. Ištikimas ir ištver- 
mingas maldingumas skatina mus įvykdyti ne tik 
noriai ir pilnai visus Dievo įsakymus, bet dar pa- 
daryti galimai daugiau gerų darbų, nors jie ne- 
būtų įsakyti, o vien patarti ar įkvėpti, kad ir juos 
su meile ir rūpestingai padarytum. 

Kaip pradedąs taisytis ir jau mėginąs vaikš- 
čioti ligonis vos-ne-vos padaro keletą žingsnių ir 
tai su dideliu vargu ir lėtai, taip ir nusidėjėlis, ką 
tik pakilęs iš savo nedorybių, eina pamažu ir sun- 
kiai Dievo įsakymų keliu, kol pasiekia maldingu- 
mą.Tuomet kaip sveikas ir stiprus žmogus ne tik 
eina kaip reikiant, bet pradeda smarkiai bėgte bėg- 
ti įsakymų keliu, dažnai panaudodamas patarimus 
ir Dievo įkvėpimų kelią. 

Galop, tarp meilės ir maldingumo yra nedide- 
lis skirtumas, tik toks, kaip tarp ugnies ir liepsnos, 
nes meilė, būdama dvasios ugnimi, kai įsidega, 
pavirsta maldingumu. 'Tuo būdu maldingumas ne- 
prideda prie mmeilės ugnies nieko kita, tik gyvąją 
liepsną, kurios dėka įkaista meilė ir ji pasidaro 
veikli, besilaikant Dievo įsakymų. 


2. Maldingumo ypatybės 


Senovėje žydų žvalgai, kurie nenorėjo patekti 
į žadėtąją žemę, sugrįžę melavo, sakydami, jog ten 
žemė ryjanti ateivius, oras esąs taip troškus, kad 
niekas ilgai negyvenąs, ir ten esantieji gyventojai 
esą milžinai, paprastus žmones ryją kaip muses. 
Panašiai gąsdina sielas ir šis pasaulis: jis peikia 
šventą maldingumą, šmeižia maldingus žmones, 
esą jie yra žiaurūs, paniurėliai, susikrimtę, nuliūdę, 
kad maldingumas gadinąs žmogų, darąs jį niekam 
netikusiu išgverėliu, vien apsunkinančiu kitus. Bet 
kai žvalgai Įozuė ir Koleb užtikrino savuosius, jog 
pažadėtoji žemė yra gera, derlinga ir graži, kad 
valdyti ją bus malonu ir naudinga, taip ir šventoji 
Dvasia užtikrina šventųjų lūpomis ir Išganytojas 
gyvuoju žodžiu, kad maldingas gyvenimas yra ma- 
lonus ir laimingas. 

Pasaulio žmonės mato tik tai, kad maldingi 
asmenys pasninkauja, meldžiasi, nukenčia skriau- 
das, gelbsti silpnuosius, šelpia vargšus, budi, ne- 
daug miega, suvaldo savo pyktį, nugali pageidimus, 
atsisako kūno malonumų ir kitaip save vargina, o 
tai, anot jų, nėra malonu ir lengva. Bet pasaulio 
žmonės nemato maldingumo vidaus vaisių, širdies 

džiaugsmo, kuris paverčia sunkius vargus malo- 
niais. 

Stebėkite bites. Jos surenka net iš karčių gėlių 
saldų medų. Panašiai daro maldingos sielos: jos iš 
karčiųjų savo vargų susirenka nepaprastų dvasios 
saldybių. Ugnis, kalavijas ir skaudžiausios kan- 
čios kankiniams buvo it gražiausios gėlės ir kvepa- 
lai. Jeigu maldingumas pajėgia taip nuraminti 
kančių skausmus ir mirties baimę, tikrai, jis padės 
ir įsigyti dorybių. 

Cukrus pasaldina neprinokusių vaisių aitru- 
mą ir pataiso pernokusius, apsaugoja juos nuo su- 
gedimo. Maldingumas veikia kaip dvasinis cukrus; 
jis pasaldina vargų kartumą ir patirtą džiaugsmų 
žalą. Maldingumas apsaugoja vargšą nuo rūpesčių, 
turtuolį nuo godumo, prispaustajam duoda drąsos, 
o laimingąjį saugoja nuo išdykumo; jis apsaugoja 
vienišuosius nuo vienatvės liūdesio, o pasauliečius 
nuo pasileidimo. 

Maldingumas šaltyje veikia kaip ugnis, karš- 
tyje — kaip rasa; jis moko tinkamai naudotis tu- 
rimais turtais ir kantriai pakelti neturtą, rasti sau 
naudos ir teikiamoje pagarboje ar pareikštoje pa- 
niekoje. Maldingumas priima tokia pat dvasia 
džiaugsmą ir skausmą, nes pamaldi siela via visuo- 
met kupina neišsakomos saldybės. 

Pažvelkime į patriarcho Tokūbo regėtus laip- 
tus; tai tikrai buvo malonus vaizdas. Dvi šoninės 
atramos, kurios palaiko laiptus, viena reiškia mal- 
dą, ieškančią Dievo meilės, o antra — reiškia Sak- 
ramentus, kurie Dievo meilę mums perteikia, patys 
gi laiptai — tai tos pačios Dievo meilės laipsniai: 
jais kopiame, įsigydami vieną dorybę po kitos, ar 

grįžtame, darydami labdaros darbus artimui, visa- 
da jais kylame artyn prie Dievo, vis labiau ir 1a- 
biau su juo susivienydami pamaldumu. 

Žmonės, kurie kopia tais laiptais aukštyn ar 
žemyn, yra angeliškos širdies asmenys, tai it ange- 
lai žmonių kūne. Jie yra nebejauni, bet savo dva- 
sios vikrumu yra panašūs jaunikaičiams. Jie turi 
maldos sparnus, kad galėtų skristi prie Dievo, turi 
kojas, kad galėtų vaikščioti žmonių tarpe, meilin- 
gai padėdami jiems reikale. Jų veidai yra skaistūs 
ir linksmi, nes visa priima iš Dievo rankos ramiai 
ir maloniai. Jų galvos nepridengtos, rankos plikos, 
tai reiškia, kad jų visi jausmai, darbai ir mintys 
yra nukreipti į Dievą; savyje jie nepalaiko nieko 
nepadoraus, todėl jie patinka Dievui. Jų kūnas pri- 
dengtas gražiu, lengvu rūbu, tai reiškia, kad jie 
naudojasi šio pasaulio gėrybėmis tik tiek, kiek to 
reikalauja jų luomas, padėtis ir padorumas. Tai 
yra visų maldingų sielų vaizdas. 

Tikėk man, Filiotėja, maldingumas yra 
saldybių saldybė, visų dorybių karalienė, nes ji yra 
tobula ištikimybė Dievui. Jeigu ištikimybę pava- 
dinsime medžiu, tai maldingumas bus jo žiedai; 
jei ištikimybė yra deimantas, tai maldingumas bus 
jo spindėjimas; jeigu balsamas, — tai maldingumas 
yra jo kvapas, kuris gaivina žmones ir linksmina 
angelus. 


3. Maldingumas tinka visiems 

Dievas, sutverdamas pasaulį, liepė augalams, 
kad kiekvienas jų neštų Dievo garbei viasius pagal 
savo prigimtį. Lygiai ir krikščionims, žemiškiems 

Bažnyčios angelams, paliepė, kad kiekvienas neštų 
maldingumo vaisius, laikantis savo luomo ir pa- 
šaukimo. Kitaip privalo reikštis maldingume šio 
pasaulio galiūnas, o kitaip darbininkas; kitaip tar- 
nas, o kitaip valdovas, vėl kitaip našlė, o kitaip 
mergaitė ar ištekėjusi moteriškė. Be to, kiekvienas 
žmogus privalo lavintis maldingume, atsižvelgiant 
į savo pajėgas, darbus ir pareigas. Jei vyskupas no- 
rėtų gyventi kaip nuo žmonių atsiskyręs vienuolis 
kartūzas ar moterystėje gyvenantieji nesirūpintų 
turtais, kaip vienuoliai kapucinai, jei darbininkas 
ar tarnaitė norėtų kasdien melstis ilgas valandas 
bažnyčioje kaip vienuoliai, o jei vienuolis panorė- 
tų rūpintis artimųjų reikalais kaip vyskupas, argi 
toks maldingumas nepasidarytų juokingas, tuščias 
ir net kenksmingas? O panašias klaidas daro daug 
žmonių. Pasaulis gi, nesugebėdamas ar nenorėda- 
mas atskirti, kur yra maldingumas, o kur nesusi- 
valdymas, murma ir net piktžodžiauja maldingu- 
mui, kuris visai nekaltas, kad kaikurie neišmanė- 
liai daro netvarką. 

Tei yra tikras maldingumas, Filiotėja, jis 
nieko negadina, bet viską patobulina. O jei kenk- 
tų kieno nors teisėtam pašaukimui, jis būtų netik- 
ras, klaidingas. Išmintingasis Aristotelis sako, kad 
bitė, rinkdama medų iš žiedų, nesunaikina gėlių 
kvapo. Tikras maldingumas veikia daug geriau: 
jis ne tik nekenkia darbui ar pašaukimui, bet juos 
dar pagražina ir pagerina. Kiekvienas brangus ak- 
muo, įmestas į medų, įgauna naują, ypatingą spin- 
dėjimą. Panašiai ir kiekvienas maldingas žmogus 
pasidaro daug meilesnis, santykiaudamas su kitais 
ar savo pareigas eidamas. 

Maldingumas ugdo didesnį sutarimą šeimo- 
je, sustiprina pasitikėjimą moterystės meilėje, pake- 
lia ištikimybę valstybės tamyboje. Maldingi atlieka 
lengviau ir su didesniu noru visus savo darbus ir 
einamas pareigas. Būtų tikėjimo klaida, jei kas no- 
rėtų ir stengtųsi pašalinti maldingumą iš šeimų, iš 
moterystės, iš darbininkų ir karių, iš valdininkų 
tarpo ar valdovo rūmų. Tiesa, minėtiems pašauki- 
mams netinka vienuolių ar nuošaliečių maldingu- 
mas, bet juk greta to yra ir kitų, tinkamų pasau- 
lyje gyvenantiems, maldingumo rūšių. Sename 
Įstatyme: Juozapas, Lidija, Krispinas liudija, kad 
galima būti maldingu, visai neapleidžiant nei sa- 
vo amato, nei pareigų. Maldingos buvo Ona, Mor- 
ta, Monika, Akvilė, Priscilė, gyvendamos moterys- 
tėje; Kornelius, Sebastijonas, Mauricas — betar- 
naudami kariuomenėje; Konstantinas, Liudvikas, 
Elena, Amadeus ir Edvardas, viešpataudami kara- 
lių sostuose. 

Pasitraukimas iš pasaulio daug kam nesutei- 
kia tobulybės, nors paprastai įsigyja ją atskiri as- 
menys. Tuo tarpu, gyvenant pasaulio sūkuryje, 
tarp daugelio pavojų, daug kam pasisekė tobulybę 
pasiekti ir ją išlaikyti. Šv. Grigalius nurodo, kad 
Lotas išliko skaistus ištvirkusiame mieste, o nusidėjo 
tyruose. Mes gi, kur bebūtume, rūpinkimės savo 
gyvenimą padaryti tobulesnį. 


4. Dvasios vadovas 
Jaunas Tobijas, siunčiamas tėvo į Ragezą, de- 
javo: 


— Visai nežinau kelio. 


28 


— Tai rask ką nors, kas tave nuvestų, — pa- 
tarė jam tėvas. 


Ir aš taip sakau, miela Filiotėja: jei no- 
ri pasiekti maldingumo viršūnę, susiieškok ką nors, 
kas tave nuvestų. Tai patarimų patarimas. Kur be- 
ieškotum Dievo valios, jos niekur nesurasi taip 
greit, kaip nuolankaus klusnumo kelyje. Nuolan- 
kumo mums pataria laikytis visi dievobaimingi 
senovės žmonės tiek savo žodžiu, tiek pavyzdžiu. 
Šv. Teresė iš Avilės, stebėdama didelę maldinin- 
kę ir atgailautoją Kotryną iš Kardovos, užsigeidė 
sekti ją atgailoje, neklausydama savo nuodėm- 
klausio patarimo. Tačiau Dievas jai pareiškė: — 
Dukterie, geras yra ir išganingas atgailos kelias, 
bet man labiau patinka tavo klusnumas. — Nuo 
to laiko šv. Teresė taip pamėgo klusnumo dorybę, 
kad prie klusnumo įžado pridėjo ji pažadą ypa- 
tingu būdu klaustyi savo nuodėmklausio ir be jo 
pritarimo nedaryti nieko. Tr iš to klusnumo ji tu- 
rėjo daug džiaugsmo. Panašaus džiaugsmo patiria 
visos maldingos sielos, kurios gyveno pirmiau ar 
dabar gyvena ir, norėdamos visiškai paklusti Die- 
vui, klauso Dievo tarnų balso, jų valios. 


Tą patį pataria daryti šv. Katarina Sienietė 
savo pasikalbėjimuose. Dievobaiminga karalienė 
šv. Elzbieta griežtai klausė šviesaus Konrado, o di- 
dis šventasis, kar. Liudvikas mirdamas pasakė sa- 
vo sūnui: — Dažnai eik išpažinties ir pasirink sau 
šviesų ir išmintingą nuodėmklausį, kuris tave tin- 
kamai mokytų, ir kad be baimės eitum savo pa- 
reigas.“* Šv. Raštas sako:“ Ištikimas prietelis — tvir- 
ta globa: kas jį rado, rado turtą. Ištikimas priete- 

lis gyvenimo ir nemarumo vaistas; ir kurie bijo 
Viešpaties, tie jį randa" (Ekli. 6, 14; 16) 

Tie Dievo žodžiai pirmiausia tinka tiems, ku- 
rie siekia amžinojo gyvenimo; mums reikia turė- 
ti ištikimą draugą, kuris savo įspėjimais ir patari- 
mais taisytų mūsų darbus, saugotų mus nuo vel- 
nio spąstų ir kilpų. Jis mums bus išminties turtas 
prieš nuopuolius ar liūdesį ir atgaiva sugeltai šir- 
džiai. Tis apsaugos mus nuo pikto, pagerins mūsų 
padėtį, o sielai susirgus, neleis įsigalėti ligai, ne- 
šančiai mirtį, bet mus skubiai pagydys. 

Kas suras tokį draugą? Dievo bijantis 
atsako Viešpaties išminčius. O tokie yra nusižemi- 
nę žmonės, trokštą maldingumo. 


Jei tau, miela Filiotėja, besiruošiant į 
šventą maldingumo kelionę reikia gero vadovo, 
nesiliauk prašiusi Dievo, kad jį tau duotų pagal 
tavo širdį. O kad Dievas tau jį suteiks — neabejok, 
nors reiktų, kaip Tobijui, atsiųsti iš dangaus an- 
gelą. Iš tikrųjų, jis privalo būti visuomet tau an- 
gelu. Neieškok jame žemiškos gudrybės; bet, pasiti- 
kėdama Dievu, turėk viltį, kad Dievas apšvies ta- 
ve per tą vadovą, suteikdamas jo širdžiai ir lū- 
poms tiesos žodžius, reikalingus tavo laimei. Klau- 
syk jo kaip angelo, kuris tau atėjęs iš dangaus, 
kad ten tave nuvestų. Elkis, kaip jis nurodo, būk 
ištikima ir griežta, atverk jam savo širdį, atskleis- 
dama be baimės ar veidmainystės visa, kas joje 
yra gera ir bloga, ką jauti savyje, būsi sustiprinta 
gerame, pakelta iš blogio, paguosta nuliūdime, pa- 
siliksi blavi džiaugsme. Pilnai pasitikėk vadovu; 
laikyk jį pagarboje, bet taip kad pagarba nekenk- 

tų pasitikėjimui, o pasitikėjimas negadintų pagar- 
bos. 

Pasitikėk savo dvasios tėvu taip, kaip duktė 
pasitiki savo tėveliu ar kaip sūnus gerbia savo mo- 
tinėlę. Vienu žodžiu, toji draugystė turi būti stip- 
ri, maloni, kiaurai šventa, pašvęsta, grynai dvasi- 
nė, siekianti Dievo. “Šiam tikslui“, sako Avila, 
“ rinkis vieną iš tūkstančio“. O aš sakau, vieną iš 
dešimties tūkstančių, nes šiam reikalui yra daug 
mažiau tinkamų asmenų, negu manome. 

Dvasios vadovas turi būti mokytas, išmintin- 
gas ir pilnas meilės. Jeigu jam trūksta nors vienos 
šių ypatybių, jis jau nėra tinkamas. Ir vėl kartoju: 
melsk ir gausi. Kai Dievas suteiks tau dvasios va- 
dovą, dėkok ir garbink Dievą, pasilikdama ištiki- 
ma savo vadovui, ir kito nebeieškok; jo vadovy- 
bės laikykis be baimės, būk nusižeminusi, turėk 
didelę viltį, o tavo gyvenimo kelias bus laimingas. 


5. Sielos valymas 


“Mūsų žemėje pasirodė gėlės; atėjo metas kar- 
pyti vynmedžius; girdėta mūsų šalyje purplelio bal- 
sas“, (G „Gies. 2,12) sako Dievo sužadėtinis. Kas 
gi yra mūsų širdžių žiedai, Filiotėja, jei ne mū- 
sų gerieji norai? Kaip tik jie pražydės, reikia valyti, 
it kokiu daržininko įnagiu, savo sąžinę, nugenėti 
visas nereikalingas ir nuodėmingas atžalas. Kai se- 
novėje svetimtautė mergaitė norėdavo ištekėti už 
izraelito, ji turėdavusi atidėti savo mergystės rūbus, 
nusikirpti nagus ir nusiskusti plaukus. Taip ir siela, 
norėdama būti Dievo sužadėtinė, turi išsivilkti iš 
žmogiškųjų blogų įpročių bei nuodėmių, o apsivilk- 

ti dorybėmis ir būti nauju žmogumi; nuskusti, nu- 
karpyti ir išnaikinti visas Dievo meilei kliūtis. "To- 
dėl dvasinės sveikatos pradžia yra apsivalymas nuo 
nuodėmių. Šv. Povilas buvo apvalytas nuo nuodė- 
mių viena akimirka; taip šv. Katarina iš Genuos, šv. 
Magdalena, šv. Pelalija ir daug kitų. Bet toks sielos 
apvalymas yra nuostabus, nepaprastas Dievo ma- 
lonės padarinys, kaip gamtoje būtų numirėlio pri- 
kėlimas. Tokių stebuklų tegul niekas mūsų nelau- 
kia. Paprastai sielos valymas ir jai sveikatos grąži- 
nimas eina palaipsniui; tam reikia pašvęsti nema- 
žai laiko ir vargo. 

Angelai, kuriuos matė Jokūbas sapne, nors tu- 
rėjo sparnus, bet jie neskraidė, o kopė laiptais že- 
myn ir aukštyn. Siela, kildama iš nuodėmių į mal- 
dingumą, yra panaši į aušrą, kuri ne iš syk, o pa- 
mažu pašalina nekties tamsą. Lėtas pagijimas yra 
tikresnis, negu staigus. Kaip kūno taip ir sielos li- 
gos atlekia šuoliais, o išeina žingsniais. Sielą beva- 
lydama, Filiotėja, reikia, kad būtum drąsi ir 
kantri. 

Pasigailėtinos yra tos sielos, kurios įvairių 
silpnybių slegiamos, trumpai pasilavinusios mal- 
dingume ir nematydamos ryškesnės pažangos, ima 
nerimauti ir dvasia nusilpsta tiek, kad užgula jas 
pagunda mesti pradėtąjį darbą ir grįžti į senovės 
gyvenimą. Negeriau yra ir toms sieloms, kurios 
yra gundomos minties, kad išsilaisvinusios iš visų 
savo ydų su pirma apsivalymo diena, jos tariasi 
esančios tobulos doroje, nors jos — tai vos išsipe- 
rėję paukščiukai ir dar be sparnų, o jau norėtų 
skristi į aukštybės. Kas nori per anksti ištrūkti iš 
gydytojo priežiūros, greitai atkrinta į seną ligą. 

“Tuščia jums keltis prieš aušrą, sėdėti iki vėlos 
nakties“? (Ps. 126,2), sako psalmininkas. Nors jis 
nusiprausęs ir švarus, bet maldauja Viešpatį: “Visai 
nuplauk mane nuo mano kaltės ir apvalyk mane 
nuo mano nuodėmės“ (Ps. 50,4). Sielos valymo 
darbas negali ir neturi baigtis anksčiau, kaip su 
gyvenimo pabaiga. Todėl per daug nesibijokime 
savo netobulybių ir silpnybių, nes tobulybė glūdi 
ten, kur kovojame su savo netobulybėmis. Su įjo- 
mis negalėtume kovoti, jei jų nepastebėtume, o 
kaip jas nugalėtume, jei jų nesutiktume? 

"Tobulybė nėra visai nejausti netobulybių, bet 
tik jomis nesididžiuoti, jų nemėgti ir joms nepri- 
tarti. Užtat, jeigu jas jaučiame, dar nereiškia, kad 
joms pritariame. Kartais pasitaiko mums koks ne- 
pasisekimas ar nuopuolis; kai pamatome savo silp- 
nybę ir nusižeminam — ir nelaimė pasidaro nau- 
dinga mūsų dvasios pažangai. Niekas galutinai 
nenugalės mūsų, kol neprarasime sielos gyvybės ir 
drąsos. Kasdieninės mažos nuodėmės ir silpnybės 
neatima sielai gyvybės, tik mirtinoji nuodėmė ją 
žudo. Todėl perdaug nesibauginkime savo netobu- 
lybėmis, bet maldaukime Dievą paramos: “Gelbėk 
mane, Viešpatie, nuo pikto Žmogaus, nuo smurti- 
ninko saugok mane“ (Ps. 139,2). Mūsų dalis yra 
laiminga toje kovoje — kol kovojame, visada lai- 
mime. 


6. Pagrindinis apsivalymas 
Pirmasis sielos apsivalymas, su kuriuo praside- 
da maldingas gyvenimas, yra apsivalymas nuo vi- 


sų mirtinųjų nuodėmių. Tai padarome, gerai at- 

likdami išpažintį. Pasirink sau tinkamiausią nuo- 
dėmklausį; pasiieškok sau papildomų žinių apie 
atgailos sakramentą, perskaityk atidžiai, kaip reikia 
atlikt išpažintį iš viso gyvenimo, tai yra nuo kūdi- 
kystės iki dabar. Tei buvo sunkesnių nuodėmių ir 
jų buvo daug, pasižymėk tai sau žinomais ženk- 
lais. Po išpažinties sunaikink raštelį. 

Kiekviena nuodėmė yra nusikaltimas Dievui, 
kuris viską žino. Sunkiąja, mirtinąja nuodėme bu- 
vo paniekinta Dievo valia, atsiskirta nuo Dievo, 
kuris mus myli, o sau pasiimtas amžinas pasmerki- 
mas su amžinomis bausmėmis. Nuoširdžiai gailėkis 
savo kalčių, nes jas padarei sąmoningai ir bloga va- 
lia. Atsimink, kad nuodėmėmis paniekinai visagalį 
Dievą ir sau pasidarei baisius nuostolius: a) nusto- 
jai pašvenčiamosios Dievo malonės; b) netekai tei- 
sės būti amžinoje laimėje danguje; c) paniekinai 
ir atmetei Dievo meilę, iš kurios visa turi; d) ap- 
sisprendei eiti į pragaro amžinąsias kančias. | 

Filiotėja, aš čia kalbu apie išpažintį iš vi- 
so gyvenimo. Tiesa, ji nėra visiems reikalinga, bet, 
pradedant iš naujo maldingą gyvenimą, labai pa- 
tartina ir naudinga. Dažnai pasitaiko, kad pasauly- 
je gyvenančių asmenų išpažintys yra netobulos, ne- 
tikusios, su žymiais trūkumais: ar tai nesiruošta iš- 
pažinčiai, arba ji atlikta bet kaip; tai vėl — nesuža- 
dintas gailestis už kaltes; kitiems buvo pasilikęs 
slaptas noras sugrįžti į buvusias nuodėmes, neven- 
giant artimų progų, vedančių į nuodėmę, tai vėl — 
pasilikęs nenoras pataisyti savo gyvenimą. Kai to- 
kie dalykai atsitinka — yra būtina išpažintis iš vi- 
so gyvenimo: ji reikalinga, kad išsigelbėtų ir apsi- 
saugotų siela nuo prapulties. Viso gyvenimo išpa- 

žintis be to suteikia mums progos geriau pažinti sa- 
ve. Pažinę savo valios nepastovumą, gailimės, o iš- 
ganinga gėda apima širdį, kad taip blogai gyveno- 
me iki šiol. Nuostaba apima dvasią, patyrus ne- 
paprastą Dievo gailestingumą: jis mus nenubaudė, 
nors didžiausios bausmės buvome verti. Tada atgy- 
ja mūsų širdyje viltis, kad atgausime Dievo malo- 
ne, kad išgydysime savo sielos žaizdas, kad mums 
sugriš dvasios taika ir noras pataisyti gyvenimą. 

Tokia viso gyvenimo išpažintis duoda progos 
dvasios tėvui tiksliai pažinti sielą, jos negales; pa- 
teikti išganingų pamokymų, patarimų, atitinkamų 
dvasios padėčiai ir luomo pareigoms. Tokia išpa- 
žintis paskatina mus atvirai ir su pasitikėjimu ati- 
dengti savo sielos reikalus mūsų dvasios vadovui. 
Užtat, brangioji Filiotėja, pradedant maldingą 
gyvenimą, yra patartina ir naudinga gerai atlikti 
viso gyvenimo išpažintį. 


7. Polinkis į nuodėmę 


Visi izraelitai buvo išėję iš Egipto nelaisvės, bet 
kaikurie ilgėjosi jos tyruose, atsiminę Egipto svogū- 
nus ir mėsą. Panašiai atsitinka ir atgailotojams. Yra 
tokių, kurie išsilaisvina iš nuodėmių vergijos, bet 
nepašalina polinkio į nuodėmę. Tie pažada daugiau 
nebenusidėti, bet tas pažadas nėra pilnai nuošir- 
dus, nes jiems nemalonu yra atsižadėti nuodėmin- 
gų ir pražūtingų įpročių, ydų. Tiesa, jų mintis ir 
širdis atsižada nuodėmės, atsitraukia nuo jos, bet 
vaizduotė ir jausmai dairosi atgal. Jie panašūs į Lo- 
to žmoną, kuri atsisukusi stebėjo, apgailestaudama 
žūvančią Sodomą. Jie susilaiko nuo nuodėmių, 

kaip gydytojo draudžiami ligoniai nuo žalių vaisių, 
kad nenumirtų, o visgi su gydytoju derasi, ginčijasi, 
norėdami bent pauostyti, pačiupinėti uždraustus 
vaisius, ir jie pavydi tiems, kurie vaisius valgo. Pa- 
našiai daro ir atgailotojai, ką tik pakilę iš nuodė- 
mės, būdami dar silpni ir nestiprios širdies. Jie ku- 
rį laiką saugojasi nuodėmių, bet tai daro nenoro- 
mis, vien iš baimės, kad naujai nusikaltę, neužsi- 
trauktų sau amžinosios mirties bausmės. Jie dažnai 
kalba apie nuodėmes ir mano, kad esą laimingi 
tie, kurie turi progų nusikalsti. 

Žmogus, kuris norėjo už savo skriaudą atker- 
šyti, bet per išpažintį atsižadėjo keršto, o su drau- 
gais susitikęs neiškenčia nepasipasakojęs apie savo 
barnius ar skriaudą, pridurdamas, jei nebūtų Die- 
vo bijojęs, tikrai būtų atkeršijęs savo priešui, jei jis 
skundžiasi ir apgailestauja, kodėl draudžia Dievas 
kerštą — aišku, tas žmogus, nors yra pametęs nuo- 
dėmę, bet dar nėra galutinai išsilaisvinęs iš polinkio. 
Jis kūnu yra išėjęs iš Egipto nelaisvės, bet 
nėra išėjęs savo širdimi — jis ilgisi svogūnų... 
kaip ta moteriškė, kuri palaidai gyveno ir pame- 
tė tą gyvenimą, vis dar norėtų susitikti su senais 
pažįstamais ir su jais bent paplepėti. 

Kadangi nori, Filiotėja, pradėti maldingą 
gyvenimą, reikia ne tik atsižadėti nuodėmių, bet 
ir savo širdį apvalyti nuo viso, kas veda į nuodė- 
mę. Linkimas į nuodėmę, jos pamėgimas, jei neiš- 
valomas ir neišmetamas iš širdies, sudaro tikrą pa- 
vojų nusikalsti, nusilpnina dvasią, ir ji nepajėgia 
padaryti gerų darbų greitai, pasišventusiai ir daž- 
nai, o jais remiasi tikras pamaldumas. Sielos, ku- 
rios yra išsilaisvinusios iš nuodėmių, bet dar nėra 

pašalinusios pomėgio, polinkio į nuodėmę, tebėra 
ligoniai. Tos panašios į mažkraujyste sergančias 
mergaites. Tos iš pažiūros nėra silpnos, bet viską da- 
ro silpnai: nenoromis valgo, neramiai miega, ne- 
linksmai juokiasi ir, kaip atrodo, vos kojas pavelka. 
Tokios išbalusios sielos gerieji darbai taipgi atrodo 
nublukę, be kraujo, retai padaromi ir yra mažos 
vertės. 


8. Antrasis valymas 


Norint geriausiai apvalyti sielą, reikia suprasti 
aiškiai ir pilnai nuodėmės daromą žalą, tos žalos 
dydį ir jos padarinius. Patirtos žalos supratimas su- 
kelia sielos gelmėse tikrą ir gyvą gailestį. Tas gailes- 
tis, nors būtų jis nedidelis, bet jei yra tikras, paei- 
nąs iš Dievo meilės ir sujungtas su sakramentų ma- 
lone, pakankamai apvalo sielą nuo nuodėmių, gy- 
do nuodėmių liekanas ir apvalo sielą nuo polinkio 
į nuodėmes, nuo nuodėmių mėgimo. 


Kai pradedame neapkęsti priešo, jis pasidaro 
mums įkyrus, nenorime su juo susitikti; o kai įsi- 
gali apmaudas, pradedame biaurėtis ir neapkęsti 
paties priešo ir visos jo giminės, jo turto ir viso, kas 
jį mums primena. Taip yra ir su atgaila. Kai gai- 
lestis yra mažas, bet tikras, neapkenčiame nuodė- 
mės, norime iš jos išsilaisvinti, o jei pradedame ne- 
kęsti nuodėmės visa širdimi ir visu savo protu, tai 
ne tik biaurimės pačia nuodėme, bet mums darosi 
biauru ją atsiminti, ar pamatyti ką nors panašaus, 
kas primena mums tą nuodėmę. Todėl, Filiotė- 
ja, reikia kiek galint savo gailestį didinti ir platin- 

ti, kad jis apimtų visus smulkiausius nuodėmių at- 
siminimus ir jų šešėlius. 

Atsivertusi Magdalena taip persiėmė savo bu- 
vusių nuodėmių pasibiaurėjimu, kad niekad dau- 
giau prie jų negrįžo, nei manyti apie juos nebema- 
nė. Dovydas pareiškė Dievui, jog neapkenčia ne tik 
nuodėmės, bet ir “kiekvieno kelio, kuris į įą veda". 
“Tavo įsakymais aš daraus išmaningas, todėl aš ne- 
kenčiu visų neteisybės kelių“ (Ps. 118,104). Gai- 
lesčiu atnaujinama sielos jaunystė: “tavo jaunystė 
atnaujinama kaip aro“. (Ps. 102,5). 

Norint susidaryti tokią nuodėmės neapykan- 
tą ir tikrą gailestį, reikia stropiai apsvarstyti sekan- 
čiuose mąstymuose pateikiamas mintis. Gerai at- 
liekant mąstymus, Dievui padedant, bus galima 
išrauti nuodėmę iš širdies su šaknimis, visas jos lie- 
kanas ir polinkius. Tuos mąstymus sudariau ir pa- 
skyriau tau, Filiotėja. Įsigilink į juos atydžiai, 
paduotąja tvarka, kasdien po vieną, geriausia bus 
ryto metu, nes rytmetys yra pats tinkamiausias 
proto darbams. O dienos metu atsimink protar- 
piais mąstymo mintis ir jas pasisavink. Teigu dar 
nežinai, kaip mąstyti, pasiskaityk antros šios kny- 
gos dalies pradžioje pamokymą apie mąstymą. 


9. Dievo kūryba. Pirmas mąstymas 


Pasiruošimas. Dievas yra visur. Nusiže- 
minkime Dievo akivaizdoje. Prašykime Dievo, kad 
apšviestų mūsų protą savo malone. 


Mąstymas 


1. Atsimink, kad prieš nedaugelį metų tavęs vi- 


sai nebuvo pasaulyje: nebuvo nei tavo kūno, nei 
sielos, o pasaulis buvo. 

2. Dievas pašaukė tave į buitį savo visagaly- 
be; sukūrė tave tuo, kuo esi, nors jis nebuvo tavęs 
reikalingas. Tai padarė iš meilės, nes pamilo tave 
visu savo neišsakomu gerumu. 

3. Dievas gausiai apdovanojo tave, visą tavo 
prigimtį: sielą ir kūną, nes žmogus yra protingiau- 
sioji ir aukščiausioji regimojo pasaulio buitis, kad 
būtų pilnai ir amžinai susivienijęs su Dievu. 


Jausmai ir ryžtas. 


1. Dievo akivaizdoje buvau niekis; dabar esu 
jo kūrinys. “Žinokite, kad Viešpats yra Dievas: jis 
padarė mus, ir jo mes esame“ (ps. 99,3). Mano sie- 
la, tavęs nebuvo ir dabar nebūtų, jei nebūtų sukū- 
ręs tavęs Dievas: buvai niekis ir būtum pasilikęs 
niekis. 

2. Dėkokime Dievui. O visagali ir gerasis Kū- 
rėjau! Dėkui tau, kad leidai man būti; dėkui tau, 
kad suteikei man gausias prigimties ir antprigim- 
ties malones bei dovanas; dėkui tau už pašaukimą 
į dabartinį luomą. Nebežinau, ar sugebėsiu tinka- 
mai garbinti tave, skelbti tavo šventą vardą ir at- 
sidėkoti už neišsakomai didį man parodytą ge- 
rumą. 

3. Apgailėkime neištikimybę Mano Dieve ir 
mano Kūrėjau! Gėda man ir gaila, kad nutolau 
nuo tavęs, vieton susijungus su tavimi meilėje ir 
tarnavus tavo didesnei garbei; atsiskyriau nuo ta- 
vo meilės, o savo nedorais veiksmais labai daug 
nusidėjau prieš tavo valią. Apipylei mane meile ir 

gėrybėmis, o aš — atsilyginau nedėkingumu ir ne- 
ištikimybe. Viešpatie, dovanok ir atleisk man ma- 
no kaltes! 

4. Nusižeminkime. Dieve, tavo garbę skelbia 
dangus ir žemė. Ir aš esu tavo visagalybės padaras. 
Viešpatie, ne aš save sukūriau, o tu mane pašaukei 
į buitį. Tu esi mano Kūrėjas ir Viešpats. 

5. Pažadas. Kadangi aš esu niekis, tad neturiu 
kuo didžiuotis, nes viską turiu iš savo Kūrėjo. Bū- 
damas vien žemės dulkė, ar galiu didžiuotis ir kel- 
tis puikybėn? Kad taip neatsitiktų, pasiryžtu pakęs- 
ti man taikomus pažeminimus ir gerai atlikti man 
skiriamus nors ir žemiausius darbus. Noriu pakeis- 
ti savo gyvenimą ir grįžti prie Dievo; daugiau pa- 
rodyti ištikimybės savo pašaukimui. Viešpatie! Vi- 
siškai pasivedu tavo valiai. Mano Dieve, pasižadu 
laikytis tavo įsakymų, vykdyti mano nuodėmklau- 
sio patarimus ir pamokymus. 


Pabaiga 


1. Dėkokime Dievui. Mano siela, garbink 
Viešpatį, nes visa, ką turiu ir kas esu, yra iš Dievo 
malonės. Garbinu tavo šventąjį vardą ir dėkoju už 
visą tavo gerumą, kad mane sutvėrei ir savo gai- 
lestingumu gausiai apdovanojai, Viešpatie! 

2. Aukojimas. Viešpatie ir mano Dieve! Auko- 
ju ir pavedu tau visą mano buitį, kuria mane ap- 
dovanojai; aukojuosi tavo garbei platinti ir visa 
širdimi visiškai pasišvenčiu tau, mano Dieve. 

3. Prašymas. Dieve, savo malone sustiprink 
mano geruosius jausmus ir pasiryžimus. Dievo Mo- 
tina, Nekalčiausioji Marija, pavesk savo dieviškojo 

Sūnaus gailestingumui mane ir tuos, už kuriuos 
privalau melstis. 

4. Prašyk užtarymo ir globos savo šventųjų 
globėjų, visų šventųjų ir Dievo angelų. Pabaigoje 
sukalbėk: Tėve mūsų... Sveika Marija... 

Pastaba. Baigiant mąstymą, surink visas 
ryškesnes mintis ir mąstymo metu turėtus jausmus. 
Tai bus it gėlių puokštė, kuria galėsi džiaugtis per 
dieną, atgaivindama savo širdį. 


10. Mano tikslas. Antrasis mąstymas. 


Pasiruošimas. Pamaldžiai atsiminkime 
Dievo akivaizdą. Prašykime Dievo malonės, kad 
mąstymas mums būtų naudingas. 


Mąstymas. 


1. Dievas yra pats savyje laimingas ir tu jam 
nesi reikalingas. Bet jis sukūrė tave, atskleisdamas 
tau savo meilę ir gerumą. Visos dovanos ir ma- 
lonės yra tau Dievo duotos. Jis davė tau protą, 
kad suprastum ir pažintum savo Kūrėją; davė at- 
mintį, kad atsimintum padėkoti už visą gerą; da- 
vė akis, kad matytum Dievo paskleistus grožio ste- 
buklus; gavai liežuvį ir kalbą, kad jį garbintum 
ir šlovintum. Taigi, Dievas paskyrė tau kilnųjį 
tikslą: pažinti, pamilti ir garbinti savo Kūrėją. To 
tikslo reikia siekti visomis sielos ir kūno jėgomis. 

2. Esi žemėje Dievo garbei padauginti; privalai 
saugotis ir atmesti viską, kas tam tikslui kenkia, 
netinka ar yra nereikalinga. Visi kiti dalykai yra 
menkos vertės. Tie gali vien būti priemonė, tikslo 
siekiant. 

3. Suprask, kaip yra nelaimingi tie žmonės, 
kurie, pamiršę kam jie gyvena žemėje, daro taip, 
it jų gyvenimo svarbiausias tikslas būtų statyti na- 
mus, užveisti sodus, prisigaminti turtų ir pokyliau- 
ti. 


Jausmai ir ryžtas. 


Gėdykis, kad taip retai atsimindavai kuriam 
tikslui esi žemėje. Atsiprašyk Kūrėją. Mano Dieve, 
apie daug dalykų mąsčiau, o tave pamiršau. Kas 
gi mano širdį pavergė, kad nuo tavęs atsitraukiau? 
Turėjau maitintis tiesa, o aš sotinausi menknie- 
kiais; tarnavau pasauliui, o ne tau, nors tu sukū- 
rei mane savo garbei. 

2. Biaurėkis buvusiu gyvenimu. Atsižadu jūsų, 
visos mano mintys ir nenaudingos svajonės; biau- 
riuosi šlykščiais atsiminimais ir nepadoriais norais; 
gana bus pragaištingai sėbrauti, niekšiškai tarmau- 
ti pasauliui; atsižadu nedoro pelno ir nuodėmin- 
gų bičiulysčių. 

3. Griški prie Dievo. — Meilingas Kūrėjau 
ir Atpirkėjau, nuo šios dienos ir valandos būsi ma- 
no vienintelis troškimas. Mano protas ieškos tavęs, 
kad atitikčiau tavo mintims. Mano atmintis skelbs 
tavo dovanas ir neišsakomas gėrybes, kuriomis 
gausiai ir daug kartų apdovanojai mane visomis 
mano gyvenimo dienomis. Tu, Viešpatie, būki ma- 
no širdies džiaugsmas ir visų mano jausmų skonis. 
Šalinu nuo savęs visus niekniekius ir viliones, ku- 
riais nuodėmingai grožėjausi iki šiol; šalinu nuo 
savęs visus menkaverčius reikalus, prie kurių su- 
gaišdavau ištisas dienas; šalinu nuo savęs vylin- 

gus prisirišimus ir pomėgius, kurie varžė mano 
širdį ir nuodijo gyvenimą. 

Biauriuosi visu tuo, Viešpatie, kas mane to- 
lino nuo tavęs. Ryžtuosi ir nutariu ypač vengti 
savo silpnybės... 


Pabaiga. Dėkok Dievui, kad jis paskyrė 
tave savo garbei, — tai kilniausias tikslas; už tai 
gausi amžiną dangaus laimę. — Viešpatie, tu su- 
kūrei mane sau: nerami mano širdis, kol atsilsės 
tavyje. Kada gi išmoksiu tinkamai garbinti ir my- 
lėti tave? 

2. Aukojimas. Priimk, maloniausias mano Kū- 
rėjau, visus mano jausmus ir pasiryžimus; juos 
tau pavedu ir aukoju. 

3. Prašymas. — Viešpatie, suteik man tavo 
malonės, kad savo jausmais ir pasiryžimais nuo- 
lat į tave kilčiau ir jų laikyčiaus. Maldauju tai per 
tavo brangiausio Sūnaus kraujo nuopelnus, už ma- 
ne ant kryžiaus paaukotus. 

4, Prašyk užtarimo ir globos Dievo Motinos 
ir šventųjų. 

Tėve mūsų... Sveika Marija... Sudaryk dvasi- 
nių gėlių puokštę. 


11. Dievo dosnumas. Trečiasis mąsty- 
mas. 


Pasiruošias. Dievas yra visur. Pamal- 
džiai stok Dievo akivaizdon. Pasiprašyk Dievo ma- 
lonės, kad gerai atliktum mąstymą. 


Mąstymas. 1. Atsimink malones, kuriomis 
apdovanojo tave Dievas. 

Kūnas gavo nuostabias dovanas: visas jis tvar- 
kingas, pojūčiais aprūpintas, sveikata ir grožiu pa- 
dabintas. Priimamas maistas teikia malonumą, 
kūną gaivina ir gydo kraujas, viską atjauti dirgs- 
niais, ir Dievas suteikė nuostabias priemones žmo- 
nėms veistis. Visa tai davė Dievas; jis gyvybe ir gy- 
venimu džiugina žmogų. Tau pagalbon davė tė- 
vus nuo pat kūdikystės, apsiautė tave palankiais 
draugais. 

Kai pažiūri į kitus žmones, matai, kad ne vi- 
si yra gavę tiek daug malonių iš Dievo, kiek pats, 
nors jie gali būti daug vertesni Dievui, negu pats, 
o visgi jų kūnas yra su trūkumais: vieni yra men- 
kos sveikatos, kiti luoši, raiši, kurtiniai, neužaugos 
ir visokių ligų pilni. Yra žmonių, kurie yra kitų 
niekinami, barami, ujami, kenčia didelį neturtą ir 
vargus, o tave apsaugojo gerasis Dievas nuo visų 
nelaimių ir vargų. 

2. Turi nuostabias proto dovanas, įgijai moks- 
lo ir šviesos, kad tau būtų lengvas gyvenimo ke- 
lias, o pasaulyje yra mažapročių, net bepročių, 
pakvaišėlių, koktėlėjusių, pikčiurnų, nesugyvena- 
mų. Iš kur gi gavai visas brangias proto dova- 
nas? Dievas davė, rodydamas tau ypatingą meilę. 

3. Atmink, Filiotėja, ir Dievo suteiktas tau 
antprigimties malones. Įanunutei tebesant, Dievas 
suteikė pašvenčiamąją malonę krikšto sakramente, 
įjungė tave į Kristaus Bažnyčią su teise paveldėti 
dangų. Vėliau gyvenime gausiai apipylė savo ma- 
lonėmis per kitus šv. sakramentus. Dievas kalbi- 
no tave sąžinės balsu, įkvėpimais ir įspėjimais da- 
ryti atgailą, ir kaip daug kartų per išpažintį gavai 
nuodėmių atleidimą? Buvo atvejai, kai išgelbėjo 

tave Dievas savo malone iš nuodėmių pavojaus, 
kad nepražūtum. Kai peržvelgi praeitį, randi, jog 
Dievas davė priemonių ir daug progų pasitaisyti, 
pasilavinti, doroje sustiprėti ir siekti šventumo. Vi- 
sais tais atvejais Dievas buvo tau labai atlaidus 
ir maloningas. 


Jausmai ir ryžtas. 


1. Stebėkis Dievo gerumu. Jis buvo visą lai- 
ką tau labai maloningas ir neapsakomai geras. 
Viešpatie! Tavo meilė yra vienas gailestingumas, o 
tavo gerumas yra neišsemiamai gausus. Mano sie- 
la, atmink ir išpažink, jog esi gavusi iš Dievo gau- 
sių malonių ir skelbk jo suteiktas gėrybes. 

2. Gėdykis savo nedėkingumo. — Mano Die- 
ve, kas aš esu, kad tu taip rūpiniesi manimi? Tuk 
aš neužsitarnavau tavo malonių! Dieve, aš panie- 
kinau tavo dovanas, niekais paverčiau siūlomas 
malones, o net drįsau paniekinti ir išjuokti tavo 
begalinį gerumą ir gailestingumą! Dovanų ir ma- 
lonių kalnus man davei, o aš juos nedėkingumo 
gelmėse paskandinau. 

3. Sužadink gailestį. Pabuski, mano širdie; 
liaukis buvus neištikima, nedėkinga ir nedora sa- 
vo dieviškajam Geradariui. Kaip man gaila, kad 
tokia esu! Toliau jau tokia nebebūsiu, o atsiduo- 
siu į gailestingojo Dievo rankas, kurs yra daug 
kartų padaręs manyje savo malonės stebuklų. 

4, Filiotėja, nusigrįžk nuo nuodėmingų kūno 
malonumų, o glauskis prie Dievo, kad jam tar- 
nautumei savo kūnu, kuris tau yra davęs tiek daug 
gerų savybių. O tavo mintis ir valia tegul pasiš- 

venčia Dievui. Reikia stengtis geriau ir geriau pa- 
žinti Dievą, jį išpažinti ir mylėti, nes jis tave su- 
kūrė ir tavo sielą gausiai apdovanojo. Neniekink ir 
neapleisk teikiamų Bažnyčios Sakramentų, jais įsi- 
gysi Dievo malonę ir meilę, pelnysi išganymą. 

Taip, Viešpatie! Neapleisiu maldos nei Sak- 
ramentų; mielai ir stropiai klausysiu Dievo žodžių 
ir būsiu ištikima šventiems įkvėpimams ir savo 
nuodėmklausio patarimams. 

Pabaiga. 


1. Dėkok Dievui, kad pažinai visas tau Die- 
vo duotas malones ir dovanas, o jų šviesoje paži- 
nai ir savo pareigas. 

2. Aukok Dievui savo širdį ir savo pasiryžimus. 

3. Melsk Dievą, kad sustiprintų tavo pasiry- 
žimus ir padėtų ištikimai įvykdyti geruosius nuta- 
rimus.Šaukis Nekalčiausios Mergelės Marijos už- 
tarimo, angelų ir šventųjų globos. 

Tėve mūsų...Sveika Marija...Sudaryk dvasinių 
gėlių puokštę. 


12. Nuodėmė. Ketvirtasis mąstymas. 


Pasiruošimas. Atsiminkime, kad Dievas 
yra visur ir čia pat. Prašykime malonės, kad mū- 
sų mąstymas būtų geras. 


Mąstymas. 


I. Atsimink savo pirmuosius nusikaltimus. Tai 
buvo seniai. Ir nuo to laiko nuodėmės gausėjo; 
jos plačiai išsiplėtė tavo širdyje; nuodėmių skai- 
čius augo, pridedant prie jų kasdieninius nusikal- 

timus Dievui ir žmonėms: darbais, žodžiais, min- 
timis ir geismais. 

2. Stebėk savo nedorus polinkius ir savo pri- 
tarimą jiems. Tai vyko kasdien ir po daugelį kar- 
tų. Nedorybių priviso širdyje daugiau, negu plau- 
kų ant galvos; jų gausu, kaip pajūryje smėlio. 

3. Dabar atskirai apsvarstyk savo nedėkingu- 
mo nuodėmę Dievui. Ji bendra, visur pasireiškian- 
ti, visa persunkianti ir visas kitas kaltes padidinan- 
ti nuodėmė. Bloga valia ir pilnu supratimu atsi- 
sakei paklusti Dievui ir jo valiai, išreikštai dešim- 
tyje įsakymų. Dievas nori tavo išganymo, jis api- 
pylė tave savo malonėmis ir įvairiausiomis dova- 
nomis, jis yra tavo didžiausias geradaris, o tu pa- 
niekinai jį; nukreipei gautas dovanas prieš savo 
Kūrėją. Tai buvo biaurus laisvos valios veiksmas. 
Dievas tau davė šventų įkvėpimų; žadėjai įvykdy- 
ti gerus savo pasiryžimus, deja, visa vėl atmetei ir 
apsileidai...Dažnai eidavai išpažinties, dažnai pri- 
imdavai šv. Komuniją, tai gerai, o kur dingo sak- 
ramentų vaisiai? Kur išeikvojai duotas Dieviškojo 
Sužadėtinio tavo sielai dovanas? Naujos nedory- 
bės užtvindė tavo širdį, o jų kaip reikiant nepaša- 
linus, artėjai prie Eucharistinio Jėzaus. Kur dėkin- 
gumas? Kokia yra dabar tavo padėtis? Dievas su- 
kūrė tave be tavęs, bet, tau suteikęs laisvą valią 
ir ją tavyje pagerbdamas, negali išganyti tavęs be 
tavęs, be tavo laisvo apsisprendimo paklusti Die- 
vui. Kodėl tolinies ir bėgi nuo Dievo? Jis yra vi- 
sur; nuo jo nepabėgsi. 

Jausmai ir ryžtas 


1. Prisipažink, kad esi menka dulkė. — Mano 
Dieve, nedrįstu pakelti į tave savo akių, nes man 
gėda ir gaila, kad pasirodžiau tokia nedėkinga. 
Jaučiuosi it žmonių atmata, kaip šiukšlė, panardy- 
ta liūne, Gerasis Dieve, aš tau nusidėjau, panieki- 
nau tavo valią ir tavo vardą, sekiau vien savo kūno 
pomėgius ir malonumus; savo sielą sužalojau, su- 
teršiau, ją mirtinai sužeidžiau, o tuo tarpu tavo va- 
lios vykdymas būtų man davęs laisvę, laimę ir gar- 
be. Brangiausis Išganytojau, dėl savo kraujo aukos 
ir baisios kryžiaus kančios, pasigailėk manęs! 

2. Prašyk atleidimo. — Dangaus Tėve, kaip 
sūnus palaidūnas, kaip Marija Magdalietė puolu 
prie tavo gailestingumo kojų ir nuoširdžiai prašau: 
Tėve, atleisk man. Jėzau, pasigailėk manęs. Gyva- 
sis gailestingumo, pamaldumo ir šviesos teikėjau, 
šventoji Dvasia, atgaivink mano nuskurdusią dva- 
sią! 

3. Ryžkis padoriai gyventi. — Mano Jėzau, su- 
šelpk mane savo gausia malone, kad atsiminda- 
ma tavo mirtį už mane, daugiau nebegrižčiau į 
nuodėmes. Daug jų padariau, pasinėriau jose, bet 
toliau taip nebebus. Gailestingiausias Tėve, pilnai 
aukojuos tau; priimk visą mane ir mano vargšę 
sielą, leisdamas gyventi ir mirti su tavim ir tavyje. 

4. Man reikia atsikratyti mano nuodėmių. 
Tuoj pat eisiu išpažinties, išpažinsiu nuolankiai ir 
pilnai savo kaltes, kad Dievas atleistų ir dovanotų. 


5. Dievo malonei padedant, pasistengsiu pa- 
šalinti iš savo širdies piktus, nedorus polinkius, 

pradedant nuo tų, kurie dažniausiai įtraukdavo 
mane į nuodėmę. 

6. Kad greičiau ir geriau apvalyčiau savo sie- 
lą, ištikimai vykdysiu dvasios tėvo patarimus, ei- 
siu jo rodomų dorybių keliu. Jei net lieptų sunkes- 
niu darbu atsiteisti Dievui už savo kaltes, nuošir- 
džiai imsiuos atgailos. 


Pabaiga 


1. Dėkok Dievui, kuris taip ilgai laukė tavo 
susipratimo ir atsivertimo, o dabar paskatino ta- 
ve pasiryžti. 

2. Aukok Dievui savo meilę, savo širdį, kad 
galėtum ryžtinga valia įvykdyti padarytus pasiry- 
žimus. 

3. Prašyk Dievo malonės, kad sustiprintų sie- 
los jėgas. Prašyk Nekalčiausios Mergelės Marijos, 
angelų ir šventųjų globos. Tėve mūsų... Sveika Ma- 
rija... Sudaryk dvasinių gėlių puokštę. 


13. Mirtis. Penktasis mąstymas. 


Pasiruošimas. Stok Dievo akivaizdon. 
Prašyk malonės gerai mąstyti. 


Mąstymas 


1. Nežinai nei dienos, nei valandos, kada 
mirsi. Sielos atsiskyrimas nuo kūno, yra kūno 
mirtis. Kada ir kaip tai įvyks? Ar tai bus žiemą, ar 
vasarą; dieną ar naktį; namie ar svetur; tikėtai ar 
nelauktai; staiga, ar po ilgos ligos? Ar suskubsi at- 
likti išpažintį, ar mirsi be jos? Ar bus prie tavęs ku- 
nigas, ar jo nesulauksi? 

Mirties aplinkybės mums nežinomos. Viena 
tikrai žinome, kad reikės mirti ir tai daug greičiau, 
negu tikimės ir laukiame. 

2. Su mirtimi pasibaigs man pasaulis. Jame 
nebegyvensiu. Viską paliksiu. Gyvieji paskubomis 
užkas mano lavoną į žemę, kad ten dulkėmis pa- 
virsčiau. Visa praėjo: visi džiaugsmai ir kūno ma- 
lonumai; draugystės, pasaulio turtai, pomėgiai ir 
žmonių pagarba pasirodys kaip apgaulė ir tuštybių 
tuštybė. 

Tada prisipažinsiu, kad buvau neišmanėlis: 
dėl pranykstančių menkniekių drįsau pasipriešinti 
Dievui, įam nusikalsti ir nuo jo pasitraukti, kai jis 
man siūlė nenykstančią amžiną garbę ir laimę. Kur 
buvo mano protas? Kodėl suklydo mano širdis? 
Padarytieji gerieji darbai žėri saulėmis ir nuopel- 
nais, pridengdami tamsiuosius gyvenimo įvykius. 

Deja, nuopelnų nedaug, o galėjau jų daugiau 
pelnyti; apsileidau, patingėjau. Ar gi man nereikė- 
jo eiti saugiu, Dievo valios nurodytu keliu? To ke- 
lio nukrypimai apsunkino išganymą, nes ir ma- 
žiausia nuodėmė sulaiko nuo dangaus. Visas mano 
maldingumas buvo menkas, ne Dievo ieškąs. 

3. Įsivaizduok savo mirties valandą. Ji tikrai 
bus, kai tavo siela apleis tavo kūną. Apleisi visa 
viena akimirka, ką tik branginai: turėtus turtus, 
žmonių pagarbą, patirtus smagumus, visus drau- 
gus, kaimynus, savo šeimą, vaikus, vyrą ar žmoną 
ir visus ir viską. "Tavo lavonas ims irti, nykti, dalin- 
tis į sudėtingas dalis, pasidarys biaurus, dvokiąs, 
nes dulkė esi ir dulke pavirsi. 

4. Kad negadintų oro gyviesiems tavo lavonas, 
jį skubiai palaidos, užkas į žemę ir pamirš, nes kas 

išeina iš akių, tas išeina ir iš atminties. Gal savai- 
tėmis ir metais neatsimins tavęs gyvieji, lygiai kaip 
ir tu neatsimindavai maldoje tų, kurie buvo mirę 
pirm tavęs. Su paskutine prie kapo malda — teil- 
sis ramybėje — gyvieji griš prie kasdieninių savo 
darbų ir pareigų. 

Mirtis yra nuodėmės alga. Kaip ji žiauri ir ne- 
permaldaujama! 

5. Siela, palikusi kūną, eis tuo pat keliu: de- 
šinėn ar kairėn, kaip buvo gyvenusi kūne. Viešpa- 
tie, koks bus mano kelias? Ar nuskubėsiu į amžiną 
garbę ir laimę, ar į amžiną bausmę? Tikrai bus 
taip, kaip dabar gyvenu ir ko siekiu. 


Jausmai ir ryžtas. 


1. Maldauk Viešpaties gailestingumo. — Vieš- 
patie ir mano Dieve, tave myliu visa širdimi ir no- 
riu tave mylėti iki paskutinei mano dienai, pasigai- 
lėk manęs ir atleisk man mano kaltes; savo malo- 
ne apsaugok mane nuo nelaimingos mirties, kad 
nepražūčiau amžinai. 

2. Jau dabar atsižadėk pasaulio, kurį sudaro 
neištikimi Dievui žmonės, į nuodėmę vedantieji 
daiktai ir vietos. — Pasauli, nežinau nei dienos nei 
valandos, kada atsiskirsiu nuo tavęs amžinai, bet 
jau dabar tavęs išsižadu laisva valia, kad man ne- 
kenktum Dievo siekti. Mano šeimos nariai ir visi 
mano draugai, nuo šiol jus mylėsiu vien šventa 
meile, kuri tesias amžinai. Visi daiktai ir vietos bū- 
site man tik priemonės mylėti Dievą ir gerus dar- 


bus daryti, o ne tikslas. 

3. Tau dabar privalau rengtis mirčiai ir pelny- 
ti visu savo gyvenimu laimingos mirties malonę, 
kad tą svarbiausiąją valandą būčiau pašvenčiamo- 
je Dievo malonėje. — Viešpatie, jau dabar priimu 
iš tavo rankų tokią mirtį, kokia tau patiks su visais 
jos skausmais ir sopuliais. 


Pabaiga 


1. Padėkok Dievui už visus tau įkvėptus gerus 
pasiryžimus. 

2. Paaukok juos nuoširdžiai savo Dangaus Tė- 
vui. 

3. Maldauk sau laimingos mirties malonės per 
Jėzaus Kristaus kančios ir mirties nuopelnus. 
Kreipkis į nusidėjėlių Gynėją ir Užtarytoją, Nekal- 
čiausiąją Mergelę Mariją; prašyk angelų ir šventų- 
jų globos. 

"Tėve mūsų... Sveika Marija... Sudaryk dvasinių 
gėlių puokštę. 


14. Teismas. Šeštasis mąstymas 


Pasiruošimas. Pamaldžiai stoki Dievo 
akivaizdon. Prašyk malonės gerai mąstyti. 

Mąstymas 

1. Dievui žinomą dieną, atėjus skirtam laikui, 
įvykus nusakytiems siaubingiems ženklams, priar- 
tės pasaulio galas. Žmonės džius iš baimės, belauk- 
dami to, kas turi įvykti. Žemė bus sunaikinta nuo- 
stabios ugnies; ji pavirs dulkėmis. Visa, kas joje bu- 
vo, išnyks. 

2. Dievo Sūnui tarus žodį, iš pasaulio pelenų 
prisikels visi žmonės, o išgirdę arkangelo trimito 

balsą, susirinks visi į Dievo skirtą vietą visuotiniam 
teismui. Prisikėlusieji iš mirusių bus nemariais kū= 
nais. Jie niekada daugiau nemirs. Bet bus didelis 
tarp jų skirtumas. Dievą mylintieji ir jo ištikimieji 
savo sudvasintuose kūnuose nebejaus skausmo, bus 
nuolatiniame džiaugsme. O Dievo atsižadėjusieji 
ir jam mirtinai nusikaltusieji savo nemariuose kū- 
nuose kentės amžinas bausmes, nes nusikalto savo 
laisva valia amžinajam Kūrėjui. 

3. Įsivaizduok visą didybę ir galybę, kai aukš- 
čiausis Teisėjas, Dievo Sūnus ir žmonių Išganytojas 
pasirodys savo didybės soste. Aplink jį bus susirinkę 
devyni angelų pulkai ir tūkstančių tūkstančiai šven- 
tųjų. Už saulę skaidresnis pasirodys Išganytojo 
kančios ir atpirkimo ženklas — kryžius. Jis su- 
teiks šventiesiems naują džiaugsmą, o piktuosius 
perims siaubu ir baime. 

4. Aukščiausias "Teisėjas palieps angelams at- 
skirti geruosius žmones nuo blogųjų. Geruosius pa- 
statys teisėjo dešinėje, o bloguosius — kairėje. Ir 
tas atskyrimas bus amžinas. 

5. Teisėjas atskleis pilnai ir išsamiai kiekvieno 
žmogaus gyvenimą, visus jo turėtus - troškimus, 
mintis, žodžius, darbus ir apsileidimus; gautas Die- 
vo malones, gailestingumą, paskatas taisytis ir at- 
gailauti. Pasirodys kiekvieno visas gyvenimas, ir 
tai matys visų žmonių akys. Viskas bus žinoma vi- 
siems. Nieko neliks paslėpta. 

Blogieji gėdysis savo darbų ir norės, kad kal- 
nai juos pridengtų nuo "Teisėjo akių. O teisingieji 
džiaugsis, kad pasitaisė, atgailojo ir mirė, mylėda- 
mi Dievą. 

6. Dievą atmetusiejįi žmonės, siaubo apimti, 
lauks paskutinės ištarmės, o Teisėjas pasmerks juos 
amžinai. Eikite, prakeiktieji, į amžinąją ugnį, kuri 
yra paruošta velniui ir jo angelams. Kokie lemtingi 
ir baisūs žodžiai! Kas išsižadėjo Dievo savo gyveni- 
me, tas bus be jo amžinai. Kas paniekino Dievo 
valią, tas bus paniekintas visų žmonių akivaizdoje. 
"Tokią pasiėmė prakeiktieji sau dalį. — Mano siela, 
kas panaikins tąjį prakeikimą, kai pats Dievas bus 
ji taręs? Prakeikimą seks pasmerkimas amžinai ug- 
nies kančiai. Koks teisingas, bet ir koks baisus 
sprendimas! 

7. Visai kitoks sprendimas laukia gerųjų. 
Aukščiausias Teisėjas tars: Ateikite, mano Tėvo 
palaimintieji, paveldėkite karalystę, kuri jums pa- 
ruošta nuo pasaulio pradžios. Toks bus maloningo- 
jo Išganytojo žodis. Išganymo darbas bus pilnai 
baigtas. Dievą mylintieji pakviesti viešai į dangaus 
buveines, kur viešpatauja vieninga mintis, vienin- 
ga valia ir visų yra viena širdis, kad Dievas būtų 
visų pažintas ir visa siela mylimas. Tos Dievo ka- 
ralystės atimti niekas negalės; ji bus įsigalėjusi tei- 
singųjų sielose ir sudvasintuose kūnuose, o patys 
žmonės bus panašesni Dievui, dalyvaudami Dievo 
amžinoje laimėje. Ir taip bus visada, amžinai. 


Jausmai ir ryžtas. 


1. Baimė ir šiurpas tegul sukrečia tave, atsimi- 
nus visuotinį Dievo teismą. Tis bus baisus ir nepa- 
keičiamas: rūstus blogiems, maloningas geriems. 

2. Nuodėmė yra didžiausias blogis, kuris gali 
atskirti tave nuo Dievo ir pasmerkti į amžinąjį pra- 

garą. Venk visų nuodėmių, o mirtinųjų saugokis, 
kaip pačios baisiausios mirties. 

3. Viešpatie, geriau yra man save teisti dabar, 
kad nebūčiau tavo pasmerktas vėliau; peržvelgsiu 
sąžinę, išpažinsiu savo kaltes, pasitaisysiu ir prašy- 
siu nuodėmių atleidimo, tik tu, Viešpatie, padėk 
man atgailoti. 


Pabaiga 


1. Dėkok Dievui, kad sužinojai kelią, kaip ap- 
sisaugoti nuo amžinosios nelaimės, ir kad jis tau 
duoda laiko ir progos padaryti atgailą. 

2. Paaukok Dievui visą savo meilę, visą savo 
širdį; prašyk malonės, kad gerai atliktum išpažintį 
ir išsilaisvintum iš visų nuodėmių. 

3. Prašyk Dievo Motinos užtarimo, angelų ir 
šventųjų globos. 

Tėve mūsų... Sveika Marija... Sudaryk dvasinių 
gėlių puokštę. 


15. Pragaras. Septintasis mąstymas 


Pasiruošimas 

1. Pamaldžiai atsimink Dievo akivaizdą. 

2. Nusižemink ir prašyk Dievo malonės gerai 
mąstyti, 

3. Įsivaizduok nepaprastai didelę, tamsią, 
siaubingą ugnies vietą — amžinąjį kalėjimą, su- 
darytą Dievo atsižadėjusiems angelams, virtusiems 
velniais, ir velnio klausantiems žmonėms. Tai yra 
pragaras. 

Mastymas 


1. Pasmerktieji į pragaro gelmes yra panašūs 
į nelaimingos pilies kalinius; jie kenčia amžinai 
skausmus, pasmerkimą ir ugnies pojūčius. Jų baus- 
mių įtampa atitiks jų nusikaltimų dydį. 


2. Visų didžiausią susigraužimą ir skausmą su- 
darys jų amžinas pasmerkimas ir kad per savo 
kaltę nustojo siūlomos Dievo garbės. Protu turėjo 
ieškoti tiesos, o patikėjo melui; valia turėjo verž- 
tis į gėrį, grožį ir meilę, o pasirinko blogį, biau- 
rumą ir neapykantą.Koks bus didis susigraužimas 
ir apsivylimas! Geriausiojo Dangaus Tėvo veido 
neteks regėti, nei laimės patirti.Ir tai įvyko laisvu 
apsisprendimu... 

Kai Dovydo sūnus Absolonas buvo pašalintas 
laikinai iš tėvo namų, labai jis nerimo, kad nega- 
li matyti savo tėvo. Dievas yra visų geriausias tė- 
vas. Koks didelis nerimas ir skausmas užguls sie- 
lą, kai ji dėl savo kaltės negalės matyti Dievo? 


3. Pragaras yra amžinas. Niekad jis nepasi- 
baigs; niekad jo kančios nepasiliaus. Baisiai mums 
įgrista nors maži, bet nuolatiniai skausmai, k.a. 
dantų, akių, galvos. O jeigu jie kankintų mus per 
visą gyvenimą? Būtume verti pasigailėjimo, nes 
ne mes patys juos sau pasirinkome. Bet neužsi- 
tarnauja pasigailėjimo ar užuojautos tie, kurie lais- 
va valia pasirinko sau pragarą. Nuolatiniai ir dide- 
li skausmai sukels juose pašėlusį apmaudą, pikta- 
žodžiavimą ir amžiną nusiminimą. 

Jausmai ir ryžtas. 


1. Atsimink pranašo Izajo žodį: “Kas jūsų ga- 
lės gyventi su ryjančia ugnimi? Kas jūsų gyvens 
amžinuose karščiuose?** (1z.33,14). Nejaugi tu no- 
ri nustoti Dievo amžinai? 

2. Nuo savęs nesislėpk ir prisipažink, jog sa- 
vo nuodėmėmis užsitarnavai pragarą ir gal daug 
kartų! Bet nuo dabar kitaip gyvenk, atsargiau, venk 
pagundų ir vedančių į nuodėmę progų. 

3. Viešpatie, padėk atgailoti ir duok malonės, 
kad išvengčiau visų mirtinųjų nuodėmių. 

Pabaiga 

1. Dėkok Dievui už gautą mąstyme apšvieti- 
mą. 

2. Pasiaukok Dievui: — Imk, Viešpatie, visą 
mano atmintį, protą ir valią. Visa tai iš tavęs ga- 
vau ir tau grąžinu. Leisk man tave vis labiau my- 
lėti. 

3, Melsk Viešpaties malonės, kad galėtum nu- 
galėti įprastines savo nuodėmes.Šaukis Dievo Mo- 
tinos užtarimo, angelų ir šventųjų globos. 

Tėve mūsų...Sveika Marija...Sudaryk dvasinių 
gėlių vainiką. 


16. Dangus. Aštuntasis mąstymas 


Pasiruošimas 


Pamaldžiai atsimink, jog esi Dievo akivaizdo- 
je. Prašyk malonės gerai mąstyti. 


Mąstymas 
1. Dangus yra vieta, kurią parengė Dievas 

tiems, kurie jį myli. Įsivaizduok giedrią mėnesie- 
nos žvaigždėtą naktį ir sujunk su dienos skaistumu 
bei jaukumu, — nors vaizdą padidintum dauge- 
lį kartų, jis bus toli nuo dangaus grožio. Neapsa- 
komai yra graži šventųjų sielų tėvynė, be galo 
gražūs jos gyventojai! 

2. Gali vaizduotis dangų kaip kokį garbingą, 
gražų ir laimingą miestą ar valstybę. Nesuskaito- 
mi milijonai angelų pripildo visatą Dievo garbės 
giesme ir malda. Jiems pritaria gausūs kerubinų 
ir serapinų pulkai, apaštalai, kankiniai ir išpaži- 
nėjai, šventų mergelių ir moterų neapžvelgiami bū- 
riai. Koks gražus reginys, kokia graži draugija! 
Kiekviena danguje esanti siela yra gražesnė už vi- 
są žemės grožį. Amžinoji laimė spindi jų veiduo- 
se. — Viešpatie, kaip laimingi visi tie, kurie tave 
myli! Džiaugsmo giesmė kyla iš jų palaimintosios 
meilės prie tavo didenybės sosto, kaip smilkalų dū- 
mai. Danguje nėra pavydo, nėra priešų, nėra skaus- 
mo nei verksmo, vien šventasis žavesys išskaidrina 
Dievo patirtomis paslaptimis. 

3. Stebėk dangaus šventųjų neapsakomą lai- 
mę. Ją sudaro Dievo regėjimas. Visa, kas yra tiesa, 
gera, gražu ir šventa, eina iš Dievo. Jis yra visos 
laimės pradžia ir šaltinis.Kas Dievą mato, tas ma- 
to ir dalyvauja amžinoje Dievo laimėje. Dievo 
malone sustiprintas protas siekia Dievo kūrybos 
ir apvaizdos paslapčių, kiek tik gali apimti. 
Dangus šventieji dega meile ir negali atsigrožėti 
Dievu, kuris esmėje yra gėris ir amžinoji meilė. 
Šventieji ilsisi Dievo valioje, kuri jiems paruošė 
dangų. Iš Dievo regėjimo ir betarpio jo pažinimo 
seka glaudžiausioji vienybė tarp žmogaus ir Dievo; 

ji daro žmogų panašesnį į Dievą.Palaimntoji dan- 
gaus būsena su neišsakoma laime kiaurai perima 
sielos esmę; ir taip ten bus visada, amžinai. 


— Pagarbintas esi Dieve, visatos ir dangaus 
Kūrėjau! Pagarbintas esi Kristau, mūsų Išgany- 
tojau! Pagarbinta esi šventoji Dvasia, Dievo mei- 
lės skleidėja! Dievas laimina šventuosius, ir jie yra 
palaiminti. “Gerasis ir ištikimasis tarne; kadangi 
tu buvai ištikimas ant nedaugelio, aš ant dauge- 
lio tave pastatysiu; įeik į savo viešpaties džiaugs- 
mą“ (Mato 25,2L). 


Jausmai ir ryžtas. 


1. Stebėkis ir garbink Dievo meilę ir gerumą: 
jis paruošė savo šventiesiems amžinos laimės dan- 
gų. O dangiškoji Teruzale, kaip laimingi yra tavo 
gyventojai! 

2. Ir tau dangus buvo skirtas; gali jį gauti, 
nes Dievas nenori nusidėjėlio mirties, bet kad at- 
siverstų. Kur buvo mano protas įžeisti Dievą ir 
prasilenkti su amžina laime? Už menkus, trum- 
palaikius malonumus iškeičiau amžinus džiaugs- 
mus. Gėda man ir gaila, kad taip nevykusiai tar- 
navau Dievui. Viešpatie, pasigailėk! 

3. Nuoširdžiai ilgėkis tau skirto dangaus. — 
Gerasis Jėzau, atvedęs mane į tikrąjį kelią, neleisk 
man iš jo iškrypti. Mano siela, drąsiai ir nesibijo- 
dama sek Jėzų į pažadėtą laimės šalį ir nesidai- 
ryk daugiau Egipto vergijos pusėn. 

4. Pasižadu saugotis visų nuodėmės pavojų, 
nes kas pavojų mėgsta, pavojuje žūva (Ekl.3, 27) 

Pabaiga 

1.Padėkok Viešpačiui Jėzui už atpirkimo ma- 
lonę. 

2. Pilnai pasitikėk Dievo apvaizda. Melsk Die- 
vo malonės, kad ištesėtum. 

3. Šaukis Nekalčiausios Mergelės Marijos už- 
tarimo, angelų ir šventųjų globos. 

Tėve mūsų...Sveika Marija...Sudaryk dvasinių 
gėlių puokštę. 


17. Dangaus pasirinkimas. Devintasis 
mąstymas 


Pasiruošimas. Atsimink, jog esi Dievo 
akivaizdoje. Nužemintai prašyk malonės gerai 
mąstyti. 

Mąstymas 


1. Įsivaizduok, jog esi lydimas angelo sargo 
per tyrlaukius, kaip jaunasis Tobijus, keliaujant 
jam į medų miestą Ragę. Gali vaizduotis, kad an- 
gelas sargas nurodo tau dangų, kokį supratai perei- 
tame mąstyme, nurodo tau viliojančias dangaus 
linksmybes. Supranti ir žinai, jog dangus yra skir- 
tas tau, bet dar reikia tavo apsisprendimo, nes pik- 
toji dvasia amžinas melagis, siūlo tau pasirinkti 
amžinojo skausmo pragarą. Klaupkis ir apsvarstyk 
sekančias tiesas. 

Yra tikra tiesa, kad tavo amžinasis gyvenimas 
priklauso nuo tavo laisvo pasirinkimo: ko sieksi, 
ką pasirinksi, tą turėsi. Dievas nedaro prievar- 
tos. 

2. Pasirinkti gali dangų ar pragarą, kol gyve- 
ni žemėje, — po mirties eisi ten, kur norėjai pa- 
tekti. 


3. Dievas nori, kad pasirinktumei dangų, nes 
ten jis tau paruošė vietą, bet, pagerbdamas tavo 
laisvą valią, leidžia pačiam pasirinkti. Ir ką pa- 
sirinksi, turėsi amžinai. Angelas sargas skatina ta- 
ve apsispręsti už Dievą ir dangų; pateikia tau ge- 
rų minčių ir tikros pagalbos, kad laimėtum dangų. 


4. Pažvelk į kryžių. Viešpats Jėzus su mei- 
le žvelgia į tave nuo kryžiaus. Jis kentėjo ir mi- 
rė, kad tau nereikėtų kentėti amžinai. Jis tau kal- 
ba: “Ateik pas mane, mano mylima siela, kurią 
atpirkau aš savo krauju; įeik į savo Viešpaties 
džiaugsmą — ten rasi tau paruoštas amžinas link- 
smybes.“ 

Švenčiausioji Marija motiniškai drąsina tave: 
“Mano pamiltoji siela, eik drąsiai, paklusk Dievo 
balsui, jis tau laimės nori; laikykis Dievo valios. 
Ir mano širdis trokšta kartu su Jėzumi, mano Sū- 
numi, tau išganymo“. Tr štai, tavo šventieji glo- 
bėjai kviečia tave kartu su jais garbinti gerąjį dan- 
gaus Tėvą, savo Kūrėją. Jie tave ragina: "mylima- 
sis, daugiau drąsos! Ir mes gyvenome žemėje; tu- 
rėjome vargų, bet mūsų pasirinktas maldingumo 
kelias atvedė mus į dangaus amžinas linksmybes 
ir laimę, — paklusk Dievo valiai, nes Dievas no- 
ri tavo išganymo“. 


Pasirinkimas 


1. Pragarel nekenčiu ir biauriuosi tavimi su 
tavo amžinomis kančiomis ir nelaimėmis. Biau- 

riuosi tavo keiksmais ir piktažodžiavimais, kuriais 
užgaulioji geriausiąjį Dievą. 

2. Mielas dangau, į tave kreipiu savo širdį ir 
noriu būti tavyje. Tu esi linksmybių rojus, neišsa- 
komoji garbė, palaimintoji laimė, kuri neturi nei 
dienos, nei nakties, nes yra be krašto ir be galo 
— ji yra amžina. Tavyje aš per amžius galėsiu 
džiaugtis savo laime. Kokios meilingos tavo bu- 
veinės, kareivijų Viešpatiel. (Ps. 83,2); “Kaip 
stirna trokšta vandens upelių, taip mano siela gei- 
džia tavęs, Dieve“ (Ps. 41, 2). “Viešpatie, pasiren- 
ku galutinai ir visam laikui tavo man paruoštą vie- 
tą šventame gyvenime; nuoširdžiai dėkoju, gailestin- 
gasis Dieve, už visą parodytą man gerumą, nepa- 
prastą meilę ir pakvietimą sekti tavo valia: jos 
laikysiuos“. 

3. Tėzau, mieliausias mano Išganytojau, ačiū 
tau už parodytą man palankumą ir neišsemiamą 
meilę, kad savęs negailėdamas, kentėjai už mane. 
Tavo nuopelnų dėka pasidariau Dievo vaiku su 
teise paveldėti dangų, kurį man pelnei ir man pa- 
skyrei, kad amžinoje laimėje garbinčiau tave su 
visais tavo šventaisiais. Padėk man, Įėzau, eiti pa- 
sirinktu keliu į dangų. 

4. Ačiū tau, švenčiausioji Marija, mano mo- 
tina, už pagalbą, apsisprendžiant gyvenimo kryž- 
kelėje. Padėk man labiau mylėti ir pasiekti tavo 
brangiausiąjį Sūnų Tėzų. 

Prašyk angelo sargo ir šventųjų globėjų reika- 
lingos paramos. 


Pabaiga 
Dėkok Dievui, kad davė progos apsispręsti ir 
pasirinkti dangų. Prašyk sau ištvermės malonės. 

“Aš visa galiu tame, kurs stiprina mane“ (Pilip. 
4, 13). Pasivesk švenčiausios Marijos užtari- 
mui, angelų sargų ir šventųjų globai. 

Tėve mūsų... Sveika Marija... Sudaryk dvasi- 
nių gėlių puokštę. 


18. Maldingas gyvenimas. Dešimtasis 
mąstymas 


Pasiruošimas 

Stok Dievo akivaizdon ir nuolankiai prašyk 
malonės gerai mąstyti. 

Mąstymas 


1. Įsivaizduok, jog stovi atvirame lauke kartu 
su angelu sargu. Kairėje pasirodo tau velnias, sė- 
dįs aukštame soste, o greta jo kitos piktosios dva- 
sios; aplinkui gi stovi žmonių būrys, kurie pasi- 
rinko savo valdovu velnią, yra jo surišti storomis 
nuodėmių virvėmis, kurios storėja ir gausėja su 
kiekviena padryta nuodėme. Tie žmonės yra vel- 
nio vergai; jie garbina velnią, jam lenkiasi ir ką 
jis įsako, nors tai būtų biauriausia kaltė, daro. Jie 
kelia didelį triukšmą, siunta iš pavydo, dega viens 
kitam neapykanta, keikia save ir kitus, mušasi, 
drąskosi, žudosi; jų sėbrai yra neramūs, sunykę ir 
suvargę, neteisybes darydami; vagystėmis, plėši- 
mais grobia svetimą turtą, o kiti, it apsvaigę, gau- 
do tuščią garbę ir nepadorias linksmybes; kiti skęs- 
ta pasileidime, paleistuvystėje ir svetimoterystėje, 
lenktyniaudami doriniu purvu, pasidarę neramūs, 
pikti ir įžulūs veidmainiai. Tie visi yra nuodėmės 
ir velnio vergai. Tie pasirinko vergiją laisva valia; 

ją pasiūlė velnias pilnosios laisvės vardu, ir jie vi- 
si pasidarė nelaimingi. 

2. Pažvelki į dešiniąją pusę. Ten matai prikry+ 
žiuotąjį Jėzų. Apgailestaudamas žvelgia jis į velnio 
vergų pusę; už juos jis miršta, meldžiasi už juos, 
kad panorėtų išsilaisvinti iš nuodėmių vergijos ir su- 
grįžtų prie savo Išganytojo. Aplinkui Kristų pasi- 
rodo neužmatomi angelų pulkai ir maldingų žmo- 
nių būriai iš visų kraštų, iš visų tautų, iš visų lai- 
kų. Nekaltos mergelės baltomis lelijomis žydi; rim- 
tos moterys ir našlės spindi gerų darbų, savitarpės 
meilės nuopelnais ir yra it raudonųjų rožių žie-- 
dais pakvipusios. Žiūrėk, kaip moka glaudžiai su- 
derinti ištikimieji žmonės savo namų, šeimos rei- 
kalus su savo sielos išganymu ir Dievo garbe. Abi- 
pusė jų šeimose meilė yra Išganytojo meilės ato- 
švaista. Dievą mylintieji yra laisvieji Dievo vaikai; 
šventoji ramybė spindi jų akyse; visi yra tvarkin- 
gi ir godžiai klausosi Kristaus žodžių ir juos palai- 
ko savo mylinčioje širdyje. 

Visi jie yra ramūs, linksmi. Tų meilė yra pa- 
dori ir kukli, šventa ir skaisti. Maldingieji žmo- 
nės turi žemėje daug rūpesčių ir nemažai vargų, 
bet jie perdaug nedejuoja, neaimanuoja, nenusto- 
ja kantrybės, nes jie suneša savo naštas prie Išga- 
nytojo kojų, o jis palengvina jų naštą ir gyvenimo 
kryželius. 

3. Tie du vaizdai nusako tau tikrovę: matai 
velnią ir jo vergus, matai Jėzų Kristų ir jo maldin- 
gus brolius bei seseris. Ką pasirinksi? Tiesa, nusi- 
sukai nuo velnio, bet dar nepriėjai prie Tėzaus, ne- 
prisidėjai prie maldingųjų žmonių. Ryžkis. 

4, Švenčiausioji Mergelė Marija, šv. Tuozapas, 
šv. Liudvikas, šv. Monika ir tūkstančiai kitų pla- 
čiai žinomųjų šventųjų, kurie gyveno ir veikė šia- 
me pasaulyje, kviečia tave, kad prisidėtum prie jų. 

5, Prie kryžiaus prikaltasis Išganytojas tau kal- 
ba: “Ateik, mano mylimoji siela, mano sužadėti- 
ne, ateik pas mane, 0 aš tave apvainikuosius amžina 
garbe“. 


Pasirinkimas 


1. Nuo Dievo nutolęs pasauli, tu neturėsi ma- 
nes savo eilėse, nes tavo vėliava yra purvina ir yra 
biaurūs tavo tikslai. Pilna sąmone ir visu ryžtu at- 
sižadu velnio, visų jo darbų ir visos jo puikybės. 

2. Maloniausias Jėzau, visos laimės ir mano 
amžinosios garbės karaliau, puolu prie tavo žaiz- 
duotų kojų ir visa širdimi pasišvenčiu tau, kas aš 
esu ir ką turiu. Tavo malonei padedant, ištesė- 
sių. Žadu ištikimybę tavo šventiems įsakymams ir 
įstatams. 

3. Nekalčiausioji Mergele Marija, mano Ka- 
raliene, būk mano vadove į dangų: tave, mano 
Motina, myliu ir tavimi pasitikiu. 

4. Angele, mano sarge, Dievo malone mane 
tau pavestą, šviesk, saugok ir valdyk, kol žemėje 
gyvensiu. Lai gyvuoja Kristus! 


Pabaiga 


Padėkok Dievui už šventas mintis ir gerus pa- 
siryžimus. Prašyk sau galingos Dievo meilės ir iš- 
tvermės malonės. Prašyk švenčiausios Marijos už- 
tarimo, angelo sargo ir šventųjų globos. 

Tėve mūsų... Sveika Marija... Sudaryk dvasi- 
nių gėlių vainikėlį. 


19. Viso gyvenimo išpažintis 


Štai, brangioji Filiotėja, jau atlikome apmąsty- 
mus. Jie buvo reikalingi, kad pasiruoštum apvaly- 
ti savo sielą. Dabar nusižeminus, eik drąsiai išpa- 
žinties iš viso gyvenimo ir atlik ją, nieko nesibi- 
jodama, nei jos neatidėliodama. 

Skorpiono įgėlimas yra labai nuodingas. Bet 
tas pats skorpionas, alyvoje ištirpintas, pasidaro 
geru vaistu prieš jo įgėlimą. Panašiai yra su nuo- 
dėme. Ji yra žalinga ir pavojinga, kol jos geluonis 
— pamėgimas pasilieka širdyje, bet kai pašalinam 
ji atgailos sakramentu, nustoja savo nuodų, pasi- 
daro atgrąsa kitoms nuodėmėms; išpažintis sugrą- 
žina mums pagarbą, Dievo malonę ir išganymą. 
Atgailos sakramentas išdildo savo dieviškąja galybe 
nuodėmę sieloje ir pašalina jos dvokimą. 

Rauplėtasis Simonas pavadino savo mintyje 
Magdaleną paleistuve, o Išganytojas, pagerbdamas 
jos atgailą ir ašaras, kalba vien apie jos brangiuo- 
sius tepalus, kuriais ji ištepė beverkdama jam ko- 
jas ir savo plaukais valė jas, apie jos didelę meilę, 
"Tam daugiau atleidžiama, kas labiau myli. 

Jeigu tikrai norime būti nusižeminę, Filiotėja, 
nekęskime savo nuodėmių, nes jomis paniekinome 
Dievo valią ir įžeidėme visagalį Dievą. Kai norime 
tikrai atsiprašyti Dievą ir atsiteisti už savo kaltes, 
nuodėmės išpažinimas pasidaro mums saldus ir 
malonus iki meilės ašarų. Kai ligonis išpasakoja gy- 
dytojui savo ligą ir kas jį susargdino, pajunta ne- 
mažą palengvėjimą, nes savo vargu pasidalino su 
kitais. Kai atsiklaupsi klausykloje išpažinčiai, įsi- 
vaizduok, jog klūpai Kalvarijos kalne prie mirš- 

tančio Išganytojo kojų. Jo švenčiausias kraujas te- 
ka iš gausių ir gilių žaizdų, o tas kraujas gali ap- 
valyti tave nuo visų nuodėmių ir nedorybių. Tie- 
sa, nebeteka dabar tasai kraujas, bet Išganytojo 
kančios ir mirties nuopelnai pasiekia nusidėjėlio 
sielą, kurios eina išpažinties. Tuos nuopelnus per- 
teikia nuodėmklausis, kuris šiuo atveju pavaduo- 
ja Išganytoją. Atverk pilnai savo širdį, išpažink vi- 
sus atsimenamus nusikaltimus, gailėkis ir už užmir- 
štus ar nepalaikytus nusikaltimais, kad jie visi bū- 
tų pašalinti iš tavo sielos, vardan Tėvo ir Sūnaus 
ir šventosios Dvasios. 

Išpažink savo nuodėmes atvirai, aiškiai, neno- 
rėdama ką nors nutylėti. Ir tuoj pat pajusi didelį 
palengvėjimą; nurimsi, nes tavo sielą pripildys Jė- 
zaus palaiminimas. 

Išpažinus kaltes, domiai klausykis nuodėm- 
klausio patarimų, įspėjimų ar pabarimų. Jei nenu- 
girdai ar nesupratai duotos atgailos ar kurio pata- 
rimo, paprašyk, kad pakartotų ar paaiškintų. Tuo 
metu kunigas atstovauja Dievą. 

Gavusi atgailą ir išrišimą, jei buvo susitarta 
su nuodėmklausiu ir jis leido, perskaityk jam sa- 
vo pasižadėjimą Dievui tarnauti ir ištesėti iki mir- 
ties. Bet tai gali padaryti ir pati viena. 


20. Pasižadėjimas Dievui 


Viešpatie ir mano Dieve! Nuolankiai klau- 
piu tavo akivaizdoje, dėkoju už visas man suteik- 
tas malones : kad mane sutvėrei, kad mane atpir- 
kai, kad šv. Krikštu atgimdei, kad mane pašaukei 
į šį luomą, gelbėjai nuo viso blogo, dovanojai daug 

kartų man mano kaltes, kad šauki mane prie sa- 
vo malonės ir garbės, paskyręs man amžinąjį dan- 
zų. 

Nustebo mano širdis tavo malonių gausa ir 
tėvišku gailestingumu, kad atleidai ir dovanojai 
mano nedėkingumą, neištikimybę ir įžeidimus, kad 
atgaivinai ir padauginai savo malonę atgailos sak- 
ramente, — aš atnaujinu pažadus, duotus Krikšto 
metu: atsižadu velnio, visų jo darbų ir visos jo pui- 
kybės, o išpažįstu tave, tikrąjį Dievą, Tėvą ir Sūnų 
ir šventąją Dvasią ir pažadu tau tarnauti ir tave 
garbinti dabar ir per amžius. 

Priimk, Viežpatie, visą mano protą su visais jo 
gabumais, mano valią su visais troškimais ir no- 
rais, mano širdį su visais jausmais ir polinkiais, vi- 
sas mano sielos ir kūno jėgas, tik leisk man tave 
karščiau mylėti ir ištikimai tarnauti. 

Viešpatie, sustiprink mano geros valios pasiry- 
žimus savo gausia malone, nes be tavo pagalbos 
aš nieko negaliu. Ir kaip suteikei man išganingų 
įkvėpimų tau aukotis, taip ir išliek savo gailestin- 
gumo sroves, kad turėčiau paspirtį ir jėgą siekti ta- 
vo didesnės garbės ir savo išganymo. 

Viešpatie, tu esi mano Dievas; būk visų mano 
minčių, troškimų, mano sielos Dievas! Tave išpa- 
žįstu, tave myliu ir trokštu tave išpažinti ir mylė- 
ti amžinai. 

Lai gyvuoja Įėzus! 


21. Išrišimas 


Jeigu pasižadėjimas Dievui buvo padarytas 
pirm išrišimo, dabar nusiramink ir nusižemink 

dvasia, nuodėmklausiui duodant išrišimą. Jis tai 
daro švenč. Trejybės vardu. Atgailos sakramente 
kunigas pavaduoja V. Jėzų ir atleidžia bei dovano- 
ja visas tavo kaltes. Tavo sieloje nebeliko nuodė- 
mių; tik turėsi atsiteisti už jas Dievo teisybei. "Tu- 
rėti nuopelnai sugrįžo ir iš naujo pradėjai laimės 
gyvenimą žemėje. Savo atgaila pradžiuginai dan- 
gų, savo angelą sargą ir savo šventus globėjus. Nu- 
sidėjėlio atsivertimas teikia Dievui garbę. 


Filiotėja, nuostabus yra tavo pasižadėjimas 
Dievui. Sudarei su Dievu savo rūšies sutartį: pasi- 
aukojai jam gyventi ir mirti, o jis nepasiliks sko- 
lingas — Dievas teiks tavo sielai gausios paramos 
ir padės tau pasiekti dangų. 


Išganytojas priims ir užantspauduos tavo su- 
tarti, ateidamas pas tave šventoje Komunijoje. Jis 
leis tavo meilei išbujoti ir glaudžiausiu būdu su- 
sivienyti su savo Išganytoju ir Dievu. Jo kūnas 
bus tavo kūne ir jo kraujas tavo kraujuje. Jis pil- 
nai apvalys tave nuo visų kalčių ir jų padarinių. 

Miela Filiotėja, žinok ir neišsigąsk, jei iš nau- 
jo atgis tavyje linkimas ar nuodėmės pamėgimas, 
kuris veda į nuodėmę. Esame žmonės silpni ir pil- 
ni įvairiausių norų, pageidimų. Tuos reikia sutvar- 
kyti, sudrausminti savyje, kad neįtrauktų nelaimėn, 
bet, kol esame gyvi žemėje, jų išnaikinti nepajėg- 
sime savyje pilnai ir visiškai. Ne pageidimas suda- 
ro nuodėmę, bet noras jį patenkinti. Todėl toliau 
suteiksiu tau patarimų ir nurodymų, kaip apsisau- 
goti nuo mirtinos nuodėmės ir jos pamėgimo, kad 
nekeltų daugiau maišto tavo širdyje. Kai laikysies 
tų patarimų, jie geriau apvalys, išgrynys tavo sie- 

lą. Pirmiausia duodu keletą pastabų, kaip pasiek- 
ti tobulos skaistybės. Ti yra brangus sielos turtas. 


22. Kasdieninė nuodėmė 


Kai pradeda diena aušti, kaskart darosi švie- 
siau, ir veidrodyje atsimuša visos mūsų veido dė- 
mės ir taškai. Taip sieloje, kai šventoji Dvasia pra- 
deda skaidriau nušviesti mūsų sąžinę, aiškiai pama- 
tome savyje dėmes, blogus polinkius, įvairias silp- 
nybes, kurios trukdo mums maldingai gyventi. 

Toji pati šventoji Dvasia, kuri padeda mums 
pamatyti ir suprasti savo gausias silpnybes bei 
kaltes, sužadina mūsų norą, kad galimai greičiau 
pašalintume iš sielos visą purvą. Manau, jog supran- 
ti ir žinai, miela Filiotėja, kad be mirtinų, sunkių 
nuodėmių ir jų pamėgimo, iš ko jau esi išbridusi 
atgailos sakramentu, pasilieka žmogaus dvasioje 
kasdieninių nuodėmių polinkiai ir pomėgiai. Sun- 
ku yra Žmogui išvengti lengvų kasdieninių nuodė- 
mių, bet pamėgimo turime vengti. 

Kas vieną kartą juokaudamas pamelavo ar 
mažame dalyke prigavo, aišku, nusikalto; bet bus 
kas kita, kai tas žmogus meluos nuolat ir džiaug- 
sis, kad gali kitus prigauti. Jis turės nuodėmės pa- 
mėgimą. Reikia apsisaugoti nuo šio noro. 

Kasdieninė nuodėmė, nors ji būtų pati ma- 
žiausioji, yra žmogaus laisvos valios veiksmas, prie- 
šingas Dievo valiai nedideliuose ir nesvarbiuose 
dalykuose. Kas prieštarauja Dievui, negali jam pa- 
tikti. Jeigu kas, suprasdamas ir aiškiai žinodamas, 
kad maža melagystė, smulki vagystė, artimo pa- 
šiepimai ir panašūs veiksmai nepatinka Dievui, o 

juos darytų tyčia, nusikalstų netik artimui, bet ir 
Dievui. Daug blogiau būtų, jei kas būtų įpratęs 
nuolat nusikalsti atleidžiamai. Susirgęs neištikimy- 
be Dievui mažuose dalykuose, pamažu prieina 
prie sunkių nusikaltimų ir nelaimės. Neprotinga 
ir labai žalinga įstatyti save į nuodėmės pavojų, 
nes kas pavojų mėgsta, pavojuje žūva. 

Pomėgis nusikalsti atleistinai Dievui ir žmo- 
nėms kenkia maldingumui ir nuoširdžiai meilei; 
silpnina dvasią, uždaro sielos duris dieviškiems 
džiaugsmams, o jas atidaro pagundoms. Kasdieni- 
nės nuodėmės yra it pagydomos kūno ligos, kurios 
kūno nenumarina, bet jį nusilpnina. 

Viešpaties pamokslininkas sako: “Negyva mu- 
sė sugadina vaistininko tepalą? (Pam. 10,1). Vie- 
na musė nepadaro didelio nuostolio, kaip viena 
kasdieninė nuodėmė. Bet jei ne viena, o kelios mu- 
sės įpuola į sriubos lėkštę ir sriuboje ištyžta, biau- 
rimės tokia sriuba ir jos nebevalgome. Ir nusidėjė- 
lio siela pasidaro pasibiaurėtina Viešpačiui. Ji ne- 
begauna nepaprastų Dievo malonių, kol nepasi- 
taiso. Jei delsia, pamažu išnyksta iš sielos pamal- 
dumas. 

Pasakojama, kad vorai nežudo bičių, tik ap- 
raizgo voratinkliais korius ir pagadina medų. Ir kol 
vorai pasilieka nepašalinti iš avilio, bitės negali 
nešti medaus. 

Panašiai yra su kasdieninėmis nuodėmėmis. 
Jos neužmuša sielos, bet sugadina jos maldingumą. 
Blogi įpročiai, smulkių nuodėmių pamėgimas taip 
apipainioja sielą, kad ji nustoja meilės karščio, uo- 
lumo ir suserga. Reikia jų šalintis. Tačiau, Filiotė- 
ja, perdaug nesirūpink. Tai įvyksta tiems, kurie 

daro blogai tyčiomis. Jei pastebėsi, kad prasilenkei 
su tiesa bekalbėdama, pamelavai nežalingai, ar 
juokaudama ištarei nereikalingą žodį, ar bežaisda- 
ma, šokdama, dainuodama nesuvaldei akių ir pa- 
našiai, jei šiuos sielos voratinklius greit iššluosi iš 
savo širdies ir gailėsis, juos padariusi — jie nepa- 
darys tau nuostolių ir neužnuodins nei tavo sąži- 
nės, nei tavo pamaldumo. Juk tu nori patikti Die- 
vui ir nuošridžiai myli Dievą, kaip tik galėdama. 
Būk rami, greit atsipalaiduosi nuo žalingų vora- 
tinklių. 


23. Pavojingi dalykai 


Žaidimai, šokiai, puotos, teatrai, prabangus 
gyvenimas patys savyje nėra blogi dalykai. Tų geru- 
mas ar blogumas eina iš to, kuriems tikslams nau- 
dojame tuos dalykus: jeigu geriems tikslams, jie ga- 
li būti pateisinti, bet jeigu blogiems, jie turi būti 
pasmerkti. Tačiau nors įvairūs pasilinksminimai, 
triukšmingas ir ištaigus gyvenimas nėra blogis, bet 
dažnas jais naudojimasis pasidaro pavojingas. Dar 
blogiau, kai sielą užvaldo tų visų linksmybių, tur- 
tų prabangų pamėgimas. Tat, nors nedraudžiama 
pasilinksminti, padoriai pašokti, gražiai apsirengti, 
dalyvauti puotose, lankyti padorius vaidinimus, 
koncertus, bet nederamas prie tų dalykų prisiriši- 
mas kenkia tikram pamaldumui. 

Senovės nazariečiai susilaikydavo nuo visų 
svaigalų; jie net nevalgydavę vynuogių, kad neuž- 
simanytų gerti vyno. Taigi, galima panaudoti net 
pavojingus dalykus, bet jei įsigali tų dalykų pamė- 
gimas, jie kenkia mūsų maldingumui. Atsiganęs, 

nutukęs elnias slepiasi miško tankumyne. Atrodo, 
jog jis nusimano, kad negali greitai bėgti, priartė- 
jus pavojui. Žmogaus širdis, apaugusi nenaudingų, 
nereikalingų ir pavojingų dalykų pomėgiu, nepa- 
jėgia pasišalinti nuo pavojų ar skristi karšta malda 
prie Dievo, kaip tai daro tikrai maldingi žmonės. 
Kai vaikai gainioja, vaikosi plaštakes, niekas nesis- 
tebi, nes vaikams proto trūksta; bet ar nebūtų juo- 
kinga, jei suaugęs asmuo, ne mokslo reikalais, be: 
reikalo vaikytųsi plaštakes? 

Pasakytume, kad jam trūksta proto. Panašiai 
atrodo pamaldiems asmenims tie, kurie vaikosi vi- 
sokias linksmybes, žalodami savo dvasinį gyveni- 
mą ir išstatydami nujučiomis save į pasileidimo ir 
ištvirkimo pavojų. Atsimink, brangi Filiotėja, kad 
mes privalome apvalyti savo dvasią nuo visų ne- 
reikalingų pomėgių, nuo visų tuščių, nereikalin- 
gų dalykų, kurie skriaudžia, žaloja mūsų maldin- 
gumą. 


24. Blogieji polinkiai 


Mūsų prigimtyje turime, Filiotėja, kai ku- 
rių įgimtų polinkių, kurie, tiesa, nėra nuodėmingi, 
nes yra ne iš nuodėmės kilę, ir juos mes vadiname 
silpnybėmis, netobulumais ir ydomis. Šv. Jeroni- 
mas rašo, kad šv. Paula buvusi taip labai palinkusi 
į liūdesį ir ilgesį, jog vos pati nenumirė, palaidojus 
vyrą ir vaikus. Tai buvo jos būdo silpnybė, bet vi- 
sai ne nuodėmė. 

Vieni žmonės yra linksmo ir nepastovaus bū- 
do, jie greitai verkia ir greitai juokiasi; kiti yra pa- 
niurę, rūstūs, atkaklūs, greit užsigauną; jie ilgai ne- 

atsileidžia, o kiti yra palinkę meilikauti, lengvabū- 
džiai ir nepastovūs. Sunku yra rasti žmogų, kuris 
neturėtų kokių nors silpnybių ar ydų. Bet kai geriau 
suprantame save ir žinome savo ydas ir silpnybes, 
jas galime sumažinti ir net pašalinti iš savo būdo, 
apsivalyti nuo jų. Tai padarome, stiprėdami dory- 
bėmis, kurios yra priešingos mūsų ydoms ir silpny- 
bėms. Filiotėja, ir tu turi savo silpnybių ir blo- 
gų polinkių. Iš jų atsipalaidavusi, pagerintum savo 
asmenį. Esą surasta, kaip pagerinti karčiųjų migdo- 
lų medelius, kad jie augintų, vestų saldžius migdo- 
lus: reikia iš medelio ištraukti karčiąsias sultis. Jei 
tiesa, kad nėra tokios geros žmogaus prigimties, ku- 
rios nebūtų galima pagadinti blogais įpročiais, tai 
lygiai yra tiesa, kad, Dievui pagelbstint, ir žmogui 
tinkamai pasilavinus, iš mūsų vargingos prigimties 
galime padaryti tobulą žmogų. Patieksiu toliau pa- 
tarimų, nurodysiu lavybas, kurių dėka, Dievui pa- 
dedant, galėsi apvalyti savo sielą nuo blogų polin- 
kių, silpnybių, ydų ir nuo visokių nuodėmių lieka- 
nų: žaizdų ir jų randų. Patarimus sekdama, apsi- 
saugosi nuo visų sunkiųjų, mirtingųjų nuodėmių, 
pagerinsi savo prigimtį ir būdą. Tame dvasios valy- 
mo darbe tegul tau, Filiotėja, padeda gerasis 
Dievas. 

ANTROJI DALIS 


1. Malda yra būtina 


1. Niekas nevalo taip gerai mūsų proto nuo ne- 
žinojimo ir valios nuo blogų polinkių kaip malda. 
Ti apšviečia mūsų protą Dievo šviesos skaistumu, ji 
uždega mūsų valią dangaus meilės ugnimi. Malda 
yra kaip koks palaimos vanduo, kurs drėkina ir gai- 
vina mūsų gerų norų žiedus, nuplauja sielą nuo 
netobulybių ir stebėtinai atvėsina mūsų širdį nuo 
visų pageidimų ir jų kaitros: malda yra mūsų min- 
ties ir širdies pakėlimas į Dievą. 

2, Ypatingai patariu tau, Filiotėja, mąsto- 
mąją širdies maldą, mąstymą. Gerai apmąstyk mū- 
sų Viešpaties Jėzaus Kristaus gyvenimą ir kančią. 
Dažniau bemąstydama apie Jėzų, geriau jį suprasi, 
ypač jo skausmus kančios metu. Kristaus meilė ap- 
sems tavo sielą, išmoksi jį sekti ir tvarkyti savo 
darbus jo norų šviesoje. 

Kristus yra pasaulio šviesa, visų žmonių šviesa, 
gyvenimas ir kelias. Jo mokslo ir malonės šviesa ga- 
li padaryti mus šviesius ir patrauklius; jis yra troš- 
kimo medis; jo ūksmėje rasime pavėsį. Tis yra To- 
kūbo tekančio vandens šaltinis, kuris gali nuplauti 

visas mūsų klaidas ir jų dėmes. Maži vaikeliai, be- 
siklausydami savo motinos šnekinimų, pamažu iš- 
moksta suprasti motinos kalbą. O mes, bemąsty- 
dami V. Jėzaus gyvenimą ir su juo gyvendami vie- 
ningai meilėje, klausydami jo žodžių, pamokinimų 
bei stebėdami Išganytojo darbus, užsidegame jo 
meile, o toji meilė išmoko mus taip kalbėti, jausti, 
norėti ir daryti, kaip tai darė pats V. Jėzus. Nusi- 
tark, Filiotėja, mąstyti V. Jėzaus gyvenimą: 
šiuo keliu laimingai pasieksi dangaus Tėvą. Teigu 
veidrodžio viena pusė nebūtų nuklota žvilgančiu 
metalu, jis neparodytų mūsų veido bruožų; ir mes 
negalėtume Dievo suprasti nei matyti, jei jis nebū- 
tų susijungęs su mūsų Išganytojo žmogyste. 

Jėzaus gyvenimas ir skaudi jo mirtis yra mums 
suprantami dalykai. Tai mąstydami, randame sau 
meilingų pamokymų, malonumo ir naudos. Ne 
veltui Išganytojas pasakė: “Aš esu gyvoji duona, 
kuri iš dangaus nužengiau“ (Jono 6,48). Duona 
yra pati reikalingiausia maisto dalis. Mąstymo me- 
tu ir maldoje kylame prie Jėzaus visa savo širdimi 
ir mintimi, o jis mus pasotina dangiškąja duona. 
(Apie Jėzaus Kristaus gyvenimą rašė daug rašyto- 
jų. Turime lietuviškai parašytų keletą vertingų vei- 
kalų). 

3. Mastymas yra geriausia daryti iš ryto ar 
prieš piet, nes tada protas nėra pavargęs. Jei galime, 
paskirkime mąstymui pastovią valandą, tuoj pat po 
ryto maldų. Mąstymas daromas paprastai pusę va- 
landos, nebent dvasios tėvas patartų skirti daugiau 
laiko. 

4. Pati patogiausia mąstymui vieta yra bažny- 
čia ar koplyčia. Ten niekas tavęs netrukdys: nei 

tėvai, nei vyras ar žmona, nei vaikai. Bet galima 
mąstymą daryti ir namie, ypač, kai kiti nėra sukilę 
ryte, ar kurią kitą laisvą valandą. 

5. Kaip kiekvieną maldą, taip ir mąstymą pra- 
dėk, stodama Dievo akivaizdon. Tai gali padaryti 
mintimi, atsimenant, kad Dievas yra visur, kad jis 
yra ir šioje vietoje, ir jis žino visa ko aiškiausiai; bet 
tam galima panaudoti ir maldos žodžius. 

6. Jei moki bet kiek lotyniškai, patarčiau kal- 
bėti Tėve mūsų, Sveika Marija ir Tikiu Dievą Tė- 
vą lotyniškai, bet turi gerai žinoti ir suprasti kiek- 
vieną žodį. Įsigilindama į maldos žodžius, pajusi 
jų grožį ir teikiamą džiaugsmą. Besimelsdama ne- 
skubėk. Ne žodžių gausybė yra malda, o minties ir 
širdies pakėlimas prie Dievo. Melskis atidžiai, kad 
protas žinotų, ką kalba lūpos. Vienas Tėve mūsų, 
sukalbėtas su tinkamu jausmu ir supratimu, yra 
vertingesnis už daugelį paskubomis kalbamų mal- 
dų. 

7. Rožinis arba Rožančius yra labai naudinga 
maldos rūšis. Tikėjimo paslaptis atsimenant, Dievą 
ir Mariją garbinant, artimai jungiamės su Dievu. 
Bažnyčia yra suteikusi pilnus visuotinius atlaidus 
kalbantiems Rožinį bažnyčioje. Gerai bus skaityti 
litanijas, k. a. V. Jėzaus kraujo, švč. Marijos, šv. Juo- 
zapo ir Visų Šventųjų. Naudinga yra melstis iš 
įprastos maldaknygės. Jos maldos yra Bažnyčios pa- 
tvirtintos. Bus irgi gerai, kai savais žodžiais, ar net 
be žodžių, pateiksi savo Išganytojui savosios širdies 
troškimus. Bet jeigu tenka rinktis iš visų šių maldų 
vieną, tai užleiski mąstymui pirmąją vietą. Tam 
reikia daugiau laiko. "Trumpas maldeles gali bile 
kada sukalbėti. O jei dėl nenumatytų reikalų ar 

sąlygų nėra kada padaryti nei mąstymo, nei kalbė- 
ti ilgesnių maldų — užteks, jei besitriūsdama sukal- 
bėsi mintimi Tėve mūsų, Sveika Marija, Tikiu. 

8. Gali atsitikti, kad įprastas, smulkias maldas 
bekalbant, nuskrisi mintimi į Kristaus gyvenimo 
dieviškąsias paslaptis. Nesipriešink šiam polinkiui ir 
nesirūpink. Nėra tai išsiblaškymas, o maldos pa- 
keitimas rimtu mąstymu. Pats mąstymas bus Die- 
vui malonesnis, negu anoji apleistoji malda, o ir 
tavo sielai naudingesnis. Tik tie asmenys, kuriems 
Bažnyčia yra įsakiusi kalbėti brevijorių (subdiako- 
nai, diakonai, kunigai), negali jo pakeisti savo va- 
lia į mąstymą. 

9. Tei dėl daugelio ryto darbų ir kitų kliūčių ne- 
rasi laiko mąstymui, jį padaryk, jei galėsi, pavaka- 
rėje. Tuoj po pietų mąstyti nepatartina, nes tada 
labai vargina miegas. 

Pasitaikius gi, kai visa diena bus užimta pa- 
šaliniais darbais ir nebus laiko mąstymui, nesirū- 
pink: visus savo darbus gali paversti malda, auko- 
jant juos Dievui. Tuo atveju patartina garbinti 
švč. Trejybę trumpais maldingais atodūsiais, pa- 
gerbti švč. Tėzaus ir Marijos Širdį, užtarti mirusius 
ir panašiai. O jeigu tuos skubius darbus darysi ar- 
timo meilės ar atgailos dvasioje — visa diena pasi- 
darys tau nuopelnų pilna. Praėjus skubiems reika- 
lams ir darbams, grįžk prie savo dienotvarkės. 


2. Dievo akivaizda 
Gal nežinai, Filiotėja, kaip daromas mąs- 
tymas? Mūsų laikais nedaug kas tuo yra susirūpi- 

būdą, kuriuo galėsi pasinaudoti, kol geriau su 
mąstymu susipažinsi, besilavindama ir beskaityda- 
ma dvasiškas knygas ir visiškai įprasi mąstyti. 

Pradedu nuo pasirengimo mąstyti. Jame yra 
dvi dalys: 1) Dievo akivaizdon stojimas ir 2) pra- 
šymas, kad Dievas padėtų gerai mąstyti. Dievo aki- 
vaizdon stojimas gali įvykti ketveriopu būdu. Pasi- 
rink tą, kuris tau labiau prieinamas. 

Pirmasis būdas glūdi tame, kai aiškiai su- 
prantame ir nuosekliai įsivaizduojame, kad Die- 
vas, kuris viską sukūrė, kiekvienos dulkės atomą ir 
visatą, yra visur savo esme, savo žinojimu ir savo 
visagalybe. Viskas yra Dievo žinioje ir jo valdžio- 
je. Jis yra visur ir čia pat, šioje vietoje, jis yra ar- 
čiau mūsų, negu dienos šviesa ar kvėpuojamasis 
oras, nes jis sukūrė visokią šviesą ir visą orą. Kaip 
skrendą paukščiai yra oro apsupti, taip ir mes vi- 
sur esame Dievo matomi ir lydimi. 

Žinome tiesą, kad Dievas yra visur, bet retai 
ja persiimame. Akli žmonės, nors nemato savo val- 
dovo ar karaliaus, bet įiems kas pasako, jog valdo- 
vas eina pro šalį, pagarbiai atsistoja. Bet jo nema- 
tydami, greit pamiršta atsilankiusį karalių ir prade- 
da nepagarbiai laikytis. Taip ir mums nutinka, 
Filiotėja. Nematydami Dievo akis į aki, nors 
mums tikėjimas aiškiai sako, jog Dievas yra čia pat, 
greitai jį užmirštame, net imame vaizduotis, kad 
Dievas yra kažkur labai toli nuo mūsų. Tuo tarpu 
“jame mes gyvename, judame ir esame“ (Apd. 
17,28). Todėl, pradėdami melstis ar mąstyti, atsi- 
minkime, kad Dievas mus mato, žino ir girdi mū- 
sų norus ir maldas. Tą tiesą gražiai išreiškė kar. 
Dovydas: “Kur aš eisiu tolyn nuo tavo dvasios? Ir 

kur bėgsiu nuo tavo veido? Jei žengčiau aukštyn į 
dangų, tu esi tenai; jei išsitiesčiau gelmėse, tu čia. 
Jei imčiau aušros sparnus ir gyvenčiau jūros gale, 
ir tenai tavo ranka ves mane ir laikys mane tavo 
dešinė“ (Ps. 138, 7-10). Įsidėmėtini yra Jokūbo žo- 
džiai: “Kaip baisi šita vieta! Čia ne kas kita, kaip 
tik Dievo namai ir dangaus vartai? (Prad. 28,17). 
Jokūbas apgailestavo, kad jis neatsiminė Dievo esi- 
mą visur ir visame, nors tai buvo žinojęs. "Todėl, 
Filiotėja, kai pradedi maldą ar mąstymą, pa- 
sakyk nuoširdžiai pati sau: mano siela, čia yra 
Dievas. 

Antrasis būdas atsiminti Dievo akivaizdą. 
Dievas yra visos mano sielos ir visų jos jėgų kūrė- 
jas ir teikėjas. Tis yra mano sieloje savo žinojimu ir 
visagalybe. Tis yra mano proto protas ir mano šir- 
dies širdis; jis apšviečia mano protą dieviškomis 
tiesomis, o mano valią pakreipia, man pritariant, 
amžinosios laimės siekimui. 

Kaip mano siela atgaivina visą kūną ir vei- 
kia kiekvienoje kūno ląstelėje, taip Dievas atgaivi- 
na, valdo ir žino visą mano sielą. Ji yra ypatingoji 
Dievo buveinė. Todėl Dovydas vadina Viešpatį sa- 
vo širdies Dievu, o šv. Povilas nurodo, kad mes 
Dievuje esame, krutame ir gyvename. Atsimink tą 
tiesą, kad Dievas yra tavo širdyje, o atsiminusi, pa- 
gerbk Dievą savyje ir pareišk jam savo meilę. 

Trečiasis būdas: pažvelk į prikryžiuotąjį 
Išganytoją, Jėzų Kristų. Jis yra kartu Dievas ir žmo- 
gus, antrasis švenčiausios Trejybės asmuo. Jis žvel- 
gia į kiekvieną žmogaus sielą ne tik iš dangaus, bet 
ir nuo kryžiaus, nes mirė už visus ir visi yra jam 
brangūs. Bet ypatingai jam brangios yra jį mylin- 

čios sielos, nes jos gyvena jame, o jis jose. Tiesa, ne- 
matome jo savo kūno akimis, kaip šv. Steponas 
kankinys jį buvo matęs, bet tu jį turi savyje nere- 
gimą. Ir su Giesmių Giesmės sužadėtine gali tarti: 
“Štai, jis stovi už mūsų sienos, jis žiūri pro langus, 
žiūrinėja pro krotus“ (G. Gies. 2, 9). 

Ketvirtasis būdas yra įsivaizduoti Vieš- 
patį Jėzų jo švenčiausioje žmogiškoje išvaizdoje, čia 
pat prie mūsų esantį, panašiai kaip įsivaizduojame 
kartais sau artimą asmenį, sakydami, tartum, jį 
regėte regime ir girdėte girdime. Jei esame švento- 
vėje, kur yra švenčiausias Sakramentas, ten turime 
ne įsivaizduotą, bet tikrą V. fėzų Eucharistijoje, po 
duonos išvaizda ir priedanga. 

Maldos pradžioje stok Dievo akivaizdon, pa- 
naudodama vieną iš nurodytų keturių būdų, kuris 
tau atrodo pats lengviausias. 


3. Dievo pagalbos prašymas 


Šaukimės Dievo pagalbos, nes patys vieni pa- 
daryti negalime nieko gero. Stoję Dievo akivaiz- 
don, nusižeminkime ir pagerbkime Dievo didybę, 
pripažindami, jog nesame verti jo malonių. Tačiau, 
aukodami mąstymą didesnei Dievo garbei, kad ga- 
lėtume jį geriau pažinti ir karščiau mylėti, pasiti- 
kėkime begaliniu Dievo gerumu ir prašykime pa- 
ramos, kad galėtume gerai atlikti mąstymą. 

Prašyk Dievo malonės nuoširdžiai tais žo- 
džiais, kurie tau tada ateis mintin. Bet gali melstis 
ir 50 psalmės žodžiais: “Sutverk manyje, Dieve, 
nesuteptą širdį ir atnaujink manyje stiprią dvasią. 
Neaimesk manęs nuo savo veido ir neatimk iš ma- 

nęs savo šventos dvasios... Mano auka, Dieve, yra 
sutrinta dvasia; sutrintos ir nužemintos širdies, 
Dieve, tu nepaniekinsi* (Ps. 50, 12-13; 19). Gali 
panaudoti ir kitas, sau patinkamas maldeles. Jeigu 
pasiimtoje mąstyti Išganytojo gyvenimo paslaptyje 
dalyvauja daugiau šventųjų, verta pasiprašyti ir 
angelo sargo ir tų šventųjų užtarimo, k. a. Sopulin- 
gosios Motinos, šv. Tono ap., Marijos Magdalenos ir 
kitų, kad susilauktum tų jausmų, kokius jie turėjo 
mąstomųjų įvykių metu. Bemąstydami apie savo 
mirtį, gerai padarysime, pasiprašę angelo sargo 
įkvėpimų ir išganingų patarimų. 


4. Paslapties įsivaizdavimas 


Istorinius praeities įvykius svarstant, be pa- 
prastų dviejų įžangų yra dar trečioji. Atsimename 
tuo atveju kurie asmenys dalyvauja mąstomoje 
paslaptyje, kur visa tai vyksta, kada tai buvo ir ko- 
kiose sąlygose. Kaikas šią įžangą vadina vietos įsi- 
vaizdavimu, kiti — vidiniu  įsivaizdavimu, nes 
vaizduojamės, jog matome jų veiksmus, girdime jų 
žodžius ir jaučiame jų jausmus. 

Imkime, pavyzdžiui, mąstyti apie tik ką prikal- 
taji prie kryžiaus Išganytoją Kalvarijos kalne. Ke- 
li budeliai, prikalę Tėzų prie kryžiaus, pakėlę jį 
su kryžiumi ir įtvirtinę kryžių, kad neišgriūtų, da- 
linasi Įėzaus rūbus. Aplinkui yra karių apsauga; 
maišosi raiti ir pėsti pariziejai; gretimai prikalti 
du piktadariai, visur pilna žmonių, o tarp jų So- 
pulingoji Motina, Marija Magdalena, šv. Tonas 
apaštalas ir nedidelis būrelis Tėzui palankių asme- 
nų. 

Įsivaizdavę įvykio aplinkybes, lengviau galėsi- 
me mąstyti, ką veikė, ką kalbėjo ir jautė visi tie as- 
menys. Išganytojo gyvenimo įvykius mąstant, verta 
tą įvykį persiskaityti Evangelijoje ar iš kurios Kris- 
taus gyvenimo knygos. 

Kai svarstome antprigimtines dieviškąsias do- 
rybes: tikėjimą, viltį ir meilę ar dorovines dory- 
bes — trečiosios įžangos mąstymui nereikia. Dievo 
begalybė ir visos dieviškosios prigimties savybės, 
švč. Trejybės paslaptis, mūsų galutinis tikslas, iš- 
mintis, tvirtybė, savitvarda, skaistybė ir panašios 
tiesos yra suprantamos protu; jų įsivaizduoti nega- 
lime, nes neturi pojūčiais apčiuopiamų dalykų. 
Tiesa, ir šias tiesas svarstant, galima panaudoti pas- 
laptį išreiškiančius ženklus, ar kurį žinomą įvykį, 
kuris paryškina tiesos vertę, naudą, kilnumą, kad 
mūsų dvasia be reikalo neklaidžiotų. Bet tai nėra 
lengvas dalykas. Aš gi norėčiau įpratinti tave, Fi- 
liotėja, į paprastumą, kad nenuvargtum, beieš- 
kodama naujumų. 

Kai galime įsivaizduoti gyvai mąstomąją tiesą, 
tikėjimo paslaptį ir palenkiame jai savo protą, kad 
nesiblaškytų į pašalinius dalykus, tai elgiamės pa- 
našiai, it uždarydami paukštelį į narvelį, ar pri- 
tvirtindami sakalą prie medžiotojo rankos. 

Kai kas teigia, kad būtų geriau, bemąstant tikė- 
jimo paslaptį, veikti grynu protu, kad geriau pa- 
žintume, įsigilintume ir ją sau pritaikintume. Ta- 
čiau tiems, kurie yra vos pradėję dvasinį gyvenimą, 
šitoks mąstymo būdas yra nepaprastai sunkus. To- 
dėl, Filiotėja, palauk, kol Dievas suteiks tau 
gausių ir aukštų protinių apšvietimų, o tuo tarpu 
laikykis lygumų, kurias tau rodau. 

5. Mąstymo eiga 


Mąstymas yra malda. Kai stengiamės suprasti 
protu, pažinti mąstomąją tikėjimo paslaptį ar kurį 
įvykį iš Išganytojo ar šventųjų gyvenimo, kai iš to 
darome sau tinkamas išvadas ir taikome jas savo 
dvasios reikalams, darydami pasiryžimus ir numa- 
tydami priemones pasiryžimams įgyvendinti šian- 
dien, mes atliekame mąstymą. Tis turi teikti Dievui 
garbės, o mūsų širdyje turi sužadinti didesnę Dievo 
meilę. Jis skiriasi tuo nuo paprastų tyrinėjimų, įdo- 
mavimosi, nuo sau daromų pastabų kitais tikslais, 
pav., besiruošiant pamokai, prakaibai ar pamoks- 
lui. 

Padarę mąstymo įžangas, pradedame svarstyti 
protu mąstomąjį dalyką, noriai pakeldami savo 
širdį prie Dievo ir pareikšdami jam savo meilę, pa- 
dėką, nuostabą ar apgailestavimą. Įstatę savo pro- 
tą į mąstomojo dalyko vėžes, jei jis yra apčiuopia- 
mas pojūčiais, aiškiai dalyką įsivaizduodami, o jei 
dalykas yra grynai dvasinis — palenkdami prie jo 
savo protą, pradedame svarstyti jį įvairiais atžvil- 
giais, panašiai, kaip buvo nurodyta pirmiau de- 
šimtyje mąstymų. 

Pasitaiko, kad mąstomojo dalyko kuri viena 
savybė ar atžvilgis sukelia mūsų žingeidumą, teikia 
šviesos, džiaugsmo ir naudos — pasilikime jame, 
mąstykime, kol ištrauksime visą galimą naudą, ne- 
skubėkime imtis kitų mąstymo dalių. Sekime bitės 
pavyzdžiu. Kai bitė suranda sau tinkamą, pilną 
medaus žiedą, neskrenda ji prie kito, kol nepabai- 
gia semti medų iš pirmojo. Bet jei kuri mąstymo 
dalis nedaro mums įspūdžio, pasidaro nuobodi, ne- 

įdomi, sausa, be džiaugsmo — pereikime tuoj pat 
prie antrosios ar trečiosios dalies. 

Besvarstydama, Filiotėja, kurį nors daly- 
ką ar tikėjimo paslaptį, nesisielok per daug, nevar- 
gink savęs, besistengdama sužadinti dvasioje ne- 
paprastų susijaudinimų: mąstyk paprasčiausiu bū- 
du ramiai ir nuosekliai. 


6. Jausmai ir pasiryžimai 


Protinė šviesa veikia mūsų valią, sukeldama 
gerus jausmus ir protingus pasiryžimus. Jais pareiš- 
kiame Dievo ir artimo meilę, dangaus ilgesį, am- 
žinos garbės troškimą, karštą norą gelbėti sielas, 
mūsų ryžtą sekti Tėzų Kristų jo nuošaliame ar vie- 
šame gyvenime, kentėti drauge su juo, džiaugtis ir 
linksmintis jo karalystės plitimu ir stebėtis Išgany- 
tojo darbais. Savo jausmais pareiškiame taip gi bai- 
mę, kad neprarastume pašvenčiamosios Dievo ma- 
lonės, kad nebūtume pasmerkti Dievo teisme į am- 
žinas pragaro bausmes; dėl to nekenčiame visų 
nuodėmių, o labiausiai sunkiųjų, mirtinųjų nusi- 
kaltimų. Tai vėl prisimename Dievo gerumą ir ne- 
išsakomą jo gailestingumą; tada sukyla širdyje vil- 
tis ir pasitikėjimas Dievo pažadais, nors patys ap- 
gailestaujame savo nukrypimus nuo Dievo valios 
ir mums darosi gėda už blogai praleistą laiką. 

Šie visi širdies jausmai yra labai svarbūs mąs- 
tyme. Jais turėtų išsilieti mūsų siela galimai pla- 
čiau. Bet, miela Filiotėja, nėr ką per daug gaiš- 
ti su bendrais jausmais ir susijaudinimais Reikia 
juos kreipti į aiškius, protingus, mūsų padėčiai ir 
laikui tinkamus pasiryžimus. Svarbu yra nutarti 

taisytis iš klaidų ir nuodėmių, bet dar svarbiau iš 
aiškiai apibrėžtų dalykų. 

Pavyzdžiui, svarstome pirmutinį Kristaus ka- 
lamo prie kryžiaus žodį: “Tėve, atleisk jiems, nes 
jie nežino, ką daro.'* Kristaus malda, be abejo, su- 
žadino tavo širdyje norą pasekti Kristų ir atleisti, 
dovanoti savo priešams, o net už juos melstis, įro- 
dant tuo savo meilę. Bet to bus per maža, jei ne- 
padarysi aiškaus nutarimo, kuriam priešui dovano- 
ji ir už ką. Bus, pavyzdžiui, geras toks pasiryžimas: 
savo kaimynui ar kaimynei neatsakysiu priekaiš- 
tais į jų man paprastai daromus užgauliojimus; ne- 
ieškosiu priekabių, nugirstą paniekos žodį nuleisiu 
negirdomis, priešingai, pasistengsiu atsilyginti 
mandagumu ir užuojauta ir geru už blogą užmokė- 
siu. 

Panašūs nutarimai, Filiotėja, greitai iš- 
laisvins tave iš daugelio ydų ir padarysi dvasinę 
pažangą. 


7. Mąstymo pabaiga 


Mąstymui besibaigiant, nusižemink ir padaryk 
tris veiksmus: padėkos, pasiaukojimo ir maldos ak- 
tus. Dėkojame Dievui už patirtus jausmus, padary- 
tus pasiryžimus, už Dievo gailestingumą, pastebė- 
tą bemąstant pirmąją paslaptį. 

Pasiaukojimo aktu pavedame Dievui jo Sū- 
naus gerumą, gailestingumą, kančią, mirtį, dorybes 
su visais nuopelnais, mūsų patirtus jausmus ir pa- 
darytus pasiryžimus. 

Paskui maldaujame Dievą, kad mus padarytų 
savo dieviškojo Sūnaus malonių ir nuopelnų da- 

lininkais, kad palaimintų mūsų jausmus, pasiryži- 
mus, suteikdamas mums stiprybės ir išminties, pa- 
siryžimus bevykdant. 

Savo malda apimkime visus savo artimuosius, 
pavesdami juos Dievo gailestingumui; įjunkime 
maldon Bažnyčios reikalus, dvasininkus, savo tė- 
vus, gimines ir visus kitus, prašydami švč. Merge- 
lės Marijos, angelų ir šventųjų globėjų juos užtarti. 
Galop sukalbėkime Tėve mūsų... Sveika Marija... 
nes tai yra visuotina ir būtina visų malda. 

Dabar padarykime mąstyme turėtų minčių ir 
jausmų santrauką, vainikėlį, kad visa tai greit ne- 
išnyktų, kad ilgiau atsimiutume. Mat, kai gauna- 
me pasivaikščioti puikiame gėlyne ir ta proga pasi- 
imame keletą gėlelių namo, norėdami pasidžiaug- 
ti jų grožiu ir kvapsniu. Panašiai daro mūsų pro- 
tas; bemąstydamas kurią paslaptį, pasirenka vieną, 
dvi ar kelias tiesas, kurios atsiskleidė mums aiškiau, 
sužadindamos gilesnių jausmų. 

Tai padarome toje pat vietoje, kur mąstėme. 
Po to palikime trumpą valandėlę susikaupę patys 
vieni. 


8. Naudingi patarimai 


Mąstymo metu padarytų nutarimų vykdymas 
yra svarbiausias mąstymo vaisius. Atsiminkime pa- 
siryžimus ir nutarimus dienos metu ir juos įvykdy- 
kime. Įeigu padarytieji mąstymo metu nutarimai 
nevykdomi, tai pats mąstymas gali pakenkti mums: 
apmąstytos dorybės, bet neigyvendintos, išpučia 
protą ir vaizduotę; ima rodytis, kad jau esame to- 
kie, kokie pasiryžome būti, o iš tikrųjų nesame. 

Dorybėse sutvirtėtume, jei mūsų pasiryžimas būtų 
buvęs tvirtas, gyvas, veiksmingas, o kai jis pasiliko 
nevykdytas, tai rodo, kad pasiryžimas nebuvo pa- 
darytas kaip reikiant. Todėl pasirūpinkime įgyven- 
dinti savo pasiryžimus. Tam panaudokime pasi- 
taikančias progas, nors jos būtų ir nežymios, pav., 
jei nusitarei rodyti gerą širdį tiems, kurie tave už- 
gavo, tai juos sutikęs maloniai pakalbinki, o jei su 
jais nesusitiktum, tai bent apie juos kalbėki ki- 
tiems palankiai, gerai ir nuoširdžiai, už juos pasi- 
melski. . 

Mąstymą baigus, saugokis, kad savo širdį ne- 
palenktum į priešingą pusę — tada prarastum mal- 
dos balsamą, surinktą širdy mąstymo metu. Todėl 
patartina, mąstymą baigus, kurį laiką patylėti, jei 
galima, ir pamažu pereiti nuo maldos prie savo 
darbų, vis palaikant savyje patirtus mąstymo me- 
tu jausmus. Tei kas, pasiėmęs į gražų porcelianinį 
indą brangios alyvos, neštų namo, be abejo, eitų 
atsargiai, kad neužkliūtų kur koja už akmens, kad 
nesukluptų, indo nepaverstų, nepakreipių ir neiš- 
lietų brangaus skysčio. Panašiai reikia elgtis, ei- 
nant iš bažnyčios. Nesidairyk, o žiūrėk, kur eini. 
Tei tektų ką sutikti ir reikėtų jį pakalbinti ar jo iš- 
klausyti, daryk tai ramiai, neišliedamas savo šir- 
dies šventos maldos balsamo. 

Reikia pratintis tinkamai pereiti nuo maldos 
prie savo darbų ir pareigų ar amato, nesunaikinant 
maldos vaisių, t. y. patirtų mąstyme gerų minčių 
ir jausmų. Pavyzdžiui, advokatas gali įprasti be iš- 
siblaškymo pereiti nuo maldos prie bylų svarsty- 
mo; pirklys prie savo prekybos; namų šeimininkė 
prie savo šeimos ir namų ruošos. Visa tai reikia da- 

ryti ramiai, be barnių, be triukšmo, kad širdies ne- 
užgautum. Kai malda ir darbas vyksta pagal Dievo 
valią, reikia daryti vieną ir kitą pamaldžiai, nuže- 
mintai, einant nuo vieno prie kito ramiai ir lygiai. 

Kartais gali atsitikti, kad besiruošiant ar pasi- 
ruošus mąstyti, pakyla prie Dievo visi tavo jausmai 
ir susijaudini. Tuo atvejų, Filiotėja, jausmus 
palaikyk, leisk jiems plėtotis, nors jie atsirado pir- 
miau, negu mąstymo eigoje turėjo būti. Mąstymo 
nuostatų besilaikant, reikia pirmiausia dalyką ap- 
svarstyti, apgalvoti, o paskui sužadinti tinkamus 
jausmus; bet jeigu šventoji Dvasia sukelia tavyje 
tuos jausmus, pirm pradedant svarstyti dalyką, 
daugiau nebevargink savęs mąstymu, juk jis daro- 
mas tam, kad tuos jausmus įgautumei. Todėl, kai 
apims tave šventi jausmai, susigraudinimas, pri- 
imk juos, duok jiems pirmąją vietą, kai jie pakyla 
mąstymo pradžioje, ar bemąstant, ar mąstymą bai- 
giant. Jeigu aš buvau nukėlęs jausmų pažadinimą 
mąstymo pabaigon, tai padariau, kad būtų aiškios 
mąstymo dalys. Bendrai ėmus, jausmų nereikia 
slopinti, bet reikia leisti jiems kilti ir plėtotis. 

Ką pasakiau apie geruosius jausmus, tas tinka 
padėkos, pasiaukojimo ir maldos aktams. Tuos ga- 
lima daryti mąstymo metu, nors, mąstymą pabai- 
gus, vertėtų juos pakartoti. O pasiryžimus reikia 
padaryti prieš pat mąstymo galą. Juos darant, ver- 
ta atsiminti žinomus daiktus ir pažįstamus asme- 
nis. Teigu juos darytume pirmiau, galvodami kaip 
juos atliksime, kaip atitaisysime savo klaidas ir t. 
t., lengvai nukryptų mūsų mintis nuo mąstomųjų 
tiesų ir išblaškytų šventus jausmus. 

Sužadinant šventus jausmus ir darant pasiry- 

žimus, naudinga yra kreiptis mintimi į Jėzų, į an- 
gelus, į šventuosius, ar į asmenis, kurie dalyvauja 
mąstomoje paslaptyje, o net ir savęs klausti, nusi- 
dėjėlių ar kitų Dievo padarų, ką jie mums patartų. 
Taip darė kar. Dovydas psalmėse ir šventieji savo 
rašytuose mąstymuose. 


9. Dvasios prislėgimas 


Jeigu bemąstant užeitų dvasios sausra ar pri- 
slėgimas, kad nebejaustum nei kokio džiaugsmo ar 
dvasios pakilimo, nesirūpink perdaug: atsidusk ko- 
kiu žodeliu ir pasiskųsk savo Viešpačiui ir Dievui, 
prisipažink esąs menkas ir netikęs jo kūrinys, pasi- 
prašyk pagalbos ir, jei turi, pabučiuok kryželį, ta- 
riant: “Viešpatie, padėk man", arba su kananiete 
motina pareišk savo menkumą: “Viešpatie! bet ir 
šunyčiai ėda trupinius, kurie krinta nuo jų valdovų 
stalo" (Mato 15,27). Paimk ir skaityk dvasinę 
knygą, kol išsiblaivys tavo protas ir jis nurims. Tei, 
Filiotėja, esi pati viena, širdies jausmus gali 
sužadinti maldinga kūno padėtimi, klaupus ir nu- 
silenkdama iki grindų, bučiuodama žemę ar kry- 
žių. Bet jei tai nepadėtų ir nejaustum nei kokios 
atmainos nei džiaugsmo, nenusimink ir nesisielok, 
sausrai įkyriai slegiant, tik maldauk kantriai ir 
nužemintai Viešpatį, kad pasigailėtų, kad palai- 
kytų maldingoje padėtyje. 

Daug valdininkų ir tarnų eina kasdien į val- 
dovo rūmus, nors nesitiki sutikti jį ar su juo pasi- 
kalbėti, o nori vien jį pamatyti ir pareikšti pagar- 
bą. Taip ir mes, Filiotėja, einame į Dievo na- 
mus melstis, kad tuo pagerbtume Dievą ir pareikš- 

tume jam savo ištikimybę. Mums būtų didelė gar- 
bė ir laimė, jei patiktų Dievui prabilti į mus šven- 
tais įkvėpimais, ar pabendrauti su mumis per mū- 
sų dvasios džiaugsmus. Bet jei gerasis Dievas neap- 
dovanoja mus tokia nepaprasta malone, į mus ne- 
prakalba, it nepastebėtų mūsų savo Akivaizdoje, 
nesišalinkime nuo jo, tik ramiai ir nužemintai lau- 
kime jo pasigailėjimo. Savo laiku jis tikrai pažvelgs 
į mus, nes patinka jam mūsų kantrybė ir ištvermė; 
jis apdovanos mus dvasios džiaugsmais, palinks- 
mins mūsų širdį, aplankys mus maldos metu ir pa- 
rodys mums, koks jis yra malonus ir saldus, anot 
Dovydo:“Kaipgi didelis yra tavo gerumas, Viešpa- 
tie, kurį tu palaikei bijantiems tavęs“ (Ps. 30,20). 

Galop, jei nė kokio džiaugsmo nesusilauktum, 
Filiotėja, atsimink, jog vienas tik mūsų pasi- 
rodymas Dievo akivaizdoje teikia mums didelę ma- 
lonę ir garbę. 


10. Rytmečio lavybos 


Greta svarstomosios maldos, mąstymo ir kas- 
dien kalbamų maldų, turime dar kitas rytmečio la- 
vybas, kurios šakojasi ar kaspinais mirga iš anos 
didžiosios maldos. 

Pirmiausia eina rytmečio maldos. Jomis pasi- 
ruošiame dienos darbams. Reikėtų jas šiaip tvar- 
kyti: : 
1. Pareišk Dievui didžiausią pagarbą ir padė- 
ką, kad tave užlaikė gyvą šią nakti. Nusižemink ir 
prašyk, kad Dievas teiktųsi atleisti tau visas tavo 
kaltes ir klaidas. 

2, Atsimink, kad ši diena yra duota tau tam, 
kad galėtum ja užsitarnauti amžinos laimės dieną. 

3. Pramatyk dienos reikalus, galimybės patar- 
nauti Dievui ir artimui, darant gerus darbus; gali- 
mas kilti pagundas ir progas nusikalsti: ar tai su- 
pykstant, keliantis į puikybę, ar kitaip Dievui nusi- 
kalstant. Ryžkis panaudoti kiekvieną pasitaikančią 
progą geram darbui padaryti, tobulybėje kilti; apsi- 
šarvok ir apsiginkluok prieš visas pagundas; nusi- 
tark nugalėti kliūtis, kurios mažintų Dievo garbę 
ir kenktų išganymui. Pavyzdžiui, jei pramatai, kad 
šiandien teks kalbėti su smarkiu ir rūsčiu žmogumi, 
tai ryžkis jo neerzinti, neįžeisti, o surask pasveiki- 
nimui malonų žodį arba pramatyk kitą asmenį, 
kuris galėtų nuraminti rūstųjį. O jei šiandien teks 
aplankyti ligonį, pramatyk tam tinkamiausią lai- 
ką, nunešk dovanėlę, paguosk jį maldingais žo- 
džiais. 

4. Nusižemink Dievo akivaizdoje ir išpažink, 
jog savo jėga negalėsi įvykdyti nei padarytų gerųjų 
pasiryžimų, nei gerų darbų padaryti, nei apsiginti 
nuo pikto, jei nepadės Dievas. Pridėk ranką prie 
širdies ir pasiduok gerojo Dievo globai; prašyk pa- 
stiprinančios pagalbos nors ir šiais žodžiais: 

— Viešpatie, mano Dieve! Imk mano menką 
ir suvargusią širdį, kuri turi iš tavo malonės gerų 
norų; bet jaučiuosi silpna ir nepajėgi geriems dar- 
bams daryti, kurių trokštu. Geriausias Tėve, su- 
stiprink mane ir palaimink dėl savo dieviškojo Sū- 
naus skausmingos mirties nuopelnų, nes jo garbei 
pavedu ir pašvenčiu šią dieną ir visą mano gyve- 
nimą. 

Paskui kreipkis į švč. Dievo Motiną, savo an- 

gelą sargą, į savo šventuosius globėjus, kad jie už- 
tartų tave tavo reikaluose. Visą tą dvasios lavybą 
reikia padaryti noriai, vos atsikėlus iš miego, kad 
palaimintų Dievas visos dienos rūpesčius ir dar- 
bus. Filiotėja, būk tiek gera ir šių lavybų ne- 
apleiski. 


11. Vakarinės maldos. Sąžinės sąskaita 


Kaip prieš pietus veikia pastiprinti savo sielą 
dvasiniu apmąstymu, taip prieš vakarienę reikia 
pateikti sielai maldingus pavakarius. 

Prieš vakarienę susirask sau laisvą valandėlę 
ir, klaupusi prie Jėzaus kryžiaus, sužadink savo sie- 
loj rytmečio apmąstyme turėtą dvasios ugnį trum- 
pais atodūsiais, nusižeminimo ir Įėzaus meilės ak- 
tais, arba pakartodama mintis ir jausmus, kurie 
labiau įsmigo ryte mąstymo metu, arba atsimink 
tąjį dvasinį dalyką, kuris labiau sugraudina tau 
širdį. 

Sąžinės sąskaitą reikia daryti kas vakarą, prieš 
einant gulti. Tą galime šiaip pravesti: 

1. Padėkokime Dievui, kad jis išlaikė mus gy- 
vus visą dieną. 

2. Mintimi prabėkim, kaip praleidome dieną, 
kur buvome, su kuo bendravome, ką dirbome, vei- 
kėme ir kaip visa tai padarėme. 

3. Jei surasime ką nors gero padarę, nuolan- 
kiai padėkokime Dievui. Bet jei būtume ką nors 
blogo padarę mintimi, darbais, žodžiais ar apsilei- 
dimu, atsiprašykime Dievą, sužadinkime nusiže- 
minimo, gailesčio ir meilės jausmus; ryžkimės išpa- 

žinti nuodėmes, pirmai progai pasitaikius, ir klai- 
dų padarinius, jei galime, atitaisykime. 

4. Paveskime Dievo Apvaizdai save, Bažnyčią 
šv. Tėvą, savo tėvus, šeimos narius, draugus, gera- 
darius ir visus žmones. Prašykime užtarimo ir glo- 
bos švč. Mergelės Marijos, angelo sargo, savo šven- 
tujų globėjų. Ir, pasiprašę Dievo palaiminimo, ei- 
kime ilsėtis, nes, Dievo tvarka einant, mums yra 
reikalingas poilsis. 

Šių dvasinių lavybų neapleisk. Kaip atidarė- 
me ryto mąstymu savo sielos langus teisybės sau- 
lei, taip vakarinėmis maldomis uždarome juos nuo 
pragaro tamsybių. 


12. Nuošalumas 


Dabar, meilingoji Filiotėja, noriai paklausyk 
mano patarimo ir jį priimk, nes dvasinei pažangai 
pasiekti viena geriausių priemonių yra dvasinis 
nuošalumas. Dažnai dienos metu atsimink Die- 
vo akivaizdą, vienu kuriuo iš nurodytų pirmiau 
keturių būdų. Stebėk, ką Dievas daro, ir ką tu da- 
rai? Meilingoji Dievo akis žvelgia į tave su neiš- 
sakoma meile, o tu? Nustebusi gali sakyti: — Die- 
vuli, kodėl mano meilė neapima tavęs? Tavo min- 
tys nuolat stebi mane, o aš taip retai atsimenu ta- 
ve. Mano siela, kur tu klaidžioji? Tavo vieta Die- 
vuje, o kur tu buvai? 

Kaip paukščiai turi savo lizdus, medžių šako- 
se paslėptus, kur gali ramiai pasilsėti ir nuo prie- 
šų pasislėpti, kaip elnias ieško sau guolio medžių 
tankumyne, kur pavojus jo nesiekia, o kaitroje tu- 
ri malonų pavėsį, taip ir mūsų širdis, Filiotėja, tu- 

ri surasti sau nuošalią saugią vietą ar tai Kalvari- 
jos kalne, ar Išganytojo žaizdose, jo švenčiausioje 
Širdyje, į ten pabėgti nuo kasdieninių sielvartų ir 
rūpesčių kaitros, ieškant sau atilsio, atvangos ir už- 
sidaryti ten kaip tvirtovėje pagundų metu. 

Palaiminta siela kuri gali su psalmininku sa- 
kyti Viešpačiui: “Tu, mano priebėga, nuo suspau- 
dimų saugosi mane, mano išgelbėjimo džiaugsmu 
apsupsi mane“ (Ps.31, 7). Arba su pranašu Įešaju 
kartoti: “Tu pasidarei stiprybė beturčiui... Prieg- 
lauda nuo audros, ūksmė nuo karščio“ (Ješ.25, 4). 
Nepamiršk, Filiotėja, pasišalinti valandėlei nuo 
kasdieninių reikalų, žmonių klegesio ir užsidaryti 
savo širdies nošalume. Žmonių klegesys nesunai- 
kins tau ramybės; jie apspitę tavo kūną, bet ne ta- 
vo dvasią, tavo širdį; tavo dvasia gali būti visada 
laisva ir pasilikti Dievo akystatoje. 

Dvasios nuošalumą buvo pamėgęs kar. Dovy- 
das; rasdavo jis tam laiko ir vietos tarp daugybės 
darbų ir rūpesčių. Apie tai jis mini psalmėse: “Ma- 
no akys visada nukreiptos į Viešpatį? (Ps. 24, 15): 
“aš keliu savo akis į tave, kurs gyveni danguje? 
(Ps. 122, 1). 

Pašnekesiai su žmonėmis paprastai nėra tiek 
svarbūs, kad nebūtų galima pasišalinti valandėlei 
ir pakilti mintimi prie Dievo. Kai šv. Katarina 
Sienietė, savo tėvų draudžiama, nerasdavo nei vie- 
tos nei laiko savo maldai ir mąstymams, V. Jė- 
zaus pamokyta, įkūrė koplytėlę savo širdyje, kad jo- 
je galėtų prisiglausti mąstomajai maldai. Ir nors 
pasaulis neduodavo jai ramybės, bet išblokšti jos 
iš tikro kelio negalėjo — ji slėpdavosi mintimi sa- 
vo širdies šventovėje, kur galėjo laisvai džiaugtis 

dangiškuoju Sužadėtiniu. Nuo to laiko ji mėgo pa- 
tarti savo dvasios dukterims, kad įsitaisytų sa- 
vo širdyje Jėzui atskirą buveinę ir dažnai joje 
užsidarytų pagarbinti Išganytoją. 

"Todėl kreipkis protarpiais mintimi į savo šir- 
dies buveinę, kur laisvai ir tiesiai, žmonių nekliu- 
doma, galėtum pasikalbėti su Dievu savo sielos 
reikalais. Karalius Dovydas rašo: “Aš esu panašus 
į tyrumos pelikonį, pasidariau kaip apuokas griu- 
vėsiuose. Aš nemiegu ir vaitoju, kaip vienų vienas 
paukštis ant stogo" (Ps.101, 7-8). 

Vienumą' ir nuošalumą pamėgęs Dovydas, 
daug laiko paskirdavo dvasiškiems mąstymams. 
Mums jis nurodo tris vietas, kur galime pasilikti 
patys vieni su Kristumi. Pirmoji — Kalvarijos kal- 
ne, kur Kristus savo krauju atgaivina sielas; antro- 
ji — Betliejaus kūtelė, kur pravirko gimusis Kris- 
tus, trečioji — Alyvų kalne, iš kur žengė Jėzus į 
dangų. Jis apima savo visažinančiu žvilgsniu visą 
pasaulį ir jame viešpatauja. Gali pasirinkti savo 
dvasiai atitinkamą vietą, pasišalinti nuo pasaulio 
triukšmo ir ramiai ilsėtis prie Kristaus kojų. 

Kai palaimintas Eleazaras, Avignono vysku- 
pijos Ariano grafas ir Neapolio karaliaus pasiun- 
tinys Paryžiuje, ilgai negrįžo namo, jo žmona, pa- 
maldžioji Delfina, pasiteiravo per pasiuntinį apie 
jo sveikatą. Jis jai pranešė: “Esu sveikas, brangi 
žmonele, o jei norėtum mane pamatyti, ieškok ma- 
nęs saldžiausiojo Jėzaus Širdies žaizdoje, ten mane 
rasi."*) Tai buvo dvasios karžygio kalba. 


*)Sv. Eleazaras, Ariano grafas, gyveno 40 metų 
(1285—1325). Kartu su savo žmona, šv. Delfina, laikėsi 

13. Atodūsiai, aktai, mintys 


Išsiilgę Dievo, dūsaujame jo, o atsidusę, randa- 
me jame suraminimą ir atilsį. Tuo būdų maldin- 
gi atodūsiai ir dvasinis nuošalumas papildo vienas 
kitą, o abudu kyla iš gerų minčių. 

Filiotėja, kreipkis į Dievą nors trumpais, bet 
karštais atodūsiais. Stebėkis. Dievo grožiu; nusilenk 
prie Jėzaus kojų, garbink V. Įėzaus gerumą, paveski 
jam savo sielos išganymą, aukok jam savo sielą 
daugelį kartų per dieną, pažvelk į jo švenčiausiąjį 
Veidą, pakelk savo rankas prie jo, kaip kūdikis sie- 
kia savo tėvų rankutėmis, kad jį pavedėtų ar pane- 
šiotų. Nešiok Tėzų savo širdyje, kaip kokią kvepian- 
čią gėlę; išskleisk jį savo sieloje kaip kokią vėlia- 
vą, sekamą kovoje; kurstyk savo širdyje protarpiais 
širdies kirbirkštimis galingą Išganytojo meilę.Tuo 
būdu įprasi į maldingus atodūsius, šventus šūkius, 
kuriuos šv. Augustinas labai pataria maldingai 
Probai. Tavo mintis, nuolat kildama prie Dievo, 
su juo meile susijungdama, greitai persiims Dievo 
tobulybėmis. Ši lavyba nėra sunki; jai nereikia skir- 
ti laiko, nei paliauti savo darbų. Trumpieji atodū- 
siai ir dvasinis nuošalumas teikia dvasiai poilsį; 
jie nekenkia mūsų pareizoms ar darbams, bet pa- 
deda juos geriau padaryti. Keleivis, kuris sustoja 
valandėlei atsikvėpti ir sukepusias lūpas suvilgyti 


Dievo įsakymų, atgailos ir maldos. Abudu globojo vargšus 
raupsuočius. Abudu palaidoti Apt vietovėje, Provance. 
Pop. Urbonas V 1369 m. paskelbė Eleazarą Bažnyčios 
šventuoju. Bet Bažnyčia teikia viešąją šventosios garbę ir 
jo žmonai Šv. Delfinai. 

vandens gurkšniu, nenutraukia kelionės, tik pailsi, 
kad skubiau eidamas, greičiau baigtų kelionę. 

Daug yra gražiai paruoštų trumpų maldelių 
ir atodūsių, bet nėra reikalo laikytis vergiškai jų 
žodžių: savo širdimi ar lūpomis kartok tuos žodžius, 
kuriuos įkvepia tau Dievo meilė, tikrai, jų rasi, 
kiek norėsi. 

"Tiesa, yra šventų žodžių, kurie jaudina mintį ir 
atitinka įvairiems širdies reikalams. Dūsavo Dovy- 
das psalmėse, slegiamas gyvenimo sielvartų. Salia- 
monas reiškia “Giesmių Giesmėje“ karštą meilę 
nepaprastais žodžiais. Panašiai yra sukurtos mal- 
dingos giesmės ir šauksmai į Jėzaus ir Marijos var- 
dus. Giesmes giedant, pakyla ūpas, įkaista širdis. 

Įsimylėję žmonės ilgisi vienas kito, nuolat gal- 
voja apie mylimą, abiejų širdys yra kupinos tos 
meilės, dažnai apie tai kalba, visaip giria, gerbia, 
o jei negali pasimatyti, tai rašinėja laiškus, išpiaus- 
to sodo medžiuose mylimą vardą. Panašiai elgia- 
si Dievą pamilusieji: jie nuolat mąsto apie Dievą, 
gyvena Dievuje, dūsauja ir nuolat kalba apie „My- 
limą Dievą, o jei galėtų, įrašytų kiekvienoje žmo- 
gaus širdyje šventą Tėzaus vardą. Visa visata skati- 
na juos į didesne Dievo meilę; kiekvienas sutvėri- 
mas liudija mylimojo Dievo išmintį, gerumą, mei- 
lę ir jo garbę. Šv. Augustinas, sekdamas šv. Antano 
nuošaliečio žodžiais, nurodo, kad kas tik yra pasau- 
lyje, savaime skelbia Kūrėją be žodžių ir didina jo 
garbę. Kūrinių savybės sukelia mumyse geras min- 
tis, kurios pasireiškia kilniais atodūsiais, minties ir 
širdies pakėlimu į Dievą. Štai pora pavyzdžių. Šv. 
Gregoras iš Nazianzo, Bažnyčios daktaras, mirusis 
389 m., pasakojo savo Žmonėms, ką jis pajūryje 

matęs. Tūros vilnys, užliedamos paplūdimį, palik- 
davo ant kranto smilčių, daugybę išmestų žolių, 
šliužų taurelių, žuvelių, o sekanti didesnioji vilnis 
nuplaudavo visa tai atgal į jūrą. Kitoje vietoje tos 
pačios vilnys, atsidauždamos į pakraščio uolas, ne- 
galėjo jų nei pajudinti. "Tai stebėdamas, šv. Gre- 
goras padaręs išvadą: anie gyvūnėliai ir kerpės — 
tai kaip menki, silpnabūdžiai asmenys — jie pa- 
siduoda be kovos likimo vilnims ir yra mėtomi tarp 
nuliūdimo ir džiaugsmo, o uolos — tai drąsūs ir 
gyvenimo audrose užgrūdinti žmonės. "Ta proga 
prisiminė Dovydo žodį: “ištrauk mane iš dumblo 
kad nenugrimsčiau... ir iš giliausių vandenų, kad 
nepaskandintų manęs vandenų srovės ir kad ne- 
prarytų manęs giluma“ (Ps. 68, 15-16). 

Šv. Fulgencijus (+ 389 m.), dalyvaudamas Ro- 
mos patricijų susirinkime, kuriame kalbėjo gotų ka- 
ralius Teodorikas, susižavėjęs išsirikiavusios diduo- 
menės gražiuoju vaizdu, sušukęs: “Kaip turi būti 
graži dangiškoji Jeruzalė, kad žemiškoji Roma taip 
prakilniai atrodo! Jei šio spindesio grožiu apgaubi 
tuštybės tarnus ašarų pakalnėje, tai kokios garbės 
suteiksi, Dieve, dangaus plotuose tiesos mylėto- 
jams!" 

Šv. Anzelmas, Canterbury arkivyskupas, Bažny- 
čios daktaras (1033-1109), naudodavęs kiekvieną 
progą geroms mintims pareikšti. Kartą jam jojant 
tarp arklio kojų įspruko išsigandęs kiškis, jį atvijo 
kurtai. Šunes aplinkui skalino, bet nedrįso lįsti prie 
arklio kojų. Medžiotojai apstoję kvatojo iš nepap- 
rasto vaizdo. Bet vyskupas jiems taręs: “Jūs juokia- 
tės, o vargšui kiškeliui visai nejuokai. Tai yra vaiz- 
das nelaimingo žmogaus, kurį pražudyti tyko jo 

sielos priešai angoje, kai jis išsigandęs neišmano, 
kur rasti pagalbos, priešų apstotas.? 

Kartą imperatorius Konstantinas Didysis para- 
šė laišką šv. Antanui Egiptiečiui (+ 356). Kai kiti 
stebėjosi įvykiu, šventasis pasakęs: “Nėr ko stebėtis, 
kad valdovas rašo žmogui. Bet tikrai yra nuostabu, 
kad amžinasis Dievas parašė įstatymus mirtingiems 
žmonėms ir veidas į veidą kalbėjo per savo Sūnų.* 

Šv. Pranciškus Borgias (1510-1572), dar tebe- 
būdamas Kandijos kunigaikščiu, net medžioklės 
metu darydavęs dievobaimingus palyginimus. Kar- 
tą pasakęs, negalįs atsistebėti, kad medžiotojui su- 
švilpus, tuojau nusileidžia sakalas prie grandinėlės, 
leidžiasi prie jos pririšamas ir akis pridengiamas, o 
tuo tarpu žmonės, lyg apkurtę, nebegirdi ir nebe- 
klauso Dievo šauksmo. 

Šv. Bazilius Didysis, Bažnyčios daktaras (1379), 
rodydamas rožę žmonėms, kalbėjo: “Žinokite, mir- 
tingieji žmonės, kad šiame pasaulyje kiekvieną 
linksmybę seka liūdesys: kur džiaugsmas, žiūrėk, 
čia pat ir ilgesys; ties moteryste slypi našlystė ir be 
vargo nesurasi vaisiaus, o sulaukęs garbės, kaip 
matai patirsi pažeminimą, užėmęs garbingą vietą, 
pasiimi ir daugiau rūpesčių; skanumynai ir malo- 
numai greit atsirūgsta aitriai, gerą sveikatą pakerta 
ligos, o gyvenimą seka mirtis. Nors yra gražus rožės 
žiedas, bet jis man primena liūdną vaizdą — ma- 
no ir visų nuodėmę, už kurią žemė ir mano gyve- 
nimas išpintas skausmų erškėčiais.“ 

Viena pamaldi siela vasaros mėnesienoje prie 
upelio stebėdama, kaip atsispindi tyrajame vande- 
nyje neužregimi dausų plotai su žvaigždžių žvaigž- 
dėmis, garsiai galvojo: “Dievuli, tos visos žvaigždės 

atrodys po mano kojų, kai teiksies priimti mane į 
savo dangų. Ir kaip dabar tos žvaigždelės mirga 
upelio vandenyje, taip žmonės spindi tavo meilės 
šaltinyje.“ 

Kitas, matydamas įtekantį į jūras upelį, kalbė- 
jo draugams: “Upelio vanduo nurimsta, pasiekęs 
jūrą; taip ir mano siela nurims, įsiliejusi į Dievo 
meilės įiirą: jis yra mano pradžia ir galas." 

Tylus upelis primindavęs šv. Pranciškui Dievo 
malonės veiklą: Dievo malonė atiteka į sielą ty- 
liai ir saldžiai, kaip tas upelis. Kitas, žiūrėdamas į 
žydinčius medžius, apgailestavo: “ir kodėl likau aš 
vienas nepražydęs Bažnyčios sode?“ O pamatęs, 
kaip spiečiasi viščiukai po pereklės sparnais, tarė: 
“Viešpatie, saugok mus ir užlaikyk po savo Apvaiz- 
dos sparnais.“ Stebėdamas gi saulėgražą, kaip ji 
kreipia savo galvą į saulę, pamąstė: “Dievuliau, ka- 
da aš pradėsiu kaitinti dvasią tavo malonės saulė- 
je?" O paėmęs į ranką kelias našlaitėlių-broliukų 
spalvingas, bet be patraukiančio kvapo gėles, ap- 
gailestavo savo nevaisingas mintis: “ir mano spal- 
vingos mintys yra gražios, bet darbui netinka? 

Štai tau, Filiotėja, daugybė pavyzdžių, kaip 
gali iš kiekvieno nuotykio ar sutvėrimo pasigamin- 
ti dievobaimingų pamaldžių minčių ir paversti jas 
dievobaimingais atodūsiais. Nelaimingi tie Žžmo- 
nės, kurie panaudoja blogam Dievo kūrinius ir nu- 
sideda; už tai juos sąžinė smerkia. Daug laimin- 
gesni tie, kurie mato kiekviename Dievo kūrinyje 
Dievo gerumą, išmintį, galybę, kurie skelbia ki- 
tiems Dievo meilę. Toks buvo šv. Gregoras Na- 
zianzietis; jis sakydavęs: “esu pratęs semti dvasinę 
naudą iš kiekvieno daikto.“ 

Dvasios nuošalumo ir maldingų atodūsių reikš- 
mė bei nauda yra didelė — jais pageriname savo 
maldų trūkumus, daromės pamaldesni, o kai juos 
apleidžiame, nėra kuo pasivaduoti. Be jų negali 
sėkmingai vystytis ir tobulėti mūsų dvasinis gyve- 
nimas; be jų net veiklaus gyvenimo darbai šlubuos. 
Be jų poilsis pavirsta dykinėjimu, o pareigos ir dar- 
bai didina nuovargį, augina rūpesčius. Tai žinoda- 
ma, Filiotėja, pamilk visa širdimi šias maldin- 
gas lavybas ir jomis naudokis ištikimai. 


14. Mišios 


1. Iki šiol nieko nesakiau apie maldingumo 
saulę — ji yra švenčiausia, garbingiausia ir bran- 
giausioji šv. Mišių auka ir Sakramentas. Mišių auka 
yra krikščionių tikėjimo žiedas ir širdis, apeigų 
centras ir viso maldingumo siela. Besikartojanti, 
neišsakomoji Dievo paslaptis, kai dieviškojo įgalio- 
jimo galia Dievas pasidaro klusnus žmogui, per- 
keisdamas aukojamą duoną ir vyną į savo bran- 
giausiąjį Kūną ir Kraują. Antrasis švenč. Trejybės 
Asmuo, mūsų Išganytojas, Jėzus Kristus, aukoja ku- 
nigo rankomis dangaus Tėvui Kalvarijos auką ne- 
kruvinu būdu, pats tikrai ir realiai pasilikdamas 
duonos ir vyno pavidale šv. Eucharistijoje. Kristus 
trokšta apdovanoti visus atpirkimo nuopelnais ir 
Dievo meilės malonėmis. 

2. Viešoji Bažnyčios malda, sujungta su Išga- 
nytojo auka, pasidaro visagalė, įsijungdama į die- 
viškąją valią ir meilę. Per ją, Filiotėja, pratur- 
tėja siela dangaus dovanomis, pateikiamomis pa- 
ties Išganytojo mylinčiai sielai; jų saldybė ir malo- 

numas pradžiugina dvasią, sujungia žmogų su Jė- 
zumi glaudžiausiu būdu, ir jis kalba sielai Gies- 
mių Giesmės žodžiais, kai jos karštų atodūsių mal- 
da “kyla prie Dievo sosto it kvepiančios miros dū- 
mų srovė.“ 

3. Jei gali, Filiotėja, dalyvauk kasdien šv. 
Mišiose; aukok kartu su kunigu Dievui Tėvui jo 
Sūnaus švenčiausiąją auką už save, už Bažnyčią. 
Šv. Jonas Auksaburnis sako, jog daugybė angelų 
palydi savo Viešpatį, besiaukojantį Mišiose už žmo- 
nių išganymą, norėdami pagarbinti giliausiąją Die- 
vo meilės paslaptį. Dalyvaudami V. Jėzaus nekru- 
vinoje aukoje, gauname savo gyvenimui reikalingų 
malonių, suraminimo ir naudos. Dangus ir garbin- 
goji Bažnyčios dalis, Dievo šventieji, o su jais ir 
mes kartu, vieningi mintimi ir širdimi su Kristumi, 
jame ir per jį šaukiamės į Dievo Tėvo širdį, kad 
parodytų savo gailestingumą ir padėtų mums save 
išganyti. Didelė yra laimė kiekvienai sielai prisidė- 
ti prie taip kilnaus darbo ir dalyvauti šv. Mišių 
aukoje, 

4, Kai negalime nuvykti bažnyčion ir dalyvau- 
ti šv. Mišiose, tai dalyvaukime jose bent savo širdi- 
mi. Savo dvasia skubėki kas rytas bažnyčion; savo 
reikalus ir įausmus sujunki su visų tikinčiųjų mei- 
lės aktais, juos pakartodama, it būtumei švento- 
vėje. 

5. Tei nori tinkamai dalyvauti šv. Mišiose ar 
tai bažnyčioje, ar tai namie, štai ko laikykis: 

1) Pačioje pradžioje stoki Dievo akivaiz- 
don, nusižemink, išpažink Dievui savo kaltes ir 
prašyk nuodėmių atleidimo. 

2) Kunigui kalbant maldas, Garbė Dievui 
aukštybėse, šv. Rašto ištrauką, mąstyk apie Jėzaus 
įsikūnijimą, gimimą ir jo užslėptąjį gyvenimą - Na- 
zarete. 

3 )Evangelijos metu pagalvoki apie Išgany- 
tojo viešąjį veikimą, amžinų tiesų skelbimą, apaš- 
talavimą ir ryžkis gyventi ir mirti V. Jėzaus skelb- 
tame tikėjime, išpažįstant jo mokslą ir pagal jį gy- 
venant vienybėje su visa Kristaus Bažnyčia. 

4) Nuo aukojimo ir per visą Kanoną iki Tė- 
ve mūsų pagalvok apie padarytąją Išganytojo ir jo 
kartojamąją auką, pavaizduojančią jo mirtį, atski- 
rai konsekruojant kunigui duoną ir vyną. Kartu su 
kunigu atnašauk šv. Mišių auką Dievo Tėvo dides- 
nei garbei už savo ir visų žmonių išganymą. 

5) Paruošk savo širdį, kad tinkamai sutik- 
tum ir priimtum Išganytoją į savo širdį ir kad susi- 
jungtumei karštoje Dievo meilėje su Į[ėzumi šv. 
Komunijoje. 

6) Komuniją priėmus, dėkok Išganytojui už 
jo įsikūnijimą, gyvenimą tarp žmonių, už jo kan- 
čias ir mirtį, kad mes būtume išganyti, už jo prisi- 
kėlimą iš mirusiųjų, už šv. Mišių įsteigimą ir tik- 
rąjį savo pasilikimą šv. Eucharistijoje. Prašyk Tė- 
zaus, kad jis būtų tau visada malonus, kad apdo- 
vanotų savo galybės ir meilės turtais tavo tėvus, 
gimines, tavo tautą, Bažnyčią ir visą žmoniją. Nu- 
sižeminus priimk jo atstovo - kunigo palaiminimą. 

Bažnyčia nori, kad pasektum per Mišias kuni- 
go kalbamas maldas; bet jei per jas nori mąstyti 
apie kitas paslaptis, tai nereikės atodūsių, užteks 
intencijos, kad per šį mąstymą nori pagarbinti ir 

aukoti šv. Mišių auką. Visi tie aktai tiesioginiai ar 
netiesioginiai yra kiekviename mąstyme.*) 


15. Lavybos 


Jei tik laiko užtenka, miela Filiotėja, ne- 
reikia apleisti valandų, rožinio ir mišparų, ypač gi 
sekmadieniais ir šventėmis, nes tos dienos skiria- 
mos ypatingai Dievo garbei. Šventadienį verta daž- 
niau atsiminti Dievą ir karščiau pareikšti jam savo 
meilę. Iš to patirsi daug dvasinių džiaugsmų, kaip 
ių patyrė šv. Augustinas, vyskupas. Apie tai jis pa- 
sakoja savo Išpažinimuose. Savo atsivertimo pra- 
džioje, kai jam tekdavo dalyvauti šv. Mišiose, ap- 
saldavo jam širdis ir akys paplūsdavo džiaugsmo 
ašaromis, 

Nepamiršk, jog daug daugiau yra naudos iš 
viešųjų bendruomenės pamaldų bažnyčioje, negu 
iš privačių maldų, nes pats Dievas sutvarkė taip, 
kad nukaistų mūsų širdis džiaugsmu viešose maldo- 
se, kitų pavyzdžio paveikta. 

Priklausyk, Filiotėja, parapijoje veikian- 
čioms brolijoms ir krikščioniškoms draugijoms, lan- 
kyk jų susirinkimus, veikliai dalyvauk jų darbuo- 
se, 0 gausi dvasinės naudos ir pakelsi savo gyveni- 
mo vertę. Veikdama per draugijas į Žmones, pada- 
rysi malonų Dievui patarnavimą, nes Dievo Ap- 


*) II Vatikano Susirinkimas pageidavo, kad visi tikin- 
tieji veikliai dalyvautų Mišiose, visai bažnyčiai kartu at- 
sakinėjant ir besimeldžiant su kunigu. Mąstymui reikia 
skirti kitą ne Mišių laiką. 


105 


vaizda veikia į žmones per žmones. Bažnyčia, tiesa, 
neįpareigoja dėtis į brolijas, bet jas remia, apdova- 
noja gausiais atlaidais už jų daromus gerus dar- 
bus, tuo skatindama tikinčiuosius brolijas paremti. 
Bendras geras darbas yra kartu gailestingas darbas. 
Nors jį galėtume patys vieni padaryti, o gal net 
kiek geriau, bet Dievui yra didesnė garbė iš viešai 
atliekamų gausių darbų, plačiai paskleidžiant žmo- 
nėse gerus papročius, nes jais yra geriau pažįstamas 
ir mylimas Dievas, kas ir sudaro Dievo garbę že- 
mėje. Tai tinka visoms pamaldoms. Jas lankyki- 
me, o savo gražiu pavyzdžiu paskatinsime kitus į 
maldą ir į Dievo garbę. 


16. Šventujų globa 


Dievas teikia mums paprastai šventus įkvėpi- 
mus per Angelus Sargus. Jiems tarpininkaujant, 
reiškiame Dievui pagarbą, padėką, atsiprašymą, 
meilę ir įvairius prašymus. Bet ir mirusiųjų šventos 
vėlės, būdamos dangaus laimėje, anot paties Kris- 
taus žodžių, yra lygios angelams ir savo veikla yra 
jiems panašios. Šventieji danguje gali užtarti už 
mus ir perteikti mums Dievo siunčiamus įkvėpi- 
mus, paskatas į gerą. Junkimės su jais savo širdimi. 
Jauni paukšteliai, lakštingalėliai, kartu čiulbėda- 
mi su savo tėvais, įpranta gražiai čiulbėti. Pana- 
šiai ir mes mokomės iš Dievo šventųjų gerai mels- 
tis ir plačiau skleisti Dievo garbės giesmes. “Ange- 
lų akivaizdoje giedosiu tau, Viešpatie“ (ps. 137,2), 
sako psalmininkas. 

Ypatingą pagarbą ir meilę skirkime švenčiau- 
siajai Mergelei Marijai, Dievo Motinai. Ji yra mū- 

sų Išganytojo Motina; ji yra ir mūsų motina. Su kū- 
dikio pasitikėjimu šaukimės jos užtarimo savo rei- 
kaluose, atsiduodami jos globai. Jos motiniškoji 
meilė tegul padrąsina mus šauktis mieliausios mo- 
tinos globos; pamilkime jos dorybes, pasekime ją, 
parodydami jai savo atvirą kūdikišką meilę. 

Angelai Sargai yra mums Dievo siųsti drau- 
gai. Daugiau pasitikėkime savo Angelu Sargu. Pa- 
gerbkime kitus angelus, pavyzdžiui, vyskupijos, pa- 
rapijos, o ypač tų žmonių, su kuriais kartu gyve- 
name ir dirbame. Kasdien pasimelskime į savo An- 
gelą Sargą, prašydami patarimo, pagalbos savo 
darbams ir įvairiems reikalams. 

Garsus ir žymus pamokslininkas kun. Petras 
Favre, S. J., grįžęs iš Vokietijos, pasakojo, kad jam 
daug padėję Dievo garbę skleisti ir grąžinti į tikėji- 
mą atpuolėlius tų parapijų angelai sargai, kuriose 
jis skelbdavo Dievo žodį. Tas maldingas pamoks- 
lininkas, atvykęs į parapiją, pirmiausia pagerbda- 
vęs tos parapijos Angelą Sargą ir pasikviesdavęs jį 
į pagalbą; tuomet karštai, su pilnu įsitikinimu 
skelbdavo amžinąsias tiesas; daug atpuolėlių su- 
grįždavo į tikrą tikėjimą; tikintieji sutvirtėdavę sa- 
vo įsitikinimuose ir išvengdavo netikinčiųjų kėslų. 
Tai man papasakojo senelė prieš 60 metų, to kuni- 
go pamokslus girdėjusi. Aš patsai pereitais metais 
(1607) pašventinau altorių toje vietoje, kur Dievas 
teikėsi duoti mūsų tėvynei tą šaunų vyrą, būtent, 
Vilareto kaime tarp stačiausių mūsų kalnų. 

Pasirink savo globėjais, užtarytojais ir vado- 
vais sau mėgiamiausius šventuosius; savo viltį tu- 
rėk jų globoje; dažnai pasiskaityk ir apmąstyk jų 
gyvenimus; pasirūpink pasekti jų dorybėmis. Pir- 

masis ir ypatingas tavo šventas globėjas yra tas, ku- 
rio vardą gavai Krikšto sakramente. 


17. Dievo žodis 


Su giliausia pagarba išklausyk skelbiamąjį Die- 
vo žodį pamoksluose ir šventuose pašnekesiuose. 
Visuomet klausyk su dėmesiu ir su pagarba Dievo 
žodžio; nieko nepraleisk pro ausis, visur rask sau 
naudos. Neleisk tiems brangiems žodžiams pra- 
skambėti be naudos; rink juos ir skonėkis jais savo 
dvasios gelmėse. Taip darė švč. Mergelė Marija, 
palaikydama savo širdyje ir apsvarstydama girdė- 
tus savo Sūnaus dieviškuosius žodžius. Išganytojas 
tiek teklauso mūsų maldų, kiek mes skiriame dė- 
mesio jo žodžiams. Arti po ranka turėkime gerų 
dvasinių knygelių pasiskaitymui, k. a. Kristaus Se- 
kimą, Dvasiškoji Kova, šv. Augustino Išpažinimus, 
šv. Jeronimo laiškus ir panašiai. Įpraskime kasdien 
juos skaityti, nors ir ne po daug, bet su dėmesiu, 
it skaitytume šventųjų laiškus, atsiųstus mums iš 
dangaus ir nurodančius kelią į dangų. Dvasinis 
skaitymas suteikia mums stiprybės ir drąsos neiš- 
krypti iš dorybės kelio. Panaudokime ir šventųjų 
gyvenimo apybraižas. Ten atsispindi, it veidrodyje, 
krikščioniškojo gyvenimo pavyzdžiai. 

"Tiesa, ne visus šventuosius leidžia mums sekti 
mūsų padėtis, bet kiekvieno šventojo gyvenime ra- 
sime daug nurodymų ir sektinų dalykų. Pavyz- 
džiui, šv. Pauliaus nuošaliečio gyvenimą galime 
pasekti, užlaikydami dvasios nuošalumą, apie kurį 
pirmiau rašiau. Šv. Pranciškaus visišką turtų atsi- 
žadėjimą gali pasekti net turtingi žmonės, nepririš- 

dami savo širdies prie turimų turtų. Kai kurių šven- 
tujų gyvenimai pasižymi platesne veikla, didesne 
šventumo šviesa, k. a. šv. Teresės Avilietės, šv. Ig- 
noto ir jo pirmųjų draugų, šv. Karolio Boromejaus, 
šv. Bernardo, šv. Liudviko; o kitų gyvenimais gali- 
me daugiau stebėtis, bet jais nesekti, k. a. šv. Mari- 
jos Egiptietės, šv. Simono Stulpininko, šv. Kotrinos 
Sienietės, šv. Angelos ir kitų panašių. Jų gyvenimai 
yra skirtingi, retai kam sektini, bet jie gali paža- 
dinti sieloje didesnę Dievo meilę. 


18. Įkvėpimai 


Įkvėpimais vadiname kiekvieną vidinį paskati- 
nimą, potraukį prie dieviškųjų dalykų, minties nu- 
švitimą, kai veikia Dievas savo malone į mūsų sie- 
lą, siųsdamas išganingų sumanymų, šventų pasiry- 
žimų augti tikėjimo, vilties ir meilės darybėse ar 
geruosius darbus daryti. Tuos gali lydėti baimės, 
gailesčio, meilės, dėkingumo ar kitoki susijaudini- 
mo vidiniai jausmai, skatiną į dorą, kilnią, protin- 
gą ir gailestingą veiklą. Vidaus įkvėpimais beldžia- 
si Dievas į mūsų sielos gelmes, į jos meilės duris, 
jis kalba į mūsų širdį, pažadina iš dvasinio snaudu- 
lio, šaukia į darbą, į dvasinę puotą, kaip koks sodi- 
ninkas prie medaus, obuolių ir gėlių džiaugsmo. 
Gal tai išryškins sekantis palyginimas. Jaunikaitis, 
norėdamas vesti žmoną, turi jos prašyti, kad sutik- 
tų būti jo Žmona; tas prašymas turi jai patikti: 
reikia, kad ji tam pritartų ir galutinai sutiktų už jo 
ištekėti. Panašiai daro mums Dievas. Jis, norėda- 
mas įvykdyti kurį nors didelės svarbos dalyką žmo- 
nėse, kviečia mus įkvėpimais, pasiūlydamas mūsų 

protui sumanymą, palenkdamas mūsų laisvą valią, 
kad tą sumanymą priimtume, kad jis mums patik- 
tų ir kad tam Dievo reikalui mes pilnai pritartu- 
me ir ryžtumės jį įgyvendinti. 

Panašiai, kaip trimis laiptais žmogus leidžiasi 
į nuodėmę, būtent: pirma ištinka jį pagunda, o jos 
neatmetus, seka pamėgimas, galop išsivysto pritari- 
mas, sutikimas ir nusikaltimas; taip trimis laiptais 
žmogus kyla doroje. Tie laipsniai ar laiptai yra: 
įkvėpimas doram darbui, kuris yra priešingas pa- 
gundai; to įkvėpimo pamėgimas, galop ryžtingas 
sutikimas padaryti gerą darbą. 

Dievo įkvėpimas gali tęstis kartais ilgus metus, 
net visą mūsų amžių, pasilikdamas vien gražiu pa- 
siūlymu, jei mes nepritariame jam laisva savo va- 
lia. Iš Egipto išlaisvinti žydai buvo Dievo kviečia- 
mi atsiversti, pasitaisyti ir gręžtis prie Dievo, o jie 
per 40 metų, nors buvo stebuklinga manna maiti- 
nami, klaidžiojo ir nepaisė Dievo valios. 

Jaunikaitis, pasiūlęs mergaitei sukurti su juo 
šeimą, jei iš jos lūpų nesulauktų pritarimo ir sutiki- 
mo, tikrai nuliūstų. 

Dievo įkvėpimo pamėgimas priartina mus prie 
Dievo širdies; juo pradedame įtikti Dievui, nors 
pats pamėgimas dar nėra pritarimas ar ryžtas, bet 
jis parodo mūsų palankumą Dievui. Teigu yra gera 
ir naudinga klausyti Dievo žodžių, kurie yra išori- 
nis paskatinimas įkvėpimams, tai lygiai yra gera ir 
naudinga klausyti ir mėgti Dievo teikiamus vidi- 
nius įkvėpimus. Tąajį pamėgimą pareiškė Giesmių 
Giesmės sužiedotinė, sakydama: “Mano siela su- 
tirpo, kai mano mylimasis kalbėjo.“ Juk ir jauni- 

kaičiui patinka, kai jo sužadėtinė mielai priima jo 
meilinimąsi. 

Pats sutikimas ir aiškus pasiryžimas įvykdyti 
gerus darbus yra tikros doros žymė. Bet jeigu mes, 
gerai supratę Dievo įkvėpimą ir net parodę pamė- 
gimą, nesutiksime darbo įvykdyti — aiškiai Dievą 
įžeisime. Šiuo atveju būtume panašūs anai sužiedo- 
tinei, apie kurią šv. Raštas kalba, jog išgirdusi savo 
sužiedotinio meilų balsą, nesiskubino jo sutikti ir 
neatidarė durų, tai supykęs jaunikaitis visai ją ap- 
leido. Juk ir jaunikis, ilgai mergaitės viliojamas, 
jei galop būtų jos atstumtas, turėtų jai sunkesnę 
širdį, negu išsyk jos nepriimtas. Todėl, brangi Fi- 
liotėja, ryžkis noriai pasitikti ir pritarti kiekvie- 
nam Dievo tikram įkvėpimui, kai Viešpats teiksis 
jį tau duoti geriems darbams atlikti. Ir kai tik pa- 
jusi, kad Dievas tau jį duoda, skubinkis priimti 
kaip dangiškojo karaliaus piršlį, kuris nori tave ves- 
ti, Ramiai klausykis Dievo balso, stebėki su kokia 
nepaprasta meile Viešpats teikia tau gerų patari- 
mų; juos nuoširdžiai priimk ir paklusk Dievo va- 
liai. 

Pirmiau, negu galutinai sutiksi sekti įkvėpimu, 
pasiteirauk savo dvasios vadovo, ar yra įkvėpimas 
tikras, ar jis eina iš Dievo, o gal netikras; žiūrėk, 
kad neapsigautum, nes pasitaiko, kad piktoji dva- 
sia, pastebėjusi, jog siela perdaug lengvai pritaria 
visokiems įkvėpimams, pakiš tau netikrus įkvėpi- 
mus, vaizduotės kliedėjimus. Jų galėsi išvengti, jei 
nepasitikėsi perdaug savimi ir paklusi savo dvasios 
tėvo nuomonei. 

Įkvėpimą priėmus, nusitarus jį vykdyti, neati- 
dėliok ryžto įgyvendinti, tuoj imkis darbo ir su- 

lauksi vaisių — stiprės gerame tavo valia ir pasi- 
reikš tavo asmens subrendimas. Jei kas visa širdimi 
trokštų padaryti gerą darbą, o nesiimtų tinkamų 
priemonių, būtų panašus į vynininką, kuris, užau- 
ginęs vynuoges, nesiryžtų vynuogių rinkti nei vyno 
daryti. x 

Geruosius įkvėpimus labai sustiprina ir padeda 
įvykdyti rytmetį daromi mąstymai, dvasios nuoša- 
lumas, apie ką pirmiau kalbėjau. Tomis dvasiško- 
mis lavybomis ne tik ruošiamės daryti gerus dar- 
bus, bet sau pasidarome darbo apmatus, kuriuo 
būdu ir kaip juos padarysime. 


19. Išpažintis 


Mūsų Išganytojas paliko savo Bažnyčiai atgai- 
los sakramentą, šventą išpažintį, kad atgailojan- 
tiems būtų atleistos ir panaikintos visos jų gyveni- 
mo nuodėmės: “Kam atleisite nuodėmes, jos atleis- 
tos, ir kam sulaikysite, jos sulaikytos“', tarė Jėzus 
apaštalams. Filiotėja, niekuomet neleisk savo 
širdžiai pelėti nuodėmėse, turėdama arti savęs patį 
sekmingiausiąjį būdą iš nuodėmių išsivaduoti. Sa- 
koma, kad liūtienė, susikovusi su rainiu, skuba nu- 
siplauti vandenyje rainio smarvę, kad neįsiustų 
liūtas. Siela, laisva valia padariusi nuodėmę, turi 
biaurėtis savo poelgio, nukreipto prieš Dievo valią, 
skubėti į atgailos sakramentą, kad grįžtų Dievui 
derama garbė, o sielai ramybė. Atgailos sakramen- 
tas išvaduoja sielą iš nuodėmių. Nemerdėkime 
nuodėmėse, bet pasitaisykime ir iš jų išsivaduo- 
kime. 

Eik išpažinties, jei gali, kas savaitė, nors savo 

sieloje neturėtum nei vienos naujai padarytos nuo- 
dėmės, ypač laisva valia. Kasdieninės atleistinosios 
nuodėmės, kurių išvengti nepajėgiame, atgailėtos 
ir atleistos, sustiprins zerame dvasią, skaisčiau nu- 
švis protas, sustiprės pašvenčiamoji Dievo malonė 
ir gausime gausios dieviškos paramos gerai ir tin- 
kamai eiti savo pareigas. Išpažintis sustiprina mū- 
sų turimas dorybes: tikėjimą, viltį ir meilę; išmoks- 
tame paklusti nuodėmklausio patarimams, nusiže- 
minti; įgyjame atvirumo, žodžiu — išpažintis yra 
labai gera priemonė augti dorybėse. 

Kiekviena nuodėmė yra priešinga Dievo va- 
liai ir mūsų išganymui. Atgailint nuodėmes, reikia 
grįžti prie Dievo, reikia ryžtis pasitaisyti ir daugiau 
tų nuodėmių nebedaryti. Juo yra mūsų gailestis 
tikresnis ir gilesnis, tuo yra išpažintis geresnė. Tei 
kas eina išpažinties iš ipročio, be tikro noro vengti 
atleistinųjų nuodėmių, sirgs visą savo amžių dvasi- 
niai, nustodamas daugelio Dievo malonių. 

Jei prisipažįsti pamelavęs, nors ir be artimo 
skriaudos, ar ištaręs kokį nereikalingą, piktą ar ne- 
padorų žodį, ar kad perdaug esi įpratęs lošti, nuo- 
širdžiai gailėkis už nuodėmes, rimtai pasižadėk 
daugiau nebedaryti tų klaidų ir nuodėmių. Nesi- 
ryždamas vengti nusikaltimų, nebūtum vertas gau- 
ti kalčių atleidimo, tik išniekintum atgailos sakra- 
mentą, pasilikdamas prie nuodėmių, kai sakramen- 
tas mums yra duotas Dievo tam, kad nuo jų ap- 
sivalytume. 

Savo kaltes išpažindama, Filiotėja, nepasa- 
kok jų bendrais posakiais, pavyzdžiui, jei sakytum: 
nesimeldžiau taip dievotai, kaip būčiau galėjusi, 
nemylėjau artimo, kaip reikėjo, ir panašiai. Iš tokių 

bendrų posakių negali suprasti nuodėmklausis tavo 
sielos padėties nei duoti tau reikalingo patarimo. 

Verčiau nurodyk priežastį, dėl ko nusikaltai 
tai ir kitai dorybei ir kaip. Tas smulkmenas pasa- 
kodama atvirai ir nužemintai, kaltink tik save, o 
ne kitus. Pavyzdžiui, neparodei tinkamos meilės 
artimui, o tai buvo, kad sutikusi vargšą elgetą ir 
galėdama jį paguosti ir net sušelpti, visai nekreipei 
į jį dėmesio, praėjai pro šalį. Tas nesušelpimas ga- 
lėjo įvykti dėl to, kad esi nejautri, apsileidusi, ne- 
gailestinga, ar kad esi išdidi ir biauriesi jo vargu. 
Jei tavo malda nebuvo tobula, atskleisk priežastį: 
gal maldos metu galvojai pašalines mintis, kalbė- 
dama įprastus maldos žodžius, savo širdimi buvai 
kitur. Malda gi yra minties ir širdies pakėlimas į 
Dievą. O gal tai įvyko dėl to, kad savo maldai ne- 
pasirinkai nuošalesnės vietos, buvo jai netinkamas 
laikas, o gal nepasiruošei maldai, besirūpindama 
šimtais reikalų. Bus gerai, jei nurodysi nuodėm- 
klausiui savo nusikaltimų ir klaidų priežastį, bū- 
dą, skaičių. Nes gali pasitaikyti, kad iš pažiūros 
smulkios nuodėmės kitaip bus vertinamos Dievo ir 
nuodėmklausio. Klausiama, atskleisk nuodėmę di- 
dinančias ar mažinančias aplinkybes. 

Nesek pasakų nuodėmklausiui: išsireišk trum- 
pai, glaudžiai. Sakaisi pamelavusi, o dėlko taip įvy- 
ko? Paaiškink, gal tai darei pasigirdama, ieškoda- 
ma sau garbės ar norėdama artimui įsiteikti. Tei 
mėgai nederamai pasilinksminimus, šokius, subu- 
vimus, — paaiškink, ar neapleidai dėlto savo pa- 
reigų, ar dėl jų neapleidai pamaldų bažnyčioje, ar 
nieko nepapiktinai ten savo buvimu, ir t. t. 

Kita rimta nuodėmės aplinkybė — tai kaip il- 

gai gyvenai su ta nuodėme. Nors nėra griežtos pa- 
reigos atskleisti minimas aplinkybes, išpažįstant 
atleidžiamąsias kasdienines nuodėmes, nes jų atlei- 
dimą galima gauti ir kitais būdais, bet jos sakyti- 
nos prie sunkesnių nuodėmių, o taipgi, kas trokšta 
savo sielą pilnai apvalyti, savo dvasią ištobulinti, 
tas gerai padarys, išpažindamas nuodėmklausiui 
savo nuodėmių visas smulkmenas. Šiuo keliu ei- 
nant, yra lengva išsigydyti iš klaidų ir silpnybių. 

Išpažintyje save kaltindama, Filiotėja, 
kalbėk aiškiai, kad kunigas galėtų tuoj pat suprasti 
nuodėmės sunkumą. Norėdama, pav., išpažinti, 
jog ant vienų pyksti ir išbari už menkiausį neat- 
sargų žodį, o pakenti kitų net šiurkštesnį žodį, prisi- 
pažink ir pasakyk: — buvau supykusi ant vieno as- 
mens ir už menkniekį šiurkščiai jį išbariau, nes aš 
jo nemėgstu. Čia gali paaiškinti, dėl ko ir iš kur yra 
kilusi toji neapykanta tavo širdyje. 

Atvirai save kaltindama, duosi savo dvasios 
tėvui progos aiškiai pažinti ne tik nuodėmes, bet ir 
silpnybes, klaidas, ydas ir polinkius, atidengdama 
jam savo sielos tamsias vietas. Gali tada tikėtis, 
kad susilauksi tinkamiausių nurodymų, kaip pasi- 
gydyti iš viso to. Aišku, išpažintyje neįvardink tų 
asmenų, kurie prisidėjo kokiu nors būdu prie tavo 
nuodėmių. 

Visada turėk tikrą, įautrią ir gerą sąžinę, kad 
joje nesiveistų blogi polinkiai ir ydos. Iš naujo per- 
siskaityk, kas yra parašyta šios knygos trečioje da- 
lyje, 6, 27, 28, 29, 35 ir 36 skyriuose ir ketvirtos 
dalies 7 skyriuje. 

Be tikro reikalo nekeisk savo dvasios tėvo ir 
nuodėmklausio. Sutartu laiku, kas savaitė, atidenk 

jam savo sąžinės reikalus ir nuodėmes. Kas mėnuo, 
ar rečiau, nurodyk jam savo polinkius, nors ir ne- 
būtum jais nusikaltusi. Pavyzdžiui, esi perdaug 
linkusi į liūdesį, net nusimeni, ieškai triukšmingų 
pasilinksminimų, be reikalo sielojiesi smulkiomis 
nelaimėmis ar patirta skriauda ir panašiai — visa 
tai atidenk savo dvasios tėvui. 


20. Dažnoji Komunija*) 


Pasakojama, kad Ponto karalius Mitridatas 
buvo išradęs tokį gėrimą, kurį jis naudodamas pa- 
daręs savo kūną stiprų ir atsparų tiek, kad vėliau, 
kai norėjo išvengti romėnų nelaisvės ir bandė nu- 
sinuodyti, nei joki nuodai jam nekenkę. Išganyto- 
jas paliko mums švenčiausiąjį Sakramentą, kuria- 
me yra jo tikras Kūnas ir Kraujas duonos ir vyno 
pavidaluose, kad kiekvienas, kuris jį priims, turėtų 
amžinąjį gyvenimą. Kas dažnai ir maldingai prii- 
ma Jėzų šv. Komunijoje, tas stiprina savo sielos 
sveikatą, auga tikėjimo, vilties ir meilės dieviškose 
dorybėse, sustiprėja pašvenčiamoje Dievo malonė- 
je tiek, kad nepajėgia palenkti to žmogaus į blogą 
nei koks polinkis. Siela, susijungusi tikėjimu ir 
meile su V. Tėzumi šv. Komunijoje, negali tučtuo- 
jau prarasti tų dorybių ir pasielgti priešingai Die- 
vo valiai. 

Pirmieji žmonės rojuje turėjo kūno nemaru- 
mą: naudojo maistui gyvybės medžio vaisius, kurį 

*) Šv. Pranciškus Salezas gimė prieš 400 m. Palikdami 
jo minčių eiga, šį skyrių papildome naujais Bažnyčios po- 


tvarkiais ir leidimais. Re d. 

Dievas buvo įdiegęs jiems rojaus viduryje, ir galėjo 
išlikti visada gyvi. Nusikaltimas panaikino tą do- 
vaną. Mes galime išlikti amžinai Dievo meilėje, 
nemirti dvasine mirtimi, nenusikalsti Dievui sun- 
kiai, nes esame stiprinami V. Tėzaus meilės Sakra- 
metu, šv. Komuniją. 

Greit gendančios uogos, kaip vyšnios, žemuo- 
gės, išvirintos cukruje ar meduje, gali stovėti nesu- 
gedusios ištisus metus. Tai nėr ko stebėtis, jei mū- 
sų širdis, nors labai jautri ir nepastovi, persisunku- 
si Dievo Sūnaus švenčiausiuoju Kūnu ir Krauju, 
gali būti apsaugota nuo nuodėmės ir sugedimo. 

Ką pasakys, kaip pasiteisins, Filiotėja, tie 
pražuvusieji krikščionys teisingajam teisėjui, pama- 
te, jog jie patys kalti, kad pražuvo, o turėjo savo 
žinioje stiprią priemonę sielos sveikatai ir gyvybei 
palaikyti, priimant Išganytojo tikrąjį Kūną ir Krau- 
ją šv. Komunijoje, kurią pats Tėzus žmonėms pali- 
ko. Nelaimingieji žuvo, nusikalsdami Dievui dva- 
sios mirtimi, kai čia pat turėjo gyvybę teikiančią 
duoną. 

Kas gali, tegul priima šv. Komuniją kasdien. 
Labai patariu kiekvienam eiti šv. Komunijos kas 
savaitė, ypač kurie nėra pratę nusidėti. Taip moko 
šv. Augustinas, palikdamas galutinį sprendimą iš- 
mintingam nuodėmklausiui. Dažnai ar kasdien ei- 
nant prie šv. Komunijos, reikia atitinkamai pasi- 
ruošti, jausti meilę Jėzui. Todėl be atodairos patar- 
ti visiems dažnai eiti šv. Komunijos negalima. Bet 
daugybė sielų myli Jėzų, nori su juo kartu būti; to- 
dėl negalima drausti visiems dažnai priimti šv. 
Komuniją. Sprendimas turi būti taikomas kiekvie- 
nai sielai atskirai, žiūrint jos padėties. Nebūtų iš- 

mintinga be atodairos raginti visus kasdien priimti 
šv. Komuniją, nežiūrint į sielos nuotaikas. Lygiai 
neišmintinga būtų visiems drausti kasdieninę Ko- 
muniją, ypač kai nuodėmklausis ją leidžia. 

Išmintingai yra atsakiusi šv. Katarina Sienietė, 
kai kažkas prikaišiojęs jai dažną šv. Komuniją, nu- 
rodant, jog šv. Augustinas nei giria, nei peikia kas- 
dieninių Komunijų. Šventoji atsakiusi: “Tei šv. Au- 
gustinas nepeikia, tai ir jus prašau jos nepeikti, ir 
man bus gana.“ 

Tačiau šv. Augustinas labai pataria savaitinę 
šv. Komuniją. Bus gera ir tau, Filiotėja, sek- 
madieniais per Mišias priimti V. Jėzų Komunijoje, 
pirmiau apvalius savo sąžinę, jei yra reikalo, nuo 
visų nuodėmių atgailos sakramentu. Jei tau leidžia 
dvasios tėvas, eik dažniau, net kasdien, jei gali, 
prie šv. Komunijos. 

Bet gali pasitaikyti ir kliūčių dažnai šv. Ko- 
munijai. Nuo jos gali tave sulaikyti pasiimtos pa- 
reigos. Pavyzdžiui, jei tarnauji pas žmones ir jie 
nenori tavęs išleisti bažnyčion patogiu laiku — 
bus geriau jų neerzinti, o gražiai patarnauti, gerai 
einant savo pareigas ar atliekant pažadėtus darbus. 
Pasitark su nuodėmklausiu. Žinok, jei kas nori 
maldingai gyventi ir nori ištikimai tarnauti Dievui, 
betobulinant savo dvasią, tas turi priimti šv. Ko- 
muniją bent vieną kartą per mėnesį. 

Kas išmintingai elgiasi šeimoje, tam nekliudys 
namiškiai dažniau priimti šv. Komuniją: nei tėvas, 
nei motina, nei vyras, nei žmona. Jei dažnai pri- 
imdama šv. Komuniją, neapsileisi pareigose, jei 
gražiai sugyvensi su namiškiais, pasidarydama 
jiems kas kart meilesnė, palankesnė, sušnekames- 

nė, tai gali tikėtis, jog jie nekliudys tau priimti V. 
Jėzų Komunijoje; nedraus tau panaudoti tąjį dva- 
sinį maistą ir sielos vaistus, iš ko jiems visiems 
plaukia aiški nauda. 

Norėčiau pasakyti pora žodžių moterystėje gy- 
venantiems. Senojo Įstatymo knygose rašoma, kad 
Dievui nepatinka, jei skolintojai ateina šventadie- 
nį skolos atsiimti; bet niekur nepasakyta, kad Die- 
vas būtų rūstinęsis ant skolininkų, jei tie išmokėtų 
savo skolas šventadienį. Nepadoru būtų, nors būtų 
išvengta nuodėmės, Komunijos priėmimo dieną ar 
iš vakaro reikalauti moterystės skolos, bet nebus 
nieko pikto, net pagirtina, jei tą skolą užmokėsi, 
antrąjai pusei reikalaujant. 

Moterystės pareigos neturi sukliudyti šv. Ko- 
munijos, jei kas jos pamaldžiai trokšta. Pirmieji 
krikščionys kasdien priimdavo Komuniją, nors, gy- 
vendami moterystėje, susilaukdavo gausių įpėdi- 
nių. Todėl, dar kartą sakau: dažna Komunija ne- 
kliudo niekam, nei tėvams, nei vyrams, nei žmo- 
noms, kad tik jos einantieji laikytųsi išmintingai ir 
akylai. Liga nesudaro kliūties šv. Komunijai, ne- 
bent tokia, kuri verčia ligonį dažnai vemti. 

Priimant savaitinę šv. Komuniją, reikia būti 
laisvam nuo sunkių nuodėmių ir nuo pamėgimo 
kasdieninių nuodėmių; turėk gerą intenciją ir no- 
rėk artimiau susivienyti su Jėzumi savo dvasia. Kas 
nori kasdien priimti šv. Komuniją, tegul tai daro, 
pritariant nuodėmklausiui, jo leidimu. 


21. Pasiruošimas Komunijai 


Tolimesnis pasiruošimas prasideda iš vakaro. 
Apvalius savo sielą atgailos sakramente, mąstyk 

apie V. Tėzų, kuris ateis į tavo širdį; ilgėkis tos va- 
landos. Patartina anksčiau eiti gulti, kad laiku ir 
geriau pailsėjus išvyktum bažnyčion. Jei nakčia 
pabustum, prisimink šv. Komuniją. Meilingais at- 
dūsiais pasveikink V. Jėzų. Tai bus it kokie malo- 
nūs smilkalai Išganytojui, o ir tavo sielą jie paruoš 
svarbiausiai gyvenimo valandai, juk V. Jėzus yra 
sielos sužiedotinis. Tau miegant, jis budi; jis ruošia 
neapsakomai gausias dovanas bei malones, ku- 
rias visas gausi, jei būsi tinkamai pasiruošusi jas 
priimti. 2 

Ryte pabudus, skubiai kelkis ir pasiruošk baž- 
nyčion. Dalyvaudama šv. Mišiose, su nusižemini- 
nimu, meile, gyvu tikėjimu ir viltimi kalbėk mal- 
das. Artimiausias pasiruošimas, tai kartu su kunigu 
kalbėti “Tėve mūsų“, “Viešpatie, nesu vertas, kad 
įeitum po mano stogu, tik tark žodį, o bus išgany- 
ta mano siela“. Prisiartinus kunigui su Komunija 
ir jam tarus “Kristaus Kūnas“, atsakyti: “Amen". 
Prasižiok ir pagarbiai priimk šv. Komuniją, šiek 
tiek pakeldama galvą aukštyn. Nurijusi šv. Komu- 
niją, ramiai pasitrauk į savo vietą ir pasveikink V. 
Jėzų, atėjusį į tavo širdį. Tis yra tikras ir gyvas, vi- 
sas su savo dievybe ir žmogyste, tavo Išganytojas, 
panorėjęs pasilikti maisto pavidaluose. Pagerbki V. 
Jėzų, padėkoki jam tikėjimo, vilties ir meilės ak- 
tais. 

Pamąstyk, Filiotėja, kaip bitelė, surinkusi 
iš žiedų dangišką rasą ir sumaišiusi su gėlių sulti- 
mis, perdirba į medų ir jį sukrauja į avilį, taip Die- 
vo tarnas kunigas, paties Išganytojo įgaliojimu ir 
jo dieviškąja galia konsekruoja maistą į Dievo Sū- 
naus tikrąjį Kūną ir Kraują, ir, štai, jį pateikia ta- 

vo sielai gyvybę teikiantį brangiausią ir saldžiau- 
sią maistą, patį Viešpatį Jėzų. Atsiminki maldoje 
savo sielos reikalus, savo šeimos narių, giminių ir 
visų tau brangiųjų gyvų ir mirusiųjų išganymo 
reikalus. Melskis su pasitikėjimu ir meile, o Išgany- 
tojas tesės savo žodį, nes jis yra pasakęs, ko tik pra- 
šysime Tėvą jo vardu, jis mums duos. 


Jeigu tą dieną negalėtum priimti šv. Komunijos 
Mišių metu, tai bent dvasiniai ją priimki, sužadi- 
nus gailestį už kaltes ir didį troškimą turėti V. Įėzų 
savo sieloje. 


Didžiausis tavo tikslas turėtų būti, priimant šv. 
Komuniją, kad Dievo meilė didėtų tavo sieloje, 
kad sustiprėtum ir augtum pašvenčiamoje Dievo 
malonėje. Su galimai didesne meile priimk į savo 
širdį amžinosios meilės ir gyvybės šaltinį. Išganyto- 
jas parodė mums savo begalinę meilę, atiduoda- 
mas už Mus savo gyvybę, mirdamas už mus, kad 
mes pelnytume savo išganymą jo kančia ir mirtimi. 
Didesnės meilės nėra pasaulyje. Tos dieviškosios 
meilės skatinamas, V. Tėzus pasiliko pats gyvas ir 
tikras Eucharistijoje mūsų sielų ir kūnų maistu, 
pažadėdamas prikelti mus į amžinąjį gyvenimą. 


Todėl, Filiotėja, pritariant nuodėmklau- 
siui, eik dažnai šv. Komunijos. Tikėk manimi: kaip 
mėnulis nušvinta ir spindi saulės spinduliais, taip 
tavo siela nušvis, spindės, pasidarys graži ir gera, 
nuolat pasilikdama švenčiausiojo Sakramento 
spinduliuose, jei tąjį Sakramentą priimsi vertai ir 
dažnai. 

TREČIOJI DALIS 


1. Dorybių lavybos 


Kokios dorybės yra mums reikalingos? Įvai- 
rios. Bičių motina nelekia iš avilio kitaip, kaip ly- 
dima bičių spiečiaus. Panašiai ir meilė, apimdama 
mūsų širdį, atsiveda su savim įvairių dorybių visą 
spiečių; jas rikiuoja, lavina, kaip vadas savo karius. 
Tačiau į darbą neįkinko visų dorybių išsyk — laiko- 
si tvarkos ir tinkamo laiko. 

Doras, teisingas žmogus “yra kaip medis, pa- 
sodintas šalia vandens upelių“ (Ps. 1,3), kuris ne- 
ša vaisių savo metu. Muzika, ypač linksmoji, ne- 
tinka gedulo metu, sako Išminčius (Eccl. 22,4). 
Labai klysta tie, kurie, sumanę lavintis kurioje nors 
dorybėje, tai daro netinkamu laiku; visiems apie 
savo dorybę kalba ir nori, kaip senovės filosofai, ar 
nuolat juoktis, ar visuomet verkti, ar dar blogiau 
būna, kai prikimba su savo dorybėmis prie kitų, 
kai įtarinėja ir peikia tuos, kurie ne taip elgiasi, 
kaip patys įpratę, ar kad nėra pasiskyrę sau jų mė- 
giamųjų dorybių pirmon vieton. O reikia laikytis 
šv. Povilo patarimo: “Džiaukitės su linksmaisiais, 
verkite su verkiančiais* (Rom. 12,15), nes “Meilė 

yra kantri, maloninga. Meilė nepavydi, nesielgia 
sauvalingai, nesipučia" (1 kor. 13,4). 

Yra tokių dorybių, kurios visiems tinka ir visa- 
da yra reikalingos ne vien dėl to, kad įos vertingos, 
bet jos, kaip mielės, užraugia visų kitų dorybių ge- 
rus darbus. Ne visada turime progos parodyti savo 
drąsą, kilnumą, dosnumą, bet visada mūsų darbai 
privalo spindėti malonumu, susivaldymu, gerumu 
ir nuolankumu. Kitos dorybės yra aukštesnės už 
šias, bet šios yra reikalingesnės gyvenime. Cukrus 
yra skanesnis už druską, bet druska yra reikalinges- 
nė ir naudingesnė. Todėl turėkime atsargoje ne- 
mažai paprastų dorybių, nes jos visur tinka. 

Pasirenkant dorybę, kurioje manome lavin- 
tis, verta pasirinkti tąją, kuri labiau tinka mūsų pa- 
šaukimui, turimoms pareigoms, o ne tą, kuri mums 
labiau patinka. Sv. Paula labai linko į kūno vargi- 
nimą, norėdama iš to turėti dvasinio malonumo, 
bet turėjo paklusti savo vyriausybei: šv. Jeronimas 
ją papeikė, kad neklausydama savo vyskupo įspėji- 
mų, užsidėjo sau nebepakeliamus pasninkus. Apaš- 
talai turėjo pirmiausia skelbti Dievo žodį ir šelpti 
vargšus. Kai jie pamatė, kad, besirūpindami varg- 
šais, neturi laiko Dievo žodžiui skelbti, parinko iš 
tikinčiųjų vyrų septynis diakonus rūpintis vargšais, 
o patys atsidėjo Kristaus Evangelijai platinti, tikė- 
jimo tiesų mokyti, tikinčiųjų bendruomenes steigti. 
Jie pasirinko dorybes ir darbus, kurie labiau atitiko 
jų pašaukimą. 

Kiekvienam pašaukimui reikia atitinkamų do- 
rybių, gero įpročio gerai daryti. Todėl bet kokį pa- 
šaukimą turį žmonės privalo lavintis tose dorybėse, 
kurios tinka jų pašaukimui. Kitokių dorybių reikia 

dvasininkams, o kitokių pasauliečiams. Vienos do- 
rybės tinka karių vadams, valstybių vadovams, o 
kitos — vyskupams. Vienos dorybės labiau tinka 
mergaitėms, o kitos — ištekėjusioms ar našlėms. 
Nors kiekvienas tikintysis privalėtų įsigyti visas do- 
rybes, bet ne kiekvienam reikia siekti jų tuo pačiu 
būdu, nes tenka lavintis tose, kurios labiau tinka 
mūsų gyvenimo sąlygoms i: pareigoms. 

Kai renkamės dorybes, kurios neliečia betarpiai 
mūsų pareigų, nepasiskirkime tų, kurios kitiems la- 
biau į akį puola, o tas, kurios yra tobuliausios. Ko- 
metos atrodo paprastai už žvaigždes didesnės ir švie- 
sesnės, nes arčiau žemės skrieja. Panašiai yra su do- 
rybėmis, kurios yra labiau mums prieinamos, it 
juslėmis apčiuopiamos, jos yra paprastai labiau 
mėgiamos ir labiau branginamos tų, kurie nedaug 
nusimano. Pavyzdžiui, medžiaginė išmalda yra la- 
biau vertinama, negu dvasinė. Pasninkai, ilgų va- 
landų maldos bažnyčioje, smarkus kūno baudimas 
ašutinėmis, plakimais labiau stebina žmones, negu 
kuklumas, santykiuose malonumas, dvasinis susi- 
valdymas, o šie kur kas yra aukštesni už minėtus kū- 
no varginimus. 

Filiotėja, pasirink sau tobuliausias dory- 
bes, o ne labiau pamėgtas; aukščiausias, bet nepas- 
tebimas; tyliąsias, o ne garsiausias. 

Naudinga yra pasiskirti sau kokią ypatingą do- 
rybę ne tam, kad kitas užmirštume, bet kad įpras- 
tume tvarkingai mąstyti. Sakoma, kad šv. Įonui, 
Aleksandrijos vyskupui, regėjime pasirodžiusi kaip 
saulė skaisti jauna mergaitė ir tarusi: “Esu vyres- 
nioji karaliaus duktė; jei norėtum mane vesti, tuo- 
jau nuvesčiau tave pas karalių.“ Vyskupas supra- 

tes, kad tuo regėjimu skatina jį Dievuas gailestin- 
giems darbams. Tuojau susirūpino vargšų šalpa ir 
pasirodė taip stropus, kad jo laiko žmonės praminė 
jį šv. Jonu Gailestinguoju. Aleksandrijos Eulogi- 
jus norėjęs kokiu nors ypatingų būdu patarnauti 
Dievui. Nejausdamas jėgos, kad galėtų imtis vie- 
nuolio ar atsiskyrėlio gyvenimo, priglaudė pas sa- 
ve raupsais sergantį vargšą ir pasižadėjo tarnauti 
jam, kaip savo valdovui. Kai kilo jiedviem pagun- 
da išsiskirti, abu nuvyko pasitarti pas šv. Antaną 
nuošalietį. Tas jiedviem pasakęs:“Nesiskirkit, ma- 
no vaikučiai, nes jūsų gyvenimo galas arti, o jei 
angelas nerastų judviejų kartu, galėtumėte praras- 
ti užpelnytą vainiką. 

Šv. Liudvikas lankė ligonius ir jiems patar- 
naudavo kaip paprastas tarnas. Šv. Pranciškus pa- 
milo neturtą ir jį vadino savo valdovu. Šv.Domini- 
kas labai mėgo pamokslus sakyti; jo įkurtoji vie- 
nuolija yra praminta pamokslininkų vienuolija. 
Sv. Gregoras Didysis mėgo priimti ir valgydinti pa- 
keleivius; užtai sulaukęs garbės, kad vieną kartą pa- 
valgydino patį Išganytoją keleivio išvaizdoje. To- 
bijas buvo gailestingas, laidodamas numirusius. Šv. 
Elzbieta buvo pamėgus visokius savęs pažemini- 
mus. Šv. Kotrina Genujietė slaugė ligonius visą 
savo gyvenimą. Kasianas pasakoja, kad viena mal- 
dinga mergaitė, norėdama daugiau kantrybės do- 
rybės įsigyti, nuėjusi pas šv. Atanazą patarimo gau- 
ti Tas jai davęs draugę, labai piktą, liežuvingą naš- 
lę, kuri nuolat kibo prie maldingos mergaitės ir 
neapsakomai jai įkyrėjo, bet tuo pačiu laiku mer- 
gaitė pakilo, sustiprėjo kantrybėje. 

Tarp Dievo tarnų buvo tokių, kurie pastoviai 

slaugė ligonius, šelpė vargšus, o kiti skelbė Dievo 
žodį vargšams ir tamsuoliams. Vieni ieškojo pakly- 
dusių sielų, į nelaimę įkliuvusių avelių, o kiti sta- 
tė šventoves, puošė bažnyčias, gi treti — taikė 
žmones, platino ramybę ir taiką pasaulyje. Jų dar- 
bai yra panašūs į audėjų darbą, kurie ant tų pat 
apmatų išaudžia skirtingus raštus. 

Maldinga, Dievui pasišventusi siela pasirenka 
sau vieną pagrindinę dorybę maldingumui reikš- 
tis ir ant jos apmatų ataudžia kitų dorybių įvai- 
rius raštus. Pagrindiniai dorybės apmatai yra rei- 
kalingi kitoms dorybėms, lyg audeklo spalvoms 
suderinti, 

Jei mus blaško didybės ar rūstybės miglos, tu- 
rime pratintis būti nuolankūs, nusižeminę, meilin- 
gi; prie tos dorybės taikome savo maldas, sakra- 
mentų ėmimą, ištvermę, susivaldymą ir t.t. Kaip 
šernas galanda savo iltis, trindamas vieną į kitą, 
taip doras žmogus, norėdamas įsigyti sau reikalin- 
giausią dorybę, turi ją skatinti, galąsti kitų dory- 
bių veiksmais, o per tai pasidaro visos dorybės 
skaistesnės ir tvirtesnės. 

Tobas, besilavindamas kantrybėje, gynėsi kar- 
tu nuo įvairių pagundų, kurios jį vargino. Tuo bū- 
du įsigijo visas kitas dorybes ir tapo šventas. Šv. 
Gregoras iš Naziano sako, kad kaikas pasiekdavęs 
tobulybės viršūnę vienu tobulos dorybės aktu ir 
atsiskleisdavęs kitomis dorybėmis, pav. Rahabė pa- 
rodytu tikru vaišingumu įsigijo aukščiausią garbę. 
Paminėti darbai ir veiksmai turi būti geri, padary- 
ti su dideliu dvasios karščiu ir didele meile. 

2. Dorybių pasirinkimas 


Šv. Augustinas yra pasakęs, kad pradėję pa- 
maldžiai gyventi asmenys, dažnai padaro kai ku- 
rių klaidų. Ne visos jos išvengtinos ar peiktinos, tik 
reikia, tobulybės besiekiant, palaikyti jos troškimą 
ir gryną sąžinę. Ką tik pakilusios iš nuodėmių sie- 
los būna paprasiai varginamos baimės, nerimo, 
abejonių, ar yra atleistos jų nuodėmės, ar gerai at- 
liko išpažintį, ar duotą atgailą padarė kaip reikiant, 
ir tt. Pamaldaus gyvenimo pradžioje yra gera ir 
girtina tokia baimė. Ji rodo, kad atgailaujantis 
asmuo nori apsivalyti nuo visų savo nuodėmių ir 
jų padarinių. Bet ta pati baimė peiktina tuose 
asmenyse, kurie yra padarę žymios pažangos dvasi- 
niame gyvenime, nes jų širdyje turėjo pranykti 
vergiškoji baimė, o įsigalėti meilė. 

Šv. Bernardas elgdavosi šiurkščiai savo veiki- 
mo pradžioje su visais, kurie pasivesdavo jo vadovy- 
bei. Sakydavęs, jog turi visiškai pamesti kūną ir 
su viena tik dvasia prie jo artintis. Klausydamas 
išpažinčių, smarkiai subardavęs už smulkius nusi- 
kaltimus; taip staiga ir smarkiai jis traukė juos to- 
bulybės keliu, kad daug kas nebegalėjo tesėti, pra- 
dėjo trauktis, nebeturėdami gana dvasios jėgų per 
greitai kopti į statų tobulybės kalną. Nepaprastai 
karštas tobulybės siekimas ir kitų tobulinimo uo- 
lumas vertė jį taip daryti. Uolumas, tiesa, buvo 
dorybė, bet jai trūko išminties, ir ji pasidarė peik- 
tina. Pats Dievas perspėjęs šv. Bernardą; jam da- 
vęs įkvėpimą, kad liautųsi taip daręs. Nuo to lai- 
ko prisipildė jo siela nepaprastu malonumu, kitą 
užjaučiančia ramybe ir taikoš dvasia taip, kad at- 

rodė kitu žmogumi virtęs. Vėliau ir pats save pa- 
kaltindavęs už nepaprastą žiaurumą. Jis pasidarė 
visiems meilus, mokąs įeiti į kiekvieno padėtį, 
trokšdamas būti visa visiems, kad visus patrauktų 
prie Kristaus. 

Šv. Įeronimas, rašydamas apie savo dvasinės 
dukters, šv. Paulos gyvenimą, sako, jog ji buvusi ne- 
suvaldoma ir atkakli, bevargindama savo kūną, ir 
visai neklausydavus savo vyskupo. Nežiūrint visų 
tų atgailos darbų, mirus artimai giminaitei, ją apė- 
mė toks nesuvaldomas skausmas, kad vos nenumi- 
rė. Baigdamas, šv. ĮTeronimas priduria: “Gal kas pa- 
sakys, kad vieton šventąją pagyrus, aš rašau jai pa- 
peikimą ir jos garbę mažinu. Šaukiuosi liudininku 
V. Tėzų, kuri jam tarnavo ir aš jam tarnauti trokš- 
tu, kad nemeluoju, neperdedu nei vienon nei ki- 
ton pusėn, bet apie ją pasakoju tikrai, kaip krikš- 
čionis apie krikščionę, reiškia, rašau jos gyvenimą 
ir darbus, o ne pagyrimą. Tos ydos galėtų būti ki- 
tiems dorybėmis“. Taigi, jei kiti turėtų tokias ydas, 
kaip šv. Paula turėjo, galėtų būti dori ir šventais 
vadintis. 

Iš tiesų, kai kurie dorų ir pamaldžių žmonių 
darbai iš pažiūros yra ydos, o tuo tarpu, jei tuos 
darbus pajėgtų padaryti netobuli žmonės, tektų 
laikyti juos dorybėmis. Kai žmogui po ligos pradė- 
jus sveikti sutinsta kojos, tai esąs geras ženklas: 
kūnas šalinąs iš savęs sugedusią medžiagą; bet kai 
sveikam žmogui ima tinti kojos, tai įau blogas 
ženklas: jo kūnas yra tiek nusilpęs, kad nebepajė- 
gia sunaudoti, išsklaidyti ar išvalyti sugedusią me- 
džiagą 

Todėl neverta peikti kitų, Filiotėja, kurie lavi- 

nasi dorybėse, nors jie turėtų kokių ydų — nuo 
visų ydų nebuvo laisvi nei šventieji. Mūsų gi rei- 
kalas — tai rūpintis, lavintis, stiprėti dorybėse iš- 
tvermingai ir išmintingai, besilaikant Išminties pa- 
tarimo, kad per daug nepasitikėtume savo išmin- 
timi, o daugiau klausytume vadų, kuriuos davė 
mums Dievas. 

Yra dalykų, kurie iš pažiūros kai kam atrodo 
vertingomis dorybėmis, o jomis nėra. Apie tai ten- 
ka tarti vieną kitą žodelį. Tai įvairūs dvasios pa- 
gavimai, susižavėjimas, širdies saldumai, juslių 
netekimas ir t.t. Šie dalykai gali atrodyti kai kam 
nepaprastomis dorybėmis, kurių dėka galima iš 
karto suprasti giliausias tikėjimo paslaptis ir net 
pakilti tiek, kad regėtume Dievą. O iš tikrųjų taip 
nėra. Brangioji Filiotėja, pati gali numanyti, kad 
panašios dovanos visai nėra dorybės. Galėtume pa- 
vadinti tas nepaprastas dovanas dorybių vaisiais, 
amžinosios laimės kviesliais, kuriuos siunčia Die- 
vas, kad paskatintų sielose troškimą įsigyti tikrąją 
laime. 

Bet panašių dovanų ir malonių nereikia pra- 
šyti. Jos nėra reikalingos, kad gerai tarnautume 
Dievui, kad jį mylėtume visa savo širdimi. O tai 
turėtų būti vienintelis mūsų troškimas. Be to, vi- 
sos tos nepaprastos dovanos nėra įsigyjamos mū- 
sų pastangomis. Jos nieko nepadeda, nors galime 
priimti jas su padėka. Bet patys negalime sužadin- 
ti, iššaukti ar sudaryti tų dovanų sukeliamos pa- 
dėties. Esame pasiryžę būti geri ir pamaldūs žmo- 
nės. "To siekdami, rūpinkimės įsigyti tikras dory- 
bes ir tikrą pamaldumą. O jei Dievas teiksis iš- 
kelti mus iki angelų tobulybės, tuomet ir mes pa- 

sidarysime panašūs į angelus. Tuo tarpu įpraski- 
me lavintis pamaldžiai ir nuolankiai paprastose 
dorybėse, kurias skyrė Dievas, kad jas įsigytume 
savo darbu ir kova, nors jos atrodytų nežymios, k. 
a. kantrybė, gerumas, širdies suvaldymas, nuolan- 
kumas, klusnumas, neturtas, skaistybė, jautrumas, 
užuojauta, sugebėjimas pakęsti svetimas ydas, stro- 
pus pareigų ėjimas, uolumas. Kilnesnes dorybes 
palikime kilnesnėms sieloms. Mes nesame verti, 
kad būtume pakelti į aukštesnę vietą, tarnaujant 
Dievui. Jauskimės laimingi ir džiaukimės betar- 
naudami Dievui paskutinėje, žemiausioje vietoje 
ar tai virtuvėje, ar kumetyne. Tei Dievas pašauks 
mus tarnauti jam savo rūmuose, prie savo šono, 
tai jau bus Dievo, o ne mūsų valia. Iš tiesų, 
Filiotėja, taip yra. Garbės karalius apmoka savo 
tarnus ne pagal patikėtų pareigų aukštumą, bet 
kiek jie parodė meilės ir nusižeminimo, savo pa- 
reigas eidami. 

Saulius, beieškodamas nuklydusių savo tėvo 
asilų, surado Izraelio karalystę, tapo pirmuoju jų 
karaliumi. Rebeka, pagirdydama Abraomo kupra- 
nugarius, tapo jo marti. Rūta, rankiodama Boazo 
lauke pasilikusias varpas ir atsigulus prie jo ko- 
jų, sujaudino jo širdį ir tapo jo žmona. Beieškant 
nepaprastų Dievo malonių, labai dažnai galima 
apsigauti. Tenka kartais pastebėti tokius asmenis, 
kurie tariasi esą angelai, o dar nėra panašūs į ge- 
rus žmones, nes jų elgesys ir žodžiai pilni yra iš- 
didumo ir neturi kilnumo nei įausmuose, nei dar- 
buose. 

Žinoma, nereikia kitų niekinti, jų pastangas 
peikti, be pagrindo smerkti. Garbindami Dievą ir 

jam dėkodami už teikiamas kitiems didesnes do- 
vanas, patys laikykimės žemesnio ir mums sauges- 
nio kelelio, nors jis būtų nepatogus, bet mums 
tinkamas, žiūrint mūsų menkumo ir silpnumo. O 
jei savo slėnyje tarnausime Dievui ištikimai ir nuo- 
lankiai, jis iškels mus į savo aukštybes. 


3. Kantrybė 


“Jums reikia kantrybės, kad, darydami Dievo 
valią, gautumėte, kas pažadėta“ (Žyd. 10,36), mo- 
ko šv. Povilas. Ir pats Išganytojas yra pasakęs: 
“savo kantrumu jūs laimėsite savo sielas“ (Luko 
21,19). Laimėti sielą, reiškia apsaugoti ją nuo 
pražūties ir laimėti amžinąją laimę. Juo kantriau 
saugojame savo sielą nuo pagundų ir viso pikto, 
tuo tikriau laimėsime savo sielą, t.y. išsaugosime 
amžinajam laimės gyvenimui. Dažniau prisimink, 
Filiotėja, kad Tėzus Kristus, mūsų Viešpats, išgel- 
bėjo ir išganė mus savo kantrumu ir kančia. Ir 
mums reikia kantriai pakelti įvairius pažeminimus, 
sunkumus, skausmus, besirūpinant savo išganymu. 
Kitaip sakant, mielai priimkime ir iškęskime pa- 
žeminimus, sunkenybes, skausmus, kurie pasitaiko 
Dievo valią vykdant ir savo pareigas einant. Ne- 
užtenka, Filiotėja, būti kantriai tik kai kuriais at- 
vejais, nukęsti nemalonumus, vargus, iš kurių ga- 
lime tikėtis kokio nors sau pelno ar garbės; bet 
reikia kentėti kantriai, noriai, be rūgojimų visus 
vargus, nemalonumus, kokius Dievas bus mums 
davęs. 

Yra žmonių, kurie sutiktų kentėti vien garbin- 
gas kančias, k.a.: kariauti, kovoje būti sužeistam, 

už tai gauti pasižymėjimo ženklą; arba kantėti per- 
sekiojimus už savo pažiūras, už teisybę, už tikėjimą, 
tautą ar tėvynę ir t.t. Tie, tiesą sakant, ne tiek mėgsta 
nukęsti, kiek ieško sau garbės ir naudos. Tikras 
Dievo tarnas pakelia vienodai dėl Dievo visus ken- 
tėjimus, ar iš jų susilauks garbės, ar paniekos. 

Jei pikti žmonės mus niekina, kolioja, apšmei- 
žia, tai tuo galima kai kada net pasidžiaugti; bet 
kantriai pakęsti gerų žmonių įtarimus, panieką — 
tai bus tikros dorybės veiksmas. 

Labai vertinu šv. Karolio Baromejaus susival- 
dymą, kai jis kantriai išklausė garsaus pamoksli- 
ninko jam daromus priekaištus, negu to paties 
šventojo kantrumą, kai jam teko pakęsti kitokius 
užsipuolimus. Kaip bitės įgėlimas yra skaudesnis už 
musės įkandimą, taip gerų žmonių daromi nema- 
lonumai yra skaudesni. O kaip dažnai geri ir geros 
valios žmonės vieni kitus labai įskaudina tik dėl to, 
kad skiriasi jų nuomonės. 

Būk kantri, Filiotėja, kai tenka kentėti 
skausmus; kantriai pakentėk ir nemalonias aplin- 
kybes, sąlygas ir vargų sekmes. Daug kas neatsisa- 
kytų pakentėti, jei žinotų, jog nereikės atsisakyti 
pamėgtų įpročių, nereikės atsižadėti reikalingų da- 
lykų. — Aš nepykčiau, — gal sakyti kas nors, — jei 
palikčiau elgeta, bet man būtų labai nemalonu, 
jei negalėčiau bendrauti su savo draugais, kad ne- 
begaliu auklėti vaikų, kaip reikalauja mano luomo 
pareigos. — O kitas gal tars: — man nebūtų jau 
taip skaudu visko nustojus, bet ką žmonės pasakys? 
Jie gali įtarti, kad tai įvyko iš mano kaltės. 

Anas nebijotų šmeižtų, jei šmeižtams niekas 
netikėtų. Yra ir tokių, kurie pakęstų mielai vargą, 

nesmagumo dalį, pavyzdžiui, teisindamiesi ligoje, 
jog skausmų nesibijo, bet yra neramūs, kad neturi 
lėšų gydytis, kad sudarą kitiems nemalonumų savo 
liga. 

Aš gi tau sakau, Filiotėja, kad reikia ken- 
tėti ne tik ligoje, bet priimti ligą, kurią tau siun- 
čia Dievas, ir toje vietoje, kur tenka sirgti ir tarp 
tų asmenų, kurių tarpe atsiradai su visais nepato- 
gumais ir visais ligos padariniais. Susirgus, šaukis 
gydytojo, naudokis vaistais, kokius tik gali gauti; 
kitaip darydama, tik gundytumei Dievą: bet užsi- 
laikyk ramiai, kantriai, atsiduoki Dievo valiai. Tei 
nugalės vaistai ligą, nuolankiai padėkok Dievui, 
bet jei liga įsigalėtų ir artėtų mirtis — lauk jos 
kantriai, ramiai, atsidavusi Dievo valiai. 

Kartu su šv. Gregoru sakau: jei už kaltę bū- 
tum teisingai barama, nusižemink ir prisipažink, 
jog esi kalta ir verta didesnės bausmės. O jei kas be 
reikalo, neteisingai kaltina, pasiaiškink ramiai, jog 
nesi kalta, nes to reikalauja teisybė ir artimo gero- 
vė. Jei tau pasiteisinus, kas nors atkakliai tave 
skundžia ir užgaudinėja, nenustok ramybės, nesi- 
ginčyk: pagerbei tiesą, o dabar gerbi nusižeminimą. 
"Tuo būdu nenusidėsi, gindama savo gerą vardą, 
nei neužgausi ramybės, širdies ir nusižeminimo. 

Kiek galint mažiau skųskis patirtomis skriau- 
domis ar užgauliojimais. Žinok, kas mėgsta skųstis, 
dažnai perdeda, savo skriaudas padidina, padaili- 
na, pataikauja savimeilei, o tada nusikalsta Die- 
vui. Ypač nesiskųsk tokiems asmenims, kurie yra 
linkę visus įtarinėti ir smerkti. Jeigu jau reikėtų 
kam nors pasiskųsti, kad nesiplatintų piktas ar kad 
nurimtų sąžinė, tai pasirink ramias ir Dievą my- 

linčias sielas. Kitaip suraminimo vieton susilauksi 
didesnio susierzinimo, skausmo nenumalšinsi, tik 
jį žymiai padidinsi. 

Ligos metu aukok visus savo skausmus, silpnumus 
ir vargus Viešpačiui Jėzui, prašydama, kad juos 
teiktųsi priimti, sujungti su savo švenčiausiais 
skausmais, kuriuos yra kentėjęs už tave ir visus 
žmones. Klausyk gydytojo, gerk vaistus iš Dievo 
meilės. Atsimink, kad Išganytojas buvo tulžimi 
girdomas ant kryžiaus. Norėk pagyti, kad vėl ga- 
lėtum dirbti Dievo garbei, bet nesipriešink jo valiai, 
ruoškis mirti, jei taip bus tau Dievo skirta, kad ga- 
lėtum greičiau garbinti jį danguje ir juo amžinai 
džiaugtis. 

Atsimink, kad bitelės, berinkdamos medų, 
minta karčiomis žolelėmis. Taip ir mums, renkant 
tobuliausių dorybių medų, geriausiai tinka karty- 
bių duona ir gyvenimo skausmai. Sako, saldžiau- 
sias medus esąs iš smulkiausių ir karčiausių žiedų, 
taip ir dorybės pasidaro tobuliausios skausmų kar- 
tybėje ir paniekinime. 

Savo sielos akimis dažnai pažvelki į prikaltą 
ant kryžiaus Jėzų: jis apnuogintas, paniekintas, 
ujamas, šmeižiamas, apleistas; jį slegia baisus ilgė- 
sys, širdies skausmas, viso kūno kančia. Atsimink, 
kad tavo visi skausmai, kenčiami dėl Dievo, negali 
lygintis su V. Jėzaus kančiomis už tave. O kaip 
daug yra iškentėję kankiniai už tikėjimą? O ir kiti 
žmonės kenčia daugiau, negu tu. Galėtum pasaky- 
ti: Mano nuovargis, tai tik atilsis, mano erškėčiai, 
tai tik rožės, jei savo skausmus palyginsiu su tais, 
kurie yra kankinami be paguodos, be pagalbos, be 

suraminimo vilties iki pat savo mirties ir yra sle- 
giami neįsivaizduojamai didelių vargų. 


4. Nusižeminimas 


Pranašas Elisiejus tarė našlei: “eik, pasiskolink 
iš visų savo kaimynų daug tuščių indų ir pilk į 
juos alyvą“ (4 Kar. 4,3). Kad Dievo malonė galė- 
tų įeiti į mūsų širdį, reikia ją apvalyti nuo savi- 
meilės ir garbės troškimo. Yra toks paukštelis, ku- 
ris savo cypimu ir akimis nubaido plėšrius paukš- 
čius; tą pakštelį labai vertina balandžiai, nes, bū- 
dami su juo, jaučiasi ramūs, nesibijo priešo puoli- 
mų. Panašiai yra su nusižeminimu: jis nubaido 
velnią ir apsaugoja sieloje pašvenčiamąją Dievo 
malonę bei šventosios Dvasios dovanas. Todėl visi 
šventieji, ypač visų jų vadas, V. Tėzus ir jo Motina 
Marija, mėgo už visa labiau nusižeminimą, bran- 
gino jį labiau už kitas dorybes. 


Tuščia garbe vadiname tą menkutį pasigėrė- 
jimo jausmą, kuriuo mėgstame girtis ir net tais da- 
lykais, kurių neturime, arba, jei jie yra,-tai ne mū- 
sų, o jei mūsų, jie yra tokios rūšies, kad visai nė- 
ra pagrindo jais girtis ir didžiuotis. Šeimos kilmė, 
galingųjų palankumas, žmonių pagarba ir jų prie- 
lankumas — visa tai sudaryta ne mūsų pačių, o 
mūsų bočių palikimas arba kitų žmonių pritari- 
mas. Yra tokių, kurie mėgsta didžiuotis savo ark- 
liais, vežimais, žalvario laikrodėliu, savo batukais 
ar skrybelaite. Argi nekvaila! Jeigu būtų kas nors 
čia girtino, tai tik ne tu pats, bet tavo arklys, kur- 
pius ar siuvėjas, kurie tave aprėdė ir papuošė. Kaip 


135 


gi menkutis yra žmogus, kuris skolinasi garbę iš 
savo arklio, dėvimų batelių ar skarelių! 

Yra tokių, kurie, neturėdami kuo pasigirti, 70- 
do visiems, kaip jie moka dailiai ūselius susukti, 
ar kaip moka nepaprastai suvelti plaukus į kuodą, 
giriasi dažytais skruosteliais, baltomis rankelėmis, 
kad moka šokti, niekus plepėti, dainas dainuoti. 
Visi jie norėtų pridengti vidaus tuštumą įvairiais 
menkniekiais, nudažydami kuo nors savo menku- 
mą. Kiti giriasi savo mokslu, neleisdami beveik ki- 
tiems nė prasižioti, pasišovę yra visus mokyti. Yra 
jie labai smulkmeniški ir pasipūtėliai. Kiti stengia- 
si prisivilioti kitų akis savo išvaizdos grakštumu, jį 
iškelia kaip povas uodegą. Visa tai yra tuštybė ir 
kvailystė; tai negali suteikti žmogui rimtos pagar- 
bos ir pagyrimo. 

Tikrą gėrybę galima pažinti kaip balsamą. 
Norėdami žinoti, ar balsamas yra tikras, reikia jį 
įlašinti vandenin. ĮTei balsamas yra tikras — jis 
skęsta, vadinas, yra geras ir brangus. Panašiai yra 
su žmogumi. Norėdami patirti, ar jis yra tikrai ge- 
ras, žiūrėkime, ar jo geruosius privalumus gaubia 
nusižeminimas, kuklumas, klusnumas; šiuo atveju 
tie privalumai bus tikrai geri ir brangūs. Bet jei tos 
savybės išplaukia viršun, ir jomis mėgsta žmogus 
girtis, visiems jas rodant, bus aišku, kad turime 
reikalo su tuščiaviduriu žmogumi: jis yra juo men- 
kesnis, juo labiau giriasi ir aiškina savo tariamuo- 
sius: gerumus. 

Perlai, augantieji jūrų dugne moliuskuose, ne 
visi yra vienodos vertės. Esama išpūstų, kurie greit 
sprogsta ir jų blizgesys greit nyksta. Teigiama, kad 
jie pradeda augti audrai siaučiant. Žmonių - dory- 


136 


bės ir jų savumai, kylantieji iš puikybės ir siekian- 
tieji tuštybės, norį pagyrų susilaukti, nėra tikros do- 
rybės; jos ti katrodo dorybėmis, kai kurį laiką spin- 
di, kaip tuščiaviduriai perlai, o iš tiesų, tai tik mui- 
lo burbulai: keletą akimirksnių atrodo gražiai, bet 
mažiausia dulkelė juos sprogdina. 

Pagarba, išaukštinimas, tai kaip mindoma 
pūronėlio (šafrono) žolelė — ji dar labiau plečiasi 
painioja klasta, vylius. Tikrai meilus esi tada, 
kai savęs nebematai. Net mokslas gali subiaurinti 
žmogų, jei išpučia jį ir paverčia didybe. Besirūpin- 
dami vien savo garbės augimu, ieškodami visur sau 
didžiausio pelno, besiskverbdami į pirmąsias vie- 
tas, išstatome save į pavojų netekti garbės, suda- 
rome progą mus pulti ir įtarinėti, tikrai, patys sa- 
ve niekingai žeminame, besivaikydami smulkias ir 
menkas gėrybes ir jas neteisėtai įsigydami. Garbė 
yra kilni tik tada, jei kiti reiškia ją mums savai- 
me, o jei mes pradedam reikalauti, kad mus gerb- 
tų, ir to ieškome ir maldaujame — galutinai nusto- 
jame visos pagarbos; esame tada visų niekinami. 
Kai povas išskečia savo puikią uodegą, it norėda- 
mas ja pasigirti, jis atidengia savo biaurų užpaka- 
lį. Gėlės, augdamos darželyje ar pievoje, atrodo 
puikiai, bet nuskintos ir rankoje palaikytos, bema- 
tant vysta. Kvepiančios gėlės atrodo gražiai tik iš 
tolo, o artyn priėjus, jos svaigina galvą ir širdį 
pykina. Panašiai yra su kiekviena garbe ir išaukš- 
tinimu. Kol gėrimės jais iš tolo, turime malonumo, 
bet kai staiga puolamės prie jų, norėdami prisiso- 
tinti — mus apsvaigina, o kituose sukeliame vien 
juoką ir sau panieką. 

Doros meilė ir noras darai gyventi yra mūsų 
doros pradžia. Bet didybės, išaukštinimo troškimas 
ir veržimasis į tai įvairiais neleistinais būdais yra 
peiktinas dalykas; jis mus žemina. 

Kilnus žmogus nesirūpina tokiomis smulkme- 
nomis, kad visi jam kepures keltų ar užleistų pir- 
mąsias vietas, nes jis turi svarbesnių reikalų gyve- 
nime. Kas gali įsigyti perlų, tas nedėvi stiklo bliz- 
gučių. Kas nori įsigyti tikrų dorybių, tas nesivaiko 
žemės tuštybių. 

Kiekvienas gali veikti ir eiti garbingas parei- 
gas visai nepažeisdamas nusižeminimo dorybės, tik 
reikia, kad nesididžiuotų savo pareigose, neieškotų 
sau garbės, kad neniekintų kitų. Yra žmonių, ku- 
rie važinėja į tolimus kraštus, ieškodami aukso. 
Grįžta iš ten, įsigiję aukso, parsiveža gražių, nepa- 
prastų paukščių, net bezdžionių, kurios ten yra pi- 
gios ir jas nesunku yra vežti, nes nedaug užima 
vietos. Tiems, kurie ieško brangių dorybių, nebū- 
tina yra išsižadėti garbingos vietos, pelningo vers- 
lo, amato, jei tie rūpesčiai nedaug užima vietos 
širdyje, jei nekliudo ir nekenkia dvasios pareigoms. 
Taigi, besilavinant dorybėse, nėra reikalo atsiža- 
dėti žmogiškų jausmų ir polinkių, moterystės, šei- 
mos ar tėvynės meilės. Neniekintinas yra mokslas, 
menas, sportas, tik reikia, kad tie visi pomėgiai bū- 
tų vien priedas prie pagrindinio gyvenimo tikslo, 
įrankis augti Dievo meilėje ir stiprėti kitose dory- 
bėse. 


5. Vidinis nusižeminimas 

Visa, kas iki šiol buvo sakyta apie nusižemi- 
nimą, tiesą sakant, greičiau tektų pavadinti išmin- 

timi. Todėl reikia tau, Filiotėja, su visu nuo- 
lankumu pažinti šią dorybę. 

Yra žmonių, kurie stačiai nedrįsta pastebėti ar 
užsiminti apie iš Dievo gautas ypatingas dovanas 
ir malones, bijodami, kad nepalinktų puikybėn ir 
nepradėtų ieškoti sau tuščios garbės. Bet tai yra 
klaida, nes anot šv. Tomo, angeliškojo daktaro, jei 
tiesiausias kelias į Dievo meilę yra jo malonių ir 
dovanų apmąstymas, tai juo daugiau mąstysime 
apie Dievo dovanas, tuo labiau pradėsime mylėti 
Dievą. Asmeninės dovanos sujaudina žmogų la- 
biau, negu bendrosios, teikiamos daugeliui asme- 
nų. Naudinga todėl yra kodažniausiai atsiminti 
gautas asmenines Dievo malones ir jo dovanas. 
Tikrai, niekas tiek nepažemina mus begalinio Die- 
vo gerumo akivaizdoje, kaip gausiai suteiktos 
mums jo dovanos, ir niekas negali mus labiau pa- 
žeminti ir sugėdinti begalinio Dievo teisingumo 
akivaizdoje, kaip mūsų pačių nedorybių gausa. Ap- 
svarstykime, ką yra davęs mums Dievas, o ką mes 
jam. Smulkiai atsiminę ir apsvarstę savo nusidėji- 
mus, taip pat smulkiai atsiminkime ir pamąstyki- 
me Dievo duotas dovanas. Nesibijokime, Dievo 
suteiktų dovanų gausa nekels mus į puikybę, nes 
mes žinome, kad visa, ką mes gero turime, nėra 
mūsų, bet Dievo. Mulai ir asilai visada yra tin- 
gūs ir dvokia, nors būtų apkrauti karališkomis gė- 
rybėmis ar kvepalais. “Ką turi, ką neesi gavęs? o 
jei gavai, ko giries, lyg kad nebūtumei gavęs,* 
(1 Kor. 4,7), moko šv. Povilas. 

Dažnai ir aiškiai atsiminkime gautąsias Dievo 
malones ir, nusižeminę Dievui, pripažinkime, jog 
nesame verti jo malonių. O įeigu, besvarstant Die- 

vo dovanas, kiltų tuščios garbės mintys ar atsiliep- 
tų savimeilė, lengvai tai nutildysime, atsiminę sa- 
vo nedėkingumą, netobulumą ir menkumą. Atsi- 
minę, ką esame padarę, kai Dievas nebuvo su mu- 
mis, lengvai suprasime, jog visa, ką padarėme Die- 
vo padedami ir su juo būdami, iš tikųjų, nėra mū- 
sų nuopelnas, nes ne mūsų jėgomis buvo tai pa- 
daryta. Tikrai, galime džiaugtis ir neatsidžiaugti 
gautomis Dievo dovanomis; bet visą garbę, per jas 
gaunamą, gražinkime Dievui, nes jis yra visų do- 
vanų, malonių ir garbės davėjas ir teikėjas. 

Švenčiausioji Mergelė Marija pareiškė savo 
džiaugsmą, kad padarė Dievas jai didžių dalykų, 
ne tam, kad pasigirtų, bet kad labiau nusižeminių 
Dievui ir jį pagerbtų. Ji tarė:“Mano siela garbina 
Viešpatį, ir mano dvasia džiaugiasi Dievuje, mano 
Išganytojuje. Nes jis pažvelgė į savo tarnaitės žemu- 
mą. Štai, nuo dabar visos kartos vadins mane pa- 
laiminta. Nes didelių dalykų padarė man Galin- 
gasis, kurio vardas šventas" (Luko 1, 46-49). 

Tiesa, ir mes kartais sakome, jog esame men- 
kos šiukšlės, bet mums būtų labai nemalonu, jei 
kas tuo įtikėtų ir paskelbtų kitiems mus tokiais 
esant. Kartais pasitraukiame į nuošalumą, slepia- 
mės, bet tam, kad kiti mūsų ieškotų. Sėdame į pas- 
kutinę vietą, kad būtume pakviesti aukščiau pasi- 
slinkti. 

Tikras nusižeminimas nesidangsto nuolanku- 
mo rūbais, nekalba apie savo nusižeminimą. To- 
kiam žmogui rūpi ne vien savo dorybę paslėpti, bet 
ir pačiam pasislėpti. Todėl, Filiotėja, nepasa- 
kokim kitiems apie savo nusižeminimą, nekalbė- 
kim nužemintų žodelių, o jei tektų kalbėti, kal- 

bėkime neveidmainiaudami, kad mūsų žodžiai iš- 
reikštų mūsų jausmus. Nenuleiskime akių, nenu- 
žeminę širdies. Nesirodykime, norį pasilikti pasku- 
tiniais, jei tokiais iš tikrųjų nenorime būti. Šis nuo- 
statas, man rodos, yra bendras visiems. Iš jo ne- 
darau nei kokios išimties, nebent galėčiau pridur- 
ti, kad mandagumas reikalauja nesiūlyti primąją 
vietą kitiems tada, kai tikrai žinoma, kad anas jos 
nepageidauja ir nepriims. Šiuo atveju nebus nei 
kokio veidmainiavimo, nei dirbtinio nusižemini- 
mo, nes pats pareikštas noras ką nors pagerbti 
yra pačios pagarbos pareiškimas, o kai negalime 
teikti pilnos pagarbos, gerai bus ir dalinę pagar- 
bą suteikus. Tą patį reikia pasakyti apie pagar- 
bos ir mandagumo pareiškimą, kurie, iš tie- 
sų, nėra tikra pagarba, bet reiškia tikrą norą pa- 
gerbti tą, kuriam sakomi mandagūs pagarbos žo- 
džiai. Toki mandagumo pareiškimai nėra peiktini, 
nors jie būtų daromi iš papročio. Tačiau būtų ge- 
ra, jei visi mūsų žodžiai atitiktų mūsų jausmus, 
kad galėtume būti visur ir visada atviri ir teisūs. 

Tikrai nusižeminęs žmogus labiau norėtų, kad 
kiti jį laikytų menku, niekam netinkančiu vadin- 
tų, negu kad jam pačiam tektų kalbėti apie tai. 
Girdėdamas save niekinant, jis neprieštarauja, net 
širdimi pritaria, nes, turėdamas apie save menką 
nuomonę, norėtų, kad ir kiti būtų apie jį tos pat 
nuomonės. į 

Kai kurie sakosi palieką mąstomąją maldą to- 
bulesniems už save, nes patys jaučiasi jos neverti. 
Kiti vėl nedrįsta dažniau eiti šv. Komunijos, nes 
nesijaučią gana skaistūs esą; vėl kiti tariasi neno- 
rį būti maldingi, kad savo menkumu ir silpnybė- 

mis jo neišniekintų. Net yra tokių, kurie savo gabu- 
mais nenori tarnauti nei Dievui nei žmonėms, nes, 
girdi, pasijutę esą visokių gerų darbų įrankiais, ga- 
lį pasikelti į puikybę, ir, kitiems kelią bešviesdami, 
patys galį sudegti. 

Visa tai yra netiesa. Toks nusižeminimas yra 
klaidingas ir peiktinas, nes iš pasalų peikia Dievo 
darbus, besidangstydami nusižeminimo skraiste, 
stengiasi paslėpti savo kietą užsispyrimą, atkak- 
lumą, prisirišimą prie savo nuomonės, pridengti sa- 
vo tinginį ir įvairius keistumus. 

Pranašas Izajas kalbėjo kar. Akhazui: “Prašyk 
Viešpatį, savo Dievą, ženklo ar tai žemai gilybė- 
se, ar tai aukštai aukštybėse“. Bet Akhazas tarė: 
Aš neprašysiu ir negundysiu Viešpaties (Ješ. 7,10- 
11). Matot, koks pikčiurna! Jis nuduoda Dievui 
garbę, o pats, prisidengęs nusižeminimu, atsisako 
priimti malonę, kurią norėjo suteikti jam Dievas. 
Aišku, atsisakinėti nuo Dievo malonės, kai jis pats 
nori mums ją duoti, yra puikybė. Dievo dovanas 
reikia priimti visada, nes tikras nusižeminimas 
klauso Dievo valios ir ją vykdo. O Dievas nori, 
kad mes būtume tobuli, kad jungtumės su juo, ko- 
arčiausiai jį sekdami. Išdidus, savim pasitikįs žmo- 
gus tingi tobulintis; o nusižeminusis, juo silpnes- 
nis jaučiasi, tuo drąsesnis tampa, nes remiasi vien 
Dievu, kuris savo galybe sustiprina mūsų silpnu- 
mą, parodo neišsakomą gailestingumą, šelpdamas 
mūsų menkumą. Reikia drąsiai ir uoliai imtis vi- 
so to, ką mums pateikia dvasios vadovai, pripažin- 
dami, kad to reikia mums. Yra aiški kvailystė ma- 
nyti, kad mes mokame tai, ko neišmanome ir nu- 
duoti mokantį, ko iš tikrųjų nemokame, yra nepa- 

kenčiama tuštybė. Aš visai nenorėčiau girtis tuo, 
ką moku, nei nuduoti to, ko nemoku. 

Kai artimo meilė reikalauja, turime skubintis 
sušelpti jį, ne tik jį pamokant, bet ir paguodžiant ir 
patarnaujant maloniai ir gera širdimi. Nusižemi- 
nęs slepia savo dorybes, kad jas apsaugotų; bet 
meilei reikalaujant, jas iškelia aikštėn, kad jos pa- 
daugėtų ir patobulėtų. Šiuo žvilgsniu nusižemini- 
mas yra panašus tiems žiedams, kurie susičiaupia, 
saulei nusileidus, o išsiskleidžia, jai patekėjus; to- 
dėl sakoma, kad tie žiedai naktimis miega. Dory- 
bės paprastai pasilieka susičiaupusios, kaip tos mie- 
gančios gėlės, slepia visus savo gerus savumus, bet 
išsiskleidžia, meilės saulei nušvitus, nes meilė yra 
ne žemiška, o dangiškoji dorybė, ne žmogiška, bet 
dieviška; todėl yra visų dorybių saulė, kuri visas 
jas gaivina ir visoms viešpatauja. Todėl kiekvienas 
nusižeminimas, kuris yra priešingas meilei, nėra 
tikras, bet klaidingas. Nenorėčiau nuduoti nei gud- 
ruolį, nei kvailį, nes jei nuolankumas draudžia nu- 
duoti gudruolį, tai atvirumas neleidžia kvailiu ap- 
simesti. Kaip tuštybei priešingas yra nusižemini- 
mas, taip visoki prasimanymai, pamėgdžiojimai, 
nudavimai yra priešingi tiesai ir tikrumui. 

Jei kai kurie Dievo tarnai, net žymūs, nuduo- 
davo kvailius ar pamišusius, siekdami sau visų pa- 
niekos, jais galime vien stebėtis, bet nėra reikalo 
juos pamėgdžioti ar jais sekti. Jie turėjo tam skir- 
tingų ir nepaprastų priežasčių, gyveno kitokiose są- 
lygose, negu mes. Jei Dovydas ėjo pirm Viešpaties 
skrynios, šokinėdamas visomis jėgomis Viešpaties 
akivaizdoje ir kas šeši žingsniai aukodamas jautį 
ir aviną (Žr. 2 Kar. 6, 13-14), tai darė iš nepapras- 

to džiaugsmo, laimės pagautas; jis nebuvo pamišęs, 
nenudavė linksmą ir nebuvo įuokdarys, kaip pri- 
kišo jam žmona Mikholė. Ir toliau reiškė jis Die- 
vui garbę, kaip išmanydamas, nesibijodamas dėl 
Dievo nukęsti panieką ir gėdą. 

Jeigu ir tave už tikro maldingumo veiksmus 
pavadintų kas kvaile, niekše, pasiutėle — nenusi- 
mink: nusižeminimas suteiks tau iš to tik džiaugs- 
mo. Panieka atneš tau palaimą, nes paniekos prie- 
žastis bus ne tavyje, o tuose, kurie neikina. 


6. Nusižeminimas ir menkumas 


Noriu priminti tau, Filiotėja, kad nebijo- 
tum, jog esi menka. Savo menkumą gali net pa- 
mėgti. Gal paklausi, ką reiškia pamėgti savo men- 
kumą? Pats nusižeminimo žodis reiškia žemumą ir 
menkumą. Kai švenčiausioji Mergelė Marija pa- 
reiškė savo giesmėje, jog Viešpats pažvelgė į savo 
tarnaitės žemumą ir dėlto visos kartos vadins ją 
palaiminta, ji norėjo išreikšti, kad Dievas žvelgia 
su pamėgimu į jos nusižeminimą ir jos menkumą; 
norėdamas. pripildyti jos sielą savo malone ir do- 
vanomis, 

Bet yra skirtumas tarp nusižeminimo ir men- 
kumo, nes mūsų menkumas siejasi su niekingumu 
ir neikšiškumu. Juos mes turime, nors apie tai ne- 
galvojame, o nusižeminimo dorybė pažįsta ir at- 
skleidžia mūsų menkumą. Didžiausias nusižemini- 
mas bus tada, kai savo menkumą ne vien pažinsi- 
me ir pripažinsime, bet kai savo žemumą pamėg- 
sime, tik ne dėl to, kad mums stokotų drąsos ar 
kilniųjų jausmų, o dėl to, kad labiau pagerbtume 

V. Dievo galybę, jo didybę, kad labiau vertintume 
savo artimus negu save. Į tai kviečiu ir tave, Fi- 
liotėja. O kad geriau suprastum, jog yra tau- 
rių jausmų, kilnių skausmų ir kentėjimų, bet yra 
ir žemų, paniekinančių skausmų. Kai kas prisiima 
kilniuosius skausmus, bet niekas beveik nenori pa- 
tirti paniekinančių. 

Kai nuskuręs, apiplyšęs elgeta prašo išmaldos 
ar paramos, kiekvienas jo pasigailės, padės ar pa- 
rems vienu kitu pinigėliu. Bet jei imtų elgetau- 
ti gerai dėvįs darbininkas, amatininkas, turtuolis 
ar mergaitė —visi juos niekintų, pajuoktų: juos 
žemintų jų skurdas. Kai vienuolis klauso savo vy- 
resniojo įspėjimų, kai sūnus klauso tėvo pabarimų, 
kiekvienas pagirs tokį nuolankumą, kaip išmintin- 
gą. Bet jei kam tektų kentėti panašius barimus ar 
niekinimus iš svetimų, tai nors juos kentėtų iš Die- 
vo meilės, susilauktų papeikimo ir priekaištų iš 
daugelio, kad esąs kvailys ir lepšis. Štai kitas že- 
minantis vargą pavyzdys, kai vienam atsirado vo- 
tis petyje, o kitam — veide; pirmasis kenčia vien 
skausmą, o antrasis turi nukęsti dar gėdą, pajuoką 
ir panieką. 

Taigi sakau, privalome pamėgti ne vien ken- 
tėjimus (juos mums lengvina kantrybės dorybė), 
bet ir panieką, nes į tai skatina mus nusižeminimo 
dorybė. Galop ir dorybės yra nevienodos: vienos 
garbingos žmonių akyse, kitos pažeminančios. 

Kantrybė, meilumas, paprastumas ir nuolank- 
kumas kai kurių pasauliečių žmonių yra laikomi 
niekingais dalykais; užtat išmintis, narsa, drąsa, 
dosnumas visų yra skaitoma garbingomis dorybė- 
mis. Taip pat ir tų: dorybių darbai: vieni yra nie- 

kinami, o kiti giriami, gerbiami. Štai, išmaldos su- 
teikimas ir įžeidimo dovanojimas. Abudu veiksmai 
eina iš geros širdies, bet pirmąjį visi giria, o antrą- 
jį šio pasaulio žmonės peikia ir niekina. Kai doras 
jaunikaitis ar dora mergaitė nepritaria vienmečių 
begėdiškoms kalboms, nedoriems žaidimams, tuoj 
susilaukia peikimo, įžeidinėjimų. Jei pamėgsime 
tikrus priekaištus — būsime pamėgę nusižemini- 
mą. Štai kitas pavyzdys. Reikia lankyti ligonius. 
Jei būsiu siunčiamas lankyti vargšų jų pirkelėse, 
žmonės gali tai paskaityti man pažeminimu, bet 
aš tuo džiaugiuos. O jei man teks lankyti turtuo- 
lių rūmus, ten padėti ligoniams, iš to bus man pa- 
čiam mažiau dvasinių nuopelnų: tokią paslaugą 
gali padaryti ir mažesnį dorybės laipsnį turintis; 
tačiau ir tai aš nuolankiai priimsiu ir kantriai pa- 
kęsiu. 

Yra prasižengimų, kurie neturi savyje nieko 
pikta, tik padaro mums gėdą. Nebūtina ieškoti jų 
tyčiomis; užtenka per daug jais nesirūpinti, jei pa- 
taikome į tokią keblią padėtį. Čia priklauso viso- 
kie nesklandumai, nerangumai, nemokėjimas gra- 
žiai ir mandagiai pasielgti, dailiai su žmonėmis 
pakalbėti, tinkamai užsilaikyti subuvimuose, nei 
tinkamai apsieiti viešoje vietoje. Kiek galint, reikia 
vengti visų tų klaidų ir pasirūpinti, kad visada ir 
visur gražiai bei mandagiai pasielgtume, kad nesu- 
darytume kitiems nepatogumo, bet jei klaidą pada- 
rėme, iš kurios kiti juokiasi, nukęskime apturėtą 
gėdą gera širdimi ir pasirūpinkime, kad daugiau tai 
nepasikartotų. Tai nusižeminimo kelias. 

Pasakysiu daugiau: jei supykęs, įsikraščiavęs 
pasakyčiau nepadorų žodį, užgaunantį Dievą ir 

piktinantį artimą, pasirūpinčiau kogreičiausiai ati- 
taisyti papiktinimą ir įžeidimą, nuoširdžiai gailėda- 
masis savo neatsargumo, tačiau neatsisakyčiau pri- 
siimti pelnytos gėdos bei pažeminimo. Atskyręs 
nuodėmę nuo paniekos, vengčiau nuodėmės visa 
galia, o sau pasilaikyčiau pažeminimą. 

Ir pamėgę pažeminimus, pasirūpinkime paša- 
linti pykčio priežastis; išmokime labiau susivaldy- 
ti, ypač jei dėl to ir mūsų neatsargumo pasidaro 
daug pikto. Jei turėčiau votį veide, pasirūpinčiau 
ją pašalinti, bet ne dėl to, kad nuo gėdos apsigin- 
čiau. Jei tektų pasielgti nesklandžiai, nesiteisin- 
čiau, nors Mano nerangumas nėra girtinas, bet kai 
jis neikam nekenkia, tai besiteisindamas parody- 
čiau, jog noriu išvengti gėdos, o nusižeminimo do- 
rybė tai daryti neleidžia. Bet jei savo neatsargumu 
ką nors būčiau užgavęs ar papiktinęs, pasisteng- 
čiau tuoj pat atsiprašyti ir nemalonumą atitaisyti. 

Artimo meilė reikalauja kartais pasiteisinti iš 
neteisingo pažeminimo ar įtarinėjimo dėmės, ypač 
kai mūsų geras vardas yra reikalingas mūsų arti- 
mo naudai. Tuo atveju, atitaisydami panieką žmo- 
nių akyse, kad išvengus papiktinimų, pasilaikyki- 
me patirtą panieką savo širdyje savo dvasios nau- 
dai. 

Jei klaustum, Filiotėja, kurie pažemini- 
mai yra geriausi, tai drąsiai ir aiškiai pasakyčiau, 
jog sielai naudingiausi ir Dievui maloniausi yra 
tie pažeminimai, kurie žemina mus netikėtai ar 
einant pašaukimo pareigas, nes jie ne mūsų pasi- 
rinkti, o Dievo skirti, ir todėl yra visų geriausi. O 
jeigu tektų rinktis patiems pažeminimus, tai juo jie 
bus didesni, tuo geresni, kad tik atitiktų mūsų pa- 

šaukimą, o skaudžiausi pažeminimai bus tie, ku- 
rie prieštaraus mūsų polinkiams. Bet turi aiškiai su- 
prasti, kad pats pažeminimų ieškojimas ir jų pasi- 
rinkimas gadina beveik visas dorybes, jas mažina. 
Karalius Dovydas pareiškė: “Geresnė yra viena 
diena tavo prieangiuose kaip kitų tūkstantis. No- 
riu verčiau sustoti ant mano Dievo namų slenks- 
čio, kaip pasilikti nusidėjėlių padangtėse“ (Ps. 83, 
11). Tokią išmintį suteikia vien tas, kuris už mus 
pats save pažemino gyvenime ir mirtyje, pasidaręs 
žmonėms pajuoka ir minioms panieka. 

Pripasakojau čia daug dalykų, kurie gali at- 
rodyti Ž žiaurūs, bet juos įgyvendinant pamatysi, jog 
jie yra saldesni už medų. 


7. Geras vardas 


Gyrių, garbę ir gerą vardą įsigyja Žmonės ne 
paprastomis, o ypatingomis dorybėmis. Tei ką nors 
giriame, aukštiname jo vertę; gerbdami — didina- 
me pagarbą, o geras vardas, mano galva, nėra kas 
kita, tik platesnis paskleidimas žinių, už kuriuos 
gerus darbus jį giriame ar gerbiame. Gerųjų dar- 
bų šviesa, jų pripažinimas, pagarbos ženklai su- 
spindi giriamojo asmens pagarbos vainike, it kokie 
brangūs deimantai. 

Nusižeminimas, draudžiąs mums didžiuotis 
mintimi, kad esame geresni už kitus, vertesni, taip 
gi neliedžia mums ieškoti sau gyriaus, garbės, gar- 
saus vardo, nes tai priklauso prakilnybei, bet nusi- 
žeminimui nėra priešingas noras turėti gerą vardą 
žmonėse. Geras vardas nėra koks mūsų išaukštini- 
mas, o tik viešas pripažinimas, kad esame dori, tei- 

singi, doro gyvenimo žmonės. O to siekti privalo 
visi. Kadangi nusižeminimas nedraudžia mums su- 
prasti ir žinoti savo gyvenimo, tuo pačiu nedrau- 
džia trokšti gero vardo. O krikščioniškoji meilė 
reikalauja, kad palaikytume savo gerą vardą, nes 
jis žmones sujungia ir paremia. Be gero vardo 
būdami, pasidarytume nenaudingi, net visuome- 
nei kenksmingi, nes piktintume žmones — blogas 
vardas skleidžia pasipiktinimą. Užtat artimo mei- 
lė reikalauja, o nusižeminimas tam pritaria, kad 
pasirūpintume turėti gerą vardą ir kad jį stro- 
piai saugotume. 

Kaip medžių lapai, nors „patys nedaug verti, 
bet pagražina, maitina medžius ir jų vaisius sau- 
goja, kol prinoksta, taip geras vardas, nors savyje 
neesminis dalykas, bet mums labai naudingas; jis 
pasaldina gyvenimą, pagražina ir teikia apsaugą 
dorybėms, ypač kai jos dar nėra subrendusios. Pa- 
stangos išlaikyti savo gerą vardą žmonėse yra ga- 
lingas ir malonus akstinas, paskata daryti gera. 

Saugokime savo dorybes, Filiotėja, jos yra 
Dievui malonios, o Dievui įtikti yra visų mūsų dar- 
bų pirmaeilis tikslas. Tačiau kas nori medžių vai- 
sius ilgesnį laiką palaikyti, įuos virina cukruje ir 
sudeda į stikliniūs indus. Nors Dievo meilė yra 
visų dorybių vainikas, viršūnė, bet galime pasi- 
naudoti ir geru vardu, kad apsaugotume turimas 
dorybes. 

* Nereikia perdaug ir per stropiai rūpintis savo 
geruoju vardu, nes kas yra per daug jautrus ir 
bailus, yra panašus į žmogų, kuris pajutęs mažiau- 
sią dieglį pašonėje, tuoj ieško vaistų ir kviečia gy- 
dytoją. Kas nuolat rūpinasi tik savo sveikata, labai 

dažnai ją greičiau sugadina. Panašiai ir tas, kuris 
rūpinasi vien savo garbe, greit nustoja gero vardo. 
Nes kai nuolat skundžiasi, kad kiti jo gerą vardą 
plėšia, kiti pradeda pajuokti jį, o jis pradeda ne- 
rimauti, visus įtarinėti, be reikalo kabinėtis ir įky- 
ri visiems, sukeldamas vien juoką ir panieką. Ge- 
riausi vaistai prieš neteisingus užpuolimus ar 
šmeižtus — tai jų panieka ir nesidomėjimas; taip 
galima greičiau apsiginti nuo jų, negu sukeliant 
ginčus, pradėjus teisintis ar net kerštauti. Kas gin- 
čijasi su šmeižikais, ar prieš juos teisinasi, atrodo, 
it būtų kaltas. Su jais tyla yra geriausioji byla. Kro- 
kodilai tik tuos puola, kurie nuo jų bėga; pana- 
šiai ir šmeižtai tiems labiau limpa, kurie daugiau 
nerimauja. . 

Kas per daug bijosi nustoti gero vardo, tas pa- 
rodo, jog pats mažai pasitiki savo garbės tikrumu. 
Miestai prie upių, kurių tiltai yra mediniai, bijosi 
kiekvieno vandens potvynio, kad nenuneštų tiltų, 
o ten, kur tiltai yra akmeniniai ar geležiniai, tik 
didelių potvynių metu ima nerimauti. Taip ir žmo- 
nės, kurių sielos yra pilnos krikščioniškos dvasios, 
mažai paiso piktų kalbų; bet turintieji silpnybių ir 
kalčių paprastai supyksta už menką nieką, ima ne- 
rimauti. Tikrai, Filiotėja, kas nori visiems įtik- 
ti, nustoja visų palankumo, o kas nori įsigyti gerą 
vardą pas blogus žmones, tas tikrai nėra vertas ge- 
ro vardo. 

Geras vardas yra panašus iškabai, kuri rodo, 
kur glūdi dorybė. Todėl pirmiausia reikia ieškoti 
dorybės. Jei kas tave pavadintų veidmainiu, ka- 
dangi esi pamaldus, ar bailiu, nes dovanojai įžei- 
dimus, tai iš tokių priekaištų gali vien pasijuokti, 

nes jie kvaili. Net jei atsitiktų, kad pas kaiką nu- 
stutum gero vardo, nenusimink, dorybės neatsiža- 
dėk: ji yra tavo dvasios vaisius, o garbė — tik la- 
pai; vaisius yra svarbesnis už lapus. Vidinė, sielos, 
dvasios gėrybė yra vertesnė už visas žemiškas, iš- 
orės vertybes. 

Reikia savo gerą vardą saugoti, bet nepadary- 
ti jo stabu; negalima piktinti gerų žmonių. 

Barzdos plaukai yra vyriškojo veido papuoša- 
las, o galvos plaukai puošia moterišką veidą. Jei 
kas tuos plaukus rautė išrautų, jie vargu ar ataug- 
tų, bet kas apkerpa ar nuskuta, atauga dar tankes- 
ni ir stipresni. Taip yra ir sa mūsų geru vardu ir 
garbe. Nors jie būtų piktų liežuvių visai nuskusti, 
nėr ko per daug nerimauti — ir geras vardas ir gar- 
bė ataugs, pasidarys gražesni ir patogesni. Kar. Do- 
vydas prašė Viešpatį apsaugos nuo tokių žmonių. 
“Gelbėk mane, Viešpatie, nuo pikto žmogaus, nuo 
smurtininko saugok mane: nuo tų, kurie galvoja 
pikta širdyje, kiekvieną dieną kelia vaidus, galan- 
da savo liežuvius kaip žaltys; angių nuodai po jų 
lūpomis“ (Ps. 139, 1-4). 

Bet jeigu mūsų blogi papročiai, nedorybės, ne- 
doras gyvenimas būtų raute išrovęs mūsų gerą var- 
dą, be atgailos jis mums nesugrįš. Gero vardo ir 
pagarbos šaknys yra mūsų gerumas ir teisingumas. 
Kol tos šaknys pasilieka mumyse — mūsų geras 
vardas atsigaus. 

Aišku, reikia vengti tuščių kalbų, klaidingų 
įpročių, ydų, įtartinų santykių bei pažinčių, kurie 
kenkia mūsų geram vardui, nes jis mums yra daug 
brangesnis už visus įtartinus malonumus. Bet jeigu 
būtume šmeižiami, pajuokiami ir niekinami už pa- 

maldumą, už pažangą dorybėse, už susirūpinimą 
amžinomis gėrybėmis — nesisielokime, nekliudy- 
kime šunims loti į mėnulį. Tei net pajėgtų šmeižikai 
įžeisti mūsų garbę, ji atsigaus ir išbujos, o mestas 
šmeižtas įrodys mūsų nekaltumą. Juk daržininko 
peilis genėja nereikalingas vaismedžių ataugas, vil- 
kus, sausas šakas ir padeda vynuogėms nešti gau- 
sesnį ir geresnį vaisių. 

Prisižiūrėkime prikryžiuotajam Įėzui, tarnau- 
kime jam visa viltimi ir teisumu, bet išmintingai ir 
akylai. Jis apgins mūsų garbę, o jei leistų suniekin- 
ti, atimti mūsų garbe žmonėse, tai vien tam, kad 
duotų geresnę ar kad mus nusižeminimu pralavin- 
tų, kuris yra brangesnis. tūkstančius kratų už k 
žmonių pagarbas, atžymėjimus. 

Jei kas be reikalo mus peiktų, kitiems mus 
šmeižtų, atskleiskime tiesą ramiai, o jei tie šmeiž- 
tai nesiliautų — pastoviai pasilikime nusižeminę, 
pasiveskime Dievui visa savo siela ir turėta gar- 
be — geriausiai apsisaugosime. Sekime šv. Povilo 
patarimu: “Neduokime nė vienam jokio papikti- 
nimo, kad mūsų tarnystė nebūtų peikiama, bet 
visame parodykime save, kaip Dievo tarnus, didele 
kantrybe sielvartuose, varguose, suspaudimuose, 
smūgiuose, kalėjimuose, maištuose, darbuose, bu- 
dynėse, pasninkuose, nekaltybe, išmintimi, romu- 
mu, meilumu, šventąja Dvasia ir neveidmaininga 
meile, tiesos žodžiu, Dievo jėga, teisybės ginklais 
dešinėje ir kairėje, garbėje ir negarbėje, kada piktai 
ar gerai apie mus kalba, kai laikomi suvedžioto- 
jais, tačiau tiesakalbiai, nepažįstamais, tačiau ži- 
nomi; laikomi mirštančiais, nors mes dar esame 
gyvi; kaip nuplakti, tačiau neužmušti; kaip nuliū- 

dusieji, tačiau visados linksmi, kaip beturčiai, bet 
kurie daugelį daro turtingais, kaip nieko neturin- 
tieji, tačiau visa turintieji“ (2 Kor. 6, 3-10). Pa- 
našių nelaimių slegiamas kar. Dovydas skundėsi: 
“Padarei iš manęs panieką mūsų kaimynams, pa- 
juoką ir pasityčiojimą tiems, kurie yra aplink mus? 
(Ps. 43,14). 

Bet ir čia turi būti išimtis iš bendrosios taisyk- 
lės. Nereikia kęsti šmeižtų apie pramanytus baisius 
ir biaurius nusikaltimus, jei. tuos šmeižtus galima 
teisingai pašalinti; asmenys, kurių geras vardas rei- 
kalingas kitų dorai ir pasitikėjimui palaikyti, nega- 
li kęsti šmeižtų. Tuo atveju, teologų nuomone, rei- 
kia pasistengti atitaisyti įžeistą garbę ir gerą vardą. 


8. Romumas 


Šventas aliejus, kurį Bažnyčia naudoja nuo 
pat Apaštalų laikų Sutvirtinimo sakramentui teik- 
ti susideda iš alyvos ir balsamo, kurie reiškia dvi 
malones ir dvi mėgiamas dorybes: meilumą ir nuo- 
lankumą. Tos dorybės spindėjo Išganytojo asme- 
nyje; jos yra jo paties mums patartos: “Mokyki- 
tės iš manęs, nes aš romus ir nuolankios širdies; 
taip jūs rasite savo sieloms atilsio“ (Mato 11,29). 
Jomis galime geriau tarnauti Dievui ir sekti Kris- 
Ei O 
Nuolankumas. tobulina ir artina mūsų santy- 
kius su Dievu, o romumas ir meilumas gerina san= 
tykius su artimu. Balsamas skęsta kiekviename 
skystyje; jis reiškia nusižeminimą ir nuolankumą, 
o alyva visada kyla viršun; ji reiškia meilumą, ge- 
rumą, kuris visa nugali ir iškyla dorybių tarpe 

kaip meilės žiedas. O meilė, anot šv. Bernardo, ta- 
da yra tobula, kai ji yra ne vien kantri, bet ir sal- 
di ir maloni. 

Užtat, Filiotėja, žiūrėk, kad tas dvasiška- 
sis aliejus — romumo ir nuolankumo mišinys — 
tikrai apimtų tavo širdį. Nes klastingas žmogaus 
apgavikas, velnias, sugeba daugelį suklaidinti: jie 
pasitenkina žodžiais ir išorės dorybių ženklais, o 
savęs gerai neištyrę, tariasi esą romūs ir nuolankūs, 
iš tiesų jie tokie nėra. Tai paaiškėja greitai, kai 
tik išgirsta sau priešingą žodelį, ar patiria kokį ne- 
malonumą. Tuomet tie tariamieji romūs ir nuo- 
lankūs asmenys pasipučia ir šokinėja, kaip gaidžiai. 

Pasakojama, jog esanti tokia žolelė, šv. Povi- 
lo malone vadinama, kurios sunkos išgėrus, nebe- 
kenkia gyvatės nuodai, tik reikia, kad toji žolelė 
būtų geros rūšies. Jei mūsų romumas ir nuolanku- 
mas yra geros rūšies, tai lengvai apsaugos mus nuo 
keršto nuodų, kuriais užsikrečia paprastai supyku- 
sio žmogaus širdis. Tei tat mūsų širdį gelia, išgirdus 
priešų šmeižtus ir įžeidimus, jei nerimstame, rai- 
tomės, pykstame ir kerštaujame, tai aišku, kad mū- 
sų romumas, nuolankumas ir meilumas nėra tikri, 
o dirbtiniai. tik žmonėms pasirodyti. 

Didis ir šventas patriarchas Juozapas, išleisda- 
mas savo brolius su maistu ir dovanomis pas tėvą 
į Kanaano žemę, įsakė: “Nesivaidykite kelyje“ 
(Pradž. 45,24). Ir aš tau Filiotėja, pakartojų 
tą patį — šis mūsų žemiškas gyvenimas yra vien 
kelionė į laimės gyvenimą. Nesibarkime, nesivaidy- 
kime ir nepykime bekeliaudami. Žygiuokime su sa- 
vo broliais ir draugais santaikoje, sutartinai, ra- 
miai ir tyliai. Pakartoju, niekuomet nepyki, kiek 

įmanydama, neįsileisk rūstybės į širdį, nes apašta- 
las šv. Jokūbas sako: “Žmogaus rūstybė nedaro 
Dievo teisybės“ (Jok. 1,20). 

Tiesa, reikia pasipriešinti piktam, sudrausti 
sauvalę tų, kurie yra pavesti mūsų globai, tvirtai 
ir ištvermingai, bet kartu ramiai ir meiliai. Niekas 
nenuramina taip greit įšėlusį dramblį, kaip avinė- 
lis; ir šautuvo kulkos nesulaiko niekas taip gerai, 
kaip vilnos. Įspėjimai, nors būtų protingi ir teisin- 
gi, kai daromi supykus, nepaveikia taip galingai 
žmogaus, kaip ramūs ir apdairūs įspėjimai, nes 
mūsų siela, būdama protinga esybė, pasiduoda 
proto įtikinimams, o tik priversta nusilenkia rūsty- 
bei. Piktumu suterštas protas yra nebepakenčia- 
mas, nustoja savo galios, įtakos ir vadovybės. 

Žmonės labai džiaugiasi, kai atsilanko valdo- 
vas, karalius ramiu laiku ir be kariuomenės. Ka- 
rinių pratybų metu, ar žygiuojant ' kariuomenei, 
nors tai būtų daroma tėvynės apsaugos reikalais, 
visgi žmonės pasidaro neramūs, nes ir griežtai 
drausmei esant, tai Čia, tai ten nuo vieno ar kito 
kario žmogus nukenčia. Panašiai ir protas, kol jis 
viešpatauja ramybėje, daro perspėjimus ramiai, 
duoda protingus patarimus, o galop kai ir baudžia, 
net smarkiai, kiekvienas tam pritaria ir paklauso, 
bet kai tą patį daro susierzinęs, rūstus, įnirtęs — 
protas pasidaro baisus, nustoja meilumo ir, anot 
šv. Augustino posakio, palaida kareivių gauja min- 
do ir teršia mūsų širdį. 

Geriau būtų visai nepykti, rašo šv. Augustinas, 
nors tam būtų tikra priežastis, nes įsileidus į širdį 
smulkiausią rūstybės kibirkštėlę, ji sunkiai pašali- 
nama ir greitai sukelia piktą gaisrą. “Jei rūstina- 

tės, tai nenusidėkite. Tegul saulė nenusileidžia ant 
jūsų rūstybės“ (Efez. 4, 26), moko šv. Povilas. Nes 
jei pasilieka rūstybė širdyje ilgėliau, ji pavirsta į 
neapykantą, o tada sunku yra ja nusikratyti, ji su- 
randa šimtus pasiteisinimų — supykęs Žmogus ne- 
prisipažįsta, kad be reikalo pyko. Todėl stenkimės 
visai nepykti, o jei pasitaikė supykti, būkime iš- 
mintingi. Tei piktumą sukėlė mūsų sava silpnybė 
ar netobulybė, stenkimės nurimti, neteisinkime sa- 
vo išsišokimo, nesiderėkime, nes pasilikus rūstybei 
širdyje valandėlę, užvaldys bematant visą mūsų 
asmenį, kaip tas žaltys, įei gauna įkišti kur nors sa- 
vo galvą, greitai visas ten įšliaužia. 

Tai kaip reikia malšinti rūstybę, gal paklausi 
manęs, Filiotėja. Pajutusi rūstybės dieglį, ra- 
miai ir rimtai sukaupki savo įėgas, kad nesukel- 
tum didesnio piktumo. Gal pastebėjai, kaip gau- 
siuose susirinkimuose šūkaudamas tvarkdarys: nu- 
tilk! ramiai užsilaikyti! — sukelia tik dar didesnį 
triukšmą. Taip ir mes, kai norime per daug stai- 
giai numalšinti savo rūstybę, sukeliame savo širdy- 
je didesnį nerimą, negu buvo rūstybė, o suerzinta 
širdis dažnai nebegali susivaldyti. Savo smarkumą 
bemažindama, laikykis šv. Augustino patarimo, 
kurį davė jaunam vyskupui Auksiliui: “Daryk tai, 
kas reikia daryti“. O jei atsitiktų kaip Dovydui: 
“Aš esu suspaudimuose; iš susigraužimo silpsta 
mano akys, mano siela ir mano viduriai? (Ps. 30, 
10), tada šaukis jo žodžiais pagalbos: “Pasigailėk 
manęs, Viešpatie!'* Maldauk, kad pašalintų Die- 
vas savo visagalybe tavo rūstybę. Užtat, sukilus 
rūstybei, šaukis Dievo pagalbos, melskis, kaip mel- 
džiasi jūreiviai, pakilus audrai jūrose, ar kaip apaš- 

talai maldavo pavojaus metu: “Viešpatie, gelbėk 
mus, žūname* (Mato 8,25). Dievas nuramins mū- 
sų susijaudinimą ir suteiks didelę ramybę; bet to- 
ji mūsų malda turi būti tyli ir rami, ne triukšmin- 
ga. Tuo pat būdu panaudojame ir kitas priemo- 
nes pašalinti rūstybei. 

Jei pasijustum, ką nors nemalonaus padariusi 
kuriam nors žmogui, užgavus ar įžeidus, tuoj ati- 
taisyk blogybę meiliu maloniu elgesiu ir atsipra- 
šyk. Tei nori atsikratyti įpročio meluoti, naudin- 
giausia bus atšaukti kiekvieną pasakytą melą. Taip 
pat norint išsivaduoti iš rūstybės ydos, geriausia bus 
jei sušvelninsime tuoj išsišokimą meiliu palankiu 
žodžiu: tik ką padarytoji žaizda lengviau yra pagy- 
doma. 

Neturėdama nė kokios priežasties pykti, būda- 
ma rami, telki meilumo ir kantrybės didelę atsar- 
gą: kalbėdama, dirbdama, pareigas eidama, dides- 
nius ar mažesnius reikalus aprūpindama, stenkis 
būti nuolat rami, meili ir nuolanki. 

Giesmių Giesmės sužadėtinis kalba savo suža- 
dėtinei: “Tavo lūpos, mano Sužadėtine, varvąs 
medaus syvas; medus ir pienas po tavo liežiuviu“ 
(G. Gies. 4,11). Mūsų santykiuose su žmonėmis 
neužtenka turėti meilių žodelių lūpose, daug pa- 
lankumo ir meilės reikia turėti širdyje, sielos gilu- 
moje, ir tai gausiu kiekiu, kad jo užtektų ir saviems 
ir svetimiems. Kartais galime pastebėti, kad kai ku- 
rie žmonės yra labai meilūs, kaip angelai, sveti- 
miems, o su namiškiais elgiasi, kaip įsiutę. 

9. Meilumas 


Pratyba kantriai ir meiliai elgtis su savim 
duoda gerą progą išmokti meiliai ir kantriai elgtis 
su kitais, nepykstant ir per daug nesisielojant sa- 
vo netobulumais. Tiesa, protas ir sąžinė reikalau- 
ja, kad nusikaltę gailėtumės ir darytume atgailą, 
bet ir tai reikia daryti be piktumo, nesusierzinus, 
be nerimo. Šiuo atžvilgiu daug nusikalsta tie, ku- 
rie pyksta, jog buvo supykę; graužiasi, kam jie bu- 
vo susierzinę, keikias, kam buvo sukeikę. Jie savo 
širdį užraugia dar didesniu rūstumu. Nors atrody- 
tų, jog sekantis piktumas bus panaikinęs pirmąjį, 
bet antrasis plačiau praveria duris naujoms rūsty- 
bėms; tada jos sukyla ir menkiausiai progai pasi- 
taikius. 

Visi panašūs piktumai, sielojimasis ir savęs 
draskymas patarnauja puikybei, kuri dažniausiai 
sukyla iš įžeistos savimeilės, kuri nerimsta, nekant- 
rauja, iškilus mūsų ydoms ir netobulybei. 

Reikia gailėtis už savo kaltes, bet tas gailestis 
turi būti ramus, rimtas ir stiprus. Teisėjas sugebės 
nuteisti kaltininką daug teisingiau, kai skelbs ištar- 
me, gerai bylą apsvarstęs, ramiai, be jokio įnirtimo, 
nes jei skelbtų ištarmę supykęs ar susijaudinęs, tai 
teistų nusikaltėlį ne pagal jo kaltę, bet pagal sa- 
vo piktumo ir įnirtimo kiekį. Ir mes tinkamiau sa- 
ve nubaudžiame, pasmerkdami savo kaltę ramiu, 
pastoviu gailesčiu, negu puldami save su dideliu 
įnirtimu, pykdami ir smarkaudami. Tokie smarkūs 
savo kaltės apgailestavimai neturi tikros atgailos 
žymių, o yra vien mūsų smarkaus būdo išraiška. 

Pavyzdžiui, kas myli skaistybę, jei ims grauž- 

tis be galo dėl menkiausios minties ar pagundos 
prieš skaistybę, o niekais laikys artimo apkalbą ga- 
na svarbiuose reikaluose, arba priešingai — nekęs 
apkalbų, o nesirūpins atitaisyti sunkių įžeidimų 
skaistybei — to atgaila nėra tikra. Panašių priešta- 
ravimų galima rasti ne mažai. Visa tai eina iš to, 
kad sąžinė teisia ne pagal proto ir teisių reikalavi- 
mus, o seka vien savo jausmus. * 

Juk žinai, Filiotėja, kad padarytieji tėvo įspė- 
jimai ramia ir gera širdimi labiau sugraudina sū- 
nų, negu smarkūs ir pikti koliojimai. Taip yra ir 
su mūsų širdimi. Jei suklydę, ramiai ir meiliai klai- 
dą atitaisysime, ją tikriau apgailėsime, negu skųs- 
damiesi ar save bardami ir pasiragindami taisytis; 
šiuo būdu susigraudinsime sėkmingiau ir giliau, ir 
pasitaisysime greičiau. Teigu man tektų nelaimė, 
nepaisant pastangų, pavyzdžiui, įpulti tuštybėn, aš 
nebarčiau savo neapdairumo ir širdies šitaip: — 
Ak, tu, niekše, nenaudėle širdie, tiek kartų žadėjusi 
to nedaryti, o visgi pasidavei pagundai, mirk iš gė- 
dos, nedrįsk pažvelgti į dangų, apakėle, apgavike, 
veidmaine, ir t. t. —o verčiau prabilčiau į ją gai- 
lestingai ir protingai: — mano vargše širdie, abu- 
du įkritome duobėn, nors žadėjome jos saugotis, 
kelkime ir lipkime lauk iš jos ir daugiau prie jos 
nesiartinkime; šaukimės Dievo gailestingumo, tu- 
rėkime vilties, jog Viešpats sušelps, kad būtume 
stipresni. Grįžkim į nuolankumo kelią ir eikim to- 
liau atsargiau, bet drąsiai. Dievas padės ir duos 
mums pergalę. Tokio įspėjimo remiamas, tvirtai 
pasižadėčiau pastoviai saugotis tuštybės, gindama- 
sis nuo jos visais tais būdais, kuriuos patartų man 
nuodėmklausis. 

Jeigu meilingi įspėjimai nesugraudina širdies, 
tai reikia imtis smarkesnių priemonių savo valiai 
palenkti, kad ji pajustų labiau blogį ir susigėstų. 
Bet ir čia tenka laikytis protingo saiko, kad mū- 
sų širdis, nužeminta ir graudi įgautų šventos vil- 
ties ir suraminimo. Dovydas, apgailestaudamas sa- 
vo nuodėmę, meldėsi: “Ko tu liūdi, mano siela, 
ir kodėl nerimsti manyje? Turėk vilties Dievuje, 
nes aš vėl šlovinsiu jį. Jis mano veido gelbėtojas ir 
mano Dievas“ (Ps. 41,6). 

Jei nusikalstum, meilingai pakilk, nusižemink 
Dievo akivaizdoje, apgailėk savo kaltę ir menku- 
mą. Per daug nesistebėk, kad taip įvyko, nes silp- 
nybė pasilieka visada silpnybė ir menkumas men- 
kumu. Nekęsk savo nuodėmės, drąsiai pakilk iš jos, 
turėk vilties ir pasitikkk Dievo gailestingumu — 
sugrįši į doros kelią, nuo kurio nukrypai. 


10. Darbai ir pareigos 


Visus savo darbus reikia atlikti atidžiai, rū- 
pestingai; nereikia per daug sielotis, nerimauti ar 
skubintis. Angelai rūpestingai darbuojasi mūsų iš- 
ganymui, atidžiai mums padeda, bet be jokio sielo- 
jimosi, paskubos ar nerimo. Jų dėmesys ir rūpestis 
kyla iš jų meilės; nerimas, sielvartai, paskuba bū- 
tų visai priešingi jų amžinajai laimei. Rūpestingu- 
mas ir dėmesys derinasi su ramumu, dvasios taika, 
o nekantravimas, sielvarta, skuba yra priešingi 
dvasios ramybei. 

Atidžiai ir rūpestingai eik savo pareigas, Fi- 
liotėja, jas yra skyręs tau Dievas ir iš tavęs lau- 
kia rūpestingumo ir darbštumo. "Tačiau nepulk į 

tuos darbus staiga, ūmai, nesisielok, saugokis ne- 
kantrumo, nes tai drumsčia sąmonę, aptemdo pro- 
tą, kliudo gerai padaryti pasiimtus darbus. 

Kristus perspėjo Mortą, sakydamas: “Morta, 
Morta, sielojiesi ir esi susirūpinusi daugeliu daly- 
kų“ (Luko 10,41). Jei ji būtų buvus vien rūpestin- 
ga, nebūtų taip susirūpinusi; kai per daug sku- 
bėjo ir nekantravo, susilaukė Viešpaties pabarimo. 


Kai upė teka lygumomis, ji neša laivus, įvai- 
rių gėrybių prikrautus, ir ramus lietutis daigina pa- 
sėlius, želdina pievas. Patvinusi upė viską griauna 
ir verčia; ji netinka laivybai. Audringas lietus su- 
guldo javus, smiltimis apsemia pievas. Skubotas ir 
ūmus darbas negali būti geras. Skubėti reikia pa- 
mažu, anot romėnų patarties. “Kas greitomis kojo- 
mis, tas suklumpa" (Pat. 19,2), sako Patarlių kny- 
ga. Greičiau ir daugiau padaro tas, kurs atidžiai 
dirba. Tranai garsiau zirzia ir greičiau lekia už 
bites, bet nesugeba medaus dirbti, o tik vašką. Taip 
ir tie, kurie darbe per daug skuba, nekantrauja, sie- 
lojasi ir kelia didelį triukšmą, nieko ypatingai dide- 
lio nė gero nepadaro. 


Musės pasidaro įkyrios ne savo didumu, bet 
dauguma. Taip yra su mūsų darbais. Didieji dar- 
bai ne tiek įvargina, kiek mažieji, ypač kai jų pasi- 
taiko daug. Ramiai imkis darbų ir pareigų, kurios 
pasitaiko; rūpinkis jas eiti ramiai, gerai, laikantis 
tvarkos. Jei panorėtum visus darbus padaryti vie- 
nu kartu, ar vieno darbo nebaigusi, pultumei prie 
kito, visi jie niekais nueitų, be reikalo išeikvotum 
savo jėgas, pavargtum, susigraužtum, kad nepasie- 
kei tikslo. 

Visuose savo reikaluose pilnai pasitikėk Die- 
vo Apvaizda; iš ten lauk pagalbos, kad įvyktų ga- 
lop tavo sumanymai; darbuokis ramiai, kad pajėg- 
tum veikti kartu su Dievo Apvaizda. Žinok, kad 
pasitikėjimas Dievu teikia darbams Dievo palaimą 
ir sulauksi jų naudingų vaisių vistiek, ar tau atro- 
dys geri ar blogi. Daryk, kaip kūdikis daro: viena 
rankute įsikibęs jis laikosi motinos, o kita raško 
uogas ar žemuoges. Ir tau, beraškant šio pasaulio 
gėrybes, tenka laikytis dangaus Tėvo dešinės, pro- 
tarpiais pažvelgiant į jį, kad geriau suprastum, ar 
tavo darbai, namų ruoša, pareigos jam patinka, ar 
ne. Tik saugokis, kad nepaleistum tos Apvaizdos 
rankos, kad nepradėtum galvoti, kad skinant 
abiem rankomis uogas, daugiau jų prisirinksi. Jei 
paleistų Dievas tave vieną —nė žingsnio nepa- 
žengtum, tai vis kur nors užkliūtum ar pavirstum. 
Bet ir paprastus darbus dirbant, kuriems nereikia 
didelio dėmesio, atsimink dažniau Dievą, o ne 
tai, ką darai. Bendrai paėmus, kiekvieną darbą vyk- 
dant, o ypač svarbius reikalus atliekant, įprask pro- 
tarpiais pakelti savo mintį prie Dievo. Tūreiviai, 
plaukdami į nežinomą šalį, ne tik dairosi aplink, 
bet daugiau domisi dangaus žvaigždėmis. 

Tuo būdu Dievas bus tavo bendradarbis. Jis 
veiks tavyje ir tau; o kai baigsi darbą, pajusi 
džiaugsmą. 


11. Klusnumas 
Meilė padaro mus tobulus; o tobulybei įsigy- 
ti svarbiausieji įrankiai yra trys: klusnumas, skais- 


tybė ir neturtas. Visa, ką tik turime, atiduodame 

aukojame ir pašvenčiame Dievo tarnybai, Dievo 
garbei. Klusnumu atiduodame Dievo tarnybai sa- 
vo valią, širdį; skaistybe — savo kūną, o neturtųu — 
pavedame visą turtą Dievo meilės darbams. Visos 
tos trys dorybės yra dvasiškojo kryžiaus šakos, iš- 
augusios iš meilės kamieno. Nekalbu čia apie tų 
dorybių įžadus, kuriuos sudeda iškilmingai vienuo- 
liai, nei apie paprastus pasižadėjimus tose dorybė- 
se lavintis, nors tokie pasižadėjimai, iš tiesų, sutei- 
kia daugiau mums nuopelnų ir padaugina Dievo 
malonę, bet tobulybei įsigyti nėra būtinai reikalin- 
gi — gana bus laikytis tų dorybių ir būsime tobuli. 

Yra didelis skirtumas tarp tobulybės luomo ir 
pačios tobulybės. Tobulybės luomui priklauso vys- 
kupai, kunigai ir vienuoliai, bet ne kiekvienas ja- 
me esantis asmuo yra tobulas ar pasiekęs aukštą 
tobulybės laipsnį, kaip aiškiai rodo mums gyve- 
nimas. 

Stropiai lavinkimės ir sustiprėkime klusnumo, 
skaistybės ir neturto dorybėse, žiūrint savo padė- 
ties ir pašaukimo pareigų, nes tos dorybės mus 
tobulina, o tai yra visiems reikalinga; pratinkimės 
jų įsigyti tuo ar kitu būdu. 

Klusnumas yra dvejopas: priverstinis ir kyląs 
iš meilės. 

Priverstinis klusnumas liepia mums klausyti 
savo dvasiškos vyriausybės: popiežiaus, vyskupo, 
klebono ar jų pagelbininkų ir įgaliotinių. "Toks 
klusnumas įpareigoja paklusti valstybės vyriausy- 
bei ir jos paskirtiems valdininkams. Be to, reikia 
klausyti savo gimdytojų, tėvo ir motinos; šeimoje: 
vyro, šeimininko ar šeimininkės; jiems privalo pa- 
klusti visi tie, kurie už algą apsiėmė tarnauti. Šis 

klusnumas yra priverstinis, nes niekas negali atsi- 
sakyti paklusti vyriausybei ar vyresniesiems, ku- 
riems yra suteikęs Dievas tam tikrą valdžią vi- 
suomenės ar bendruomenės tvarkai palaikyti. Pri- 
valome būti pareigingi ir klausyti savo vyresnių- 
jų, šeimininkų visuose reikaluose, o ne tik tuose, 
kurie labiau patinka ar yra mums naudingesni. 

Jeigu nori būti tobulas klusnume, klausyk vy- 
resniųjų patarimų; įvykdyk jų pageidavimus, pa- 
daryk įiems malonumo, kiek tai leidžia Dievo mei- 
lė ir išmintis. 

Noriai klausyk, kai tau liepia daryti tau pa- 
čiam malonius darbus: eit valgyti, ilsėtis. Nors Čia 
nėra didelio klusnumo, bet prieštarauti būtų yda. 

Paklusk vyresniesiems ir tada, kai tau nesuda- 
rys skirtumo kaip pasielgti: vilktis nurodomais rū- 
bais, eiti patartu keliu, dainuoti ar tylėti. Klausyk 
jų noriai sunkiuose, nemaloniuose reikaluose, ne- 
prieštarauk, neatidėliok, bet vykdyk linksmai, ne- 
siginčijant, neliūstant. Klausyk dėl Tėzaus meilės, 
kuris tave pamilęs, tapo klusnus iki mirčiai ant 
kryžiaus; to moko mus šv. Bernardas. 

Jei nori greičiau įprasti į klusnumą, noriai 
pritark ir sutik su sau lygių asmenų norais visuo- 
se reikaluose, kur nėra nieko pikto. Taip pat neat- 
sisakyk išklausyti savo pavaldinių pageidavimų, 
kiek tai leis išmintis ir derinsis su jų pareigomis. 
Be reikalo neapsunkink žmonių, nenaudok savo 
valdžios įiems spausti ar priekabių ieškoti. Kas pa- 
sirodo atkaklus, atžagarus ir šiurkštus su savo vy- 
resniaisiais, nenorėdamas geruoju paklusti, tas ir 
vienuolyne nesugebės klausyti savo vyresniųjų. 

Geros valios klusnumas yra tada, kai pasiža- 

dame geruoju klausyti, be pašalinės prievartos. Re- 
tai kada yra renkamas valdovas, karalius ar vysku- 
pas. Tėvas ir motina niekad nėra pasirenkami, tuo 
tarpu nuodėmklausį, dvasios vadą ir patarėją visa- 
da galime pasirinkti. Ar mes įsipareigosime pažadu 
klausyti savo dvasios vado, kaip šv. Teresė iš Avi- 
lės, ar ne, mūsų klusnumas jam seks mūsų gerą 
laisvą valią. 

Reikia klausyti kiekvienos vyriausybės tuose 
reikaluose, kuriems ji skirta, k. a., tvarkos, taikos, 
šalies reikalai liepia klausyti valstybės vyriausy- 
bės; sielos reikalais reikia klausyti Bažnyčios vyriau- 
sybės; namų reikalus rikiuoti priklauso šeimos tė- 
vui, vyrui, šeimininkui; sąžinės reikalais kreipia- 
mės į nuodėmklausį, į dvasios tėvą ir jų klausome. 

Pasiprašyk savo dvasios tėvą, kad jis paskirtų 
tau pamaldumo lavybas ar kitus gerus darbus pa- 
daryti, nes tuomet pasidaro jie vertingesni ir tobu- 
lesni, kai juos padarome iš klusnumo dorybės. Pa- 
laiminti klusnūs — Dievas neleidžia jiems suklysti. 


12. Skaistybė 


Skaistybė yra dorybių lelija. Skaistybe pasižy- 
mėję žmonės beveik susilygina su angelais. Kas tik 
yra kilnaus, gražaus, dar gražesniu tampa skaisty- 
bėje. Skaistybė ir joje išsilaikymas vadinasi ištiki- 
mybė; skaistybės praradimas vadinasi paleistuvys- 
tė. Skaistybės dorybė yra virš kitų dorybių tuo, kad 
ji yra sielos ir kūno sutartinai skaisčiausioji ir kil- 
niausioji dorybė. 

Neleistina naudoti kūną kokiems nors lyties 
smagumams patirti, išskyrus teisėtą moterystę. Mo- 

terystės šventumas pataiso kūno malonumų men- 
kumą. Bet ir moterystėje esantieji privalo laikytis 
padorumo ir ištikimybės. 

Kaip perlų kaušelis neįsileidžia jokio kito van- 
dens, kaip tą, kurį debesys atneša, taip ir skaisti, 
nekalta širdis neįsileidžia kitų kūno malonumų, tik 
tai, ką leidžia moterystės sakramentas; jis pašven- 
čia juos, nes moterystė yra leista Dievo. Šalia mo- 
terystės galvoti apie kūno malonumus yra nepado- 
ru, juo labiau pageidauti kokios begėdystės. Pa- 
grindinis nuostatas skaistybės dorybei išlaikyti yra: 
saugotis lytinių santykių; jie tik moterystėje yra 
leistini. O moterystėje esantiems — saugotis viso- 
kių nepadorumų ir viso, kas yra priešinga pagrin- 
diniam moterystės tikslui pasiekti, t. y. vaikams 
auginti. Antras skaistybės laipsnis — tai susilaikyti 
nuo leistinų, bet moterystės tikslui nereikalingų 
malonumų. Trečias laipsnis — neiškoti moterys- 
tėj> vien erotinės (kūniškos) meilės ir jai neatiduo- 
ti savo širdies, einant moterystės pareigas. Skaisty- 
bės dorybė yra visiems reikalinga. 

Našliai privalo laikytis skaistybės. Vengtini vi- 
si prisiminimai su pasigėrėjimais apie buvusią pa- 
tirtį moterystėje, nes kitaip sukils pagundų gaisras. 
Jų skaistybė privalo būti drąsi, tvirta, naikinanti 
senus prisiminimus ir dabarties pagundas. Už tai 
labai gyrė šv. Augustinas savo mylimą mokinį Ali- 
pių, kuris buvo atsižadėjęs malonumų ir pamiršęs 
savo jaunystės palaidumą. 

Sveikus vaisius galima lengviau apsaugoti 
nuo puvimo, kai jie nėra užgauti ar sužaloti; vie- 
nus jų laiko šiauduose, kitus — smėlyje ar augalų 
lapuose. Bet jei vaisiai yra bent kiek papuvę, tai tik 

meduje ar cukruje išvirti išsilaiko. Panašiai yra su 
skaistybe. Kai ji nėra užgauta, sužalota, tai nėra 
sunku išlaikyti ją švariais būdais, bet kai ji buvo 
sužalota, suteršta, ją apvalyti ir sveiką išlaikyti ga- 
lima vien pamaldumo medum, o apsaugoti nuo 
sugedimo — atgaila. 

Mergystės skaistybei išlaikyti reikia daug bud- 
rumo ir atsargumo, kad neįsileidus į savo širdį ne- 
reikalingo smalsumo ir nepadorių minčių; su pa- 
nieka ir pasibiaurėjimu tenka šalintis nuo visokių 
begėdysčių ir lyties malonumų, kurie žemina žmo- 
gaus dvasią ir padaro žmogų panašiu į gyvulį. 

Abiejų lyčių jaunimas tegul neabejoja, kad 
skaistybė yra daug vertingesnė ir geresnė už viską, 
kas tik yra priešinga tai dorybei. Visų mūsų prie- 
šas, velnias, yra apgavikas ir melagis; jis pasiūlo 
vaizduotei nepadorių vaizdų, sukelia smalsumą, 
išpučia kūno smagumų dydį, uždega jausmus, be- 
laukdamas nepatyrusios širdies pritarimo veiks- 
mams, kurie yra priešingi skaistybei. Plaštakė, suvi- 
liota liepsnos, skraido apie ją, kol sparnelius nu- 
svyla ir pati ugnyje žūna. Taip atsitinka jaunuo- 
liui, kurį suvilioja aistrų liepsna: kurį laiką su ta 
liepsna žaidęs, nė nepajunta, jei nepasišalino, kaip 
stačia galva krinta į pražūtingą paleistuvystės gais- 
rą. Plaštakės nežino liepsnos deginančios savybės; 
jos mato vien liepsnos šviesą ir jos grožį. Jaunuo- 
lis gerai numano paleistuvystės biaurumą ir pra- 
gaištį, ir jei tų jausmų siekia, pats kaltas, jog puo- 
lė ir žuvo aistros liepsnose. 

Seimą sukūrusieji taip gi privalo laikytis skais- 
tybės. Tiesa, nėra jiems reikalo atsisakyti nuo mo- 
terystės pareigų, bet reikia laikytis saiko ir mokėt 

susivaldyti. Mano galva, apaštalo nurodymą “jei 
rūstinatės, tai nenusidėkite"* (Efez. 4,26), yra sun- 
kiau užlaikyti, negu paprastą įsakymą: nepykite! 
Nes lengviau yra išsisaugoti rūstumo, negu užsirūs- 
tinus susivaldyti. Lengviau yra visai susilaikyti nuo 
kūno smagumų, negu juose laikytis saiko. Tiesa, 
moterystės sakramentas teikia tam tikras malones 
kūno įkarščiams malšinti, bet dažnai pasitaiko, kad 
moterystėje esantieji nesugeba savo reikaluose lai- 
kytis deramo saiko. Neretai pasitaiko, kad net tur- 
tingi žmonės vaginėja nuo kitų ne kokio vargo 
spiriami, bet skatinami godumo aistros. Pasitaiko 
ir moterystėje esantiems, kad nepasitenkina tuo, 
kas jiems yra leistina, bet trokšta daugiau, negu 
reikia, neduoda ramybės nei sau, nei kitam, deg- 
dami savo aistra, kaip ta pelkių liepsnelė, kurios 
niekad negalima pagauti. 

Per daug smarkūs vaistai yra pavojingi, o per 
daug jų naudojant, yra kenksmingi. Moterystės 
sakramentas yra duotas ir palaimintas tuo tikslu, 
kad aistros apsiramintų; yra tai geras vaistas, bet 
smarkus, todėl gali būti pavojingas tiems, kurie juo 
naudojasi, neprisilaikydami saiko. 

Ilgos kelionės, svarbūs reikalai dažnai atski- 
ria vyrus nuo moterų ilgesniam laikui. Tiems rei- 
kia dvejopos skaistybės: kai atsiskyrę, kad pilnai 
susivaldytų, o kai drauge gyvena, kad laikytųsi pa- 
dorumo ir saiko. 

Šv. Kotryna Sienietė mačiusi tarp pasmerktų- 
jų pragare daug tokių, kurie nebuvo ištikimi mo- 
terystėje. Tie buvo smarkiai nubausti, ne kad jų 
nuodėmė būtų buvusi didžiausioji, nes piktžodžia- 
vimas Dievui, žmogžudystė ir daug kitų yra bai- 

sesnės nuodėmės, bet dėl to, kad nusikaltę nelaikė 
jų nuodėmėmis ir ilgai jose gyveno. 

Kaip matai, Filiotėja, skaistybė yra reika- 
linga visiems; ji yra šventumo sąlyga. “Ieškokite 
taikos su visais ir šventumo, be kurio nė vienas ne- 
regės Dievo, žiūrėdami, kad nė vienas neatstotų 
nuo Dievo malonės“ (Žyd. 12, 14-15). Šv. Teroni- 
mas ir šv. Jonas Auksaburnis aiškina šią vietą, sa- 
kydami, kad šv. Povilas šventumu čia vadina skais- 
tybę. Be jos niekas Dievo neregės. Į dangų patenka 
tik skaisčios širdies žmonės. Taip moko V. Įėzus: 
“Palaiminti nesuteptos širdies, nes jie matys Die- 
vą"* (Mato 5,8). “Neklyskite! nei paleistuviai, nei 
stabų garbintojai, nei svetimoteriai, nei begėdžiai, 
nei vaikų darkytojai, nei vagys, nei godūs, nei gir- 
tuokliai, nei piktžodžiautojai, nei plėšikai nepa- 
veldės dangaus karalystės“ (1 Kor. 6, 9-10). 


13. Skaistybės apsauga 


Saugokis ir skubiai šalinkis viso, kas sukelia 
aistras, vilioja ar traukia į paleistuvystę. Nelaimė 
prasideda nejučiomis; pamažu įšliaužia geidulys 
širdin ir stumia prapultin. Lengviau yra pasisaugo- 
ti šio užsidegimo, negu su juo kovoti. Žmonių kū- 
nai yra panašūs stikliniams indams. Kai jie palie- 
čia vienas kitą stipriau — susikulia, sudūžta; arba 
kaip medžio vaisiai: kai vienas kitą liečia, spau- 
džia — abudu ima gesti. Tyriausias vanduo šva- 
riame inde tuoj suteršiamas, kai koks nors gyvulys 
įkiša į jį savo snukį. Nesileisk, Filiotėja, kad 
kas tave liestų juokais ar iš mandagumo. Nors to- 
kiais atvejais tavo skaistybė nebūtų įžeista, visgi ji 

praranda šiek tiek savo grožio ir dorybės kvapo. 
Kas mėgsta nepadoriai glamonėtis, praranda skais- 
tybę. Skaistybė eina iš mūsų valios, iš širdies ir 
meilės — ten jos versmė; bet kartu ji priklauso ir 
mūsų kūnui. Todėl kiekvienas kūno geismas, kiek- 
vienas širdies palinkimas gali baigtis skaistybės 
netekimu. Tyčiomis žiūrinėti, klausytis, kalbėtis, 
uostyti ar nepadoriai kitą lytėti yra nešvarumo 
nuodėmė. Šv. Povilas moko: “Paleistuvystė ir koks 
nors susitepimas ar godulystė tenebūnie nė mini- 
ma jūsų tarpe, kaip pritinka šventiesiems“ (Efez. 
5,3). 

Bitelės ne tik nelanko dvėselienos, bet iš tolo 
ją aplenkia, nepakęsdamos smarvės. 

Šventoji sužieduotinė, apie kurią gražiai kalba 
Giesmių Giesmė, perkošia per pirštus mirą, saugo- 
jantį kūną nuo sugedimo tepalą, jos lūpos prideng- 
tos auksine juosta, išreiškiančia kalbos švarą, jos 
akys kaip balandžio, trykštančios nekaltybe, jos 
ausyse auksiniai auskarai, pabrėžiantieji jos skais- 
tybe, o jos nosis tarp Libano kedrų traukia pušų 
kvapą. Kedrai yra pastovumo ir sveikatos ženklai. 
Taip skaisti privalo būti kiekviena maldinga siela, 
skaisti ir nepaliesta, mokanti saugoti savo akis, au- 
sis, rankas ir visą savo kūną. Tonas Kasianas mi- 
ni, jog šv. Bazilius Didysis yra pareiškęs: “nors ne- 
su moteriškės pažinęs, visgi nesu pana“, t. y. skais- 
tus siela. 

Skaistybės dorybė būna užgaunama ir praran- 
dama ne vien šiais būdais, bet ir kitais. Kiekvie- 
na palaidumo, begėdystės rūšis teršia, temdo ir su- 
naikina gražiausią dorybę. Kai kurie neatsargūs po- 
elgiai, juokai, žaislai gal ir nesunaikina skaistybės 

dorybės, bet jie aiškiai ją silpnina ir mažina. Yra 
žaidimų, kurie yra nepadorūs, nuodėmingi, leng- 
vaprotiški ir nedori, kurie sukelia aistras ir užde- 
ga kūną. Šie labai užgauna skaistybės dorybę, ją 
sužeidžia, gana dažnai ją sunaikina, nes veda į iš- 
tvirkimą. Tuomet skaistybės dorybė žūva biau- 
riau, negu per paprastą paleistuvystę, svetimoterys- 
tę ar kitas panašias nedorybes, anot "Tertuliono: 
“visa tai yra nuodėmė, o anos begėdystės yra ir 
nuodėmės ir nedorybės baisenybė“. 


Niekad nesusidėk su palaido elgesio asmeni- 
mis; jie yra begėdžiai. Kaip ožiai nugraužia saldžių- 
jų migdolų medelius, paverčia juos karčiais; taip 
ir biaurios širdys, dvokiančios kalbos purvina ir 
teršia skaistybę. Kiekvienas jų pažvelgimas ir ato- 
dūsis yra nuodingas, kaip angies. Saugokis nepa- 
dorių knygų, apysakų skaitymo, nepadorių dainuš- 
kų, begėdiškų vaizdų, paveikslų, nepadorių vaidi- 
nimų. 


Draugauk su padoriais, švariais asmenimis; 
skaityk ir mąstyk rimtus veikalus, evangelijas, 
šventųjų gyvenimus, dvasiško turinio knygas. Die- 
vo žodis yra skaistus, jis ugdo skaisčiais tuos, ku- 
rie įį myli. Dovydas lygino jį su auksu ir brangiuo- 
ju geltonuoju akmeniu — topazu: “Aš mėgstu ta- 
vo paliepimus labiau kaip auksą ir tikriausią to- 
pazą“ (Ps. 118, 127). Būk visuomet Jėzaus aki- 
vaizdoje, ypač mąstymo metu; junkis su juo šv. 
Komunijoje. Šv. Tonas ap. paskutinės vakarienės 
metu buvo pridėjęs galvą prie Jėzaus krūtinės, o jis 
ypatingai pasižymėjo skaistybe. Glauski savo širdį 
prie V. Jėzaus saldžiausios ir švenčiausios Širdies, 

o tuoj pajusi atvangą nuo nešvarių geismų, įsigysi 
ramybę. 


14. Neturto dvasia 


“Palaiminti beturčiai dvasioje, nes jų dangaus 
karalystė“ (Mato 5,3). Nelaimingi ir pražuvę tur- 
tingieji dvasioje, nes jų laukia atmetimas ir pra- 
garas. Kas yra turtingas dvasioje? Tai tas, kuris iš- 
orės turtuose laiko paskandinęs savo dvasią, arba 
kuris į savo dvasią telkia lobius. Beturtis dvasioje 
yra tas, kuris nelaiko su pamėgimu savo dvasioje 
sutelktų turtų, kuris savo sielos nepririša prie žemės 
turtų. 

Yra paukščių, kurie lipdo lizdus jūrų pakran- 
tėse. Tie jų lizdai apvalūs kaip obuoliai, tvirti, net 
jūros bangos jų neatplėšia, jie neištyžta ir neskes- 
ta, nes juose palikta tik mažytė skylutė viršuje, pro 
kurią vanduo neįsiskverbia. Atplėšti, jie plauko 
vandens paviršiuje. Tokia privalo būti, Filiotė- 
ja, ir tavo širdis: atvira dangui, uždaryta žemės 
turtams ir jos niekniekiams. O jei turi gana že- 
miškų gėrybių, neprisirišk prie jų, neleisk užvaldy- 
ti joms savo širdies. Tegul tavo valia, tavo širdis 
juos tvarko, viršija; pasilikdama su turtais, būk tur- 
tų nugalėtoja. Dangiškosios dvasios neskandyk že- 
miškųjų gėrybių gelmėse; tavo dvasia turi turtus 
valdyti, jiems viešpatauti. 

Kas kita yra turėti nuodų, o kas kita būti nu- 
nuodytam. Vaistininkai turi įvairiausių nuodų vi- 
sokiems reikalams, bet jie patys nenusinuodija, 
nes nuodai neįsiskverbia į jų kūną, o pasilieka vien 
vaistinėje. Gali turėti daug turtų, bet nebūsi jais 


172 


užnuodyta, jei juos laikysi jiems skirtose dėžėse, o 
ne savo širdyje. Yra didelė laimė krikščioniui tur- 
tuoliui, kai jis pasilieka beturtis dvasioje, gera da- 
rydamas savo turtu kitiems, sau krauna turtus 
amžinam gyvenimui. 

Filiotėja, nė vienas nenori prisipažinti 
esąs godus; kiekvienas teisina savo širdies godumą, 
sakydamas, jog privaląs šiek tiek sutaupyti atsar- 
gai. Tokiems niekad nėra gana; jie vis pramato 
naujus reikalus ir telkia jiems naujus turtus. O pa- 
tys godžiausieji tai tie, kurie net nenusimano esą 
godūs. Godumas yra nepaprasta karštligė: juo ji 
smarkesnė, tuo mažiau jaučiama. 

Mozė matė žaliame krūme ugnį, bet krūmas 
nedegė, ugnis jo nelietė. Bet godumo ugnis žmogų 
naikina ir ryja, visai jame nedegdama, nes godiems 
atrodo patogu ir smagu, o godumo karštį jie skai- 
to paprastu ir sveiku troškimu. 

Jei karštai, pastoviai ir ilgai trokšti turtų, ku- 
rių neturi, veltui teisinies, esą nenori jų įsigyti ne- 
teisėtu būdu; pats toks nepaprastas turtų troškimas 
užtektinai parodo, jog esi godus. Kas nuolat, karš- 
tai, su nerimu trokšta gerti, nors tik vandens, yra 
aiškų, kad jis turi karščio. 

Ar gali būti teisingas toks noras, Filiotėja, 
geisti svetimo turto, daikto savo malonumui ar pa- 
togumui, padarant kitam nemalonumų ir nepato- 
gumų? Daikto savininkas valdo jį teisėtai, turi tei- 
sę į jį ir gali sau pasilaikyti, o mes, nors ir teisėtu 
būdu norėtume jį įsigyti, mažiau teisių turėdami 
į ii. Tai kam gi geisti svetimo daikto net taip, kad 
išveržtume jį artimui, sudarydami jam nepatogu- 
mų? Nors toks pageidavimas ir svetimo daikto nu- 

savinimas, daleiskime, būtų teisėtas ir nepriešingas 
teisingumui, bet jis tikrai užgautų artimo meilę, 
nes ir mes nenorime, kad kas išveržtų ar nusavintų 
mums reikalingą daiktą. Pamokantis yra Samari- 
jos karaliaus Akhabo ir jo žmonos Jėzabelės nuo- 
tykis. Karalius smarkiai pageidavo savo kaimyno 
Naboto vynuogyno, bet, jo geruoju negavęs, žmo- 
nos kurstomas, leido nužudyti Nabotą, ir karalius 
pasisavino jo vynuogyną, (Žr. 3 Kar. 21, 1-16), 
pasidarydamas žmogžudžiu ir plėšiku. 

Palauk ir negeisk artimo turto, Filiotėja, 
kol jis pats panorės jį tau perleisti. Tuomet įsigy- 
dama jį, ne tik nenusikalsi teisingumui, bet ir arti- 
mo meilės neįžeisi. Nieko neturiu prieš tai, kad 
stengtumeis padauginti savo turtus, tik reikia tai 
daryti teisingai, kantriai ir su meile. 

Teigu būtum per daug prisirišus prie savo tur- 
tų, jeigu jais besirūpindama drebėtum iš baimės, 
kad gali jų nustoti, tikrai jau būsi godumo karš- 
čiu susirgusi. Karštį turįs geria godžiai, staigiai, ne- 
ramiai. Kitaip geria sveikas žmogus. 

Sunku yra neprisirišti ir negeisti to daikto, ku- 
ris labai patinka. Jei tau atsitiktų, kad nustotum 
kokios savo gėrybės ir dėl to pajustum didelį liū- 
desį ir susigraužimą, tikėk manim, Filiotėja, 
per daug buvai prisirišus prie tų gėrybių, nes nie- 
kas kitas taip neišryškina prisirišimo, kaip liūdesys, 
daikto netekus. 

Atvirai ir aiškiai nepageidauk to daikto, ku- 
rio neturi; per daug neprisirišk prie turimų daik- 
tų; nesigraušk jų nustojusi, o tuo parodysi, jog, nors 
esi turtinga, bet neturi prisirišimo prie turtų, taigi, 

esi beturtė dvasioje ir Dievo palaiminta, kuriai yra 
skiriama dangaus karalystė. 


15. Turtų valdymas 


Menininkas Parrasius buvo nupiešęs labai iš- 
maniai senovės Atėnų žmonių savybes. To paveiks- 
le buvo galima matyti žmonių smarkumą, neteisin- 
gumą, nepastovumą, meilumą, gerumą, užuojautą, 
puikybę, pasigyrimą, nusižeminimą, baimę ir drą- 
są. Aš gi norėčiau sutalpinti tavo širdyje, Filio- 
tėja, turtą ir neturtą; panieką žemės gėrybėms ir 
norą jų įsigyti. 

Savo turtų pelnu rūpinkis daugiau už šio pa- 
saulio vėjavaikius. Kiekvienas karaliaus daržinin- 
kas prižiūri rūpestingai jam pavestus karaliaus dar- 
žus ir sodus, geriau, negu savus, nes nori karaliui 
ir vyriausybei įtikti, susilaukti dovanų ir pagyrimo. 
Mūsų valdomi turtai nėra, tiesą sakant, mūsų, bet 
Dievo, kuris pavedė mums juos valdyti, kad jie bū- 
tų mums naudingi ir pelningi. Taip mes pasida- 
rome meilūs Dievui. 

Savo turtus privalome saugoti, niekams ne- 
leisti, iš jų gaukime sau ir kitiems pelno, bet ne 
taip, kaip daro šio pasaulio godūs žmonės, neteisė- 
ta prekyba besiverčią, tik savo pelno ir gerovės žiū- 
rį. Jų savimeilė yra didelė, staigi, nerami; besirū- 
pindami turtais, yra sumišę, neramūs, susigraužę. 
Dievo meilė yra saldi, maloni, rami; todėl iš jos 
einąs rūpestis turtais ar žemiškais reikalais yra 
blaivus, ramus, džiaugsmingas. 

Turimus turtus reikia taupyti, dauginti, iš jų 
pelno turėti, kai tam pasitaiko dora proga; bet tai 

darykime pagal savo pajėgumą ir visuomenės nau- 
dą, nes Dievas nori, kad tai darytume iš Dievo 
meilės. Tačiau žiūrėk, kad savimeilė tavęs nepa- 
vergtų, nes ji moka nuduoti kartais taip Dievo mei- 
lę, kad net sunku atpažinti tiesą. Norėdami to iš- 
vengti, kad sielojimasis turtais nepavirstų godumu, 
privalome pasilavinti greta minėtų nuostatų tikra- 
me neturte, nors ir turime Dievo duotų mums 
turtų. 

Tuo tikslu paskirk savo turtų dalį vargšams 
šelpti, ar visuomeniniams reikalams paremti. Die- 
vas gausiai atlygins tau čia ir aname gyvenime, nes 
Dievo palaimos ir pasisekimo gyvenime niekas 
tiek neteikia, kaip išmalda, vargšų globa, einanti 
iš Dievo meilės. Pamilk vargšus ir neturtą, o toji 
meilė padarys tave beturte dvasioje, nes meilė su- 
lygina mus su mylimu daiktu ar asmeniu. Jei tat 
pamilsi vargšus, pati būsi jų neturto dalininkė, 
beturtė, kaip ir jie. Jei myli vargšus, dažnai juos 
aplankyk, priimk, kai jie užeina pas tave, nešalink 
nuo savęs, kai jie artėja, maldaudami išmaldos. 
Nesitenkink vien pašalpą suteikus, bet rask gerą, 
palankų, meilų užuojautos žodį kiekvienam varg- 
šui. 

Gal nori padaryti ką daugiau, Filiotėja? Būk ne 
tik beturtė, bet ir vargšė. Kaip to pasiekti? Ogi 
pradėk tarnauti vargšams, slaugyti juos ligoje, ga- 
minti jiems maistą savo rankomis, pataisyti, sulo- 
pyti jų rūbus, išskalbti jų baltinius, globoti jų vai- 
kus. Šis patarnavimas daugiau reiškia negu vieš- 
patavimas. 

Negaliu atsidžiaugti šv. Liudviko ( 1215-1270 ) 
pasišventimu ir uolumu, su kuriuo jis tarnavo varg- 

šams ir ligoniams. Tis buvo vienas stambiausių Eu- 
ropos valdovų, ir nesigėdino patarnauti elgetoms 
ir vargšams, valgydindamas juos savo karališkuose 
rūmuose ir bent tris jų turėdamas kasdien prie są- 
vo stalo, kartu su jais valgydamas. Pats lankyda- 
vo ligonius, jiems patarnaudamas; nesibijojo pa- 
dėti sergantiems biauriomis užkrečiamomis ligo- 
mis; plovė jų žaizdas, tvarkė sąnarius. Vargšų as- 
menyje jis matė Išganytoją ir šiuo būdu jį gerbė. 
Šv. Liudvikui buvo tiek brangūs vargšai, kaip jo 
tikrieji vaikai. Šv. Elzbieta (1207-1231 ), vengrų 
karaliaus duktė, dažnai lankydavo vargšus elge- 
tas, prastais rūbais dėvėdama; sakydavus, jei bū- 
čiau elgeta, taip visuomet dėvėčiau. Stebėtina, ko- 
kiais beturčiais dvasia buvo tas karalius ir kara- 
lienė, turėdami daug turtų, ir kaip jie buvo tur- 
tingi savo neturte. Palaiminti yra tokie beturčiai, 
nes jų yra dangaus karalystė. “Eikite, mano "Tė- 
vo palaimintieji, paveldėkite jums nuo pasaulio 
įkūrimo prirengtą karalystę Nes aš buvau alka- 
nas, ir jūs mane pavalgydinote, buvau ištroškęs, 
ir jus mane pagirdėte, buvau svečias, ir jūs mane 
priėmėte; buvau nuogas, ir jūs mane pridengėte; 
ligonis, ir jūs mane aplankėte; buvau kalėjime, 
ir jūs atėjote pas mane.... Tš tikrųjų, sakau įums, 
kiek kartų jūs tai padarėte vienam šitų mano ma- 
žiausiųjų brolių, man padarėte“ ( Mato 25, 24Ž 
26; 40) . 

Pasaulyje nėra žmogaus, kuris nebūtų kentėjęs 
kokio vargo, stokos, nors jis ir labai turtingas bū- 
tų. Dažnai pasitaiko, kai atsilanko pageidaujamas 
svečias, norime jį pavaišinti, pamylėti, o neturi- 
me kuo. Arba vykstant į svarbų priėmimą, kai 

reikia geriau apsirengti, neturime tinkamų rūbų. 
Arba vėl, susprogus statinėms, išbėgo geras vynas 
ar alus, o liko menkavertis. Bekeliaujant pasitai- 
ko, kad negalima surasti užeigos, gauti nakvynę, 
susišilti. Žodžiu sakant, visur ir visada gali pasi- 
taikyti net ir turtingiems iškęsti įvairių nemalo- 
numų ar nepatogumų. "Tai rodo, kad turtai pa- 
saulyje neapsaugoja mus nuo nelaimių, nepato- 
gumų. Ypač tai pajuntame, kai įsigali ligos mū- 
sų kūne, kai priartėja paskutinė diena ir mirtis, 
nuo kurios išsipirkti negalime nė kokiais turtais. 

Kai atsitinka tokia nelaimė, kuri stambiuosius 
turtuolius padaro beturčiais, k. a. , gaisrai, pot- 
vyniai, nederliaus metai, krušos, ledai, vagystė, 
apiplėšimas, tada yra gera proga parodyti savo 
dvasios neturtą, priimant nelaimę ramai ir kan- 
triai, kuri tau išplėšė turtus, padarydama tave be- 
turčiu; nerūgok, nesisielok - ne turtuose yra tavo 
laimė. 

Izaokas turėjo sūnų Ezavą, kurio rankos ir vei- 
das buvo plaukais apaugę. Jo brolis Įokūbas pri- 
sidengė rankas ir kaklą ožiuko kailiu, kad jo ne- 
pažintų aklas tėvas. Reikalui praėjus, Jokūbas 
langvai pašalino gauruotus papuošalus be jokio 
skausmo. O jei būtų reikėję Ezavui nusikratyti 
plaukų, būtų reikėję juos rauti su dideliu skaus- 
mu. Ir mes esame dažnai panašūs Ezavui. Aima- 
nuojame, nekantraujame, kai mus ištinka kokia 
nelaimė, skriauda, netekus to ar kito daiktelio, 
nes mes esame prisirišę visa širdimi prie turimų 
turtų. Bet jei nesame prisirišę prie jų savo širdies, 
o jei juos rikiuojame Dievo valią vykdydami, tai 
dalinis ar visiškas turtų netekimas neatima mums 

kantrybės, nesusuka mums galvos. Šiuo atveju iš- 
ryškėja skirtumas tarp godaus turtuolio ir betur- 
čio dvasia, kaip tarp gyvulio ir žmogaus. 

Žmogaus drabužis lengvai yra užsivelkamas ir 
nusivelkamas, nes jis nesuaugęs su kūnu. Ir taip, 
kaip žmonės gali lengvai pakeisti savo rūbus, ne- 
patirdami skausmo, taip ir beturčiai dvasioje be 
didelio skausmo pakeičia turtuolio padėtį į betur- 
čio būklę. 


16. Dvasios turtai 


Kai tikrai esi beturtė, miela Filiotėja, būk dar 
didesnė beturtė savo dvasioje. Neturto dorybę pa- 
siskirk sau kaip būtiną reikalą ir brangink šį dei- 
mantą, nors jo grožio pasaulis nemato, bet jis yra 
gražus ir brangus. Džiaukis savo neturtu, nes tuo 
įsijungi į tą garbingąją draugiją, kuriai priklauso 
Jėzus Kristus, mūsų Išganytojas, jo švenčiausioji 
Motina ir visi šventieji. Jie buvo beturčiai, nors 
galėjo būti turtingi; buvo atsižadėję turtų. Kiek 
daug pasaulyje buvo galingų ir turtuolių, kurie, 
ištrūkę iš turto varžtų ir pasaulio, pasidarė betur- 
čiais, užsidarė vienuolynuose, atsiskirdami nuo pa- 
saulio gėrybių aukštomis sienomis. Nelengva bu- 
vo jiems įsigyti neturto dorybę, kaip paliudija gy- 
venimai tokių kaip šv. Aleksio (1404), šv. Pau- 
lino (1431), šv. Agnietės (304) ir daugelio 
kitų. O tave atlankė nekviečiamas neturtas, Filio- 
tėja. Džiaukis, nes savo neturtu priartėjai labiau 
neturtingam Jėzui Kristui, kuris, būdamas visų gė- 
rybių ir turtų kūrėjas, gimė didžiausiame skurde 
visą gyvenimą vargo, kitiems bedirbdamas, o viešo- 

jo veikimo metu neturėjo kur savo galvos pri- 
glausti, mirė gi išvilktas iš rūbų. 

Tavo neturtas, Filiotėja, turi dvi geras savybes, 
kuriomis gali susirinkti sau daug nuopelnų. Pir- 
ma, tavo neturtas aplankė tave neieškomas, atė- 
jo iš Dievo valios, kuri padarė tave tikrą vargšę, 
beturtę, be jokių tavo pastangų. O iš Dievo kylą 
dalykai jam yra malonūs, jei tik priimame juos 
noriai ir su džiaugsmu, jungiame savo valią su 
Dievo valia. Kur mažiau pasireiškia mūsų valia, 
ten daugiau yra. Dievo valios. Atvira ir dosnia 
širdimi priimdami Dievo mums skiriamus kryže- 
lius, susilaukiame Dievo palaimos, jo malonės; ta- 
da mūsų vargai pasidaro skaidrūs ir Dievui ma- 
lonūs. 

Antra savybė, tavo neturtas yra tikras. Kai ne- 
turtas yra giriamas, gerbiamas, šelpiamas, lepi- 
namas ar saldinamas, panašus pasidaro turtui, ar 
bent tada nėra tikras neturtas. O kai neturtas yra 
niekinamas, ujamas, įtarinėjamas, ir visų apleistas, 
jis pasidaro tikru neturtu, jį lydi tikras skurdas. 
Toks skurdas pasitaiko pasaulyje gyvenančiuose 
vargšuose, jų vargai neranda tikros užuojautos, 
greičiau susilaukia paniekos. Toks paprastų varg- 
šų skurdas yra didesnis ir tikresnis, negu vienuo- 
lių neturtas, nors vienuolių neturtas yra didelės 
vertės, nes pasirinktas laisva valia ir yra įžadu su- 
tvirtintas. 

Nedejuok, Filiotėja, kad esi beturtė, nes dejuo- 
dami ir besiskųsdami vien parodome, jog esame 
nepatenkinti ta padėtimi. Teigu nemėgsti savo ne- 
turto - tai nesi beturtė dvasioje, esi turtuolė, tur- 
tų negeisdama. Nedejuok, kad niekas nepadeda 

tau įvairiuose reikaluose, nes tobulas neturtas yra 
kantrus. Norėdama vadintis beturte, neturėdama 
neturto nepatogumų, parodytum per didelę savo 
puikybę, nes tai būtų kartu norėti neturto garbės 
ir turtų patogumo. Nesigėdyk neturto, kai tenka 
paprašyti paramos. Gaunamą išmaldą ar pagalbą 
priimk nuolankiai, kantriai nukęsk, kai prašymas 
palieka neišklausytas. Protarpiais atsimink švč. Mer- 
gelės Marijos bėgimą Egiptan su Jėzumi, apie jos 
patirtus kelionėje nepatogumus, panieką ir vargus. 
Jei taip neturte gyvensi, būsi turtinga pas Dievą 
savo neturtu ir skurdu. 


17. Blogoji draugystė 


Tarp žmogaus troškimų pirmąją vietą užima 
meilė. Meilė yra mūsų širdies, valios ir jos po- 
linkių karalienė. Meilė traukia viską prie savęs; 
mus padaro panašius į mylimą asmenį ar pamėg- 
tą daiktą. Saugokis, Filiotėja, blogos meilės, nes ji 
tave padarys bloga. 

Iš visų žmogiškųjų šusitių draugystė, bendravi- 
mas su pamiltų asmeniu yra pats pavojingiausias, 
nes kai kitos meilės rūšys gali nerasti mūsų valio- 
je atbalsio ir pritarimo, tai santykiai su kitais, 
draugystė remiasi pritarimu. Ne kiekviena meilė 
yra draugystė, nes galima mylėti tą, kuris mus ne- 
myli. Draugystė yra abipusė meilė. Kur neranda- 
ma meeilei pritarimo, ten nėra draugystės. Negana, 
kad meilė būtų abipusė, dar reikia, kad besimylį 
asmenys abudu apie tai žinotų. Tuomet išsivysto 
draugystė. O kol abi pusės nežino apie savitarpi- 
nį palankumą, tol bus tik meilė, o ne draugystė. 

Be to, reikia, kad tarp abiejų besimylinčių asme- 
nų atsirastų jungtis, kuri parodytų vienas kitam 
palankumą, teikiant įvairių dovanėlių. Nuo tų gė- 
rybių tikrumo priklauso jų draugystės tikrumas ir 
meilės rūšis. 

Geriausias medus yra renkamas iš geriausių žie- 
dų, o graži, kilni draugystė susidaro iš kilnių san- 
tykių. Heraklės krašte esąs medus aitrus ir nuo- 
dingas, nes yra renkamas iš nuodingų ten augan- 
čių gėlių. Draugystė, norinti bendrai naudotis 
tuščiomis, apgaulingomis ir nuodėmingomis gėry- 
bėmis, yra tuščia, apgaulinga ir nuodėminga. 

Savitarpinės begėdystės ir nepadorūs poelgiai 
nėra nei meilė, nei draugystė, o stačiai gyvuliš- 
kumas. Žmogui būtų didžiausias pažeminimas, jei 
jis nežinotų kitokios meilės, kaip erotinę, kūnišką 
meilę ir tik jos pageidautų net moterystėje. Mote- 
rystėje esančių meilė remiasi savitarpiu palanku- 
mu, pagalba, bendromis pastangomis vaikus augin- 
ti ir auklėti, abipusiai pakeliant įvairius vargus, 
viens kitą paguodžiant, raminant skausmuose, už- 
jaučiant nelaimėje, abiem kartu besidžiaugiant 
šeimos džiaugsmu. Doroje moterystėje teikiamos 
savitarpinės gėrybės yra tikros ir geros, todėl ir 
moterystės draugystė ten yra gera. 

Skirtingų lyčių asmenų draugystė, kuri remiasi 
jausmingumu ir aistra, nėra tikra draugystė; ji ne- 
verta to garbingo vardo. Tuščiu jausmingumu va- 
diname savitarpinį pasigėrėjimą susibičiuliavusių 
porelių, einantį iš kūno savybių, k. a., kad turi 
gražų veidą, malonų balsą, dailiai išaugęs, ir pa- 
našiai. Tenka nugirsti, besistebint: ak, koks jis gra- 
žus ir malonus, kaip vikriai šoka, įmantriai mer- 

ginas šnekina, prajuokina! Arba: kokia puiki mer- 
gelė! Kokios gražios akys, garbiniuoti plaukai, kaip 
ji linksma ir moka visiems patikti, skoningai dėvi! 

Šios savybės yra menkos, tuščios, gyvenimui nau- 
dos neduoda, greitai praeina, išnyksta, kaip tuš- 
čiaviduriai žiedai; jos labai patinka miestų paaug- 
liams, kurių dora panaši į vos išsiritus iš kiau- 
šinio viščiuką, o jų protas dar pumperiukyje. "To- 
kių paauglių draugystės, bičiulystės paprastai ne- 
turi nieko rimto, bet jos dažnai pasidaro pavojin- 
gos ir pražūtingos. 


18. Meilikavimas 


Nerimtos, nepadorios draugystės tarp skirtingų 
lyčių asmenų, nesiekiančių sudaryti šeimos, yra 
tik meilės teršimas, ir nedera tai vadinti nei tik- 
ra meile, nei tikra draugyste; yra tik menkas ir 
neišmintingas meilikavimas. Šio tikros meilės ter- 
šimo yra pilnos jaunuolių širdys; jų galvos užim- 
tos niekingais rūpesčiais, jais yra vedamas jauni- 
mas iš doros kelio. Tokie meilikavimai kartais tę- 
siasi po keletą metų be blogesnių padarinių, bet 
labai retai pasibaigia laimingai. Meilikavimas ga- 
na dažnai pavirsta biauriu paleistuvavimu; jis bai- 
giasi nelaimėmis, net savižudystėmis, susigrau- 
žimu, ramybės netekimu ir viso gyvenimo suirimu. 
Yra net tokių begėdžių, kurie giriasi pažadais pri- 
gavę merginas ir jas nuskriaudę. 

Meilikavimas yra kvailas, beprasmis ir blogas 
dalykas, nes jis siekia palaidumo nuodėmių; be- 
prasmis ir neprotingas, nes neteikia naudos, neduo- 
da garbės nei ramybės; jis neparengia asmenų mo- 

terystėn, gaišina laiką, kursto kūno aistras, sukelia 
nepasiekiamų malonumų alkį. Tos tuščios galvos 
vaikosi nepagaunamus smagumus, nerimauja, sie- 
lojasi; jas drasko pavydas, abipusis įtarinėjimas ir 
nepasitikėjimas. 

Šv. Gregoras Nazianzėnas ( 325-389 ), rašyda- 
mas apie moteriškas tuštybės, sako : “Moterėle, 
tavo grožis priklauso vien tavo vyrui. Jei panorė- 
tum įtikti kitiems ir savo grožį paverstum spąs- 
tais paukščiams gaudyti, kas pasidarytų? Šiuo bei 
tuo kai kuriams patiksi: jis žvelgs į tave, o tu į 
ii: paskui viens kitam nusišypsosite, tarsite meilin- 
gą žodelį, pradėsite glamonėtis, o kas toliau? - ne- 
verta kalbėti. Tik tiek pridursiu, kad panašiuose 
neprotinguose santykiuose kiekvienas žodis, kaip 
užnuodyta vilyčia, sužeidžia; kiekvienas kūno jude- 
sys - aistras kelia. Visi tie vyliai traukia prie vi- 
liotojos, kaip magnetas geležį.“ 

Tikrai, teisingai pasakė tas šventas vyskupas. 
Atsimink, kad tas, kuris nori sukurstyti meilę ki- 
to širdyje, nenoromis pats užsidega ta meile. Tai 
pašėlęs lošimas, kas kiek čia išlošia, tas tiek pat 
ir pralošia. Yra tokia žolė, aproksis, kuri tuoj už- 
siliepsnoja, nors iš tolo jai ugnį pakišama. Taip ir 
mūsų širdis, išvydus meilę degant, pati suliepsno- 
ja meile. 

Gal kas sakys, jog jis nemanąs ir nenorįs nu- 
sikalsti skaistybei, norįs vien pažaisti, pasilinks- 
minti ir savo širdį atgaivinti. Deja, šios šnekos yra 
klaidingos. Aistros ugnis yra daug smarkesnė, ne- 
gu manai. Jei jos kibrikštis palies tavo širdį, nepa- 
jusi, kaip visa tavo širdis užsiliepsnos; toje ugny- 
je žus visi tavo geri norai, pasiryžimai, ir kaip 

dūmai išnyks tavo geras vardas. Ar kas gailėsis 
to burtininko, kuriam įgels jo paties gyvatė, klau- 
sia Dievo išminčius. 

Ak, jūs neišmanėliai ir lengvapročiai, kurie no- 
rite suvaldyti meilę ir ją tvarkyti saviškai. Norite 
su meile pajuokauti, o ji kaip gyvatė suleis jums 
savo dantis. Kiekvienas jus pajuoks, paniekins, jog 
buvote tiek neprotingi, norėdami žavėtis meile ir, 
savimi pasitikėdami, įleidote užantin gyvatę, kuri 
mirtinai pakirto jūsų kūną, sielą ir gerą vardą. 
Dievuliau! kaip didi neišmintis pavojun išstatyti 
brangiausiąjį turtą, gražiausią ir brangiausią as- 
mens papuošalą - skaistybę! 

Dievas trokšta žmogaus vien dėl jo sielos, o jo 
sielos - vien dėl laisvos valios, o valios - vien dėl 
jo meilės, kad ji būtų visa ir visada kreipiama 
į Dievą. Deja, mums stoka meilės ten, kur ji rei- 
kalinga, aiškiau sakant, visai mažai turime Dievo 
meilės, o ir tą mažą meilės lašelį niekams eikvo- 
jame, kvailystėms, it neturėtume savo meilei kil- 
nesnio tikslo. Sunku bus atsiskaityti su geriausiuo- 
ju Dievu už visas dovanas; jis sukūrė, užlaiko, at- 
pirko, o iš mūsų vien meilės reiklauja; mes gi ne 
tik nesistengiame pažinti ir pamilti Dievą, bet nuo- 
latiniais nusikaltimais įžeidžiame jo šventąją valia, 
rodydami savo nedėkingumą. Žinome, kad teks 
atsiskaityti iš kiekvieno tuščiai tarto žodžio; teks 
atsiskaityti už visus nepadorius, begėdiškus poel- 
gius, darbus ir nesusivaldymus. 

Lazdynų gausūs krūmai kenkia vynuogynams, 
nes ištraukia iš žemės daug gerų sulčių ir nelei- 
džia saulei purenti savo spinduliais žemės, o savo 
vaisiais pritraukia daug žmonių, kurie beriešutau- 

dami visą dirvą išmindžioja. Panašius nuostolius 
daro sielai visoki meilikavimai, glamonėjimai, mei- 
lingos vilionės ir nuolatinis noras būti su savo 
pamiltais asmenimis. Tie visi tušti rūpesčiai taip 
įsitvirtina galvoje ir širdyje, kad gerieji jausmai 
atšimpa, ir žmogus nepajėgia nieko rimtesnio nu- 
veikti. Tuščios kalbos, nepadorūs juokai yra kaip 
tie lapai, kurie slopina geresnės minties daigus ir 
neleidžia laisvai reikštis žodžiais, atsikvėpti; tie iš- 
bujojusieji, išsiplėtę lapai tai vilionės lapai, jie pri- 
traukia keleivius : įtarinėjimai, pavydas, išsiblaš- 
kymas, daugybė įvairių pagundų su visais blogais 
jų padariniais mindo ir teršia neatsargią ir nelai- 
mingą širdį. Nepadori meilė, lyties aistra, bere- 
gint pašalina iš širdies kilniąją Dievo meilę, atima 
Dievo baimę, susilpnina protą ir sunaikina žmo- 
gaus garbę. Tas žaislas daug ką vilioja, o paskui 
širdį vanoja. 


19. Tikroji draugystė 


Filiotėja, mylėk kilnia artimo meile visus, o 
draugauk tik su tais, su kuriais gali palaikyti do- 
rus santykius. 

Juo tobulesnės dorybės jungs jus į draugystę, 
tuo bus tobulesnė jūsų draugystė. Jeigu jūsų drau- 
gystės tikslas bus mokytis ir lavintis - jūsų drau- 
gystė bus pagirtina, o jei suėję draugystėn, imsite 
bendrai lavintis doroje, pasidarydami artimi drau- 
gai, norį įsigyti išminties, nuosaikumo, drąsos, tei- 
singumo, ar kartu atsidėsit gailestingumo darbams 
maldingumui, ugdymui ir siekimui krikščioniškos 
tobulybės - Dievo akyse bus brangi jūsų draugys- 

tė. Ji bus tobula, nes iš Dievo eis ir prie Dievo 
ves; kai jūsų draugystės jungtis bus patsai Dievas, 
ji, pasilikdama Dievuje, niekad neišnyks. 

Kaip gi gražu mylėtis čia žemėje, kaip šven- 
tieji ir Dievo angelai mylisi danguje, išmokti elg- 
tis dorai žemėje, kaip šventieji elgiasi danguje. 

Nekalbu dabar apie paprastą meilę, kuria pri- 
valome mylėti visus žmones, bet apie dvasinę drau- 
gystę, kur du, trys ar daugiau asmenų, susibūrę 
draugėn, dalinasi ir keičiasi gerais patarimais ir 
sudaro dvasioje vieną bendriją. Apie ją psalmė sa- 
ko:“Štai kaip gera ir kaip malonu, kai broliai 
gyvena iš vieno" (Ps. 132. 1). Tikrai, tokioje 
draugystėje pilamas stebuklingas balsamas iš šir- 
dies į širdį. Dievas teikia palaimą tokiai draugys- 
tei ir amžinąjį gyvenimą. Šitokios draugystės švie- 
soje nublunka visos kitos ir atrodo, kaip stikliniai 
žibučiai prie auksinės grandinėlės. 

Kitokių draugysčių neieškok; sakau apie tas, 
kurias norėtum susidaryti. Bet nereikia nutraukti 
santykių ar niekinti draugystės, gamtos įstatymais 
sudarytos, ir jos uždedamų pareigų, k. a. drau- 
gystės giminių, geradarių, kaimynų ir kitų pana- 
šiai artimų žmonių. Kalbu tik apie tas, kurias ga- 
lėtume patys pasirinkti. 

Kai kas gali klausti, kam reikia kokių ten ypa- 
tingų draugysčių, nes jos pavergia širdį, išblaško 
mintis ir sukelia pavydą. Taip manantieji klysta. 
Jie bus skaitę pamaldumui kelti knygelėse, esą vi- 
sos draugystės ir artimi su kitais santykiai kenkia 
vienuoliams, ir mano, kad jos gali pakenkti ir pa- 
sauliečiams žmonėms. Bet čia yra kas kita. Gerai 
sutvarkytame vienuolyne visi rūpinasi tobulėti, įsi- 

gyti ir palaikyti tikrą maldingumą; ten nereikia 
ieškoti pašalinių santykių, nes norint įsigyti tai, 
kas skiriama visiems, pasidarytų skriauda bendruo- 
menei. Bet pasaulyje gyvenantiems pamaldiems 
asmenims naudinga yra jungtis į kuopas, kad vie- 
nas kitą paragintų, palaikytų ir bendromis įjėgo- 
mis visi tobulėtų. 

"Tiems, kurie eina lygiu ir plačiu keliu, nėra 
reikalo žygiuoti susikibus, bet tiems, kurie kopia 
į staigų kalną siaurais, slidžiais pakriaušės takais 
tarp gilių daubų, atsargumas liepia laikytis vienas 
prie kito prisirišus, įsikibus, kad nebūtų taip baisu 
keliauti. 

Vienuolyne gyvenantieji nereikalauja atskirų 
ypatingų draugysčių, bet pasaulyje gyvenantieji jų 
labai yra reikalingi, siekiant savitarpinės pagalbos 
paramos ir apsaugos, keliaujant neįprastais ir pa- 
vojingais takais. Pasaulio žmonės siekia ne visi to 
pat tikslo, ne visi yra tos pat dvasios; reikia tad 
sudaryti tam tikras kuopeles, ieškoti santykių su 
asmenimis, kurie siekia tų pat tikslų, kaip ir mes. 
Tiesa, tokia draugystė yra atsiskyrimas nuo kitų, 
bet toks atsiskyrimas yra šventas, jis nedaro suiru- 
tės, yra tik atskyrimas gero nuo blogo, avių nuo 
ožių, bitelių nuo tranų. Toksai pasiskirstymas yra 
reikalingas ir dažnai būtinas. 

Niekas neneigia, kad Išganytojas ypatingai 
mylėjo šv. Joną, palaikė artimesnę draugystę su 
Lozorium ir jo dviem seserim: Marija ir Morta; 
apie tai yra parašyta Evangelijoje. Taip pat yra 
žinoma, kad šv. Petras labiau mylėjo šv. Morkų 
ir šv. Petronėlę, o šv. Povilas — šv. Timotiejų ir šv. 
"Teklę. 

Šv. Gregoras Nazianzėnas (1389) negali at- 
sidžiaugti šv. Baziliaus Didžiojo (1379) draugys- 
te. Jis rašo: “Tarytum mudviejų kūnuose buvo 
dvasia, kuri mus gaivino. Nors nereiktų tikėti, kad 
viskas yra visur, tačiau galiu teigti, kad mudu abu- 
du būdavome kaip vienas, degdami tuo pačiu geis- 
mu, būtent, trokšdami dorybių ir tobulybės, bede- 
rinant visus šio gyvenimo reikalus prie amžinojo 
gyvenimo vilties, kad tuo būdu, bebūdami žemėje, 
išeitume iš jos“. Šv. Augustinas (1430) liudija, jog 
šv. Ambraziejus (+397) ypatingai mylėjo jo mo- 
tiną šv. Moniką (1387) už jos nepaprastas dory- 
bes; užtat ir ji mylėjo šv. Ambroziejų kaip Dievo 
angelą. 

Bet jau per ilgai kalbu apie aiškų dalyką. Šv. 
Jeronimas, šv. Augustinas, šv. Gregoras, šv. Ber- 
nardas (+1153) ir visi iškilieji Dievo tarnai turė- 
jo savo draugų, visai nepakenkdami savo tobuly- 
bei. Šv. Povilas, papeikdamas pagonis už jų palai- 
dumą, kaltina juos, kad neturi švelnių jausmų, 
net žinot nežino artimo meilės. Šv. "Tomas Akvi- 
nietis (+1274), kaip tikras filosofas, nepripažįsta 
draugystę esant dorybe ir aiškiai kalba apie skir- 
tingas, pavienias draugystes, nes jis priduria, kad 
tikra draugystė negali apimti daugelio asmenų. 

Taigi, tobulybė nėra tai, kad neturėtume vi- 
sai draugų, bet kad mūsų draugai būtų geri, kad 
kitokių draugysčių neieškotume ir nepalaikytume, 
kaip tik geras ir šventas. 

20. Netikros draugystės 


Filiotėja, norėčiau tave perspėti. Nuodingas 
medus, apie kurį kalbėjau pirmiau, yra labai pa- 
našus į gerąjį medų. Būtų labai pavojinga nau- 
doti nuodingą medų vietoje gerojo, arba gerąjį 
maišyti su nuodinguoju, nes gerojo gerumas nei 
kiek nemažina blogojo blogumo. Reikia labai sau- 
gotis ir neapsigauti, susidraugaujant ypač su ki- 
tos lyties asmenimis, nes piktoji dvasia stengiasi 
visaip įvelti ir įterpti pagundas. Tokių draugysčių 
pradžia gali būti labai padori, bet kai mažai sau- 
gojamasi, prie jos prisiplaka meilikavimas, o pas- 
kui aistringa erotinė meilė. Net geroje dvasinėje 
meilėje gali kilti nemažas pavojus, jei reikiamai 
neapsisaugosime. Tiesa, čia yra sunkiau apgauti 
sielą, nes skaisčiame, baltame dvasiškos meilės dug- 
ne aiškiau yra matomos visos dėmės, kurias sten- 
giasi įnešti piktoji dvasia; todėl ji veikia labai at- 
sargiai ir iš pasalų daro žalos. 

Blogą pasaulinę draugystę reikia mokėti ats- 
kirti nuo doros ir šventos draugystės, kaip nuodin- 
gą Heraklėjos medų nuo tikrojo ir gero medaus. 
Nuodingas medus atrodo liežuviui saldesnis už tik- 
rąjį, už sveiką medų; jo saldumą padidina jame 
esantieji nuodai. Pasaulinė draugystė užnuodija 
širdį šimtais saldžių žodelių, seka meilikavimas, 
tariamųjų grožybių gyrimas apsuka galvą, ir visa 
tai atrodo be galo malonu ir saldu. Šventoje ir 
dvasinėje draugystėję asmenys kalba paprastais 
nuoširdžiais žodžiais, pagirdami vien tikrą dorybę, 
džiaugdamiesi vien Dievo malonėmis; šiais pa- 
grindais veikianti tikra draugystė gali laikytis il- 

gus metus. Nuo minėto nuodingo medaus svaigsta 
kiekvieno valgiusio tą medų galva. Netikra drau- 
gystė irgi svaigina protą, ima temti sielos skaistu- 
mas, nusilpsta maldingumas; prasideda meilingi 
pažvelgimai, meilinimasis, dūsavimai, dejavimai, 
glamonėjimasis, o tai jau pranašauja, kad greitai 
nustos doros. Šventoje draugystėje yra saugojama- 
si viso šio palaidumo, kaip užkrečiamosios ligos; 
palaikomas santykiuose tikras padorumas, kuklu- 
mas; pažvelgimai yra skaistūs, atodūsiai yra siun- 
čiami į dangų, o dejuojama vien dėl to, kad ne- 
sugeba kaip reikiant mylėti Dievo. Jie savo tarpe 
labiau suartėja, besitardami apie savo sielos rei- 
kalus. Visa tai rodo, kad jų draugystė yra tikra ir 
gera. 

Nuodingas medus temdo akis. Ir pasaulinė 
draugystė aptemdo protą tiek, kad ja apsvaigę, ne- 
mato ir bloga bedarydami; visa atrodo jiems ge- 
ra; stengiasi pateisinti savo klaidas, tik jie bijosi 
šviesos, o ieško tamsumos. Tikra dvasinė draugys- 
tė nesibijo šviesos ir nesislapsto nuo dorų žmonių. 

Pagalios, nuodingas medus apkartina skonį. 
Netikra draugystė atsiskleidžia biauriomis kalbo- 
mis, kūno aistromis, sutikus gi pasipriešinimą, su- 
kelia barnius, neteisingus kaltinimus, šmeižtus, 
persekiojimus, pavydą, net žudynes ir kitas didžią- 
sias nelaimes. O šventoji draugystė visada palaiko 
padorumą ir kuklumą, yra maloni ir geraširdė, ne- 
sikeičia, tik skaistėja ir tobulėja, pasidaro dvasin- 
gesnė, ir ją galima pavadinti dangaus šventųjų 
bendravimo atvaizdu. 

Šv. Gregoras Naziazėnas sako, kad išdidusis 
povas, išskleisdamas savo uodegą, kudakina ir kar- 

kina, norėdamas prisivilioti patelę. Jei pastebėsi 
šaunų vyriškį, besiartinantį prie mergaitės ar naš- 
lės, o neturintį noro kalbėtis apie vedybas, aišku, 
kad jo prisigerinimai yra apgaulingi. Dora mote- 
ris, girdėdama tokio povo karkimą, nukreipia ausis, 
kad negirdėtų; bet, geras Dieve, koks didelis pa- 
vojus gresia toms, kurios noriai klausosi panašių po- 
vų balso. 

Paauglys, kuris pamėgdžiodamas vyrus, kar- 
toja meilius žodelius, bet bijo, kad tai neišgirstų 
tėvai, net tų vilionų nedrįsta išpažinti atgailos 
sakramente, aiškiai parodo, kad jam visai nerū- 
pi dora. 

Švenčiausioji Mergelė išsigando, pamačiusi an- 
gelą žmogaus pavidale, nes buvo pati viena ir susi- 
gėdo, išgirdusi tiek daug sau dangaus pagyrimų. 
Pasaulio Išganytojau! Skaisčiausioji nekaltybė bi- 
josi angelo žmogaus pavidale! Dėl ko mūsų širdis 
nesibijo žmogaus, nors jis angelu neštųsi, kai su- 
ka galvas žmogiškais pagyrimais ir kūniška klasta? 


21. Apsauga nuo blogų draugų 


Kaip gi apsisaugoti nuo tų viliotojų, pasileidė- 
lių gaujų? Kokie vaistai gali geriausiai pašalinti ne- 
padorumus ir kūno aistras? 

Kai pastebi, kad artėja begėdžiai, nusisuk nuo 
jų su panieka ir pasibiaurėjimu. Skubėk prie Iš- 
ganytojo kryžiaus, o jo erškėčių vainiku apgobk sa- 
vo širdį, kad visi apgavikai, klastingi viliotojai ne- 
įsiskverbtų į širdį. Labiausiai saugokis, kad neda- 
rytum jiems nuolaidų. Nesakyk: — pajuokaut pa- 
juokausiu, bet nieko blogo nedarysiu; arba: — pa- 

siklausyt pasiklausysiu, bet su jų norais nesutik- 
siu. 


Filiotėja, jei myli Dievą, nesiklausyk klas- 
tingų viliotojų, nei apie juos negalvok, nes papik- 
tinimai įeina širdin per klausą ir regėjimą ir be- 
matant pavergia sielą. Kaip negalima sulaikyti 
sraunaus nuo kalno bėgančio upelio, taip beveik 
negalima sulaikyti klastingų vilionių, kad iš au- 
sies nepatektų į širdį. Senovėje buvo mokytų vy- 
rų, teigusių, esą, kai kurie gyviai ausimis kvėpuo- 
ja. Kaip iš tikrųjų yra, aš nežinau; bet tikrai žinau, 
kad mūsų širdis ausimis alsuoja, yra paveikiama; 
ir kaip savo mintis pareiškiame kalba, taip sveti- 
mas mintis klausa įleidžia širdin. Reikia saugoti 
savo ausis nuo nepadorių ir klastingų žodžių, nes 
jie labai greit užnuodina mūsų širdį, valią. Ne- 
klausyk jokių kuždėjimų, šnibždėjimų nė kokiais 
reikalais. Šiuo atveju verta elgtis griežtai — paša- 
link viliotojus, nepaisant mandagumo. 


Atsimink, jog esi atidavusi savo širdį Dievui. 
Būtų šventvagystė pasiimti sau ką nors iš tos mei- 
lės. Padarytąjį pasiaukojimą Dievui pakartok daž- 
niau, besišaukdama Dievo pagalbos, o Viešpats 
pasiskubins tau padėti. Jo meilė apsaugos tavo sie- 
lą, kad galėtum gyventi vienam Dievui. 

Tei jau esi įsipainiojusi į klastingos meilės 
spąstus, nebus lengva iš jų išsivaduoti, bet nenusi- 
mink. Nusižeminusi, atsimink Dievo akivaizdą, aiš- 
kiai pripažink savo menkumą ir silpnybę, tvirtai 
nutark ir ryžkis nesilaikyti padarytų, ar kitam duo- 
tų, ar tavo priimtų nepadorių pažadų, biaurėkis 
jais, pašalindama juos nuo savęs griežtai ir visiš- 

kai; pasižadėk Dievui prie jų daugiau nebegrįžti 
ir nuoširdžiai jų saugotis. 

Jei visiškai pasitrauktum nuo pavojingo tau 
asmens, labai apsidžiaugčiau ir pagirčiau, nes pa- 
siliautų tavo širdies žaizdų erzinimas. Vietos pakei- 
timas daug padeda skausmo ir meilės karštį atvė- 
sinti. Taunikaitis, kurį mini savo knygoje šv. Am- 
broziejus, sugrįžo iš ilgos kelionės visai išsigydęs iš 
nepadorių meilių, o kai viena senų pažįstamų jį 
sutikusi ir paklausus: “argi manęs nepažįsti? Tuk 
aš esu ta pati,“ atsakęs: “bet aš nebesu tas pats“. 
Ilgesnis nesimatymas padėjo jam pilnai pamiršti 
negerus įpročius. Šv. Augustinas, norėdamas nu- 
malšinti savo širdies skausmą, mirus mylimam 
draugui, persikėlė gyventi iš Tagastos į Kartaginą. 

Ką turėtų daryti tas, kuris negali pasitraukti 
iš vietos, kur gyvena pavojingas asmuo? Reikia 
saugotis, kad nesusitiktumėte patys vieni be liudi- 
ninkų. Paskui reikia vengti slaptingų kalbų, mei- 
lių žvilgsnių, juokavimų ir viso, kas tik dilgina ero- 
tinę aistros ugnį. O pasitaikius patogiai progai, ver- 
ta aiškiai pasakyti tam asmeniui, jog daugiau ne- 
bus taip, kaip buvo seniau. 

Visiems, kurie pateko į erotinės meilės spąs- 
tus, šaukiu visu balsu: rauk, kirsk ir bėk! Nėra 
laiko ardyti kvailas meiles, reikia įas sunaikinti, 
nutraukti josios pančius. Ir nėra ko gailėtis, nes 
ten glūdi sunkių nuodėmių pavojus, pražūtis. Toji 
meilė negerbtina, kuri negerbia Dievo meilės. 

Bet nutraukus visus kūniškos meilės pančius, 
ar jausmuose nepasiliks kokių nepadorių atsimini- 
mų, buvusių pančių randų? Ne, Filiotėja, 
nieko blogo nei tavyje, nei ant tavęs nepasiliks, 

jei tik imsi nekęsti savo buvusių klaidų, nes tada 
įgausi didelį pasibiaurėjimą kūniška meile, nedo- 
ra meile ir tuo, kas prie jos veda ar ją primena; 
širdyje užges visi nedori prisirišimai: jų vietoje iš- 
bujos tyra Dievo meilė. 

Jei dėl netobulo gailesčio pasiliktų tavyje koks 
blogas polinkis, tai dažnai, įsigilindama į savo 
dvasią, kaip pirmiau minėjau, prašyk nuoširdžia 
malda Dievą, kad visos blogų jausmų liekanos 
būtų pašalintos iš tavo širdies. 

Skaityk daugiau dvasiško turinio knygų, daž- 
niau eik išpažinties ir šv. Komunijos, laikykis savo 
nuodėmklausio patarimų, o reikale, pasitark su 
pamaldžiais ir protingais asmenimis. Taip bekovo- 
dama, neprarask vilties, o Dievas tikrai tave iš- 
klausys ir padės išsilaisvinti iš geidulių vergijos, jei 
tik laikysies šių patarimų ir stiprinsi savo dvasią 
malda. Sunaikinus kūniškos meilės pančius, apims 
sielą neapsakomas ir nieku nepamainomas dvasios 
džiaugsmas. 

O gal paklaustum: juk būtų negražu ir nedė- 
kinga negailestingai nutraukti santykius su sau 
maloniu asmeniu? Laimingas yra toks nedėkingu- 
mas, nes jis mus daro dėkingais Dievui ir jam ma- 
loniais. Šio nedėkingumo nebijok, Filiotėja! 
Jis padarys didelę geradarybę ir anam meiliam as- 
meniui, nes, nutraukdama nuodėmingus pančius, 
išlaisvinsi ir jį — tie pančiai varžė judu abudu. Gal 
iš karto jis to nesupras ir neįvertins, bet netrukus, 
jo sielai nušvitus, giedos padėkos giesmę Dievui: 
“Viešpatie,... tu atrišai mano pančius; tau aš au- 
kosiu šlovinimo auką ir šauksiuos Viešpaties var- 
do" (Ps. 115, 16-17). 

22. Kitos pastabos 


Dar yra viena labai svarbi pastaba apie 
draugystę. Draugystei susidaryti paprastai reikia 
glaudesnių santykių tarp asmenų, draugų suartė- 
jimo, susidraugavimo, nes kitaip ji neprasidėtų, 
neįvyktų. Bet dažnai pasitaiko, kad santykiaujant 
su kitais, pradeda sunktis į mūsų protą ir širdį 
draugo nuomonės, jo polinkiai, jo pomėgiai, ypač 
jei tas asmuo yra mums brangus, gerbiamas ir my- 
limas. Tuomet atidarome jam savo širdį, ir į ją 
lengvai patenka draugo polinkiai ir visi jo pomė- 
giai, geri ir blogi. 

Bitės, ieškodamos medaus tabako žieduose, 
stengiasi parsinešti vien gero medaus, bet iš anų 
žiedų įtraukia nikotino nuodų ir sugadina medų. 

Atmink, Filiotėja, Išganytojo žodį: “Nė 
vienas negali tarnauti dviem valdovam“ (Mato 
6,24). Niekas nekeičia gerą auksą į netikrą, nė 
grūdų į pelus; nerasime žmogaus, kuris tyčia dary- 
tų sau žalą. Tikrai, kam savintis mums draugo 
blogus įpročius? Nors mylime artimą, nepaisant jo 
ydų, bet nesekime jo ydomis ir netobulybėmis, nes 
tikroji draugystė remiasi gerumu, o ne blogumu. 
Kaip tie, kurie ieško aukso smėlyje, jį plauja, o su- 
sirenka aukso kruopelės, taip ir tie, kurie ieško do- 
ros draugystės, pasirenka iš jos kas gera, o blogį at- 
meta; savo sieloje nelaiko sumaišę netobulybės 
smėlio su draugystės auksu. 

Šv. Gregoras Nazianzėnas liudija, kad kai ku- 
rie šv. Bazilio draugai ir sekėjai buvo pradėję pa- 
mėgdžioti jo kalbos balsą, tarsenos būdą, kalbėda- 
mi iš reto ir susimąstę, pamėgždžiojo jo eiseną, ruū- 

bus ir net jo barzdos išvaizdą. Ar mes nemato- 
me, kaip vyrai, moterys, įaunimas įsigyja nuo sa- 
viškių ar svetimų įvairių keistumų ir negeistinų 
papročių? 

Reikia saugotis ir nepamėgdžioti svetimų keis- 
tumų, jų ydų — turime gana ir savųjų, nėra rei- 
kalo ydas skolintis iš kitų. Draugai turėtų perspėti 
vienas kitą, padėti atsikratyti visų netobulybių ir 
keistumų. Aišku, reikia pakęsti draugo keistumus, 
bet nereikia jų ginti, girti ir palaikyti ar net sek- 
ti. Kalbu čia vien apie netobulumus ir keistumus, 
nes negalime sekti nei pakęsti savo draugų nuodė- 
mių. Menka būtų draugystė, jei ramiai žiūrėtume 
į draugo prapultį, jei nesirūpintume jo gelbėti, 
draugiškai perspėjant, ir atitraukiant jį nuo blogo, 
tik žiūrėdami, kad jo gyvybę išsaugotume. 

Tikra ir nuoširdi draugystė negali remtis nuo- 
dėme. Sakoma, kad varliagyvis salamandra, pate- 
kusi į liepsną, gesina ugnį, taip ir nuodėmė gesina 
ir naikina draugystę, jei kur įsiskverbia. Tei nuo- 
dėmė įvyksta atsitiktinai, neapsisvarsčius, ji gali 
būti greitai pašalinta doru įspėjimu; bet jei pakar- 
totinai daroma, įsisunkia draugystėn, tuomet su- 
nyksta pati draugystė, nes draugystę gaivina dora. 
Nesąmonė būtų ardyti draugystę nuodėmėmis. "Ta- 
da draugas pavirstų mūsų priešu, jei jis geistų 
įtraukti mus į nuodėmę ar norėtų mūsų pražūties. 
Tokios draugystės tenka atsižadėti tučtuojau. 

Blogos draugystės ryškiausioji žymė — tai no- 
ras laikytis jos dėl savo draugų blogų įpročių. Jei 
asmuo, su kuriuo draugaujame, turi kokių blogų 
įpročių, tai mūsų draugystė yra bloga, nes, neturė- 
dami tikros doros pavyzdžio, esame verčiami lai- 

kytis ir taikytis prie blogų ir nedorų pavyzdžių ir 
pasiduoti jų įtakai. Pirklių bendrovės turi vien 
tik draugystės panašumą, jog kuriamos ne iš mei- 
lės žmogui, o ieškant didesnio pelno. 

Atsiminkime šv. Rašto žodį: “Svetimoteriai, ar 
jūs nežinote, kad šio pasaulio prietelystė yra Die- 
vo neprietelė?“ (Jok. 4,4). “Kas bijo Dievo, turės 
taip pat gerą prietelystę; nes koks jis, toks bus ir 
jo prietelis“ (Ekli. 6,17). 


23. Savitvarda 


Sodininkai pasakoja, kad paėmus sveiką mig- 
dolą ir įrėžus jame kokį nors vardą, paskui pasodi- 
nus žemėje ir išaugus medžiui, jo vaisiai būsią tuo 
vardu pažymėti. Bet tai yra vien graži pasaka. Aš 
negaliu pritarti tokiai tvarkai, kad, norint pataisy- 
ti žmogų ar jį patobulinti, reikia jį aprengti gra- 
žesniais rūbais, gražiai sušukuoti jo plaukus ir pa- 
našiai. Mano galva, pirmiausia reikia tobulinti 
žmogaus vidų, jo dvasią. Viešpats ragina: “Grežki- 
tės į mane visa savo širdimi, pasninku, verksmu ir 
raudojimu* (Toel. 2,12). “Mano sūnau, duok man 
savo širdį ir telaiko tavo akys mano kelių“ (Pat. 
23,26). “Padėk mane kaip antspaudą ant savo 
širdies, kaip antspaudą ant savo peties“ (G. Gies- 
mė 8,6). Iš tiesų, kas turi Kristų savo širdyje, greit 
jį turės visuose savo darbuose, savo veikloje. 

Geroji Filiotėja, norėjau įrėžti į tavo šir- 
dį švenčiausiąjį Tėzaus vardą, nes esu įsitikinęs, kad 
tavo gyvenimas, atsiskleidžiąs iš širdies, kaip tas 
migdolo medis, duos vaisių, gerų darbų gausą, pa- 
žymėtų išganymo žyme. Jei meiliausias Tėzus gy- 

vens tavo širdyje, jis perims visus tavo darbus, vi- 
sus veiksmus ir reikalus. Jis spindės tavo akyse, 
kalbės tavo lūpomis, darys gera tavo rankomis, ir 
tuomet galėsi sau taikyti šv. Povilo žodį: “Esu gy- 
vas, tačiau jau nebe aš, bet yra gyvas manyje 
Kristus"? (Gal. 2,20). 

Kas yra palenkęs žmogaus širdį sau, tas pa- 
traukia visą Žmogų prie savęs. Mokėkime prižiūrė- 
ti savo širdį, kad fi savo norais ir darbais linktų į 
maldingumą, būtų išmintinga ir rami. "Ta minti- 
mi pateikiu sekančius patarimus. 

Jei gali pasninkauti, patariu prie Bažnyčios 
įsakytų pasninkų pasiskirti sau dienelę kitą papas- 
ninkauti kuriuo nors svarbiu Bažnyčios reikalu. 
"Tuo pastebėsi, kad lengviau duodasi apvaldomas 
kūnas, kad protas nušviečiamas idealais, kad tavo 
dora sustiprėjo, kad pasiruošei priimti Dievo dova- 
nas; savitvarda nugali apsiryjimo pomėgius, išmo- 
ko susivaldyti, padeda dvasiai laisviau veikti. Nors 
ir nedaug pasninkautum, tik vieno, kito valgio at- 
sižadėdama, bet mūsų priešas nusigąs, kad moka- 
me ir sugebame kaip reikiant pasninkauti. Senovė- 
je krikščionys pasninkaudavo trečiadieniais, penk- 
tadieniais ir šeštadieniais. Vieną tų dienų pasiskirk 
papasninkauti, jei tik pasninkas nekenkia tavo 
sveikatai, nekliudo gerai pareigų eiti, o pamatysi, 
kaip jis padeda augti maldingume. "Tuo reikalų 
pasitark su nuodėmklausiu. 

Noriu priminti šv. Jeronimo patarimą maldin- 
gai Lėtai. Jis nurodė, jog ilgi pasninkai nesubren- 
dusiems ir. silpniems asmenims nepatartini. Esu 
pastebėjęs, kad nusilpęs, pavargęs asilaitis užleidžia 
kelią kiekvienam. Tr suvargintas jaunas asmuo 

lengvai įpuola į priešingą kraštutinumą. Elniai pa- 
sidaro nebegreiti dviem atvejais, kai yra labai liesi, 
arba per daug riebūs. Mes taip gi mažiau prieši- 
namės įvairioms pagundoms, kai esame labai iš- 
vargę ar per daug išlepę, nušerti, sutukę. Šiuo atve- 
ju pasidarome labai smarkūs, o nusilpę būdami — 
esame niekam netikę. Nelengva yra sunkų kūną 
nešti, kai jis labai suriebėja; bet net kojų nepavel- 
kam, kai jis yra per daug sunykęs. 


Kas nesilaiko saiko pasninkuose, budėjime, 
nemigoje, plakimosi lavybose ir kituose atgailos 
darbuose, tas ardo sau sveikatą ir pasidaro netin- 
kamu labdaros darbams dirbti, nors yra pusamžis. 
Sv. Bernardas įsitikino šia tiesa ir gailėjosi nusto- 
jęs sveikatos neprotingais pasninkais. Kas pradžio- 
je per daug savo kūną vargina, engia, tai paskui, 
besigydydamas, turi jį labai lepinti. Aišku, būtų 
geriau padaryta, jei būtų laikytasi savitvardoje sai- 
ko, žiūrint savo sveikatos, pasiimtų darbų ir pa- 
reigų. 


Pasninkas ir darbas vargina kūną ir jį suval- 
do. Tei tavo darbas yra reikalingas ir Dievo garbei 
naudingas, patarčiau imtis verčiau daugiau darbų, 
negu pasninkų. Bažnyčia labai vertina darbą, da- 
romą Dievo garbei ir artimo naudai; sunkiai dir- 
bančius atleidžia nuo įsakytų pasninkų. Ir taip, 
vieni alkinasi pasninkais, kenčia vargus, kiti ilgo- 
mis maldomis save vargina, kiti slaugo ligonius, 
lanko įkalintus, guodžia nuliūdusius ir daro kitus 
panašius gerus darbus. Šių darbų vargai yra bran- 
gesni už visus pasninkus, nes jie vargina kūną, 
teikdami kitiems naudos. Geriau, tat, yra taupyti 

savo jėgas, negu jas eikvoti, jų nustoti ar suma- 
žinti, sveikatos nustojus, sunku yra ją susigrąžinti. 

Man rodos, su pagarba turėtume priimti V. 
Jėzaus žodžius: “Valgykite, kas jums padedama“ 
(Luko 10, 8). Man atrodo, kad bus didesnis nuo- 
pelnas valgyti tai, kas duodama, nežiūrint, ar 
mums tai patinka, ar ne, negu sau vis blogesnius 
kąsnius rinktis. Nors šis būdas atrodo geresnis, bet 
pirmasis reikalauja didesnio savęs atsižadėjimo, 
palenkiant ne vien savo skonį, bet ir valią. Juk 
tenka prisiderinti prie kito skonio ir jo nuožiūros. 
O šis savitvardos būdas niekam nematomas, nie- 
kam nekliudo, niekam nesudaro nemalonumų, ir 
labai atitinka bendruomenės draugiškam gyveni- 
mui. 

Vieną valgį traukiant prie savęs, o kitą pas- 
tumiant, kiekvieną kąsnį vartaliojant, ragaujant ir 
rūgojant, kad neskaniai pagaminta, patiekta ir t. 
t, parodytų vien labai išlepintą skonį, visur ieš- 
kant vienų gardumynų. Man patraukliau atrodo 
šv. Bernardo nuotykis, kai jis gėrė alyvą, kuri per 
klaidą buvo jam įpilta vieton vandens, negu kad 
tyčia į vandenį sau dėjus karčių puplaiškių. Šven- 
tasis nesirinko gėrimo pagal savo skonį. Bet, jei kas 
ragintų mus gerti degtinę ar kitus svaigalus ar pa- 
teiktų mūsų sveikatai kenksmingus valgius, ar tai 
persūrius, perrūkščius, ar perdaug riebius, ar su- 
gedusius — nuo jų ne tik galime, bet privalome 
atsisakyti: neturime teisės savo sveikatą ardyti. Pa- 
stoviai laikykimės blaivybės; tai yra geras darbas 
ir nemenkesnis už pasninką. Valgydami, užlaiky- 
kime saiką: nedauginkime maisto, nepersivalgyki- 
me, geriau bus nedavalgius. Tai naudingiau, negu 

vieną kartą pasninkauti, o kitą dieną valgyti iki 
sočiai. 

Plakimasis yra gera priemonė maldingumui 
sužadinti; ašutiniai marškiniai slegia ir labai vargi- 
na kūną; juos gali naudoti vien stiprios sveikatos 
ir nevedę žmonės; jie netinka tiems, kurie sunkiai 
dirba. Tos savitvardos ir atgailos priemonės seno- 
vėje buvo dažnai naudojamos. Galima jomis pasi- 
naudoti ypatingais atvejais, pasitarus su savo nuo- 
dėmklausiu, ir jam pritarus. 

Kas liečia miegą, tai kiekvienam yra reikalin- 
ga poilsio tiek, kad atgaivintų kūno jėgas ir palai- 
kytų sveikatą darbams dirbti ir pareigoms eiti. Šv. 
Rašto nurodymai, šventųjų gyvenimo pavyzdžiai ir 
teisinga nuovoka rodo, jog rytmetys geriausia tin- 
ka maldai ir proto darbams. Net Išganytojas yra 
vadinamas “Tekanti Saulė“ ir jo švenčiausioji Mo- 
tina Marija “Aušros Žvaigždė“. Jei nori tinkamiau- 
siai sunaudoti laiką, ilgai nevakarok, o ryte anks- 
čiau kelkis. Ryto valandos yra pačios ramiausios 
ir laisviausios. Ir paukšteliai kelia mus savo Čiul- 
besiu garbinti Dievą; ankstus atsikėlimas yra nau- 
dingas mūsų sveikatai ir maldai. 

Skaičių knygoje yra minimas nuotykis su Ba- 
laamu, kurį pasikvietė Moabiečių karalius Bala- 
kas, kad prakeiktų Izraelį. Štai kas įvyko. Jojant 
ant asilės pas Balaką, “Viešpaties angelas stojosi 
kelyje prieš Balaamą. ... Asilė, pamačiusi stovintį 
kelyje angelą su ištrauktu iš makščių kalaviju, pa- 
sisuko iš kelio ir ėmė eiti dirva. Mušant ją Balaa- 
mui ir norint atvesti atgal į kelią, angelas atsistojo 
aukštumoje tarp. dviejų sienų, kuriomis  bu- 
vo aptverti vynuogynai. Pamačiusi jį asilė šliejosi 

prie sienos ir prispaudė sėdinčiojo koją. O jis vėl 
ją mušė. Bet angelas, nuėjęs į dar siauresnę vietą, 
kur ji negalėjo pasisukti nei dešinėn, nei kairėn, 
atsistojo priešais. Tuomet asilė, pamačiusi stovintį 
angelą, sukniubo po ant jos sėdinčiojo kojų; tasai 
įpykęs dar smarkiau daužė lazda jos šonus. Tuo- 
met Viešpats atvėrė asilės nasrus, ir ji kalbėjo: Ką 
aš tau padariau? Kam mane muši? Ir štai jau tre- 
čią kartą? Balaamas atsakė: Nes nusipelnei ir tyčio- 
jais iš manęs; kad turėčiau kalaviją, aš tave už- 
muščiau. Asilė tarė: Argi aš ne tavo gyvulys, kuriuo 
visuomet jodinėdavai iki šiai dienai? Pasakyk, ar 
aš tau kada nors dariau panašiai? O jis tarė: Nie- 
kuomet. Viešpats tuojau atvėrė Balaamui akis, ir 
jis pamatė stovintį kelyje su ištrauktų iš makščių 
kalaviju angelą ir jį pagarbino kniūbsčias“ (Sk. 
22, 22-31). 

Balaamas, pats būdamas kaltas, be reikalo 
mušė nekaltą gyvulėlį. Taip dažnai atsitinka ir 
mums. 

Ne viena moteris, susirgus jos vyrui ar vaikui, 
tuoj pradeda pasninkauti, save bausti, apsivelka 
ašutine, ima sielotis, kaip yra daręs Dovydas pa- 
našių atveju. Tikrai, be reikalo muši savo asilę — 
kūną vargini, kai jis yra nekaltas, juk Dievas leido 
nelaimei įvykti ir atsiųsti liūdesį. Prilaikyk savo 
širdį; per daug esi pamilusį savo vyrą ar vaiką, lei- 
di jiems daryti visa, kas jiems patinka ir net tuo 
džiaugiesi. 

Kai sunkiai nusikaltusiam žmogui neduoda 
ramybės sąžinė ir ji it kalavijas skrodžia sielą, žmo- 
gus pradeda save varginti, savo kūną niekinti, kad 
per ji jis pražuvęs. Vargšė siela! Kad tavo kūnas 

galėtų prabilti, kaip Balaamo asilė, tikrai tau pasa- 
kytų: Kam mane plaki? Dievas siunčia tau baus- 
mę, nes tu nusikaltai jam laisva valia; tu man suda- 
rei blogas draugystes, naudojaisi mano akimis, lū- 
pomis, rankomis, visokiomis paleistuvystėmis ir tu 
mane prie jų kurstei savo mintimis ir norais. Ma- 
no siela, turėk savyje geras mintis, o nekils tavy- 
je piktos aistros. Laikykis dorų draugų, tai neturė- 
si pasipiktinimo. O dabar tu pati stumi mane į 
ugnį ir nori, kad nedegčiau; tu pati dumi man į 
akis kibirkštis ir nori, kad jos neapsviltų. Klausyk 
Dievo patarimo: “Gręžkitės į mane visa savo širdi- 
mi, pasninku, verksmu ir raudojimu. Perplėškite 
savo širdis, ne savo drabužius“ (Joel 2, 12-13). 

Norint apsivalyti nuo savo ydų, gera yra im- 
tis savitvardos, sutvarkyti jausmus, apvalyti širdį. 
Bet nesiimkime sunkių kūno varginimų, negavę pri- 
tarimo savo dvasios vado. 


24. Pokalbis ir vienuma 


Ieškoti draugų ir jų vengti yra du pasaulinio 
gyvenimo kraštutinumai; apie juos čia kalbu. Ven- 
giant žmonių, atrodytų, it juos niekintume, o ieš- 
kant nuolatinio su jais bendravimo, būtų panašu 
į dykinėjimą ir tinginį. 

Artimą reikia mylėti kaip save. Norint kitiems 
parodyti palankumą, nereikia jų vengti; savimei- 
lę parodytume, laikydamiesi nuo jų nuošaliai. Šv. 
Bernardas sako, kad pirmiausia pagalvok apie sa- 
ve, o paskui apie kitus. Jei neturi reikalo šnekėtis 
su žmonėmis, pasilik nuošaliai, kalbėkis su savo 
širdimi. Bet jeigu ateina žmonės pas tave, jei tik- 

ras reikalas verčia tave eiti į žmones, eik Dievo 
vardan, miela akimi į juos pažvelk, atvira širdi- 
mi juos pasitik, 

Bloga draugystė yra tokia, kur susirenkama 
blogam tikslui, kuriai priklauso blogų nuotaikų ir 
blogų papročių žmonės. Tokių draugų ir draugys- 
čių reikia vengti, iš tolo aplenkti jas, kaip bitelės 
vengia ir šalinasi nuo vapsvų lizdų. Pasiutusio šuns 
seilės, prakaitas ir net jo kvėpavimas užkrečia žmo- 
nes, ypač vaikus. Palaidų ir nedorų žmonių drau- 
gystė yra labai pavojinga tiems, kurių dora nėra 
kaip reikiant sustiprėjusi. 

Pasitaiko draugysčių, kurios neturi blogo tiks- 
lo, bet neneša nė didelės naudos, nes laikas pra- 
leidžiamas tik pasilinksminimais. Tokiose pramo- 
gose neverta per daug dažnai lankytis, bet retkar- 
čiais galima užeiti ir kiek atsikvėpti. Būna subuvi- 
mų, kur galima pasižmonėti, su pažįstamais susi- 
tikti, sueiti sau reikalingus asmenis, ar pareikšti 
jiems pagarbą. Į tokius subuvimus nei per dažnai 
lankykis, nei jų venk, kad nebūtum kraštutinis. 

Yra draugysčių, kurioms priklauso dori ir mal- 
dingi žmonės. Tose lankykis, Filiotėja; jos bus 
tau visada naudingos. Ant vynmedžio šakų, palei- 
dus jas vyniotis ant alyvos medžio, užauga ir nu- 
sirpsta sultingos vynuogės, aliejuotos. Taip siela, 
būdama gerų žmonių draugijoje, persiima jų dory- 
bėmis. Tranai patys vieni nedirba medaus, bet pa- 
deda bitėms. Paprasti žmoneliai patys vieni vargu 
ar įsigytų dorybių, bet gali jų įgauti dorų žmonių 
draugystėje, su jais pasikalbant ir jiems padedant. 

Žmonių santykiuose visiems patinka atviru- 
mas, malonumas, kuklumas; visi vengia išdidaus, 

išpuikusio žmogaus. Kas skaičiuoja kiekvieną žings- 
nį, kalba mikčiodamas, vaikšto pasipūtęs, it kala- 
kutas, tas pasidaro įkyrus draugystei, iššaukia pa- 
šaipą ir atstumia nuo savęs žmones. Santykiaujant 
su žmonėmis, reikia būti meiliai giedram. Šv. Ro- 
mualdas ir šv. Antanas atsiskyrėliai, nors turėjo 
sunkų gyvenimą, bet su žmonėmis mokėjo malo- 
niai pasišnekėti, o palanki šypsena nepranykdavo 
nuo jų lūpų. Šv. Povilas ragina: “Džiaukitės Vieš- 
patyje visuomet; vėl sakau, džiaukitės. Jūsų kuklu- 
mas tebūna žinomas visiems žmonėms“. (Pilyp. 
4, 4-5). 

Norint džiaugtis  Viešpatyje, reikia kad 
džiaugsmas būtų geras ir padorus, bet būna gerų 
dalykų, tik ne visuomet padorių. Norint, kad mū- 
sų kuklumas būtų aiškus visiems, reikia saugotis 
grubumo, nemandagumo; jis visada yra peiktinas. 

Vieną žodeliu įgnybti, kitu pašiepti, trečiu ap- 
kalbėti — yra tai stačiokiškas ir kvailas žaislas, ne- 
rimtas darbas. 

Dvasios susitelkimą galima turėti kiekvienoje 
vietoje, net gausiame subuvime. Apie tai esu kal- 
bėjęs antros dalies 12 skyriuje. Be šio vidinio susi- 
telkimo yra naudinga protarpiais atsiskirti nuo ki- 
tų Žmonių ir pasitraukti valandėlei į ramią vietą. 
Nesakau, kad mums reikėtų bėgti į tyrus, kaip da- 
rė šv. Povilas atsiskyrėlis, šv. Antanas, Arsenius ai 
Marija Egiptietė; užteks, jei nueisiu į atskirą kam- 
barį, ar į sodo — daržo kampą, ar į kitą nuošalią 
vietą, kur savo dvasia galėtum pažvelgti į savo šir- 
dį, suderinti savo jausmus su protu ir išmintimi, 
o savo sielą sustiprinti geromis mintimis ar bent 
pasiskaityti gerą knygą. Taip darydavęs šv. Grego- 

ras Nazianzėnas; jis rašo: “Vaikščiodavau pats vie- 
nas, saulei leidžiantis jūros pakraščiu, nes turiu pa- 
protį atsikvėpti šiuo būdu nuo kasdieninių rūpes- 
čių“. 

Šv. Augustinas rašo apie šv. Ambraziejų, kad 
garsusis vyskupas pasilikdavęs dažnai pats vienas 
savo bute, skaitydamas raštus. Taip jį kartą yra 
radęs šv. Augustinas; jis, kurį laiką pastovėjęs prie 
atidarytų durų, pasitraukdavęs, nenorėdamas gai- 
šinti jam nė valandėlės, kuri pasilikdavo laisva 
nuo dienos darbų ir rūpesčių. 

Kai sugrįžo apaštalai pas Tėzų ir papasakojo 
jam visa, ką buvo darę ir ko mokę, Jis jiems ta- 
rė: “Eikite patys vieni nuošaliau į tuščią vietą ir 
truputį pailsėkite“ (Mork. 6,31). 


25. Padorūs rūbai 


Šv. Povilas pareiškė norą, kad dievobaimingos 
moterys dėvėtų švariai, padoriai ir kukliai. Tai tin- 
ka ir vyrams. Padorumas reikalauja dėvėti švarius 
rūbus, nesuplyšusius; jų išvaizda turi būti rimta ir 
kukli, kad nieko nepapiktintų. Reikia dėvėti švarius 
rūbus, nors ir sutaisytus; patiems užsilaikyti šva- 
riai, viešai nesirodyti murziniems, pasišiaušiusiems 
(išimtis daroma darbininkui, kai jis grįžta iš darbo 
ar įmonės), nes išorės švara turi mums priminti, 
kad būtume švarūs dvasioje ir sąžinėje. Patsai 
Dievas reikalauja švaros iš savo tarnų, kai jie arti- 
nasi prie altoriaus, kad nepapiktintų žmonių ir jų 
neatbaidytų nuo pamaldų. 

Kas liečia rūbų išvaizdą, madą, tai daug pri- 
klauso nuo laiko, amžiaus, šalies, padėties ir iškil- 

mių. Šventadieniais dera gražiau dėvėti, žiūrint 
šventės iškilmingumo. Atgailos dienomis, ypač Ga- 
vėnioje, reikia kuklesnių rūbų. Vestuvėse dėvėki- 
me vestuvių, o laidotuvėse gedulo rūbus. Kitaip 
dėvime namie, kitaip eidami į svečius ar kokias 
ypatingas iškilmes. Žmona gali ir turi pasipuošti, 
kad labiau savo vyrui patiktų, jei vyras to nori. 
Bet, vyrui nesant, besipuošdama pasidarytų tik 
juokinga pliuškė, Jaunos mergaitės ir merginos gali 
gražiau puoštis, kad labiau patiktų būsimiems suža- 
dėtiniams, vyrams; lygiai ir našlės, norinčios ište- 
kėti, gali dėvėti geresnius rūbus, bet turi būti ap- 
dairios ir išmintingos, kad neįpultų į naujus var- 
gus. Tačiau tos našlės, kurios nori pasilikti našlė- 
mis ir savo dvasia ir kūnu, joms netinka puoštis. 
Jų tikras papuošalas yra jų nuolankumas, kuklu- 
mas, maldingumas. Jeigu našlė nenori ištekėti, tai 
kam gi jai puoštis ir atkreipti kitų akis į save? Nie- 
kas nekala iškabos prie savo namų, jei nenori pa- 
versti juos užeigos namais. Juokingi yra seniai ir 
senės, kai bando “pasijauninti", puoštis taip, kaip 
daro jauni žmonės. O kas netinka net jauniems, 
tai dar labiau apsenusiems vyrams ir senoms mer- 
ginoms. 

Tegul viskas būna pas tave, Filiotėja, 
švaru ir padoru, nes rodytis purvinai neturtin- 
giems ar vargšams, svetimiems žmonėms, būtų ly- 
gu jų paniekai. Reikia vengti išsišokimų; dėvėti pa- 
gal savo luomą ir padėtį; per daug nesivaikyti ma- 
dų, ypač nepadorių; nebūk mados vergė. Rūbuose 
laikykis paprastumo, padorumo, rimties, o įsigysi 
dar didesnę visų pagarbą, būsi giriama. Jei net 
tau stokotų grožio, tavo kuklumas ir padorumas 

pilnai pridengs kūno trūkumus. Štai šv. Petro žo- 
dis moterims: “Jų papuošalas tebūnie ne išviršinis, 
plaukų susukimas, apsikrovimas auksu ar rinkti- 
niais apdarais, bet paslėptasis žmogaus širdies ne- 
gedime, tylios ir ramios dvasios, kuri yra brangi 
Dievo akivaizdoje“ (1 Petro 3, 3-4). Vyriškiai, ku- 
rie savo plaukus raito, yra sumoterėję. Mergaitės 
ir moterys, kurios daug laiko gaišta besipuošdamos, 
besirėdydamos, parodo, kaip joms mažai rūpi ap- 
saugoti savo dorą. Kai jos sako, kad besipuošda- 
mos nieko blogo negalvojančios, tai aš pasakysiu, 
kaip pirmiau esu sakęs, kad velnias nesnaudžia. 


Norėčiau, kad visi mano globojamieji žmonės 
dėvėtų padoriai, kukliai ir paprastai ir, anot šv. 
Rašto: “visa tebūnie daroma padoriai ir tvarkingai" 
(I Kor. 14,40). šv. Liudvikas sako, kad kiekvienas 
privalo dėvėti rūbus savo luomui tinkamus ir pa- 
gal išgales, bet taip, kad geri ir išmintingi žmonės 
nesakytų, jog jau perdaug, o jaunieji — kad tai per 
mažai. Bet jei jauniesiems nepatiktų tavo padorūs 
rūbai, laikykis verčiau išmintingųjų nuomonės. 


26. Kalba 


Gydytojai, norėdami ištirti žmogaus sveikatą, 
pirmiausia tiria jo liežuvį; jis parodo karštį. Mūsų 
dvasios liežuvis yra kalba. Ji parodo, ar mūsų sie- 
la yra sveika, ar turi ligos karščio, yra neapdairi: 
nes iš kiekvieno nenaudingo žodžio teks duoti apy- 
skaitą; “iš savo žodžių būsi išteisintas ir iš savo Žo- 
džių būsi pasmerktas? (Mato 12,37). Ranka sie- 
kiame skaudamą vietą, o liežuviu siekiame mėgia- 

mąjį daiktą, nes kalbame apie tai, kas mums la- 
biausiai rūpi. 

Filiotėja, jeigu labai myli Dievą, apie jį 
dažnai kalbėsi su savo namiškiais, kaimynais ir 
draugais. Su psalmininku sakysi: “Mano lūpos 
džiūgaus, kada aš tau giedosiu, taip pat ir mano 
siela, kurią atvadavai. Ir mano liežuvis skelbs per 
visą dieną tavo teisybę" (Ps. 70, 23-24). Kaip bite- 
lės savo lūpomis siurbia medų, taip tavo lūpų me- 
dum bus visuomet Dievas; ir neturėsi didesnės sal- 
dybės, kaip savo lūpomis nuolat garbinti Dievą. 
Yra sakoma, kad šv. Pranciškus, tardamas Įėzaus 
vardą, jausdavęs taip pasigėrėtiną asmens saldybę, 
jog jo vardą tardavęs pratęsdamas ir pakartodamas. 

Apie Dievą kalbėk su didžiausia pagarba ir 
maldingai; ne sau garbės ieškok, ne pamokslinin- 
ko tono laikykis, o ramiai, nuolankiai ir su meile. 
Būdama Viešpaties sužadėtinė, lašink saldžiausią 
maldingumo ir Dievo mokslo medų į klausytojų 
ausis, kaip įmanydama, o savo širdies gilumoje 
prašyk Dievą, kad tavo žodžių šventoji rasa sudrė- 
kintų širdis tų, kurie tavęs klauso. 

Taiji angelišką patarnavimą daryk ramiai ir 
meiliai, nesibarant, bet it kvėpte įkvepiant, nes 
meilus ir saldus patarnavimas traukia į gerą kitų 
širdis, jis turi nuostabią jėgą. Niekad nekalbėk apie 
Dievą vien iš papratimo ar maldingumo; bet visuo- 
met pamaldžiai galvoki apie tai, ką kalbėsi apie 
Dievą. Sakau tau, brangi Filiotėja, kad nesu- 
klystum ir nesektum neišmintingais asmenimis, 
kurie kas antras žodis įterpia Dievo vardą ir vi- 
sokias šventenybes, tardami tai be jokio reikalo ir 
negalvodami, ką kalba. Jie net didžiuojasi tokia sa- 

vo kalba, nes mano, jog yra pamaldūs, jei taria 
pamaldžius žodžius, o iš tikrųjų taip nėra. 


27. Artimo pagarba 


Šv. Jokūbas sako: “Jei kas nenusikalsta žodžiu, 
tas yra tobulas žmogus“ (1 Tok. 3,2). Labiausiai 
saugokis nepadorių žodžių, nes, nors juos tarda- 
ma, nieko blogo nebūtum pagalvojusi, visgi kiti ga- 
li juos suprasti bloga prasme. Neteisingas žodis, 
patekęs jautrion širdin, ištyžta, išsiplečia kaip aly- 
vos lašas gelumbėje, o kartais taip įsiskverbia, kad 
sukelia kito sieloje daugybę blogų minčių ir pagun- 
dų. Kaip į kūną patenka nuodai per burną, taip 
sielos nuodai įsiskverbia į žmogaus dvasią per au- 
sis. Liežuvis, kuris gamina tuos nuodus, yra pavo- 
jingas, jis gali sužeisti mirtinai net tada, kai pa- 
taiko į atsparią sielą kitoms pagundoms. Tegul ne- 
siteisina nė vienas, neturėjęs noro ką nors pražu- 
dyti, Viešpats Tėzus, kuris žino visų mintis, yra pa- 
sakęs: “Geras žmogus iš gero savo širdies iždo iš- 
neša, kas gera, ir piktas žmogus iš pikto iždo išne- 
ša, kas pikta; nes burna kalba iš širdies gausumo" 
(Luko 6, 45). 

Jeigu nepadorios mintys yra pridengiamos 
juokingais, dviprasmiais žodžiais, tokios kalbos pa- 
sidaro dar pavojingesnės. Kaip ietis, juo smailesnė, 
tuo giliau įsiskverbia į kūną, taip ir nedoras žodis, 
juo labiau yra pasmailintas, tuo labiau įsmenga 
vaizduotėn ir širdin. O tie, kurie dedasi dideliais 
smailaliežuviais, juokdariais, net patys neišmano, 
kam jie gavo kalbą. Susirinkę žmonės pobūvin, yra 
panašūs bičių spiečiui. Į jį įsijungdami, privalome 

palaikyti padorias kalbas, gaminti suraminimo 
medų, o nebūti širšių lizdu; širšės mėgsta puvėsius, 
viską teršia ir skaudžiai gelia. Jei kas tau į ausį 
kužda nepadorius žodžius, nusisuk, ar kitaip paro- 
dyk, kad tokios kalbos tau nepatinka, kad jomis 
biauriesi ir nepritari. 

Viena žemiausių proto ydų yra pašiepti kitus, 
išjuokti juos. Dievas labai nekenčia tos ydos ir se- 
niau smarkiai už ją bausdavo. Niekas nėra tiek 
priešinga artimo meilei, o juo labiau maldingu- 
mui, kaip kito pajuokimas, pašiepimas, kuris visa- 
da įžeidžia artimą, pareiškia jam panieką; užtat yra 
sunkus nusikaltimas artimo meilei. Bažnyčios dak- 
tarai, mokytojai teisingai sako, jog pajuokimas ki- 
tų yra biauriausia įžeidimo rūšis, nes kitokie už- 
gauliojimai turi dar šiek tiek pagarbos artimui, o 
išjuokimas visada siejasi su panieka ir pažemini- 
mu. 

Linksmi, nekalti ir padorūs juokai, kuriuos se- 
novės graikai vadindavo eutrapedia arba anekdo- 
tais, nėra peiktini. Galima iškelti kartais žmonių 
silpnybes aikštėn, iš tų silpnybių pasijuokti, bet tai 
reikia padaryti švelniai, neužgauliojant, nepanie- 
kinant asmens. Pasityčiojimas ir pašaipa sukelia 
juoką, bet jie įžeidžia ir užgauna žmogų. Linksmas 
ir dailus juokas išlygina kaktos raukšles, atgaivina 
protą, pašalina savitarpinius šiurkštumus, paleng- 
vina žmonių santykius ir palaiko artimą. 

Vieną kartą po pietų vienuoliai buvo beprade- 
dą kalbėti šv. Liudvikui apie dievobaimingus ir 
kilnius dalykus, o jis atsiliepęs: “Dabar ne laikas 
galvoti, bet reikia pasilsėti ir protą atgaivinti ko- 
kiais juokais; kalbėkite, kas ką norite“. Tą pat sa- 

kydavęs ir savo palydovams, kurie laisvu laiku su- 
sirinkdavo karaliaus rūmuose. 

Tegul gražiai praeina ir mums, brangi Fi- 
liotėja, pasilinksminimo laikas, nepadaryda- 
mas skriaudos nei maldingumui, nei mūsų lai- 
mingai amžinybei. 


28. Įtarinėjimai 


Išganytojas pasakė: “Neteiskite, kad nebūtu- 
mėte teisiami. Nes kokiu teismu teisiate, tokiu ir jūs 
būsite teisiami; ir kokiu saiku seikėjate, tokiu ir 
jums bus atseikėta" (Mato 7, 1-2). Neteiskite pirm 
laiko, iki neateis Viešpats. Jis apšvies paslėptuosius 
tamsybėse dalykus ir atidengs širdžių sumanymus. 

Labai nemalonūs yra Dievui neteisingi artimo 
įtarinėjimai ir smerkimai. Žmonių teismai yra 
sauvaliai, nes jie nėra įgalioti vieni kitų teisti, o 
teisdami artimą, jie įsiveržia į paties Kristaus rei- 
kalą. Nepagrįsti teismai yra sauvaliai, nes ne viską 
žino: kiekvienos nuodėmės piktumas ir jos dydis la- 
biausiai priklauso nuo asmens valios, nuo jo šir- 
dies pritarimo, o tai nėra matoma žmogaus akims, 
nei protu pasiekiama. Artimą teisti yra bergždžias 
darbas; kiekvienas turime gana savo rūpesčių; ne- 
drįskime įtarinėti, teisti, smerkti be pagrindo kitų, 
nes ir mes patys nepilnai žinome, kokie esame: 
Kad patys nebūtume smerkiami, neteiskime kitų, 
labiau žiūrėkime savęs. Tei Kristus draudžia mums 
kitus teisti, tai šv. Povilas liepia patiems save teiš- 
ti: “Neišteisinamas esi, kiekvienas žmogau, kuris 
teisi" (Rom. 2,1). O visgi dėl menkniekių drįsta- 

me smerkti kitus, savo gi klaidų neprisiruošiame 
atitaisyti. + . 

Savo ydos kitus neteisingai teisti reikia gydytis, 
pašalinant priežastis, dėl kurių mėgstame teisti ar- 
timą. Esama surūgusių, apkartusių širdžių, kurios 
visa, kas tik į jas įeina, paverčia kartumais ir rūgš- 
timi. Tokie, anot pranašo, teismą paverčia į metė- 
lių kartumą, nes jie nekalba apie savo artimą ki- 
taip, kaip aštriai ir kietai, Jie yra reikalingi gero 
dvasios gydytojo pagalbos, nes toji jų širdies karty- 
bė yra jiems prigimta liga; ji sunkiai duodasi pa- 
šalinama. "Tiesa, tas polinkis savaime nėra nuodė- 
mė, bet būdo yda, netobulybė; ji labai pavojinga, 
nes sukelia nejučiomis širdyje nepagrįstus įtarimus, 
neteisingus smerkimus ir apkalbų paprotį. 

Yra tokių, kurie mėgsta kitus smerkti ne iš pik- 
tumo, o iš širdies išdidumo. Jie mano, jei kitus pa- 
žemins, tai: save išaukštins. "Tie Žmonės yra pasi- 
pūtusios, išdidžios dvasios, kurie save giria, save 
aukštai vertina, o kitus niekina, laiko menkučiais. 
Fariziejus meldėsi: “Dėkoju tau, Dieve, kad aš ne 
toks, kaip kiti žmonės" (Luko 18,16). 

Kiti gal ir neturi didelės puikybės, bet mėgsta 
stebėti kitų ydas ir jas kitiems išdėstyti, manydami, 
kad tuo būdu galėsią iškelti savo gerus savumus, 
jais pasigirti. Toji yda — kitus smerkti, o save girti, 
kartais būna taip giliai pasislėpusi, kad sunku yra 
ją atpažinti, reikia didelės patirties ją pamatyti; 
dėl to tie žmonės, kurie yra susigyvenę su ta yda, 
paprastai jos nepastebi, jei nenurodo jos kas jiems 
iš šalies. | . 

„Kai kurie žmonės, patys sau pataikaudami, sa- 
ve pateisindami ir norėdami savo sąžinę nuslopin- 

ti, noriai priskaito kitiems tas ydas, kurias ar joms 
panašias patys turi, patys save ramindami, kad 
“visi taip darą“, klaidingai manydami, jog nuo- 
dėmių daugybė mažinanti jų naštą. 

Kiti mėgsta peržiūrėti, nagrinėti savo artimų- 
jų darbus ir gyvenimą, domėdamiesi daugiausia 
svetimo gyvenimo paslaptimis, bandydami tas pas- 
laptis atspėti, o ko neatspėja, tai prasimano, ir tuo 
prasimanymu pasiremdami, apkalba ir įtarinėją 
tavo artimą. Yra ir tokių, kurie visuomet gerai kal- 
ba ir galvoja apie tuos, kuriuos myli, o kurių nemy- 
li, tuos pastoviai peikia ir šmeižia. Stebėtina tik, 
kad ima pavydėti ir pykti, kai pamato savo myli- 
muosius maloniai pasišnekant su anais, ar tai pa- 
prastą mandagumą pareiškiant, ar palankesnį žo- 
delį tariant svetimam; tai sukelia mylinčioje širdy- 
jė didelį pyktį, įtarimą, esą apgaudinėja, o tai ei- 
na iš pavydo, kurs siejasi su erotine liguista meile. 

Galop baimė, tuščios garbės norai ir panašios 
proto ydos dažnai sukursto nepagrįstus įtarimus ir 
neteisingus smerkimus. 

Kokie naudotini vaistai šioms ydoms nugalėti? 

Yra tokia žolė, vadinama Etijopijos ofius, jos 
išgėrus, pradeda vaidintis žalčiai ir visokios baidyk- 
lės. Tiems, kurie yra prisigėrę puikybės, pavydo, di- 
dybės ir neapykantos, visa, ką tik pamato, jiems 
atrodo bloga ir peiktina. Apgirdytiems Etijopijos 
žole, reikia gerti palmių syvusį o visiems apsvai- 
gintiems puikybės ir neapykantos, reikia gerti šven- 
tos meilės vyną, ir meilė juos pagydys iš neteisin- 
gų smerkimų, įtarimų ir kitų blogų polinkių. 

Meilė vengia blogio, tikrai jo neieško, o jei kas 
įvyksta, pridengia savo veidą, kad jo negirdėtų, už- 

simerkia, kad jo nematytų, o paskui ima galvoti, 
kad tai būta ne pikto; bet pikto šešėlio. Meilė yra 
didelis vaistas visokiai piktybei nugalėti, o ypač at- 
prasti nuo apkalbų. 

Geltlige sergantiems visa atrodo geltona. Yra 
teigiama, kad norint iš tos ligos pasveikti, reikia 
apave po savo padais nešioti geltonpienę (celandi- 
nę). Tikrai, neteisingų smerkimų nuodėmė yra 
dvasios geltligė, kuri visa pavaizduoja blogai. Kas 
nori iš tos ligos ir ydos pasigydyti, turi gydyti ne 
savo akis, ne savo protą, o savo jausmus, kurie yra 
sielos kojomis. Kai tavo jausmai yra saldūs, tavo 
nuomonė bus meilinga; jei tavo jausmai bus pil- 
ni meilės, tavo nuomonė reikš kitiems meilę. Tai 
galiu pavaizduoti taip: 

Abraomas, pasitraukdamas iš bado ištikto 
krašto Egiptan, įprašė savo žmoną — pusseserę Sa- 
rą, kad ta sakytųsi esanti jo sesuo (Žr. Prad. 12,13). 
Geraros karalius Abimelekas pasiėmė Sarą pas sa- 
ve, bet Dievas atidengė sapne jam paslaptį ir pa- 
liepė sugrąžinti Sarą Abraomui (Žr. Prad. 20, 
2-12). Sara ir Abraomas buvo to paties tėvo, bet 
skirtingos motinos vaikai. Ir Abimelekas paliko 
apie juodu geriausios nuomonės. Visada stenki- 
mės palaikyti gerą nuomonę apie artimą. Jei kuris 
žmonių reikalas turėtų šimtą veidų, apie jį tektų 
spręsti iš visų gražiausiojo veido. 

„Štai šv. Juozapo nuotykis. Evangelijoje skaito- 
me:-“Jo motinai Marijai esant pažadėtai Juozapui, 
anksčiau nekaip juodu susiėjo, pasirodė, kad ji pra- 
dėjusi iš šventosios Dvasios. Tos vyras Tuozapas, bū- 
damas teisus ir nenorėdamas jos skelbti, norėjo ją 
slapčia paleisti. Bet, jam tai bemąstant, štai, Viešpa- 

ties angelas pasirodė jam sapne ir tarė: Dovydo sū- 
nau, Juozapai, nebijok priimti savo žmonos Mari- 
jos, nes kas joje gimė, yra iš šventosios Dvasios; ji 
pagimdys sūnų, o tu praminsi jį vardu Jėzus“ 
(Mato 1, 18-21). Juozapas, žinodamas Marijos 
šventumą, nekaltumą ir jos angelišką skaistybę, 
nieko blogo nemanė apie jos padėtį, palikdamas 
visą reikalą spręsti pačiam Dievui, nes tai viršijo 
jo išmanymą. Jis buvo teisus vyras, pasitikįs Die- 
vu. 

Prie kryžiaus kalamas Įėzus, žinodamas bude- 
lių nuodėmes, stengiasi jas pamažinti, melsdamas 
už juos dangaus Tėvą: “Tėve, atleisk jiems, nes 
nežino, ką darą“ (Luko 23,34). Teigu negalime 
kurio nors pateisinti, bent pasigailėkime jo, ieško- 
dami pateisinančių ar nusikaltimą sumažinančių 
priežasčių, k. a. neišmanymo, silpnybės. 

Argi niekad negalima artimo pasmerkti? Tie- 
są pasakius, niekad. Tik vienas Dievas teisingai 
teisia nusidėjėlius. Tiesa, Dievas naudojasi žmonių 
teisėjais, kad mes galėtume išgirsti ir suprasti Die- 
vo teismą. Jie yra jo sprendimų skelbėjai, jie ne- 
privalo daryti kitokių sprendimų, kaip tik tokius, 
kurie sutinka su Dievo teisybe. Jeigu kitaip teistų, 
sekdami savo įgeidžius, tuomet jie patys save pas- 
merktų ir už tai būtų atsakingi Dievui. Neįgalio- 
tiems teisėjams yra draudžiama smerkti savo arti- 
mą. Bet sužinoti ar pastebėti kokį įvykį, tai dar nė- 
ra pasmerkimas. Teismas bus, kai teks išspręsti ko- 
kį sunkumą, didį ar mažą, tikrą ar tariamą. Iš- 
ganytojas atėjo į žemę, kad išganytų visus žmones, 
kad per jį visi išsigelbėtų. Kas tiki Dievo Sūnaus 
žodžiui, nepražus, nes gaus amžinąjį gyvenimą, o 

kas V. Tėzui netiki, kas nenori išsivaduoti iš nuo- 
dėmių per tikėjimą į Kristų — tas jau yra pasmerk- 
tas bausmei, skirtai nusidėjėliams. (Palyg. Jono 
3, 16-18). 

Ar yra nuodėmė abejoti artimo dora, jo tei- 
singumu? Ne, nėra. Nėra draudžiama abejoti, bet 
draudžiama smerkti be tikro pagrindo. Tei nėra tik- 
ro pagrindo, nėra priežasties įtarti jų dorą ar tei- 
singumą; tada ir abejonė yra draudžiama. Toks 
įtarimas būtų sauvalis. Jei kas pikta akimi būtų 
stebėjęs patriarchą. Jokūbą, bučiuojantį būsimą 
savo žmoną Rachelę prie šulinio, ar Rebeką, pri- 
imančią dovanas iš nepažįstamo visoje apylinkė- 
je žmogaus, tikrai, būtų pagalvojęs blogai apie tas 
padorias mergaites. (Žr. Prad.29, 10). Panašus įta- 
rimas būtų visai nepagrįstas ir neteisingas, nes 
jei koks dalykas savaime nėra nei geras, nei blogas 
(pav. dovanų priėmimas), tai aiškinti veiksmą blo- 
gąja puse būtų neteisinga, nebent kokios svarbios 
aplinkybės įtaigotų neigiamą nuomonę. Taigi nė- 
rą teisinga iš vieno nelaimingo nuotykio blogai 
manyti apie save; bet apie tai paaiškinsiu vėliau, 
kai kalbėsiu apie sąžinės apsaugą, kad ji nenukryp- 
tų į neteisingus smerkimus. 

Kaip bitelės, pastebėjusios ūkanotą ir netikrą 
orą, grįžta avilin medų dirbti, taip ir gerųjų sielų 
mintys nesiveržia į miglotus ar neaiškius artimo 
darbus, bet sugrįžta į savo širdį geruosius sumany- 
mus įvykdyti, save taisyti. 

Dykaduoniai mėgsta nuolat kištis, nagrinėti 
svetimo gyvenimo nuotykius ir darbus. Aišku, vie- 
šosios tvarkos sargai, kurių pareiga ir tarnyba lie- 
pia stebėti piliečių darbus valstybėje ar įpareigoja 

tėvus saugoti savo šeimą, privalo stebėti visa, kas 
atsiranda peiktino ar taisytino. Jų sąžinė įparei- 
goja saugoti kitų sąžines. Bet šią pareigą reikia ei- 
ti su meile, nesiliaujant kreipti dėmesio į širdį. 


29. Šmeižtai 


Neteisingas smerkimas sukelia širdyje nerimą, 
artimo panieką, savęs aukštinimą, savimylą ir daug 
kitų blogų padarinių;:vienu žodžiu, jis yra vadi- 
namas šmeižtu. Tai yra biauri, dvasią užkrečian-= 
ti liga, visuomenės maras. O kad turėčiau švento 
altoriaus žarijų šiai nedorybei sudeginti ir apva- 
lyti žmones nuo šios nuodėmės, kaip tai buvo pa- 
daręs Serafinas pranašui Isajui, palytėjęs žarija ir 
apvalęs jo lūpas. (Žr. Isajas 6, 6). Kas pajėgtų pa- 
naikinti pasaulyje apkalbas ir šmeižtus, tas panai- 
kintų kartu daugybę kitokių nuodėmių ir ydų. 

Kas neteisingai kitą apšmeižia, atima jo gerą 
vardą, tas nusideda ne tik artimo meilei, bet ir 
teisingumui. Šmeižikas privalo atlyginti padarytą- 
ją skriaudą ir tiek, kiek nuostolių yra padaręs ar- 
timui. “Ar jūs nežinote, kad neteisingieji nepa- 
veldės dangaus karalystės?" (1 Kor. 6,9). Nei va- 
gis, nei plėšikas, nei svetimų turtų grobikas, jei ne- 
atsilygins, nepateks į dangų. O tarp brangiausių- 
jų žmogui gėrybių žemėje yra jo geras vardas. 

Šmeižia artimą, kai prasimano apie jį blogų, 
nebūtų dalykų. Šmeižtas yra labai panašus žmog- 
žudystei. Visi gyvename trejopu gyvenimu: dvasi- 
nis mūsų gyvenimas remiasi Dievo malone; kū- 
ninis - sielai gaivinant ir valdant mūsų kūną, ir 
socialinis arba visuomeninis gyvenimas remiasi 

garbingų, geru mūsų vardu žmonėse. Nuodėmė 
-. tai mūsų atsiskyrimas nuo Dievo, ji naikina dva- 
sinį gyvenimą, mirtis naikina kūno gyvybę, o 
šmeižtas naikina visuomeninį mūsų gyvenimą. 
Šmeižikas savo piktu prasimanymu ir nedoro lie- 
žuvio smūgiu ne tik pražudo savo dvasinį gyveni- 
mą, sunkiai nusikalsdamas artimui ir Dievui, bet 
dažnai pražudo jo šmeižtų klausančio ir jam prita- 
riaričio dvasinį gyvenimą, pražudo taip pat ap- 
šmeižtojo visuomeninį gyvenimą. Šv. Bernardas 
sakydavęs, jog tas, kuris šmeižia, ir tie, kurie pri- 
taria tiems šmeižtams, visi jie turi savyje velnią, tik 
šmeižikas turi jį liežiuvio gale, o kiti - savo au- 
syse. Jie, anot Dovydo: “galanda savo liežuvius 
kaip žaltys, angių nuodai po jų lūpomis“ (Ps. 
1394). Šmeižiko liežuvis kaip gyvatės geluonis 
dvišakas, nes jis vienu kirčiu įgelia ir užnuodija 
klausytojo ausį ir šmeižiamojo gerą vardą. 

"Prašau tavęs, Filiotėja, nešmeižk nė vieno nei 
į akis, nei iš pasalų. Nepriskirk nuodėmių ar ko- 
kių piktų darbų nekaltiems; nedidink ir be rei- 
kalo neskelbk svetimų nuodėmių, slaptų nusikal- 
timų; iš menkniekių nedaryk pabaisos; nemažink 
svetimos garbės, neniekink artimo gerųjų darbų, ar 
tai juos nuslėpdama, ar nutylėdama. Artimui nu- 
sikalsdama, nusikalsti - Dievui, ypač, jei pramany- 
tum apie jį blogus dalykus ir jais užgautum bei 
nuskriaustum artimą. Tie, kurie pradeda savo ap- 
kalbas ir šmeižtus pagyrimais, juokais ir pajuoki- 
mu, yra patys pikčiausieji ir žalingiausieji šmeiži- 
kai. Girdi, anas žmogus iš pažiūros geras, aš įį- 
myliu, bet visgi, tiesą paskius, jis pasielgė nege- 
rai ten ir ten. Arba: ši mergaitė būtų labai do- 

ra, bet gaila, ėmė ir suklupo, nes buvo neatsar- 
gi ir davėsi suviliojama, ir t. t. Argi nematai to- 
kioje kalboje paslėpto niekšo piktumo? Norint pa- 
taikyti į ką nors iš kilpinio, strėlė įtempiama kuo 
arčiau prie savęs, bet tik tam, kad ją kuo toliau 
nuo savęs paleidus. Panašiai daro šmeižikai: pir- 
ma savo tariamąja užuojauta ir palankumu įtempia 
strėlę ir ją šmeižtų srautu smogia į klausytojus, kad 
giliau į širdį įsiskverbtų. 

Šmeižtai, kurie skleidžiami bejuokaujant, yra 
patys pikčiausieji. Kaip builės (hemlock) nuodai 
patys nėra perdaug pavojingi ir lengvai pagydo- 
mi, tai jie sumaišyti su vynu pasidaro nepagydo- 
mi. Panašiai yra su paprasta apkalba; ji įeina per 
vieną ausį, per kitą išeina, nepadarydama daug 
žalos; bet kai ji sumaišoma su juoko prieskoniu, 
ilgai pasilieka klausytojų mintyje. Apie tokius Do- 
vydas sako: “Nėra tiesos jų burnoje, jų širdis ren- 
gia spąstus. Tų gerklė atviras kapas; savo liežuviais 
jie suvedžioja" (Ps. 5.10). “Jo burna pilna pra- 
keikimo ir apgaulės, ir klastos“ (Ps. 10.7). “An- 
gių nuodai po jų lūpomis* (Psl. 139,4). Gyvatė 
įgelia beveik nejučiomis; pradžioje sukrečia šiur- 
pulys, paskui greit apima vidurius, pasiekia šir- 
dį ir paskleidžia nuodus po visą kūną; tada užnuo- 
dijimas pasidaro sunkiai pagydomas. 

Nesakyk apie žmogų, kurį matei girtą, kad 
jis yra girtuoklis, ir apie tą, kuris buvo užtiktas ne- 
padoriai besielgiant, kad jis paleistuvis, ar kuris 
su kitu neatsiteisė, kad jis sukčius, nes vienas pra- 
sižengimas, paklydimas ar delsimas dar nereiškia, 
kad žmogus būtų doriniai sugedęs. Saulė atrodė 
vieną kartą sustojusi, Tozuei bekovojant; ji trims 

valandoms aptemė, Išganytojui ant kryžiaus mer- 
dint, bet kas gi gali teigti, kad saulė visai nebe- 
juda ar yra tamsi? Nojus vieną sykį buvo nusi- 
gėręs vynu; Lotas nugirdytas paleistuvavo, bet nei 
vienas nei kitas nebuvo paleistuviai. Šv. Petras ne- 
buvo mušeika, nors vieną kartą Malchui, vyriau- 
siojo kunigo tarnui, nukirto kalaviju dešinę ausį 
( žr. Luko 22,50); jis nebuvo piktžodžiautojas išda- 
vikas, nors vieną naktį tris kartus užsigynė pažįs- 
tąs Kristų. Norint turėti gero žmogaus vardą, rei- 
kia žymios pažangos dorybėse, turėti gerų įpročių. 
Žmogų tik tada galima pavadinti nedoru, kai jis 
yra įpratęs nusidėti. Neteisinga būtų pavadinti 
pikčiurna tą, kuris vieną kartą susierzino ir supy- 
ko, nei vagimi tą, pas kurį suradome savo daiktą. 
Net jei kas ir ilgesnį laiką būtų įpratęs ko- 
kion nors nuodėmėn ar ydon, galėtume dar su- 
klysti, tomis ydomis jį pravardžiuodami. Betanijo- 
je Simono Raupsuotojo namuose buvo vaišinamas 
V. Įėzus. Kai Marija Magdalena vilgė ašaromis 
Išganytojo kojas ir plaukais jas šluostė, kai ji pa- 
tepė jas tepalu, Simanas išvadino ją savo min- 
tyje nusidėjėle, paleistuve, o ji jau tokia nebuvo ir 
Išganytojas buvo pasakęs: “atleidžiama jai daug 
nuodėmių, nes ji daug mylėjo“. (Luko 7,47). Iš- 
didus ir pasipūtęs pariziejus, šventovėje besimels- 
damas, niekino toliau stovintį muitininką, laiky- 
damas jį sukčium, gal net plėšiku ar paleistuviu 
(žr. Luko 17,10); bet jis skaudžiai apsiriko, nes 
tuo metu muitininkas buvo išteisintas. Dieve, kaip 
didelis yra tavo gerumas! Jei gana vieno akimirks- 
nio tave permaldauti ir sugrįžti į tavo meilę ir 
malonę, tai iš kur mes galime žinoti ir teigti, jog 

anas asmuo, kuris vakar buvo nusidėjėlis, dar ir 
šiandien toks tebėra? Vakarykštė diena neteisia 
šios dienos, nei ši - vakarykštės, tik paskutinė die- 
na yra visų dienų teisėja. 

Niekad negalime teigti, nenorėdami suklysti, 
kad šis ar anas asmuo yra blogas. Reikalui esant 
ar verčiami liudyti, galime pareikšti, kad jis se- 
niau tą ar kitą buvo padaręs blogai, kad jis ir da- 
bar kai kada nesielgia tinkamai, bet negalime pa- 
vienių nuotykių apibendrinti, nei daryti išvadų, 
koks jis bus ateityje. 

Nors reikia labai saugotis apkalbų ir šmeiž- 
tų, bet reikia vengti ir kito kraštutinumo: girti 
ir teisinti viešas svetimas nuodėmes. Nesakyk apie 
žinomus melagius, šmeižikus, kad jie esą atviri, 
teisingi žmonės; nepadorių poelgių nevadink ne- 
kaltais juokais, nei paleistuvingo sugyvenimo - 
draugyste; nedangstyk uolumo skraiste nei piktu- 
mo, nei šmeižtų. Norint išvengti apkalbų, visai 
nėra reikalo girti ydas, pataikauti nuodėmėms ir 
papiktinimui. Apie aiškius blogus dalykus reikia 
sakyti stačiai ir atvirai, kad jie blogi, apie nepa- 
dorius, kad jie nepadorūs. Tai darydami, palaiky- 
sime Dievo garbę; ją įžeidžia ir teršia nuodėmės 
ir blogi poelgiai. 

Mokėkite duoti naudingą įspėjimą, kad jis pa- 
siektų norimo tikslo, tai yra, kad jis neužgautų ar- 
timo, nepapiktintų, o padėtų jam taisytis. Jei no- 
time papeikti viešai svetimas ydas, žiūrėkime, ar 
iš to bus naudos peikiamam. Jeigu, jaunimui gir- 
dint, pradėtum pasakoti kurio nors nepadorų gy- 
venimą, peiktinus poelgius ar pakartotum jų keiks- 
mažodžius, o gal, vieton papeikus jų darbus, su- 

galvotum pagirti jų sumanumą, bandant pateisin- 
ti klystančio nedorybes - iš to būtų daug žalos, 
o ne naudos jaunimui, papiktintum nekaltas šir- 
dis, sukeltum pagundas ir gal pastūmėtum juos 
į blogą kelią. Artimo nauda reikalauja, kad pa- 
peiktum viešai žinomas jo nedorybes, bet nėra rei- 
kalo leistis į smulkmenas, pagražinti ar vaizdžiai 
atpasakoti nepadorumų aplinkybes. Jei matai, kad 
tais klausimais kalbėti bus naudingiau kitu lai- 
ku, prie kitų žmonių ar su mažesne skriauda pei- 
kiamam - atidėk papeikimus kitam kartui. Pers- 
pėjimus privalo daryti tas, kuris savo padėtimi, 
amžiumi, pareigomis yra verčiamas tai padaryti. 

Jei kuriame susirinkime ar subuvime būtų 
kalbami peiktini artimo veiksmai ir jei tavo tyla 
įtaigotų pritarimą, tai būdamas vyresnio amžiaus 
asmuo ar vyresnis už kitus savo tarnyba, padėti- 
mi ar pareigomis, tada negali tylėti, bet turi pa- 
reikšti savo nuomonę ir pasakyti tikrą tiesą. Jei 
be tavęs yra kam kalbėti apie iškeliamus dalykus, 
palauk, kitiems neužbėk už akių. Kalbėdamas žiū- 
rėk, kad nepasakytum per daug, kad nepadidin- 
tum ir neišpūstum dalyko; peikiant ir smerkiant 
nedorus veiksmus, žiūrėk, kad neįterptum asme- 
ninės neapykantos ar asmeninio keršto; neužgau- 
liok ir nežemink žmogaus, kuris apsiriko, nelai- 
mėn įkrito, nusidėjo. Smerktini yra nusidėjimai, 
žalingos ydos, nedorybės, bet pasigailėtinas yra 
nusidėjėlis ir suklydusis. Kai kalbi apie smerkti- 
nus kitų darbus ar poelgius, būk atsargus žodyje, 
apsvarstyk pirmiau, kas sakytina. Tei svetimi poel- 
giai atrodytų keisti, neįprasti — nelenk jų į blogą- 
ją pusę; o jei pastebėjai kad įvyko tik apsirikimas, 

klaida - nesakyk, jog tai padaryta bloga valia. Sa- 
kyk tik tiek, kiek tikrai žinai ir tik tam, kuris pri- 
valo žinoti. 

Kalbant apie artimą, mūsų liežuvis yra pa- 
našus į gydytojo peilį; juo reikia taikyti į patį 
skaudulį, reikia atskirti nuo tiesos blogį ir melą, 
elgtis labai atsargiai, kad neįžeistume tiesos, kad 
nesužeistume sveikos vietos. Kitaip sakant, peik- 
dami viešas ydas, nepeikime asmenų. 

Viešai žinomas nedorybes, viešai padarytus 
papiktinimus galima kelti kalboje ir spaudoje; bet 
ir čia turi lydėti artimo meilė, gailestingumas, o ne 
panieka, besidžiaugiant tuo, kad kam nors pasi- 
taikė nelaimė nusidėti; kerštingas džiaugsmas pa- 
rodo niekšo širdį. Kur viešai veikia Dievo ir Baž- 
nyčios priešai, k. a. bedieviai, prigavikai ir netei- 
sūs, nes artimo meilė reiklauja apsaugoti tikinčiuo- 
sius nuo plėšriųjų vilkų, įsimaišiusių į tikinčių- 
jų bendruomenę. Reikia aiškiai ir drąsiai atskleis- 
ti bedievių skleidžiamas nesąmones, kad apsaugotu- 
me katalikus nuo tų netikrų pranašų ir nedorų 
suvedžiotojų. 

Daug kas mėgsta nuolat priekaištauti ir peik- 
ti šalies vyriausybę, dvasininkus ir iškiliuosius as- 
menis. Tu, Filiotėja, to nedaryk, jei nori būti tai- 
koje su žmonėmis ir Dievu. Yra lengva peikti 
kitų veiksmus, pastangas, bet ne taip lengva yra ką 
nors gera padaryti, ypač kai mūsų darbams kliu- 
do artimieji, patys nė kiek neprisidėdami prie tų 
gerųjų darbų. 

Išgirdus ką nors bloga šnekant apie artimą, 
jei gali, stenkis jį apginti, pateisinti, nurodant, jog 
patys kaltinimai nėra tikri ar abejotini; o jei to 

negali pasakyti, pateisink peikiamąjį, nes gal jis 
ir neturėjo blogos valios. Jeigu ir to negali pasa- 
kyti, pasistenk nukreipti kalbą į kitus dalykus, pri- 
mindama pokalbininkams, jog privalome būti dė- 
kingi Dievui už paramą, kad mes patys išvengėme 
tų nuodėmių, anot šv. Povilo: “kas tariasi sto- 
vis, težiūri, kad nekristų"* (1 Kor. 10,12). Pradėjus 
kam nors šnekėti apie artimą nepalankiai, papa- 
sakok apie jį ką gero žinai; tuo būdu žymiai su- 
mažinsi apkalbų naštą. 


30. Nereikalingos kalbos 


Tegul būna mūsų kalba saldi, atvira, aiški, 
teisinga ir ištikima. Saugokitės dviprasmių išsireiš- 
kimų, prasimanymų, suktybių. Jei viešai skelbti 
kiekvieną tiesą nėra girtina, tai iškreipti tiesą yra 
visai neleistina. Pratinkis vengti melo ar save gi- 
nant, ar dėl kitos priežasties; atsimink, kad Die- 
vas yra teisingasis Viešpats. Tei pamelavai nety- 
čia, tuoj pat, jei gali, atitaisyk savo klaidą. Aiški 
ir atvira kalba padaro didesnį ir malonesnį įspūdį, 
labiau įtikina, negu visos suktybės ir melagystės. 
Būna atvejų, kad nėra reikalo atskleisti visa, ką ži- 
nai, o jei kas be reikalo klausinėtų, gali aiškiai 
ir neatsakyti. Bet teisme ar šiaip labai svarbiame 
reikale, kur tiesos iškėlimas yra reikalingas Dievo 
garbei, artimo naudai, reikia pasakyti visa, ką ži- 
nai; negalima užsiginti, kad nežinai ar neatsime- 
ni, kai iš tikrųjų ir žinai ir atsimeni. Atsimink šv. 
Jokūbo žodį: Tei jūs turite kartaus pavydo ir jū- 
sų širdyje yra ginčų dvasia, nesigirkite ir neme- 
luokite prieš tiesą... Kur pavydas ir ginčų dvasia, 

ten netvarka ir visoks nedoras veikimas“? (Jok. 
3, 14-16). 

Geriausia žmogaus gudrybė yra jo paprastumas 
ir teisingumas. “Iš kur jūsų tarpe karai ir vaidai? 
Ar ne iš to? ar ne iš jūsų pageidimų, kurie kovoja 
jūsų sąnariuose. Tūs geidžiate ir neturite; užmu- 
šate ir pavydite, ir negalite gauti; vaidijatės ir kau- 
jatės, ir neturite“ (Jok. 4,1-2). Melas, veidmainys- 
tė, dviprasmis žodis atidengia menką, niekšišką 
protą. Šv. Augistinas savo “Išpažinimuose" rašo, 
kad jo ir draugo siela buvo sudariusios it vieną 
vienetą, ir jei draugas mirtų, - tai įam gyvenimas 
virstų našta. Jis pats labai bijojosi mirti, kad sa- 
vo draugo nenuvarytų į mirtį; bet vėliau jam pa- 
čiam pasirodė žodžiai neteisūs ir netikri. Jis juos 
atšaukė tolimesnėje knygos dalyje. Iš to galime 
pastebėti, kad šv. Augustinas buvo jautrus tiesai 
ir nemėgo netinkamų kalbų. Tikrai didelis krikš- 
čioniškojo gyvenimo papuošalas yra ištikimybė, at- 
virumas ir tiesa. Kar. Dovydas kalba: “Aš sau ta- 
riau: saugosiu savo kelius, kad nenusidėčiau sa- 
vo liežuviu. Aš užsidėsiu savo burnai brizgilą, kai 
bedievis yra ties manim? (Ps. 38,2). 

Šv. Liudvikas patardavęs niekam nepriešta- 
rauti, nebent būtų nuodėmės pavojus ar pasida- 
rytų didelė žala, nuostolis, o bus išvengta barnių 
ir vaidų. 

O jeigu tenka kai kam paprieštarauti ir pa- 
reikšti savo skirtingą nuomonę, padarykime tai 
švelniai, maloniai, neversdami kito priimti mūsų 
nuomonę, nes prievarta nieko neįtikina. Mažakal- 
biai buvo giriami senovėje, bet tai nereiškia, kad 
nuolat tylėtume ir beveik nieko nekalbėtume; rei- 

kia saugotis tuščių plepalų, ilgų nereikalingų kal- 
bu; labiau kreipkime savo dėmesį į tai, ką sakome 
ir kaip kalbame. 

Man rodos, reikia saugotis dviejų kraštutinu- 
mų: pirma, laikytis tylos, kitiems besišnekant; tai 
žemintų juos, sukeltų jų įtarimą ir nepasitikėjimą; 
antra, nuolat kalbėti, tarškėti, kitiems neduodant 
nė išsižioti; tai būtų kitiems labai įkyru, o tuo tik 
parodytume savo tuštybę ir nesusivaldymą. 

Šv. Liudvikas pataria, esant kokiam subuvi- 
me ar sėdint su kitais už stalo, nesikalbėti pa- 
šnabždomis ar pasitraukus kur į kertę, nes kiti ga- 
li įtarti, kad juos apkalbame. Jei turi ką links- 
mo papasakoti, kalbėk taip, kad, jei kas nori klau- 
sytis, girdėtų; jeigu tavyje kiltų kokia nepaprasta 
ir svarbi mintis - pasilaikyk ją sau, apgalvok, pa- 
taria šv. Liudvikas. 


31. Padorūs žaislai 


Protarpiais reikia duoti poilsio savo protui 
ir kūnui, dorai pasilinksminant. Kasianas pasakoja, 
kad šv. Jonas apaštalas mėgdavęs žaisti su juod- 
varniu, kurį buvo prisijaukinęs. Apaštalo elgesys 
kai ką piktino. Vienas šaulys neiškentė ir paklau- 
sė šv. Tono, kodėl jis užsiima tokiais niekais. Tam 
apaštalas atsakęs: 

- Pasakyk man, kodėl savo kilpinį (saidoką) 
nelaikai nuolat įtemptą? 

- Dėl to, kad jis nustotų tamprumo, - atsa- 
kęs šaulys 

- Tai nesistebėk, kad aš leidžiu savo protui 
pailsėti trumpą valandėlę, kad paskui galėčiau ge- 


228 


riau jį panaudoti, bemąstydamas dieviškuosius da- 
lykus, - atsakė šv. Tonas. 

Keistai ir juokingai atrodo toks žiaurumas, ku- 
ris neleidžia nei sau, nei kitam turėti pramogėlę 
ir pasilinksminti. 

Pasivaikščiojimai, pasivažinėjimai, jodinėjimai 
tyrame ore, vasarą plaukimas valtim, žiemą čiuo- 
žykloj, linksmi pašnekesiai, juokai, muzika, me- 
džioklė - visa tai yra naudingi ir dori pasilinksmini- 
mai, tik reikia naudotis jais išmintingai, su saiku 
savu laiku ir savoje vietoje. Lenktynės, žaislai ar 
protinės pramogos k. a. šachmatai, domino ir ki- 
ti panažūs žaislai patys savaime yra geri ir pado- 
rūs. Tik reikia žiūrėti, kad nežaistume jais per 
ilgai, kad nepasidarytų pramoga nuolatiniu mū- 
sų darbu. Tokie žaidimai, kurie tęsiasi per kiau- 
ras naktis, ne tik neatgaivina kūno ir proto, bet 
juos paalsina, išvargina ir pakenkia paprastiems 
darbams ir mūsų pareigoms. 

Nevertink, Filiotėja, pasilinksminimo labiau, 
negu savo pareigų. Nesakau, kad nejaustum pa- 
sitenkinimo pramogose, tik nereikia tų pramogų 
ilgėtis, nei joms paskutinį pinigą dėti. 


32. Draustini žaislai 


Prie draudžiamųjų žaidimų priklauso visi įnir- 
šio, azartiniai lošimai kortomis, loto, rulete ir pa- 
našūs. Jie yra ne vien pavojingi, bet savyje blogi, 
Bažnyčia seniau juos labai draudė. Kodėl jie peik- 
tini ir vengtini? Įniršio lošime laimi ne tas, ku- 
ris moka sumaniau lošti, o tas, kam nusišypso tą 
dieną laimė, arba kuris klastoja, suka lošimą. Čia 

lošimas ir išlošimas nėra paremtas teisybe. Tikra 
nesąmonė yra mokėti kam nors už prigavimą ar 
už tai, ko nieku būdu nenusipelnė. 

Iniršio azartiniai lošimai ne kartą tęsiasi kiau- 
ras naktis ir dienas, nuolat bebandant savo “lai- 
mę“; jie neduoda žmogui poilsio, bet labai suer- 
zina ir išvargina. Stebėkite įkarščio apimtus lo- 
šikus. Jie paniurę, susiraukę, nekantrūs, žiaurūs, 
jų akys godumu žėri, iš jų veidų yra pranykus 
šypsena, iš jų žodžio neišgausi, nors čia kas degtų 
ar sprogtų, - jiems tai nerūpi, jie kito džiaugsmo 
neturi, kaip pinigus sužerti nuo lošiamojo stale- 
lio ir užgrobti svetimą turtą. Bet iš tokių lošimų 
nė vienas nepasidarė laimingas ir nepralobo tei- 
singai, bet daug kas pralošė, nusigyveno ir galą ga- 
vo, dažnai net savo šeimą įstumdamas į skurdą 
ir ją varge pražudydamas. Reikia vengti visų įnir- 
šio lošimų; į juos įprasti yra lengva, o atsikraty- 
ti yra sunku. 

Šv. Liudvikas sužinojęs, kad jo brolis, gr. d'An- 
jou, su pažįstamais vėlyvą naktį kortuoja, sirgda- 
mas atsikėlė iš lovos, svyruodamas atėjo pas lošė- 
jus ir nutvėręs staliuką su kortomis ir ten padėtais 
pinigais išsviedė pro atvirą langą. Apie save Dovy- 
das galėjo pasakyti: “Aš nesėdžiu su nedorais žmo- 
nėmis ir nesusieinu su klastingais. Aš nekenčiu pik- 
ta darančiųjų sueigos ir su bedieviais nesisėdu' (Ps. 


25,4-5). 
33. Šokių vakarai 


Vakarai su šokiais arba subuvimai, puotos pa- 
tys savaime yra nei geri, nei blogi - visa prik- 

lauso nuo to kaip jie vyksta ir kokių siekiama 
tikslų. Šokių vakarai gana dažnai veda jaunimą į 
blogą; todėl jie yra labai pavojingi. Jei šokiai vyks- 
ta apytamsioje patalpoje, o šokikai vaišinasi svai- 
galais prirūkytoje vietoje, jaunimas gi paleistas be 
deramos vyresniųjų priežiūros - tokie šokiai yra 
pavojingi dorai, ypač kai į tokius šokius gali atei- 
ti ir dalyvauti visi, ne tik pažistamieji. Tarp tų 
nepažįstamųjų atsiranda įkaušusių, nenuoramų, 
kurie užkabinėja nedorais žodžiais mergaites, ta- 
riamai, juokaudami. Dora mergaitė vengia tokių 
subuvimų ir pavojingų pasilinksminimų, ji žino, 
kad su kuo sutapsi, tokiu pats tapsi. 

Dūkimas naktimis atbukina sąmonę, pažei- 
džia sąžinę, suerzina dirksnius, sukelia aistras, o 
tuomet tamsybių dvasia užkrečia vaizduotę ir jaus- 
mus pageidimų nuodais, traukdama sielą į nuodė- 
mę. Per kiaurą naktį šokusieji, sekančią dieną il- 
sisi iki pietų, ar ilgiau: pagirios ir nuovargis pa- 
mažu nyksta; visa sekančioji diena sutaršyta, su- 
gaišta. O jei tokie šokiai vyksta švenčių išvakarė- 
se, tai šokikai retai kuris pasirodys bažnyčioje; ne- 
dalyvauja viešoje Dievo pagarboje, pasiteisindami 
dideliu nuovargiu ar įsigytais skausmais. 

Šokių vakarą visi stengiasi kuo nors pasižy- 
mėti, patraukti kitų akis į save, pasigirti, o kiek- 
viena tuštybė padilgina blogas aistras, atidaro du- 
ris į meilikavimąsi ir nepadorius glamonėjimus. 

Apie šokių vakarus, Filiotėja, galima pasaky- 
ti tą patį, ką sako gydytojas apie grybus: net ge- 
riausieji šokių vakarai nėra girtini. Norint sunau- 
doti valgomus grybus, reikia juos tinkamai paruoš- 
ti, išvirinti. Jeigu lankai šokių vakarėlius, žiūrėk, 

kad jie būtų padorūs; kiekvieną nepadorų žode- 
lį, kaip nuodingą grybą, tuoj pašalink, nepriimk. 
Kaip reikia apsisaugoti nuo žalingos žodžių įtakos? 
Kuklumu, rimtumu ir geromis mintimis. Apie gry- 
bus gydytojai sako: valgyk jų nedaug, nes nors 
jie būtų tinkamai paruošti, bet kai kuriuose jų pa- 
silieka nuodų, ir jų kiek daugiau suvalgius, galima 
apsirgti. Tą patį reikia pasakyti apie šokius: šok 
nedaug, neilgai ir ne per dažnai, nes kitaip da- 
rydama, įsigysi šokių įprotį ir jų pavojingą mėgi- 
mą. 

Senovės gamtininkas Plinius teigė, kad gry- 
bai yra tos pat rūšies kaip ir kempinės: jie leng- 
vai įtraukia į save dujas ir kenksmingą drėgmę, 
net, girdi, prisigeria angių ir gyvačių nuodų. Šo- 
kiai ir įvairūs naktiniai žaislai pritraukia papras- 
tai prie savęs įvairias nedorybes, k. a. pavydą, pa- 
juokimą, barnius, rietenas, nepadorias kalbas, mei- 
likavimąsi, pasileidimą. Tei tada gundytojas pratars 
vylingą bet meilų žodelį, jei gašliai pažvelgs į akis 
- neapdairi širdis ims tirpti kaip vaškas, slaptai 
pritardama ir siurbdama paleistuvystės nuodus. 

Filiotėja, visi tie palaidi išdykėlių žaislai yra 
pavojingi; jie naikina maldingumą, atima dvasiai 
jėgas, atšaldo Dievo meilę ir sukelia daug nedo- 
rų aistrų. Todėl elkis su jais išmintingai ir ap- 
dairiai. Grybų prisivalgius, esą, gera yra nugerti 
gero vyno. Aš gi sakau, po šokių reikia grįžti 
prie dorų, šventų minčių, kad jos sunaikintų vaiz- 
duotėje ir prote kenksmingų įspūdžių nuosėdas, 
parsineštas iš šokių vakarų. Kokios turėtų būti tos 
mintys? 

I. Atsimink, kad tuo pat metu, kai šokai vaka- 

rėlyje, daug sielų kentėjo bausmes negęstančioje 
ugnyje už padarytas jų nuodėmes šokių metu. 

2. Tą pat valandą daug maldingų asmenų ir 
vienuolių viešai garbino Dievą, mąstydami apie 
Dievo skaistybę - kaip jie gražiai ir naudingai su- 
naudojo laiką! 

3. Kiekvieną akimirką, tau bešokant, žmonės 
mirė skausmuose, besiskirdami su šiuo pasauliu. 
Daug tūkstančių ligonių vaitojo ligoninėse ar sa- 
vo namuose, kai kurie jų kentėjo didelį skurdą, 
baisius vargus, neturėdami nė vieno, kas galėtų pa- 
duoti jiems vandens lašą; jie degė karščiu, raižo- 
mi skausmų ir negalėdami užmigti. Ar gi tau ne- 
gaila ligonių? Gali ateiti diena, kad vaitosi skaus- 
muose ir dejuosi, palikta viena, kai kiti linksmin- 
sis šokių vakaruose. 

4, Visažinąs Dievas , tavo Išganytojas, Jėzus 
Kristus, jo švenčiausioji Motina Marija, tavo šven- 
tieji globėjai matė tave bešokant ir besilinksmi- 
nant, kai tave tvindė visokie niekai ir apgailėtina 
tuštybė. 

5. Tau bešokant, prabėgo negrąžinamas lai- 
kas, mirtis priartėjo ir gal jau kviečia tave į mir- 
ties šokį, kuriam grieš artimųjų aimanos ir verks- 
mas. Vienas tik žingsnis yra tarp gyvybės ir mir- 
ties, tarp laiko ir amžinybės. O ji bus arba lai- 
minga, arba nelaiminga. Šias kelias mintis patie- 
kiau tau pasvarstyti, o Dievas suteiks tau jų dau- 
giau, jei bijosi Dievo. 

34. Žaidimų metas 


Žaislai ir šokiai, kurie yra daromi atvangai 
ir pasilinksminimui, o ne iš įpročio ir pamėgimo, 
gali būti geri ir dori. Tuose dalyvauti nedraudžia- 
ma. Bet ir neturi tęstis perilgai, ne iki nuovargio, 
ne iki apsvaigimo jais ar pašėlimo. Galop, daly- 
vauk šokiuose retai, ne per dažnai, nekenk savo 
pareigoms ir darbui. 

Kuomet galima dalyvauti žaidimuose ir šo- 
kiuose? Kai tie šokiai ir žaidimai, daugumai da- 
lyvių įprasti, žinomi ir vyksta viešai, dalyvaujant 
vyresniesiems, nėra taip pavojingi, kaip kokie nau- 
ji nepaprasti prasimanymai, dalyvaujant vien tik 
jaunimui, susibūrus uždaroje patalpoje ar net įtar- 
tinose pasilinksminimo įstaigose. Gali žaisti ir pa- 
šokti šeimų vakarėliuose, viešuose vakaruose, pado- 
riuose subuvimuose, bet būk visada atsargi, laiky- 
kis pirmiau duotų patarimų. 

Šokiuose ir žaidimuose galima dalyvauti, kai 
to reikalauja mandagumas, kai nori parodyti sa- 
vo palankumą ar paremti labdaros darbus. Palan- 
kumas ir mandagumas yra artimo meilės apraiš- 
kos, ja paverčiami paprasti ir net kenksmingi da- 
lykai į nekensmingus. Todėl net įkarščio lošimai 
kartais pasidaro leistini, kai mandagumas ar pa- 
lankumas nurodo jų neatsisakyti. 

Labai nudžiugau radęs, kad šv. Karolis Bo- 
romeus, norėdamas pareikšti savo palankumą 
šveicarams, tarp jų gyvendamas, mažai rodė jiems 
savo gyvenimo aštrumų ir neatsisakydavęs su jais 
pasižmonėti, pažaisti. Šv. Ignotas Loyola, kviečia- 
mas pažaisti, neatsisakė. Šv. Elzbieta, vengrų ka- 

ralienė, dalyvaudama karališkuose pokyliuose, ne- 
atsisakydavus pašokti ar pažaisti, nė kiek nenusto- 
dama pamaldumo, kuris joje buvo tvirtas ir stip- 
rėjo kaip Rietty ežero pakraščių uolos, vandens 
bangų daužomos. Ji, gyvendama karaliaus rūmuo- 
se, pastoviai stiprėjo maldingume ir kitose dory- 
bėse, vengdama papiktinimų ir pagundų; nesuga- 
dino jos turtai ir didybė. Didelį gaisrą įpučia smar- 
kus vėjas, o mažą lipsnelę gesina ir mažas vėjelis. 


35. Ištikimybė 


Giesmių Giesmės sužadėtinis kalba savo su- 
žadėtinei:““Tu sužeidei mano širdį, mano sesuo, 
Sužadėtine; tu sužeidei mano širdį vienu savo žvilg- 
sniu ir vienu savo karolių perlu (G. Gies. 4,9). 
Žmogaus kūne nėra kilnesnio ir žvalesnio daikto 
už akį, o smulkus ir paprastas dalykas yra papuo- 
šalas. Viešpaties Sužadėtinis nori pasakyti, kad Die- 
vui yra malonūs ne vien svarbūs ir kilnūs daly- 
kai, bet ir paprasčiausieji, kai norima jais įtikti 
Dievui, kai visus savo žygius, darbus, ne vien svar- 
bius ir kilnius, bet ir paprastas smulkias pareigas 
einama uoliai ir sąžiningai. Visais tais dalykais 
galima palenkti į save Dievo širdį. 

Būk pasiruošusi, brangi Filiotėja, priimti 
didelius nemalonumus, skausmus ir sopulius dėl 
Kristaus meilės. Nesvyruok, jei būtų reikalas, pa- 
aukoti Išganytojui ką turi brangiausio: tėvą, moti- 
ną, brolį, seserį, vyrą, vaikus, savo akis, sveikatą 
ir net savo gyvybę: “Kas dėl manęs prapuldytų 
savo gyvybę, atras ją" (Mato 10,39). Tegul būna 
tavo širdis viskam pasiruošusi. Bet kol Dievas ne- 

reikalauja iš tavęs tokių didelių aukų, kol nesiun- 
čia didelių nelaimių ar skausmų, tuo tarpu kant- 
riai nukęsk pasitaikančius mažus nemalonumus, 
nedidelius vargelius, smulkias skriaudas ar nuosto- 
lius. Visa tai su meile aukodama Dievui, palenksi 
sau Dievo malonę ir Dievo širdį. Paprastieji dar- 
bai, kasdieniniai rūpesčiai, galvos ar dantų skaus- 
mai, paerzinimai ar neramumas, vyro ar žmonos 
priekabės, nemandagumas, pyktis ar nuostolis, su- 
dužus indeliui, stiklinei, pametus pirštinę, skarelę, 
žiedą, turint nepatogią nakvynę, neskanų valgį, 
kai reikia anksčiau keltis bažnyčion, išpažinties ei- 
ti, priimti šv. Komuniją, viešų maldų nepatogumai, 
kitų užgaulūs priekaištai, pašaipa ir panašūs — kai 
visi šie dalykai priimami iš Dievo rankos ir mei- 
liai pakeliami dėl Dievo meilės, jie didina Dievo 
garbę, mums palenkia Dievo gerumą, kuris paža- 
dėjo gausiai atsilyginti: “kas bus davęs vienam ši- 
tų mažiausių atsigerti tik taurę šalto vandens mo- 
kytojo vardu, iš tikrųjų, sakau jums, nepraras sa- 
vo užmokesčio“ (Mato 10,42). 

Panašūs smulkūs nemalonumai, vargeliai labai 
dažnai įvyksta gyvenime; priimdami juos gera va- 
lia, geru noru, dauginame Dievo garbę ir sau tel- 
kiame didelius dvasinius turtus, nuopelnus. Manęs 
visai nestebina, kad šv. Katarina Sienietė (1347- 
1380) turėjo gyvenime saldaus dvasinio žavėsio, 
dieviškųjų tiesų įžvalgos, regėjimų, kad ji suprato 
giliausios išminties žodžius, nes ji buvo nepapras- 
tai pamaldi, ir savo karšta Dievo meile patraukė 
prie savęs dangiškojo Sužadėtinio širdį Bet labai 
nudžiugau, kai patyriau, kad toji šventoji savo tė- 
vo namuose ėjo paprasčiausias namų ruošos pa- 

reigas: gamino valgį, kepė duoną, plovė indus, šė- 
rė gyvulius; visa tai ji darė su didele kantrybe ir 
meile. Manau, jos įprastieji mąstymai, maldingi 
minties pakėlimai į Dievą, atodūsiai buvo nei kiek 
nemenkesni už jai duotus dvasios malonumus, ža- 
vėsį, tiesų įžvalgą, nes ji buvo nepaprastai nusi- 
žeminusi ir kantri. Atlikdama paprastos tarnaitės 
darbus, tarnaudama savo tėvui, ji, kaip šv. Mor- 
ta, jautėsi betarnaujanti pačiam Kristui. Savo mo- 
tinoje ji matė Išganytojo Motiną, savo broliuose 
- apaštalus. Tuo būdu, sukeldavo savyje mintis, 
lyg patarnaujanti pačiam Dievui. Kasdien atlik- 
dama namų ruošos darbus, savo pareigas ėjo kaip 
geriausia tarnaitė, rasdama sau daug džiaugsmo, 
nes žinojo, kad tokia yra Dievo valia. Plačiau pa- 
minėjau šį pavyzdį, kad žinotum, jog ir smulkiau- 
sieji darbeliai, maži patarnavimai reikia daryti ge- 
ra intencija, kad Dievas būtų geriau pažintas ir 
labiau pamiltas, kad Dievo garbė kiltų, o kiek- 
vienas žygis, pastanga ir darbas nenueis niekais 
- jie turės amžiną vertę. 

"Tuo tikslu patariu tau, Filiotėja, pasekti stro- 
pios moteriškės pavyždžiu, nes ji yra labai giria- 
ma šv. Rašte. “Kas ras stropią moteriškę? jos ver- 
tė kaip dalykų iš tolimiausių žemės pakraščių. Ja 
pasitiki jos vyro širdis ir jam nebetrūksta pelno. 
Ji ištiesia savo ranką į didžius dalykus, ir jos pirš- 
tai stveriasi verpstės. Ji atgniaužia savo ranką pa- 
vargėliui ir ištiesia savo delnus beturčiui“ (Pat. 
31,10; 19-20). Taip ir tu siek savo ranka didelių 
dalykų, besilavindama maldoje, dažnai eidama 
prie šv. Sakramentų, kitus paskatindama labiau 
pamilti Dievą, pažadindama juose gerus įkvėpi- 

mus; žodžiu, stropiai eidama savo luomo pareigas, 
ar jos būtų didelės, ar visai smulkios. Nepamiršk 
ratelio ir verpstės, t. y. nežymių, smulkių dory- 
bių, nors jos atrodytų menkutės, tačiau jos pana- 
šios smulkioms gėlėms, augančioms kryžiaus pa- 
pėdėje; kitaip sakant, mokėk patarnauti ir sušelpti 
vargšus, ligonius, savo šeimos narius, o tie darbe- 
liai ir pareigos apsaugos tave nuo tinginio. Visa 
tai darydama, šv. Katarinos pavyzdžiu, visas savo 
pastangas paaukoki Dievui. 

Retai pasitaiko gyvenime padaryti ką nors 
svarbaus ar didelės vertės, bet smulkių darbų tu- 
rime kasdien pilnas rankas. Tais tarnaukime Die- 
vui, kad sulauktume Viešpaties pagyrimo: “Gerai, 
gerasis ir ištikimasis tarne; kadangi tu buvai išti- 
kimas ant nedaugelio, aš ant daugelio tave pasta- 
tysiu; įeik į savo Viešpaties džiaugsmą" (Mato 25, 
23). 

Viską daryk, kad Dievas būtų labiau pažin- 
tas ir labiau pamiltas, tuo augs Dievo garbė, ir 
tavo darbai bus geri: “ar valgote, ar geriate, ar 
ką kitą darote, visa darykite Dievo garbei“ (1 Kor. 
10,31), moko apaštalas. Tais visais smulkiais dar- 
beliais ir pareigomis, vykdydama Dievo valią, susi- 
rinksi gausių nuopelnų. 


36. Aiškus protas 


Protas padaro mus žmonėmis; jis mus išski- 
ria iš gyvulių, o visgi nedaug yra išmintingų žmo- 
nių, nes savimeilė paprastai apgadina, iškraipo 
žmogaus protą, pastumia į daugelį smulkių ir pa- 
vojingų nedorybių, neteisingumą; kaip rūdys su- 

naikina vynuogyną, taip smulkios nedorybės su- 
gadiną žmogų. Menkutę priežastį radę, skundžia- 
me savo artimą, o patys nenorime prisipažinti kal- 
ti. Norime viską parduoti brangiai, o pirkti kuo 
pigiausiai; norime, kad kiti būtų smarkiai nubaus- 
ti už kaltes, o patys sau ieškome gailestingumo ir 
atleidimo. Norime, kad visi mūsų klausytų, kad 
priimtų pagarbiai ir gera širdimi mūsų žodžius, o 
patys nenorime kitų klausyti ir vengiame priešin- 
gos nuomonės. Žmonės nori išvilioti iš artimo jo 
turtą, sodybą, žadėdami apmokėti pinigais. Ar ne- 
rimstame, kai kiti nesudaro mums laukiamų pa- 
togumų. Tuo tarpu anas galėtų pykti, kad nori- 
me išveržti jo turimas geroves. Pamėgę kurį darbą 
ar amatą, dažnai peikiame, žeminame visus ki- 
tus amatus. Jei kuris nors valdinys, tarnas ar tar- 
naitė mums kuo nors neįtiko, pradedame peikti 
visus jo darbus, ieškome priekabių, net persekio- 
jam, o kuris mums patinka, visa priimame už ge- 
ra. 


Yra tėvų, kurie į savo vaikučius nenori nė 
pažvelgti, nors jie būtų doriausi, nes jie apsigimė 
luoši ar negražūs, o kitus savo išdykusius vaikus 
lepina ir glamonėja, nes jie gražūs, kaip lėlės. 
Visuomet maloniau priimame savo turtingus kai- 
mynus ar pažįstamus, nors jie nei protu, nei do- 
ra nepasižymėtų, negu vargingus. Esame linkę pa- 
reikšti didesnę pagarbą išsipuošusiems dabitoms, 
negu tiems, kurie neturi kuo puoštis. Savo teises 
giname visais įmanomais būdais, jas skelbiame ir 
visur jų ieškome, o norėtume, kad kiti negintų sa- 
vo teisių, kad jas net mums perleistų. 

Stropiai saugojame savo garbę, nenusileidžia- 
me mažiausiu žodeliu, o patys norime kitiems įsa- 
kinėti, reikalaudami nuolankumo ir net nusiže- 
minimo. Nuolat skundžiamės kitais, bet pykstam, 
kai kiti mumis pasiskundžia. Ką tik esame ki- 
tiems padarę, tai laikome svarbiu ir dideliu da- 
lykuų, o kai kiti mums patarnauja, viską laikome 
mažmožių. Žodžiu, kaip toje pasakoje, esame it 
kurapkos su dviem širdim. Vieną širdį turime ma- 
lonią ir saldžią sau, o antrą - karčiai aitrią kitiems. 
Reikalus sveriame . dvejopomis svarstyklėmis: vie- 
nomis sveriame savus patogumus ir savo naudą, 
o antromis - visų kitų, stengdamiesi iš to sau tu- 
rėti galimai didesnės naudos. Teisingai pastebi 
psalmė: “Kiekvienas kalba savo artimui melagin- 
gus žodžius, kalba klastingomis lūpomis ir dvivei- 
de širdimi“ (Ps. 11,3). Veidmainys, apsimetėlis tu- 
ri dviveidę širdį, dvejopas įvertinimo svarstykles: 
sunkesnes gaunant, lengvesnes duodant. Dviveidis 
žmogus yra pasibiaurėtinas kitiems ir nepriimti- 
nas Dievui. 

Filiotėja, būk teisinga visuose savo reikaluo- 
se, Įsivaizduok stovinčią save artimo vietoje, o įį 
- tavoje. Tuomet spręsi dalykus teisingai. Laikyk 
save pardavėja, kai perki, ir pirkėja, kai parduo- 
di; tada parduosi ir pirksi teisingai. 

Visos čia minimos skriaudos yra smulkios, ne- 
reikalingos atsilyginti, nes kalbame apie perdaug 
griežtą savo asmeninių teisių gynimą, jų saugoji- 
mą; bet ir tas smulkias skriaudas pašalinkime, pa- 
sitaisykime, nes jos rodo mūsų proto nukrypimus 
ir prasilenkimus su tiesa ir daromus nusikaltimus 
artimo meilei. Teisingu, kilniu ir meiliu elgesiu 


240 


nieko nenustojame žmonių akyse, o priešingai, 
niekas nepatraukia žmonių taip galingai, kaip ge- 
rumas, palankumas ir artimo meilė. 

Miela Filiotėja, dažnai patikrink savo norus, 
savo širdį ir stebėk, ar esi palanki savo artimui 
taip , kaip pati norėtum patirti jo palankumą, nes 
tai yra teisingos ir kilnios širdies saikas. Kai im- 
peratoriui Trajanui (98-117) ėmė priekaištauti 
kai kurie kilmingieji, jog jis pasidaręs per daug 
visiems prieinamas, jis atsakęs: “Argi nereikia bū- 
ti tokiu valdovu savo pavaldiniams, kokį aš pats 
norėčiau turėti, būdamas valdinys?“ 


37. Pageidavimai 


Visi žinome, kad privalome nepageidauti blo- 
gų dalykų, nes blogų daiktų norai mus padaro 
blogais. Aš daugiau pasakysiu: negeisk, miela Fi- 
liotėja, sielai pavojingų dalykų, kaip antai: šokių, 
nerimtų subuvimų, erzinančių pasilinksminimų, o 
iš kitos pusės - dvasios pagavimų, žavesio, regė- 
jimų, nes tai patiriant, yra lenva apsigauti ir pa- 
sikelti puikybėn. Negeisk tolimų, sunkai prieina- 
mų laimių; neapsileisk savo darbuose ir kasdieni- 
nėse pareigose. Svajonės išblaško pasiryžimus, be 
reikalo nustojame ramybės ir pradedame nerimti. 
Jei kuris jaunikaitis trokšta užimti aukštą vietą, 
nebaigęs atitinkamų mokslų, ką jam padės svajo- 
nės? arba, jei ištekėjusi moteris užsigeistų gyven- 
ti vienuolyne - jos norai būtų niekingi, ne vie- 
toje. Jeigu imčiau galvoti, kaip įsigyti kaimyno tė- 
viškę, žinodamas, kad jis jos neparduoda, veltui 
gaiščiau laiką. Jeigu ligonis kunigas panorėtų sa- 

kyti pamokslą ar Mišias laikyti, ar ligonius lan- 
kyti, pamaldas laikyti, kaip dera sveikam, - tie vi- 
si norai būtų tušti, neivykdomi. Tuo tarpu tuščios 
svajonės, neįvykdomi troškimai atima laiką ge- 
roms, rimtoms mintims, kurios esamoje būsenoje 
turėtinos. Ligoniui yra gera proga lavintis kantry- 
bėje, pilnai pasivesti Dievo valiai, išmokti susi- 
valdyti, paklusti, kartriau pakelti skausmus, sopu- 
lius, nes to viso laukia iš ligonio Dievas. Tačiau 
mūsų pageidavimai paprastai būna panašūs į kai 
kurių moterų užgaidas: jos žiemą nori šviežių uo- 
gų, o vasarą - raugintų kopūstų. 

Visai negiriu tokių asmenų, kurie, turėdami 
tarnybą ar kitas pareigas, užsigeidžia gyventi tokiu 
maldingumu, kuris sukliudytų įiems darbą ir ne- 
būtų tinkamas įsipareigojimams. Pavyzdžiui, jei- 
gu tarnaitė darbo metu panorėtų kasdien lanky- 
ti bažnyčią ir ten valandomis melstis, kai namie 
laukia jos darbas, namų ruoša, toks maldingumas 
būtų netikras; jis ataušintų tikrą Dievo meilę, su- 
mažintų norą dirbti, pratintų dykinėti, o Dievo 
valia yra visai kitokia. 

Jeigu aš, būdamas vyskupas, trokščiau kartū- 
zų vienuolių ramybės, tai savo svajone tik vel- 
tui gaišinčiau laiką, pasunkindamas savo tiesio- 
gines pareigas. Sakyčiau, nepageidaukime lakes- 
nio proto už turimą, ar didesnės išminties, nes toks 
noras būtų tuščias ir jis kliudytų mums tinkamai 
lavinti mūsų protą. Nepatarčiau geisti Dievui tar- 
nauti sau negalimu būdu, apleidžiant paprastą 
Dievo tarnybą, kurią lengvai galime atlikti. Tuš- 
čios svajonės, neįvykdomi norai taip apsėda kar- 
tais neatsargų žmogų ir pavergia širdį, kad jam 


242 


nesinori ko nors veikti, jeigu negali to tuojau pa- 
siekti. 

Paprasti norai, paskatinančios mintys nėra 
blogi dalykai, jei tik nepavirsta įpročiu svajoti. 

Negeisk ir neprašyk sau naujų kryželių, nau- 
jų skausmų, nebent būtum įpratusi kantriai nu- 
kęsti Dievo siųstuosius tau gyvenimo kryželius: ne- 
sąmonė būtų prašyti skausmų, kai nepajėgi, nesu- 
gebi ir nenori pakęsti rodomos tau menkiausios 
paniekos. Mūsų išganymo priešas, velnias, dažnai 
mus įtaigoja siekti didžių, bet neįvykdomų suma- 
nymų, jis stengiasi nukreipti mūsų protą ir norus 
nuo kasdieninių darbų ir pareigų, kurios, nors bū- 
damos smulkutės, padeda mums daryti dvasinę 
pažangą ir teikia naudos. Savo vaizduotėje užmu- 
šinėjame pabaisas, slibinus, o patys leidžiame, kad 
mus smaugtų nuodėmingi papročiai, kaip kokie 
žalčiai, kurie nepastebiamai veisiasi aplink mus. 

Negeisk pagundų ir neduok joms progos, nes 
tuo parodytum savo perdidelę drasą; verčiau pa- 
ruošk širdį kovai su pagundomis, kai jos ims pul- 
ti. Maisto gausa, kai perdaug jo suvalgoma, ap- 
sunkina skilvį, o jei jis silpnas, jį gadina ir suke- 
lia ligas. Neapsunkink savo sielos troškimų gau- 
sa: jei tai būtų pasauliniai norai, jie tave galop 
sugadintų, o jei būtų dvasiniai pageidavimai, tai 
šie tave per daug apsunkintų. 

Siela, pasijutusi apvalyta nuo žemiškų įno- 
rių ir nuodėmių, staiga nori siekti didelių dvasiš- 
kųjų dalykų ir , kaip ilgai badavęs asmuo, geiste 
geidžia tuojau pasisotinti daugybe įvairių atgailos 
ir maldingumo darbų, nori varginti save, daryti 
atgailą, nusižeminti, atsidėti labdarai ir maldai. 

Yra tai kilnus sielos alkis; jis nepeiktinas, Filiotė- 
ja, bet reikia apdairumo, reikia patikslinti, ar 
galėsime įvykdyti norimus pažadus. Pasitark su sa- 
vo nuodėmklausiu, su savo sielos vadovu. Iš savo 
gerų troškimų tarpo pasirink tuos, kuriuos gali 
tuoj įvykdyti, ir imkis juos įgyvendinti. Kai būsi 
juos įvykdžiusi, Dievas tau naujų siekių duos, ku- 
riuos savo laiku galėsi vykdyti. Tuo būdu negai- 
šinsi brangaus laiko tuščiomis svajonėmis. 

Nesakau, kad vertėtų atidėti šalin visus ge- 
rus troškimus, kilnius sumanymus; tik noriu pa- 
brėžti, kad vykdytum juos paeiliui; tie, kurių ne- 
galime šiandien įvykdyti, palaikytini širdyje tin- 
kamesniam laikui, o tuo tarpu gerai padarykime 
visus dienos darbus, gerai eikime kitas savo pa- 
reigas. Ir tai, ką esu sakęs apie dvasiškuosius troš- 
kimus, tenka taikyti ir pasauliniems reikalams; ki- 
taip nebūtų tvarkos nei ramaus gyvenimo. 


38. Šeimoje esantiems 


Moterystės sakramentas yra didis Kristuje ir 
Bažnyčioje, moko šv. Povilas (Efez. 5, 22-23). 
Moterystė yra gerbtina visur ir visada. Ją gerbia 
mergelės ir jaunikaičiai; turtuoliai ir elgetos, nes 
jos tikslas, paskirtis ir nauda yra šventa. Mote- 
rystė yra krikščionių sėja; ji pripildo žemę tikin- 
čiais, o dangų šventaisiais. Šeimos palaikymas yra 
svarbus visuomenei, tautai, valstybei, nes čia yra 
jų pažangos versmė ir pradžia. Būtų gera, kad į 
visas vestuves būtų kviečiamas Išganytojas, kaip 
jis buvo pakviestas į Kanos Galilejoje vestuves. 
Toms šeimoms atsiskleistų Dievo palaima su 

džiaugsmu. O jei joms trūksta Dievo palaimos vy- 
no, tai įvyksta dažniausiai dėlto, kad vieton Jė- 
zaus ir Marijos yra pakviečiamos vestuvėsna žmo- 
giškosios aistros. 

Patriarchas Jokūbas, norėdamas turėti gražių 
garbiniuotų ėriukų, rodė avims gražiai išmargin- 
tas lazdeles (žr. Prad. 30, 37-42). Kas nori su- 
silaukti laimės moterystėje, turi palaikyti mote- 
rystės sakramento šventumą ir jo kilnumą. Deja, 
besiruošiantieji sukurti šeimą dažnai tai pamirš- 
ta, suvilioti netvarkingų, nepadorių pasilinksmini- 
mų, šokių triukšmo ir pokylių svaigalų. Pirmiau- 
sia raginu gyvenančius moterystėje, kad abudu 
mylėtųsi: “Vyrai, mylėkite savo moteris, kaip ir 
Kristus mylėjo Bažnyčią ir pats save atidavė už 
ją“ (Efez. 5, 25). Užtat negana pasakyti, kad abu- 
du mylėtųsi prigimties meile, nes tai sugeba pa- 
daryti ir balandžiai, negana ir grynai žmoniškos 
meilės, nes tokią turi ir stabmeldžiai, bet reikia 
mylėtis antprigimtine meile. Žmona privalo my- 
lėti vyrą taip, kaip Bažnyčia myli Kristų. Pats 
Dievas yra atvedęs visų mūsų motiną Ievą prie 
mūsų tėvo Adomo, juodu palaimino ir tarė:“Veis- 
kitės, dauginkitės ir pripildykite žemę“ (Prad. 1, 
28). Tas pats Dievas savo Apvaizdos ranka suve- 
dė judu moterystėn, kai vienas kitam atsidavėte, 
tai kodėl nemylite vienas kito šventa dieviška 
meile? 

Pirmas moterystės padarinys - tai nenutrau- 
kiama judviejų širdžių sąjunga. Jei kas gerais kli- 
jais sujungia pušies medžio gabalus, tai greičiau 
medis luš kitoje vietoje, o nepaleis klijai. Patsai 
Dievas sujungia moterystėn vyrą ir moterį savo 

malonės krauju, todėl moterystės sakramentas yra 
stiprus, ir greičiau atsiskirs siela nuo kūno, negu 
vyras nuo savo žmonos, o žmona nuo vyro. To- 
ji moterystės jungtis neseka vien kūno prigimties 
įstatus, bet apima protingą valią, širdį, prisiriši- 
mą ir meilę. 

Antras moterystės meilės padarinys - tai abi- 
pusė ištikimybė. Senovėje žiedai buvo kartu savi- 
ninko antspaudai, juose būdavo įraižomi savinin- 
ko ženklai. Tokio žiedo — antspaudo užmovimas 
ant kito asmens piršto reiškė jo priklausomybę 
anam asmeniui. Ši apeiga pateko į sutuoktuvių 
apeigas. Šv. Bažnyčia palaimina žiedus kunigo 
ranka; vieną jų teikia vyrui, it jo širdį antspau- 
duotų, kad į ją negalėtų patekti nei vardas, nei 
kitos moters meilė, kol toji, kuri jam įteikiama 
už žmoną, bus gyva. Paskui maunamas žiedas 
ant moters piršto, kad ji žinotų, jog draudžiama jos 
širdžiai priimti kurio nors kito vyro meilę, kol 
josios vyras bus gyvas. 

"Trečias moterystės padarinys - tai vaikučių 
gimdymas ir jų auklėjimas. Tėvai ir motinos, di- 
delė yra jums garbė, kad Dievas , norėdamas pa- 
dauginti sielų skaičių, kurios amžinoje laimėje ga- 
lėtų jį amžinai mylėti ir garbinti, padaro jus savo 
bendradarbiais, pavesdamas jums parengti kūnus, 
kuriuos Visagalis, it dieviška rasa, sielomis gaivi- 
na, sukurdamas jas ir sujungdamas su jų kūnais. 
Vyrai, nuoširdžiai mylėkite savo žmonas; juk Die- 
vas sukūrė moterį iš po vyro širdies, kad vyras ją 
tikrai mylėtų. Jei moterys atrodo kartais kai ku- 
riais atžvilgiais silpnesnės už vyrus, tai nereiškia, 
kad jos gali būti vyrų niekinamos, bet, priešin- 

gai, privalo būti daugiau užjaučiamos ir saugoja- 
mos. Dievas sukūrė moteris tokias, kad jos, jaus- 
damos savo silpnumą, labiau pasitikėtų vyrais, 
prie jų glaustųsi, ieškodamos paramos; jūs, vy- 
rai, turėdami jas gyvenimo draugėmis, būkite joms 
globėjai ir vadai. 

Moterys - žmonos, mylėkite nuoširdžiai ir 
jautriai Dievo duotus jums vyrus, mokėkite juos 
gerbti, būkite nuolankios, nes Dievas sukūrė įuos 
kūnu stipresnius, kad moteris klausytų vyro, bū- 
dama kaulu iš jo kaulo, kūnu iš jo kūno, būda- 
ma vyrui paslaugi ir jo vadovaujama. Šv. Rašte 
randame paskatinimų, kad moterys būtų vyrams 
nuolankios, klusnios, bet kartu jis pasaldina jū- 
sų nuolankumą, reikalaudamas, kad vyrai reikštų 
jums savo pranašumą galimai maloniau, meiliau, 
jautriau ir saldžiau. “Tūs, vyrai, gyvenkite išmin- 
tingai drauge su moteriška lytimi, kaip su silp- 
nesne, suteikdami pagarbos, kaip gyvenimo ma- 
lonės bendratėvonėms* (1 Petro 3,7). 

Ragindamas jus, vyrai ir moterys, į savitar- 
pe meilė, noriu perspėti, kad toji meilė neišsi- 
gimtų į pavydą. Dažnai pasitaiko, jog pavydas, 
kaip kokia kirmėlaitė, įsigraužia į gražiausiąjį obuo- 
li, o Čia į jautriausią vyro ir žmonos mielę neju- 
čiomis įsimeta pavydo ir įtarinėjimo kirmėlaitė; 
ji graužia pamažu, gadina meilės pagrindus, su- 
kelia barnius, nesantaiką ir nepašalinta suardo 
meilų sugyvenimą. Pavydo nerasime ten, kur yra 
tikra bičiulystė, draugystė, paremta meilės dorybe. 
Atsiradęs pavydas yra tikras geidulingos kūniškos 
meilės ženklas, jos aistros, paremtos silpna dora, 
palinkusia įtarinėti kitus. Neprotingas yra užside- 

gimas, kurį norima pavydu išpūsti. Nors pavydas 
rodo į ugningą meilę, bet neparodo, ar toji mei- 
lė yra kilni, graži, skaisti, kylanti iš tobulos drau- 
gystės. Gera draugystė remiasi abipusiu pilnu pa- 
sitikėjimu, o pavydas kyla iš nepasitikėjimo. 


Vyrai, jei norite, kad jūsų žmonos būtų išti- 
kimos, pamokykite jas ištikimybės savo pavyzdžiu. 
Kaip jūs galėtumėte reikalauti iš savo žmonų kuk- 
lumo, drovumo, jei patys gyventumėte begėdiš- 
kai, klausia šv. Gregoras Nazianzėnas. Kaip jūs 
drįstumėte iš jų reikalauti to, ko joms patys neduo- 
date? Norite, kad jos gyventų skaisčiai, tai pir- 
miausiai patys užlaikykite santykiuose su jomis 
skaistybę, kaip pataria šv. Povilas: “kad kiekvie- 
nas mokėtų laikyti savo indą šventume ir pagar- 
boje, nepasiduodamas gašliam geiduliui* ( 1 Tes. 
4, 4-5). Bet jeigu patys mokinate savo pavyzdžiu 
jas klastos, nesistebėkite, jei susilauksite gėdos, pa- 
krikus jūsų žmonoms. Ir jūs, moterys, kurių visa 
garbė remiasi tikra dora ir kuklumu, stropiai sau- 
gokite savo garbę ir neleiskite, kad koks nors ne- 
padorumas ar neatsargumas suterštų jūsų geros 
garbės skaistybę. 


Filiotėja, saugokis kiekvienos klastos ir priga- 
vimo, nors pataikūnų žodžiai atrodytų neturį di- 
desnės reikšmės, neleisk, kad girtų tavo grožį, iš- 
vaizdos dailumą, nes visi tie asmenys yra įtartini, 
kurie giria prekę, negalėdami jos nusipirkti, juk 
aišku, jie nori prekę vogčiomis pasisavinti. Jei toks 
pataikūnas drįstų tau į akis peikti tavo vyrą, jis 
tave įžeistų, nes būtų aišku, jog jis nori tave pra- 
žudyti, laikydamas tave pusiau pražuvusia: kas 

atsimeta nuo pirmojo pirklio, tai su antruoju jau 
bus beveik sulygęs. 

Senovės laikais, kaip ir dabar, moterys pasi- 
gražindavo ilgais žemčiūgų auskarais ir, anot ra- 
šytojo Pliniaus, mėgdavo klausytis tylaus auskarų 
šnerėjimo. Aš visgi manau, kad žmonos ausys 
taipgi priklauso jos vyrui; jos turi būti atviros sa- 
vo vyro balsui, o uždarytos kitų netinkamoms, ne- 
reikalingoms kalboms ir šnabždesiams. Padorių ir 
tyrų žodžių garsai yra lyginami su brangiais žem- 
čiūgais ir perlais. Izaoko piršlys įteikė būsimai Iza- 
oko žmonai, skaisčiai Rebekai, auksinius auska- 
rus ir apyrankes (Prad. 24,22), lyg pabrėždamas, 
kad savo klausą atkreiptų į ji. Reikia atsiminti, 
jog nuodai patenka į kūną per burną, taip sielos 
nuodai įsiskverbia į dvasią per ausis. Moterystės 
meilė ir ištikimybė, susijungdamos kartu, gimdo 
abipusį pasitikėjimą ir dvasios suartėjimą. Todėl 
šventieji ir šventosios, gyvenusieji moterystėje, vie- 
nas kitą mylėjo ir glamonėdavosi be baimės, nes 
jų santykiai buvo skaistūs ir šventi. Šv. Liudvi- 
kas, nors pats vargindavosi atgailos darbais, buvo 
labai malonus savo žmonai karalienei, rodė jai 
didelę meilę, kuo kai kurie net piktindavosi, bet 
jis vertas pagyrimo, kad mokėjo suderinti savo vy- 
rišką kario protą su moterystės meile ir apimti vi- 
sas šeimyninio gyvenimo smulkmenas; nors jos 
nesuriša pastoviai širdžių, bet labai pasaldina ir 
suartina moterystėje gyvenančius. 

Šv. Monika, benešiodama savyje Augustiną, 
dažnai aukodavusi gimsiantį kūdikį Dievo Bažny- 
čiai ir Dievo garbei. Tai liudija šv. Augustinas, 
sakydamas, kad dar motinoje būdamas, gavo pa- 

ragauti Dievo išminties druskos. Gražus tai yra 
pavyzdys krikščioniškoms žmonoms, kad pirmiau 
paaukotų nešiojamą kūdikį, negu jis gims. Dievas, 
kuris maloniai priima nuolankios širdies auką, su- 
teiks reikalingų malonių neščioms motinoms. Tai 
gali paliudyti Samuėlio, šv. Tomo Akviniečio, šv. 
Andriejaus iš Fiozolės ir kitų gyvenimai. 

Šv. Bernardo motina, paėmusi į rankas užgi- 
musį savo kūdikį ir paaukojusi jį Jėzui Kristui, 
nuo to laiko jį mylėdavo ir saugodavo kaip šven- 
tą daiktą, Dievo garbei pavestą. Tuo būdu visi 
jos septyni sūnūs išaugo labai pamaldūs ir šventi. 

Kai tik atbunda vaikelio protas, tėvai privalo 
pasirūpinti įdiegti į jauną širdį Dievo meilę ir jo 
baimę. Taip elgėsi karalienė Blanka, beauginda- 
ma šv. Liudviką karalių: “Verčiau sutikčiau ma- 
tyti tave marinamą, negu sunkiai nusidedantį,“ 
kartodavusi ji sūnui. Motinos žodžiai taip giliai 
įstrigo į Liudviko širdį, kad jis vėliau sakydavęs, 
jog nebuvo dienos, kad nebūtų atsiminęs motinos 
žodžio; stengėsi laikytis motinos įspėjimo ir įvyk- 
dyti jos patarimus. Prancūzai ir kai kurios kitos 
tautos, šeimą ir jos vaikučius vadina namais; pas 
žydus kūdikio gimimas yra lygus namų praplėti- 
mui, statymui. Ta prasme Viešpats pranešė vy- 
riausiam kunigui Heliui: “...ir didelė tavo namų 
dalis mirs, atėjus į vyrų amžių“ (1 Kar. 2, 33). 
Panašiai sukūrė Dievas namus Egipto moterims, 
parodydamas, kad namų gerumas nepriklauso nuo 
sutelktų juose turtų, bet nuo dorų, dievobaimin- 
gų vaikų. Tų auklėjimui ir mokslui nereikia gai- 
lėtis triūso, vargų ir išlaidų, nes geri vaikai yra 
tėvų garbės vainikas. Šv. Monika pasekė paskui 

suklydusį sūnų Augustiną net į šiaurės Italiją, kol 
tas sugrįžo prie Dievo, pasikrikštino: ji savo mal- 
domis ir ašaromis antru kartu pagimdė Augusti- 
ną dangui. 

Šv. Povilas pataria moterims dirbti namų ruo- 
šoje. Teisingai yra manoma, jog motinos pamal- 
dumas yra naudingenis visai šeimai, negu vyrų 
maldingumas, nes vyrai rečiau pasirodo namuo- 
se ir neturi tiek daug progų paskatinti namiškius 
į dorą. Protingas kar. Salamonas remia visą na- 
mų laimę protingos ir apdairios šeimininkės darbš- 
tumu. “Izaokas maldavo Viešpatį už savo žmoną... 
Viešpats jį išklausė ir davė Rebekai galią pastoti 
nėščia". (Prad. 25,21). Iš tiesų, jiedu abudu mel- 
dėsi ir buvo išklausyti. Vyro ir žmonos moterys- 
tėje tvirčiausias ryšys yra jų šventas maldingumas 
ir jie turėtų vienas kitą tam skatinti. Yra vaisių 
taip aitrių, kad tik su cukrumi suvirinti pasidaro 
valgomi; yra minkštučių ir švelnučių, kaip braš- 
kės, žemuogės, vyšnios, kurias, jei norima ilgiau 
palaikyti, turime laikyti cukruje. Moterys turėtų 
trokšti, kad jų vyrai būtų persisunkę maldingumo 
dvasia, kaip cukrumi, nes nemaldingas vyras grei- 
tai pasidarys žiaurus, aitrus, it koks laukinis gy- 
vulėlis. Vyrai turėtų taipgi paremti ir palaikyti 
žmonos maldingumą, nes be jo moteriškė pasida- 
ro menkutė, silpna, greit išklysta iš doros kelio 
ir suteršia šeimos vardą. “Netikintis vyras yra pa- 
šventintas tikinčios moteriškės ir netikinti moteriš- 
kė yra pašventinta tikinčio vyro“ (Kor. 7,14), mo- 
ko šv. Povilas. Tokioj artimoj draugystėje, kokia 
yra moterystė, vyras ir žmona gali labai lengvai 
abipusiai pasiraginti ir prie doros patraukti. Abiem 

labai palenvėja ir susilaukia Dievo palaimos, kai 
abudu tikinčiu sueina moterystėn, kai viens ki- 
tam padeda tobulėti ir augti Dievo meilėje ir jo 
baimėje. Galop, moterystėje gyvenantieji turi pa- 
kęsti vienas kitą tiek, kad tarp jų nekiltų nesu- 
sipratimų, vaidų, rietenų. Bitelės nesustoja ten, 
kur didelis triukšmas. Nei šv. Dvasia negyvena to- 
kiuose namuose, šeimose, kur eina nuolatinės rie- 
tenos, barniai, svitarpio priekaištai, vienas kito nie- 
kinimas, pikti klyksmai. 

Šv. Gregoras Nazianzėnas sako, kad jo laikais 
vyras ir žmona švęsdavo sutuoktuvių metines. Bū- 
tų gera, kad tas paprotys paplistų tarp mūsų šei- 
mų, tik be didelių pokylių ar balių, be triukš-- 
mingų subuvimų. Labai yra patartina, kad vedybų 
metinėse vyras ir žmona, atlikę išpažintį, priimtų 
šv. Komuniją ir karštai pasimelstų, prašydami Die- 
vo palaimos sekantiems metams. Jiedu gali aukoti 
Dievo garbei visus savo bendrus žygius, savo 
džiaugsmus ir vargus; gali atnaujinti pažadą gy- 
venti meilėje, santaikoje ir ištikimybėje. Tuo bū- 
du jiedu sustiprintų savo dvasią, o iš Viešpaties 
gautų naujų jėgų, kad lengviau galėtų pakelti pa- 
sitaikančius gyvenime vargus. 


39. Padori moterystė 


Dievas įsteigė moterystę rojuje, ir ji yra šven- 
ta. Ten nebuvo nei kokio apgavimo, nei kokio ne- 
kuklumo. Ir dabar, anot šv. Povilo, moterystės 
guolis turi būti nesuteptas: “Moterystė tebūnie vi- 
sų gerbiama ir moterystės patalas nesuteptas; nes 
paleistuvius ir svetimoterius teis Dievas“ (Žyd. 

13,4 ). Yra kai kurio panašumo tarp aistrų malonu- 
mo ir valgio. Tai paaiškės kalbant apie valgį. 

Maistas yra reikalingas kūno gyvybei palaiky- 
ti. Pats valgymas, jei turi šį tikslą, yra geras, šven- 
tas ir reikalingas. Ir moterystėje visa tai, kas rei- 
kalinga vaikams gimdyti, taigi, palaikyti ir daugin- 
ti žmonių giminę, yra geras ir šventas dalykas, nes 
tai yra pats svarbiausias moterystės tikslas. 

Valgome ne tik savo gyvybei palaikyti, bet ir 
norėdami parodyti vieni kitiems palankumą, vie- 
ni kitus pamylėti, pasidžiaugti teisinga ir dora pra- 
mogėle. Panašiai yra su meilingais poelgiais mote- 
rystėje esančių asmenų tarpe. “Vyras teatiduodie 
moteriai, ką kaltas, taip pat ir moteris vyrui. Mote- 
riškė neturi valios savo kūnui, bet vyras; taip pat ir 
vyras neturi valios savo kūnui, bet moteriškė. Nesi- 
šalinkite viens nuo kito, nebent abiem sutinkant 
iki laikui, kad užsiimtumėte malda, ir vėl susieiki- 
te“ (1 Kor. 7, 3-5). Toms pareigoms eiti nekliudo 
nei malda, nei šv. Komunija, apie tai pirmiau bu- 
vo sakyta. Tuo labiau negali moterystės pareigų su- 
kliudyti mažesnės priežastys, pyktis ar klaidingas 
doros supratimas. 

Svečiuose būdami ir nenorėdami užgauti šei- 
mininkų, patiektą maistą valgome noriai, malo- 
niai priimame vaišes. Moterystės skolą savitarpiai 
atiduodant, abudu tai turi daryti noriai, meiliai, 
ištikimai, norėdami susilaukti kūdikio, nors dėl kai 
kurių priežasčių maža būtų vilties. 

Valgymas ne iš reikalo, bet iš pamėgimo, yra 
pakenčiamas dalykas, nors nepagirtinas. Geismui 
pataikauti ir jį pasotinti nėra girtina, bet kai ka- 
da gali būti pateisinama. 

Apsirijimas valgiu, persivalgymas, einąs iš go- 
dumo, yra peiktinas dalykas, žiūrint, koks yra ap- 
sirijimas ir koks godumo laipsnis. Godus valgymo 
būdas ar gėrimas godžiai gali būti peiktinas. Me- 
dus yra vieniems įprastas dalykas, o kitiems jis ken- 
kia, ypač kai perdaug jo suvalgoma, arba ne taip 
valgoma, kaip dera. Peršertos bitės suserga, jei ne- 
tinkamai maitinamos — jos išnyksta. 

Moterystės teisėmis naudotis savaime yra kil- 
nus, teisingas, šventas ir žmonių bendruomenei 
naudingas dalykas, bet kartais gali pasidaryti labai 
pavojingas sieloms, jei per gausių ir nereikalingų 
elgesių dėka susidaro pavojus net ir atleistinai nu- 
sikalsti — tai susargdina sielą; blogiau yra, kai 
moterystėje netinkamu ir nedoru elgesiu mirtinai 
nuskalstama, užsitraukiant amžiną bausmę. 

Netinkamas moterystės panaudojimas, t. y. vi- 
si tokie poelgiai, kurie yra priešingi ar kliudo kūdi- 
kiui gimti, visada yra mirtinos nuodėmės. Pirma- 
sis ir pagrindinis moterystės tikslas yra vaikų gim- 
dymas ir jų auklėjimas. To tikslo nevalia pažeisti, 
ardyti Dievo nustatytą tvarką. Bet moterystės santy- 
kiai, moteriai esant neščiai ar nevaisingai, nėra 
draudžiami, jei visa vyksta prigimtu būdu. 

Tudo sūnus Onanas elgėsi su savo žmona Ta- 
mara taip, kad ji negalėtų pastoti motina. Už tą 
biaurų elgesį Viešpats nubaudė Onaną mirtimi 
(žr. Prad. 38, 9-10). Nors mūsų amžiaus kai ku- 
rie klaidatikiai ir bedieviai yra daug piktesni už 
senovės begėdžius akiplėšas (apie juos rašo šv. Tero- 
nimas, aiškindamas šv. Povilo laišką Efeziečiams) 
ir teisina moterystėje esančių elgesį, sukliudantį 
vaikelių gimimą, bet šv. Raštas ir Kat. Bažnyčia vi- 

sada smerkė ir smerkia nedorą elgesį, laikydama 
tai sunkiomis nuodėmėmis. 

Jei kas prieš valgį laižosi, bemąstydamas ko- 
kius skanumynus ragaus, gers, o pavalgęs, negali 
atsigėrėti patiekalais ir apie juos kitiems pasakoja, 
net gailėdamasis, jog nepajėgė visų tų gėrybių sudo- 
roti, tai toks išlepėlis parodo, kad jo galvelė men- 
ka ir protelio nedaug turi, kad pats niekam tikęs. 
Apie tokius šv. Povilas rašo: “jų dievas yra pilvas“ 
(Pilyp. 3,19). Rimti žmonės rūpinasi maistu tik 
prie stalo, o pavalgę, nusiplauna rankas ir išplau- 
na burną, kad neliktų nė kvapo suvalgyto maisto. 
Dramblys yra visų gyvulių stambiausias; jis ne- 
maino patelės ir tik kartą per trejus metus su ja su- 
sieina, pasilikdamas penkias dienas miško tanku- 
myne, o paskui skuba prie vandens apsiplauti ir 
grįžti į dramblių bandą. Būtų gera, kad ir moterys- 
tėje gyvenantieji mokėtų valdytis, per daug neieš- 
kotų kūniškų malonumų, nors jie leistini protingo- 
se ribose, o suteikę juos antrajai pusei, greit ap- 
valytų savo širdį, kad galėtų eiti skaiščiomis minti- 
mis ir aiškiu protu kitas gyvenimo pareigas. 

Šv. Povilas primena visiems: “laikas yra trum- 
pas; lieka ir tiems, kurie turi žmonas, būti taip, lyg 
kad jų neturėtų (Kor. 7, 29). Tą vietą aiškina 
šv. Grigalius: kad tas, kuris taip gyvena, eina mo- 
terystės pareigas kaip ir neturėdamas žmonos, tai 
jam visai nekliudo ir dirbti savo darbus ir neati- 
traukia nuo maldingumo. Kas čia pasakyta apie vy- 
rą, tas pat tinka ir žmonai. Šv. Povilas pataria: 
“kurie naudojasi šiuo pasauliu, kaip kad nesinau- 
dotų"* (Kor. 7, 31). Visi gali naudotis ir džiaug- 
tis žemės gėrybėmis, savo pašaukimo pareigas ei- 

dami, bet taip, kad neatiduotų širdies žemei, kad 
būtų laisvi šiuo žvilgsniu ir palinkę tarnauti Die- 
vui, vengdami visų šio pasaulio nuodėmių. 

Šv. Augustinas sako, kad žmonės daro blogai, 
kai veržiasi visa jėga prie tų dalykų, kurių leista 
ne po daug naudotis, o vos pajuda prie tų, kurių 
turėtų siekti visa savo širdimi. Privalome rūpintis 
daugiau dvasios reikalais, o kūno reikalus aprū- 
pinti tiek, kiek reikia gyvybei ir jėgoms palaikyti. 
Jeigu savo sielos reikalus apleidę skęsime kūno 
reikaluose, tada mūsų nemarioji dvasia priartėtų 
gyvuliui. 

Manau, būsiu visa pasakęs, ką norėjau pasa- 
kyti, užuominomis duodamas suprasti tai, ką tu- 
rėjau nutylėti. 


40. Patarimai našlėms 


Šv. Povilas liepė Timotiejui ir visiems: 
“Gerbk našles, kurios yra tikrai našlės" (1 Tim. 
5,3). Būti tikra našle, reikia sekančių dalykų. 

1. Kad būtų našlė ne vien kūnu, bet ir siela, 
t. yv., kad būtų nusitarusi daugiau nebetekėti ir iš- 
tverti savo našlystėje iki mirties. Tos našlės, ku- 
rios nori ištekėti ir ieško sau priimtino vyro, yra 
vien kūnu našlės, mirus jų vyrui, o savo norais, 
siekiais jos nenori būti našlėmis. Jeigu tikra naš- 
lė panorėtų skaistybės įžadų sutvirtinti savo naš- 
lystę, labai papuoštų ir sutvirtintų savo padėtį ir 
savo nutarimą. Aišku, kas tokius įžadus daro Die- 
vui, jei nusikalstų skaistybei, dvigubai sunkiau nu- 
sikalstų Dievui ir nustotų dangaus. Privalo labai 
saugotis visų nepadorumų ir net minties apie ga- 

limas vedybas, nes padarytieji Dievui įžadai ne- 
tekėti yra tikra kliūtis moterystei. 

Šv. Augustinas labai pataria našlėms, kad pa- 
darytų skaistybės įžadus, o mokytas Originas ragi- 
na net žmonas pasižadėti antru kartu netekėti, jei 
jos vyras mirtų, kad, begyvendama moterystėje, tu- 
rėtų našlės nuopelnus. 

Dievui padarytieji įžadai pagerina mūsų dar- 
bus, padaro juos vertingesniais, sutvirtina žmo- 
gaus dorą, aukoja Dievui ne vien dorybių veiks- 
mus, bet ir savo geros valios vaisius, — įžadu pave- 
dame Dievui savo laisvą valią, kuri yra visų darbų 
ir nuopelnų šaltinis. Laikydamies skaistybės, auko- 
jame Dievui savo kūną, o darydami skaistybės įža- 
dą, pasižadame tarnauti Dievui ypatingu būdu, at- 
sižadėdami galimybės pakeisti savo valią, tuo pil- 
nai pasivesdami valdžiai ir tarnybai to, kuriam 
tarnauti yra daug geriau negu viešpatauti. 

Pritardamas minėtiems Bažnyčios tėvų paska- 
tinimams, patarčiau visoms pamaldžioms sieloms, 
norinčioms daryti panašius įžadus, pirma gerai sa- 
ve ištirti, savo norus patikrinti ir gauti aiškų savo 
dvasios vadovo pritarimą. Be to leidimo įžadų ne- 
darykite. Gerieji jūsų pasiryžimai, Dievo įkvėpti ir 
jo malonės stiprinami, teisėtai padaryti, bus jums 
pastovesni ir naudingesni. 

2. Be to reikia, kad būtų atsižadama naujos 
mMoterystės vien tuo tikslu, kad būtų galima leng- 
viau ir laisviau pakreipti visus savo jausmus į Die- 
vą ir savo širdimi artimiau susijungti su Dievu. 
Jeigu našlė nenorėtų antru kartu ištekėti tik dėl to, 
kad savo vaikų nenuskriaustų ar kuriuo kitu že- 
miškuoju apskaičiavimu, ji bus už tai žmonių ger- 

biama. Pas Dievą susilaukiama tikro pagyrimo už 
tai, kas yra daroma didesnei Dievo garbei. 

3. “Kuri yra tikra našlė ir apleista, tegul turi 
vilties Dievuje ir tegul ištvermingai laikosi maldų 
ir prašymų dieną ir naktį. Nes gyvenanti gėriuose, 
yra numirus, gyva tebebūdama“ (1 Tim., 5, 5-6). 
Linksma našlė, kuri mėgsta klausytis pagyrimų, 
vyriškių meilinimosi, lanko šokius, vakarus, subu- 
vimus, mėgsta puoštis, jaunintis, norėdama vy- 
rams įtikti — turi vien našlės vardą ir tebėra gyva 
kūnu, o savo sieloje seniai bus mirusi; ar ji dėvės 
papuoštus rūbus, ar nešios gedulo rūbą — vistiek, 
jei tai daro, kad žmonėms įtiktų ir jų dėmesį pa- 
trauktų. Našlė, įpratusi vyrui dailintis, moka gud- 
riau už merginas ir kitas moteris puoštis ir į save 
kitų dėmesį atkreipti. Tokia tuščiagarbė našlelė, 
nors dar kūnu gyva, bet dvasioje mirusi, iš tikrųjų, 
yra vien panaši į našlę. 

Giesmių Giesmėje skaitome: “Mūsų žemėje 
pasirodė gėlės; atėjo metas karpyti vynmedžius; 
girdėti mūsų šalyje purplelio balsas“ (G. Gies. 2, 
12). Reikia genėti nenaudingas ir nuodėmingas sa- 
vo atžalas kiekvienam, kuris nori gyventi pamal- 
džiai. Tai ypač tinka tikrajai našlei. Ji neseniai, 
laidodama vyrą, verkė, dejavo, aimanavo. Ji galė- 
jo pakartoti Noemi žodžius: “Nevadinkite manęs 
Neome (tai yra Gražioji), bet vadinkite mane Ma- 
ra (tai yra Karčioji), nes Viešpats labai pripil- 
dė mane kartumo? (Rūtos 1,20). Sakė ji tai dėl to, 
kad nustojo vyro ir paliko našlė; taip ir dievobai- 
minga našlė nenori, kad ją vadintų kas gražia, ge- 
rintųsi jai, bet nori pasilikti tokia, kokia Dievas 
nori — nusižeminus ir menkavertė. 

Žibinto liepsna, deganti kvepiančiame alieju- 
je, kai užgęsta, paskleidžia dar gausesnį kvapą. Taip 
ir našlės, kurių meilė moterystėje buvo skaisti ir 
kaip balsamas kvepianti, kai jų šviesa, vyrui mi- 
rus, užgęsta, paskleidžia skaistybės ir kitų dorybių 
gausesnį kvapą savo pavyzdingu gyvenimu. 


Mylėti vyrą, kol jis gyvas, yra paprastas da- 
lykas moterims. Bet taip jį mylėti, kad jam mirus, 
kito visai nebetrokšti, gali vien tikros našlės. Pasi- 
tikėti Dievu, kol vyras yra ramstis žmonai, nėra 
sunku, bet to ramsčio nustojus, nenustoti vilties 
Dievuje yra labai pagirtinas dalykas. Našlystės me- 
tu atsiskleidžia moterystėje turėtų dorybių laipsnis. 


Našlė nieku būdu negali apleisti savo vaiku- 
čių, ypač kai jie yra reikalingi motinos globos, ypa- 
tingai dvasinės; nuo tos pareigos jos negali būti at- 
leistos, nes privalo atsiteisti už savo tėvų triūsą. 
“Jei kas nesirūpina savaisiais ir ypač namiškiais, 
tas užsigynė tikėjimo ir yra piktesnis už netikintį"? 
(1 Tim. 5,8). Kai vaikai yra užaugę ir patys gali 
savarankiškai gyventi, našlė turi gerą progą susi- 
telkti, surinkti visas savo mintis ir jausmus, kad 
juos galėtų laisviau panaudoti savo pažangai, au- 
gant Dievo meilėje. 


Jeigu našlei nėra tikro reikalo bylinėtis dėl vy- 
ro turtų, tai bus geriau visai nepradėti bylų. Savo 
ūkį bei dalį geriau yra valdyti ramesniu būdu, nors 
ir ne taip pelningu, kaip pasinerti bylos rūpesčiuo- 
se; argi tada galima tikėtis nepaprasto pelno, o ir 
pelnas vargu ar atstoja laimę, kurią teikia ramybė. 
Be to, bylos išblaško geras mintis, verčia ieškoti pa- 
galbos, užtarėjų, draugų, o kai kurie jų stato pink- 

les skaistybės dorybei, gudriai sugebėdami pasinau- 
doti našlės vargais. 

Šv. Povilas pataria visiems nuolat melstis 
(1 Tesal. 5,17); juo labiau našlės dvasiškas mais- 
tas turėtų būti nuolatinė malda. Ji, mylėdama Die- 
vą už visa labiau, su Dievu turi dažnesnį bendra- 
vimą. Padėjus deimantą ant geležies, magnetas 
visai jos netraukia; atėmus deimantą, pati geležis 
kimba į magnetą. Taip yra ir su našlės širdimi, su 
jos meile. Vyrui tebegyvenant, ji negalėjo laisvai 
kilti prie Dievo ir jame ilsėtis, bet vyrui mirus, 
gali visa savo esme ir meile susivienyti su Dievu, 
dažniau priiminėdama Išganytoją šv. Komunijoje. 
Ji gali kalbėti Dievui, kaip Giesmių Giesmės su- 
žadėtinė: “Aš mano mylimajam, ir mano mylima- 
sis man“ (G. Gies. 6, 2). Viešpatie, visa tau pri- 
klausau; aš esu tavo tarnaitė, patrauk mane prie 
savęs, o aš skubėsiu į tave! 

Dievobaimingai našlei verta lavintis šiose do- 
rybėse: įprasti būti tobulai, kukliai, neieškoti gar- 
bės, poaukščių; vengti triukšmingų sueigų, poky- 
lių ir visokių tuštybių; patarnauti nelaimingiems, 
slaugyti vargšus ir ligonius, raminti nuliūdusius; 
pamokinti jaunas mergaites padoraus gyvenimo ir 
visiems būti doro gyvenimo pavyzdžiu. Švara ir 
paprastumas — yra tai našlės rūbų svarbiausieji 
papuošalai. Nuolankumas ir užuojauta labai su- 
kilnina darbus. Teisingumas ir gerumas yra jos 
kalbų papuošalas ir trauka, o jos kuklumas ir ra- 
mumas yra jos akių žavesys. Jėzus Kristus ant kry- 
žiaus ir Eucharistijoje yra vienintėlė jos meilė. 
Žodžiu sakant, Dievo Bažnyčioje tikra našlė yra 
kaip pavasario žibutė, skleidžianti aplink nepap- 

rastą maldingumo kvapą, pasislėpusi po plačiu nu- 
sižeminimo lapu, o savo tamsia rūbų spalva rodan- 
ti susivaldymą. Žibutė auga nenuganytose pievose. 
Ir tikra našlė gyvena pasitraukusi nuo nuodėmin- 
go triukšmo, kad geriau galėtų išsaugoti savo šir- 
dį nuo turtų, žmonių garbės geidimo ir kūno aist- 
rų. Tokią našlę apaštalas vadina palaiminta. 

Daug būtų galima pridėti, pasakojant apie 
našlystę, bet manau viską būsiu pasakęs, kas yra 
svarbiausia ir žinotina. Tikrai našlei, norinčiai sa- 
vo pasiryžime ištesėti, patarčiau pasiskaityti puikius 
ir graudingus šv. Teronimo laiškus Tūrijai, Salvijai 
ir kitoms moterims, kurių dvasios vadu jis buvo. 
Baigdamas noriu pridėti, kad tikroji našlė neturė- 
tų peikti ar smerkti tas moteris, kurios išteka ant- 
rą, trečią ar net ketvirtą kartą, nes ir jas Dievas 
yra skyręs savo didesnei garbei. Verta atsiminti 
Bažnyčios mokslą, kad danguje ir našlės ir mergai- 
tės gaus tą garbės vietą, kurią bus pelniusios sa- 
vo nusižeminimu. 


41. Žodis mergaitėms 


Mergaitės, jums turiu tarti čia vieną žodelį; 
daugiau rasite kitur. Įeigų manote ištekėti, tai skir- 
kite savo pirmuosius jausmus ir širdies meilę tam 
jaunikaičiui, už kurio manote ištekėti. Manau, kad 
būtų labai neteisinga atiduoti savo vyrui ne svei- 
ką ir skaisčią širdį, o jau kitomis meilėmis suerzin- 
tą ir perdegusią. O jeigu jus šauktų Dievas gyven- 
ti netekėjusioms, net padaryti skaistybės įžadą ir 
visą gyvenimą pasilikti mergaitėmis — tai tikrai 
būtų jums didelė garbė. Laikykite savo širdį nesu- 

teptą nuodėmingos aistros; visą savo palankumą, 
dėkingumą ir meilę reiškite dangiškajam Sužadėti- 
niui; jis yra pati skaistybė, jis myli skaisčias sielas 
ir jam priklauso visa mūsų meilė. Šv. Jeronimo 
laiškuose rasite sau reikalingų patarimų ir įspėji- 
mų. 

Jums labai yra reikalingas klusnumas. Pasi- 
rinkite savo nuodėmklausį dvasios vadovu, kad, 
jam padedant ir vadovaujant, augtumėte dorybė- 
se, o ypač Dievo meilėje. 

KETVIRTOJI DALIS 


1. Pasauliečių šnekos 


Pasauliečiai žmonės, mėgstantieji įtariamus pa- 
silinksminimus, kai tik pastebi tave norinčią gy- 
venti dievobaimingai ir maldingai, tuoj pradeda 
įvairiai žeminti, pajuokti, apkalbinėti ir pravar- 
džiuoti veidmaine ar apgavike. Jie tau sakys, jog 
nuo tavęs šalinasi žmonės, kad pasilikai vienų vie- 
na, nes tu pradedi glaustis prie Dievo. Teiks tau 
įvairių pastabų ir patarimų draugai, giminės, ta- 
riamai labai išmintingi, baugindami, kad nustosi 
žmonėse gero vardo, be laiko pasensi, užguls tave 
nusiminimas, kai visi tavęs nekęs, net išsižadės ta- 
vęs giminės ir, galop, neturėsi kuo maitintis. Tie 
sakys, jog ir be maldingumo gali būti išganyta; pa- 
tars gyventi taip, kaip kiti gyvena, ir prisiderinti. 
Tokių ir panašių pasakų išgirsi daug. 

Brangi Filiotėja, visos tos kalbos yra ne- 
protingos ir tuščios. Tiems žmonėms, kurie nori 
atitraukti tave nuo maldingo gyvenimo, visai ne- 
rūpi nei tavo sveikata, nei tavo gerovė. Išganyto- 
jas pasakė: “Tei pasaulis jūsų nekenčia, žinokite, 
kad manęs pirma jūsų nekentė. Jei būtumėte iš 

pasaulio, pasaulis mylėtų, kas jojo yra; kadangi ta- 
čiau jūs nesate iš pasaulio, bet aš jus išsirinkau iš 
pasaulio, todėl pasaulis jūsų nekenčia“ (Jono 15, 
18-19). Išganytojas vadina pasauliu visus nusidė- 
jėlius. Esu matęs vyrus ir moteris belošiančius kor- 
tomis per kiauras naktis. Ar gali būti didesnis pro- 
to bukumas, sveikatos naikinimas, kaip kad be- 
dykinėjant ir naktis nemiegant? Bet pasaulio žmo- 
nės nepeikia tokio dykinėjimo ir nesirūpina jų 
sveikata. O kai pastebi kurį nors anksčiau atsike- 
liant, einant bažnyčion, priimant šv. Sakramen- 
tus, tuoj ima šaukti, sudaro kliūčių bažnyčion eiti. 
Kokie jie yra juokingi. Savaitiniai subuvimai, pra- 
mogos, ilgi šokiai — jiems niekis, o kai reikia jiems 
nueiti Kalėdų naktį bažnyčion, pradeda dejuoti, 
kad neišsimiegos; net galį nušalti ir susirgti. Pa- 
našiai yra ir su Velykų būdyne. Atsikelti prieš vi- 
dunaktį ar prieš auštant ir skubėti į Kristaus prisi- 
kėlimo pamaldas — jiems atrodo didelis vargas; 
bet didelis malonumas per ištisą dieną lankyti na- 
mus ir žmonėtis. Visiems yra aišku, kad pasaulio 
žmonės nėra teisingi teisėjai: jie yra nuolaidūs ir 
geri savo sekėjams, bet žiaurūs ir priekabūs Dievo 
vaikams. 

Negalime derintis prie pasaulio nuodėmių, jei 
nenorime kartu su juo pražūti. Pasauliui, pamėgu- 
siam nuodėmes, neįtiksime; jis pilnas visokių keis- 
tumų. Išganytojas pasakė: “Atėjo Jonas nei val- 
gąs, nei geriąs, ir jie sako: Jis velnio apsėstas. At- 
ėjo žmogaus Sūnus; jis valgo ir geria, o jie sako: 
Štai žmogus rijūnas ir vyno gėrėjas, muitininkų ir 
nusidėjėlių prietelis? (Mato 11, 18-19). 

"Toks yra pasaulis, miela Filiotėja. Jei jo 

bičiuliams kviečiant, nueisi į pasilinksminimą — 
tuoj pasipiktins ir ims tyčiotis. Jei pradėsi dėvėti pa- 
doriau, ims jie skelbti, kad nori įsiteikti žmonėms, 
kad turi blogų tikslų, o jei pasirodysi apšepusi, tuoj 
paskelbs, jog pavirtai niekais. Mūsų linksmumas 
atrodys pasauliui kaip išsiblaškymas, o mūsų savi- 
tvarda bei rimtis jo bus paskaityta kaip nusimini- 
mas. Nors ir labai stengtumės įtikti pasauliui, nie- 
kad jam neįtiksime. Pasaulis išpučia mūsų netobu- 
lybes ir jas vadina nuodėmėmis, o mažas atleisti- 
nas nuodėmes, net klaidas skelbia esant biauriais 
prasižengimais. Meilė, anot šv. Povilo, yra gerašir- 
dė, bet pasaulis neturi tikros meilės, todėl jis yra 
beširdis. Meilė nemato pikto, o pasaulis pastoviai 
piktai galvoja. Kai jis negali suniekinti mūsų dar- 
bu, tai bent smerkia mūsų sumanymus. Alkanas 
vilkas visada ras priekabę avims: ar jos bus raguo- 
tos, ar ne; ar juodos, ar baltos; vilkas, jei pajėgs 
jas pasiekti, visuomet jas smaugs. 

Tei išpažinties metu paklausi nuodėmklausio pa- 
tarimo ir kiek ilgiau užtruksi, tuoj anie pradės 
klausinėti, apie ką taip ilgai su kunigu kalbėjai? 
Jeigu trumpai ir greitai atliksi išpažintį, tuoj įtars, 
jog ne viską pasisakei. Seks ir stebės kiekvieną ta- 
vo veiksmą ir žodelį Už griežtą atsakymą pa- 
vadins pikčiurna, mūsų susirūpinimą namiškiais 
pramins šykštumu, o kitiems rodomą gerumą - 
kvailyste. Bet kai jie kalbės apie pasauliui atsidavu- 
sius - juos įvertins skirtingai: piktumą pakrikštys 
drąsa; šykštumą - taupumu; nepadorius juokus - 
mandagumu. Mat, vorai visuomet trukdo bitelėms. 

Filiotėja, nepaisyk tų kalbų. Tegul jie šaukia, 
kiek nori, kaip pelėda, naktį baugindama dienos 

paukštelius. Būkime drąsūs savo pasiryžimuose. 
Ištvermė parodys, ar tikrai esame pasiryžę tamau- 
ti Dievui, ar jau pradėjome pamaldų gyvenimą. 
Kometos ir planetos atrodo esą yjenodos šviesos, 
bet kometos greit pranyksta, o žvaigždės pastoviai 
šviečia. Taip yra su tikra ir netikra dorybe; jos pa- 
našios, bet galima lengvai vieną nuo kitos atskir- 
ti. Netikra dorybė yra nepastovi; ji kaip dūmai, 
kai jie kyla ir sklaidosi aukštumoje, o tikroji do- 
rybė pastoviai pasilieka žmoguje iki pat galo. 

Maldingo gyvenimo pradžioje naudinga yra 
nukęsti nemalonumų, paniekos, net šmeižtų, nes 
tai apsaugoja mus nuo puikybės ir noro girtis. 
Puikybė tuoj sužaloja jaunas dorybes, nužudo jas, 
kaip Egipto faraono įsakymu moterys tykojo ir žu- 
dė naujagimius žydų berniukus. Esame išsiskyrę 
iš pasaulio nuodėmingų papročių: “Per jį man 
pasaulis yra prikaltas prie kryžiaus ir aš pasau- 
liui* ( Gal. 6, 14). Pasaulis laiko mus priekvailiais, 
o mes žvelgiame į jį su pasigailėjimu. 


2. Būkime drąsūs 


Nors šviesa yra maloni ir pageidaujama, bet, 
staiga išėjus iš tamsos, ji veria akis. Patekę į sveti- 
mų žmonių tarpą, nors jie būtų labai geri ir ma- 
lonūs, pradžioje pasijuntame nejaukiai. Gali ir 
tau atsitikti, Filiotėja, kai permainius savo gyve- 
nimą ir pradėjus gyventi maldingai, užguls tave 
kažkoks ilgesys, liūdnumas, pasidarys nuobodu bū- 
ti atsiskyrusiai nuo tau pavojingų asmenų, atsi- 
minus jų viliones ir kitas smulkmenas, gal pra- 
dėsi nerimauti ir abejoti, ar gerai padarei, pasi- 

rinkdama pamaldų gyvenimą. Jei taip atsitiktų, 
neišsigąsk, brangioji, turėk kantrybės, nes visa tai 
yra niekai ir greitai praeis, - dar esi neapsipratus 
su neįprasta padėtimi. Neramumai išsisklaidys, 
kaip ryto rūkai, o Dievas palies tavo dvasią su- 
raminimų gausa. 

Iš karto „gal gailėsies pagyrimų ir pataikavimų, 
apsčiai pilamų įvairių juokdarių ar pataikūnų, bet 
apsvarstyk ką reiškia trumpa garbė, palyginus ją su 
amžinąja garbe ir nesibaigiamu džiaugsmu dan- 
guje. Argi norėtum išmainyti dangaus laimę į pa- 
saulinius mažmožius? Tikėk manim, įei ištversi 
gerame, greitai susilauksi suraminimų ir tokių ma- 
lonių džiaugsmų, kad pati pripažinsi, jog viso pa- 
saulio saldybės, palyginus su šiuo dangiškuoju me- 
dum, yra kaip aitri tulžis; suprasi, jog maldingai 
praleista diena yra vertingesnė už daugelį pasau- 
linių linksmybių metų. “Tikrai, geresnė yra vie- 
na diena tavo prieangiuose, kaip kitų tūkstantis“ 
(Ps. 83,11). 

Gal tau atrodo, kad krikščioniškosios tobuly- 
bės kalnas yra per daug aukštas ir status. Tai 
įsivaizdavus, galėtum sušukti: mano Dieve, kaip 
aš įkopsiu į tokias aukštybės? Nenustok drąsos, 
miela Filiotėja. Jaunos bitelės, vos iš perų išsiritu- 
sios, toli nepaskrenda; nepasiekia aukštų kalnų, 
plačių lankų, bet, besimaitindamos savo motinų 
gamintu medum, išsiaugina sparnelius ir tada skrai- 
do po plačią apylinkę, medų rinkdamos. Ir mes 
maldingo gyvenimo pradžioje esame it tos smulkios 
bitelės avilyje, nepajėgiam pakilti į pačias krikš- 
čioniškos tobulybės viršūnes, bet palaukim, iš- 
augs ir sustiprės mumyse geri norai, atsiras ga- 

lingi dvasios polėkiai ir nuolatinės maldos spar- 
nai, o tada išmoksime aukštai lakioti ir artimai 
bendrauti su Dievu. Tuo tarpu naudokimės kitų 
gamintu medum - maldingumo mokdu, kurį tei- 
kia mums Bažnyčia savo Tėvų ir mokytojų raš- 
tais. Melskime Dievą, kad mums duotų maldin- 
gumo sparnus skraidyti pasaulyje ir galop pasiek- 
ti amžinojo atilsio ir laimės vietą. 


3. Pagunda 


Įsivaizduokime labai dorą žmoną, kuri tikrai 
myli savo vyrą, ir kad pas ją ima ir ateina kaž- 
kieno pasiuntinys su nedoru pasiūlymu. Tas pa- 
siuntinys pirmiausia pasakytų, kuriuo tikslu atsi- 
lanko. Pats pasiūlymas moteriškei gali patikti, ar- 
ba ne; gali ji pasiūlymą priimti, arba atmesti. 
Panašiai elgiasi velnias, pasaulis ir kūno aistros. 
Pas pasižadėjusią tarnauti Dievui sielą jie ima 
siuntinėti įvairių pasiūlymų, pagundų, kurstymų, 
traukdami į nuodėmę, įtaigodami pasiūlymą pri- 
imti ir muodėmingai pasielgti. Ir sielai gali pa- 
tikti toji pagunda, bet gali ir nepatikti; siela ga- 
li, būdama laisva, pritarti pagundai, bet gali pa- 
gundą ir atmesti. Yra trys laipsniai, kuriais žmo- 
gus leidžiasi žemyn į nedorybes: pagunda, prita- 
rimas, vykdymas. Nors ne kiekvienoje nuodėmė- 
je yra ryškūs tie trys laipsniai, bet sunkiuose nu- 
sikaltimuose, mirtinose nuodėmėse jie yra aiškūs, 
beveik apčiuopiami. 

Nors kuri pagunda kankintų mus visą gyve- 
nimą, ji nepadarys mus Dievui nemalonius, jei 
tik pagundos nemėgsime ir pagundai nepritarsi- 

me. Pati pagunda ir jos atjautimas nėra nusi- 
kaltimas, kol pagundai nepritariame ir nieko blo- 
go nedarome. Šv. Povilas apaštalas skundžiasi, kad 
buvo kankinamas kūno pagundų, bet dėl to jis 
neprarado Dievo malonės, priešingai, jis labiau 
patiko Dievui ir išmoko geriau Dievą garbinti. Šv. 
Agnietė iš Pulciamo kentėjusi taip smarkias 
kūno pagundas, kad net gaila jos, jos gyvenimą 
beskaitant. Šv. Benediktas (+ 543) įšoko į erškėčius, 
o šv. Pranciškus (+ 1226) nuogas sniegą raičio- 
jo, kad numalšintų kūno aistras. Patirtos pagun- 
dos nesumažino šventiesiems Dievo malonės, tik 
labiau joje užgrūdino. 

Būk drąsi, pagundai puolant; esi nenugalė- 
ta, kol pagundai nepritari, kol jos nekenti ir ne- 
mėgsti. Pamėgimas paprastai yra pirmas žings- 
nis į pritarimą. Nors mūsų sielos priešai sukeltų 
mums begales pagundų, įvairiai kurstytų ir bels- 
tųsi į mūsų širdies duris, norėdami palenkti mū- 
sų valią, nors savo ilgu puolimu ir pasiūla ne- 
mažai mus vargintų ir baisiai įkyrėtų - kol mes 
pagundai nepritariame, kol ginamės nuo jų ir 
esame pasiryžę ištverti gerame, nepasiduoti pa- 
gundai, norėdami įtikti Dievui — nenusidėjome; 
Dievas prašomas suteiks mums pergalę. Ir vyras ne- 
gali pykti ir barti žmoną, kuri veja šalin nedorų 
viliotojų pasiuntinius. Tik tas gali būti skirtumas 
tarp viliojamos moteriškės ir sielos, kad anai iš- 
vijus vieną kartą viliotojus, gali daugiau jų ir ne- 
susilaukti, o siela neturi galimybės nebejausti pa- 
gundų, nors jas būtų daug kartų atmetusi. Kol 
pagundos nemėgstame, jos nekenčiame, tol ji ne- 
gali mums blogo padaryti. Pagunda gali sukelti 

pamėgimą ir pasigėrėjimą. Atsiminkime, kad mūsų 
sieloje esama dviejų dalių: vienos žemesnės, kitos 
aukštesnės. Žemesnioji nevisada seka aukštesniąją, 
bet dažnai elgiasi savarankiškai. Pasitaiko, kad 
mūsų žemesnioji dalis pamėgsta, gėrisi pagunda, 
kai tai pagundai nepritaria ir aiškiai yra priešin- 
ga aukštesniosios dalies valia. Tai nusako šv. Po- 
vilas: “Aš, tiesa, gėriuosi Dievo įstatymu, žiūrint 
vidujinio žmogaus, bet matau savo sąnariuose ki- 
tą įstatymą, pasipriešinantį mano proto įstaty- 
mui“ (Rom. 7, 22-23). 

Gal būsi mačiusi, Filiotėja, žaizdre pelenais 
pridengtas žarijas. Žėruojančios žarijos užkasamos 
pelenais nakčiai, o ryte, pelenus nužėrus, randa- 
ma vos keleta anglių, menkai berusenančių, bet 
iš jų bematant įpučiama liepsna. Tas pat su mei- 
le, kuri yra mūsų sielos gyvybė ir tikroji Dievo 
liepsna. Pagundos, sukeliančios žemesnėje sielos da- 
lyje nuodėmės mėgimą, lyg kokiais pelenais už- 
beria Dievo meilės liepsną ir taip ją nuslopina, 
kad jos beveik nežymu, tik širdies gelmėje rusena 
viena kita meilės žarijėlė, kurias , rodos, sunku 
būtų ir surasti. Tikrai, ten dar esama Dievo mei- 
lės žarijų, jas galima atkasti, įpūsti ugnį; ji užsi- 
liepsnos ir vėl degs. Nors meilė nuslopinta, bet 
kol rusena širdyje bent maža Dievo meilės ki- 
birkštėlė, kol savo širdyje nepritariam išorės pa- 
mėgimams ir patikimui, kol pagundai nepasiduo- 
dam, kol bijomės ir sielojamės, kad nepritartu- 
me nusikaltimo apgaulei, o gal net abejojame, ar 
nebūsime sutikę su pagunda, tai nors tos pagun- 
dos būtų taip įkyrios, kaip vasarą musės, nuolat 
besisukinėdamos zirgztų prie pat mūsų širdies, 

prie mūsų valios, bet kol nesileidome jų, ne- 
priėmėm į savo širdį, kol nepradėjome pagunda 
džiaugtis ir gėrėtis, tol aišku, kad pagundoms ne- 
pritarėme ir todėl nesam už jas atsakingi ir ne- 
sam padarę nuodėmės. 


4. Pavyzdžiai 


Reikia aiškiai ir tikrai suprasti pirmiau pa- 
teiktą pamokymą. Jis yra labai reikalingas visiems. 
O kad nurodymus sustiprinčiau, duodu du pa- 
vyzdžius. 


Šv. Jeronimas (+420) pasakoja, kad vienas 
žiaurus valdovas, niekaip negalėdamas atitraukti 
nuo tikėjimo jaunikaitį, sugalvojo įveikti jį pri- 
verstinais lytiniais santykiais. Nuogą pririšęs prie 
minkštos lovos, užleido ant jo paleistuvę. Bet jau- 
nikaitis, kitaip negalėdamas gintis, atkandęs savo 
liežuvio galą ir kraujais spiovęs paleistuvei į vei- 
dą. Toji pasitraukė. Jaunikaitis sugėdino tuom 
nedorą moterį ir parodė savo dorybės nepaprastą 
jėgą — verčiau žaizda ar mirtis, negu nusikaltimas. 


Šv. Katarina Sienietė (+ 1380) pasipasako- 
jo, kaip Dievas buvo leidęs piktajai dvasiai ją 
gundyti, jos pačios nepaliečiant. Velnias puolęs 
šventąją tokiu įnirtimu ir vaizdais sukėlęs taip 
smarkias kūno pagundas, jog atrodė, kad negalė- 
sianti atlaikyti. Protarpiais jai atrodė, jog jau bai- 
gia pasiduoti pagundai, kai jos širdies dalis buvo 
belinkstanti prie siūlomų erzinančių vaizdų. Toji 
vidaus kova tęsėsi ilgokai. Galop pamačiusi ji 
Viešpatį Jėzų; ėmė jam skųstis, sakydama: 

- Mano Įėzau, kur buvai, kai tavo sužadėti- 
nės širdis tokioje šiukšlynėje skendėjo? 

- Buvau tavo širdyje - atsakęs Jėzus. 

- Kaip tai galėjo būti, nejaugi galėjai būti kla- 
ne? - stebėjosi šv. Katarina. 

- Mano duktė, pasakyk man, ar visos tos 
mintys, kurios tave kankino, tau malonios, ar ne? 
Ar buvo jos tau saldžios, ar karčios? 

- Kurgi, jos stūmė mane į nuliūdimą, pri- 
pildė kartybe. 

- Kas gi sukėlė sieloje tą liūdesį ir kartybę, 
jei ne aš? Tikėk manim, jeigu nebūčiau buvęs ta- 
vo sieloje, visos tos pagundos ir biaurios mintys, 
kurios taip įkyriai laikėsi tavo vaizduotės ir vei- 
kė valią, negalėdamos gauti pritarimo, be abejo 
būtų įsiskverbusios, valią įveikusios ir būtum noriai 
sutikusi ir pritarus pagundoms, o tuo pačiu pa- 
gundos būtų įnešusios į tavo sielą mirtį. Bet kai 
aš, būdamas tavo sielos viduje, kėliau tavo valio- 
je pasibiaurėjimą ir pasipriešinimą pagundoms, 
tuo pasinaudodama, pati gyneisi ir atsigynei ne- 
dorų pagundų. Kadangi tavo širdis nebepajėgė 
taip smarkiai kovoti ir vyti nuo savęs visas pa- 
gundas, kaip to buvai norėjusi, todėl sukilo tavyje 
dar didesnis pasibiaurėjimas ir pagundų neapy- 
kanta, net savęs nekentimas. Tuo būdu tavo kan- 
čios ir kova suteikė didesnių nuopelnų, davė daug 
naudos, nes sustiprino tavo sieloje doros jėgas. 

Matai, Filiotėja, kaip šventosios širdyje buvo 
užberta Dievo meilės ugnis storu pelenų sluoks- 
niu. Pagundos ir jų mėgimas buvo apėmę beveik 
visą tos vargšės širdį, veikė jos valią. Bet ji, Die- 
vo malonės padedama, priešinosi pagundai, sukel- 


272 


dama savyje pasibiaurėjimą nuodėme ir jos neapy- 
kantą, tvirtai šalindama ją nuo savęs. 

Gerasis Dieve! Ar gali būti didesnis skaus- 
mas Dievą mylinčiai sielai, kai ji nežino, ar yra 
joje Dievas, ar bus jau jo nustojusi; ar tebėra įjo- 
je Dievo žarija, kuriai palaikyti reikėjo tiek daug 
kovoti ir kentėti, ar jau bus visiškai užgesusi? Bet 
kaip tik šiame nežinojime yra didžiausia Dievo 
meilės žymė, jos puikiausias kvapas, kuris gali 
skleistis vien iš tyros Dievo meilės, nesudrumstos 
savimeilės asmenišku malonumu ar išskaičiavimu. 


5. Suraminimai 


Dievas leidžia kilti didelėms ir smarkioms pa- 
gundoms tose sielose, kurias nori pakelti į tobu- 
liausią ir tyriausią savo meilę. Bet tų pagundų at- 
metimas, jų pergalė neužtikrina galutinio išgany- 
mo nei ramybės. Buvo atvejų, kad tie, kurie bu- 
vo nugalėję smarkias pagundas, suklupo mažesnė- 
se, nes nebuvo gana ištikimi Dievo malonei. To- 
dėl, Filiotėja, nors būtum buvus išbandyta dide- 
lių pagundų, žinok, kad Dievas suteikė tau ne- 
paprastą malonę, norėdamas pakelti tave savo 
Akivaizdoje; bet pasilik nusižeminusi, saugokis 
naujų smulkesnių pagundų, budėk, būk atsargi, 
kad neapsigautum manydama, jei jau nugalėjai 
dideles pagundas, tai smulkesnės tau nėra bai- 
sios - pasilik visada Dievo meilėje ir savo širdy- 
je stiprink ištikimybę Dievui. 

Nors baisios pagundos kankintų tave, vargin- 
tų ir net pamėgimo dėmės atsirastų vaizduotėje, 
kol tavo valia nepanorės, nepritars, o šalins pa- 

gundas nuo savęs, nebijok ir nesisielok, Dievui ne- 
nusikaltai, jo nieku neiįžeidei. 

Kai žmogus apalpsta, nustoja kvėpavęs, kai 
iš pažiūros nelieka jame gyvybės, tada pridedama 
ranka prie jo širdies. Tei pajunta ranka bent silp- 
nutį širdies plakimą, greit suprantama, kad žmo- 
gus tebegyvas ir kad galima jį atgaivinti. Pana- 
šiai atsitinka su mūsų siela. Kartais pagundos taip 
ją prislegia, kad siela apalpsta, rodos, jau visai 
yra nustojusi gyvybės - Dievo meilės. Bet norint 
patikslinti, ar ji gyva, pridėkime ranką prie šir- 
dies ir paklauskime, ar mūsų širdį, mūsų valią 
gaivina Dievo meilė, ar dar prieštaraujame pa- 
gundoms, ar stumiame jas nuo savęs, nepritarda- 
mi pasiūlymams? Kol pasipriešinama pagundoms, 
tol pasilieka sieloje Dievo meilė, ir mūsų Išganyto- 
jas, Jėzus Kristus, tebėra mūsų sielos viduje, nors 
ir giliai joje užsislėpęs. Nuolat gaivindami savo 
sielą malda, dažniau eidami šv. Sakramentų, tu- 
rėkime viltį Dievuje. Dievui padedant, lengvai 
sugrįš mums sielos sveikata, vėl gyvensime laimin- 
gai, artimai besijungdami su Dievu, bevykdydami 
jo valią. 


6. Iš pagundos nuodėmė 


Dora moteriškė, apie kurią buvo pirmiau kal- 
bėta, kai nė klausyt neklauso nedorų vilionių, yra 
nekalta. Bet jei ji toms pagundoms kokiu nors bū- 
dų pritaria, norėdama sukurstyti aistringą meilę, 
tai nors paskui ji tos meilės gintųsi ir jos nebe- 
norėtų, ji būtų kalta už savo neatsargumą ir lenga- 
protystę; ji pasidarytų peiktina ir baustina. Pagun- 

da kartais įstumia žmogų nuodėmėn, kai jis pats 
sukelia tą pagundą. Pavyzdžiui: jei žinai, kad, 
paragavęs truputį svaigalų, tikrai neatsilaikysi ir 
pasigersi, ar jei kortuodamas paprastai imi keik- 
ti, tai ne tik nusikalsi apsisvaigindamas ar keik- 
damas, bet ir dėl to, kad ieškojai pagundų ty- 
čiomis. Arba vėl, kai gerai žinai iš savo patir- 
ties, jei pasimatysi su tūlu asmeniu, nesusivaldysi, 
įpulsi į pagundą, kad sukils erotinės aistros, kaip 
ne kartą jau yra buvę, seks nepadorios kalbos, po- 
elgiai ir darbai, o visgi nebevengi tos draugystės, 
net jos ieškai, tai esi kaltas ne tik už blogus dar- 
bus, bet ir už sužadintas pagundas. Pati pagunda 
pavirto tau nuodėme ir nusikaltimu. Jei galėjai 
pasisaugoti iš pagundos kylančio pamėgimo, o jo 
tyčia nesisaugojai, tas pamėgimas visada tau bus 
nuodėmė; didesnė ar mažesnė, žiūrint kiek buvai 
pamėgęs pagundą ir kaip ilgai palaikei ją savyje. 

Minėtoji dora moteris, kuri su noru klausė- 
si suvedžiotojo įtaigojimų, su juo juokavo, o pas- 
kui, atsimindama jo kalbas, jomis gėrėjosi, tai 
nors ir nebūtų sutikusi ką blogo daryti, ji pasi- 
darė labai peiktina, kad savo mintimis buvo su- 
tikusi su blogais pasiūlymais. Yra nedora palink- 
ti į nedorybę savo valia ir kūnu, bet, jei nebuvo 
tikro pritarimo nei valios, nei širdies, tai pats kū- 
no atsiliepimas nedorai pagundai nesudaro nuo- 
dėmės. 

Sukilus pagundai, žiūrėk, kas kaltas, kad ji 
sukilo. Tei neiškojai pagundos, jei laikeisi atsar- 
giai - būk ramus. Bet jei nesisaugojai pagundos, 
net ją sukėlei, tai pati tavo sukeltoji pagunda pa- 
statytų tave nuodėmės padėtin; tektų atsakyti už 

tos pagundos padarinius, už blogų pomėgių su- 
žadinimą, ypač jei būtų buvę galima išsisaugoti 
priežaščių, sukeliančių tą pagundą. Jeigu kas, klau- 
sydamas nepadorių dainų, žiūrėdamas į nepado- 
rius vaidinimus, neimtų į galvą žodžių, o vien 
gėrėtųsi daininko balsu, artisto vaidyba, tai dar 
nebūtų nuodėmes, tik didelis nuodėmės pavojus, 
būtent, užsikrėsti garsinamų nedorybių pagundo- 
mis. Kartais staiga pajuntame, jog esame pamėgę 
kokią nedorą mintį ar nuodėmę, kad nesuskubo- 
me pastebėti pagundos; toks neapsvarstytas pamė- 
gimas gali sudaryti vien atleistiną mažą nuodė- 
mę. Bet jei pajutę tą pamėgimą, tuoj nepašalina- 
me jo iš minties ir širdies, tartum derėdamiesi 
ir laukdami, kad jis pasiliktų mumyse, tai pilnai 
esame atsakingi už tokį pamėgimą; nuodėmė di- 
dės pagal tai, kaip ilgai pasilikome toje padėtyje 
ir nenaudojome tinkamų priemonių tam pamėgi- 
mui pašalinti. Jeigu pajutę kad pagunda mums 
patinka ir tyčia palaikome ją savo širdyje - smar- 
kiai nusikalstame, jei dalykas, į kurį esame gun- 
domi, būtų didelė blogybė. Būtų smerktina ir pa- 
vojinga mergaitės yda, jei ji mėgtų meilikauti, gla- 
monėtis su vaikinais, nors sakytų, jog nenorinti 
ir bijanti nustoti doros. 


7. Vaistai pagundoms 


Kai pajuntame savyje kokią pagundą, daryki- 
me taip , kaip daro vaikai, pamatę piktą vilką: 
jie bėga nuo jo, šaukdami tėvų pagalbos. Pagun- 
doje šaukis Dievo pagalbos; prašyk jo pasigailė- 
jimo. Tai nurodė mums pats Išganytojas: “Bu- 

dėkite ir melskitės, kad neįpultumėte į pagundą“ 
(Mato 26, 41). Jeigu jauti, kad pagunda nesi- 
liauja, o gal net smarkėja, skubink prie Išgany- 
tojo kryžiaus; prašyk Tėzų pagalbos, pasižadėk jam, 
jog nepritarsi pagundai, ir prašyk savo valiai jė- 
gos kovoje, pakartodama ryžtą pagundai nenusi- 
leisti; visą pagundos metą tesėk maldoje. 

Pažadėdama Dievui, jog kovosi su pagunda, 
nesvarstyk pagundos, o žvelki į prikryžiuotąjį Jė- 
zų, nes sustiprėjus pagundai, gali nejučiomis pa- 
krypti jos pusėn. Kad savo mintį atitrauktum 
nuo pagundos, imkis naudingo darbo ar bent 
žaislo, ir liausis varginusios tave aistros. Dide- 
lėms ir mažoms pagundoms pašalinti ir nuo jų 
apsiginti yra gera ir patogi priemonė -— pasisa- 
kyti jas per išpažintį: piktoji dvasia nemėgsta vie- 
šumos. Pirmoji velnio ir sielos suokalbio sąlyga 
ta, kad apie pagundas niekam nesipasakos. Tai 
daro visi gundytojai, norėdami palenkti kitus į blo- 
ga: į vagystę, paleistuvystę, ir t. t., jie reikalau- 
ja iš to, kuriam pradeda sukti galvą, kad niekam 
nesipasakotų, kad užlaikytų slaptumą. O Dievas 
veikia kitaip: suteikdamas gerų minčių, paskatų, 
jis nori, kad tai pasakytume savo vyresniesiems, 
kad su jais pasitartume, kaip būtų galima visu 
tuo tinkamiausiai pasinaudoti. 

Jeigu įkyriai mus vargintų pagunda ir ka- 
muotų, nesiliaukime su ja kovoję, nuolat pareikš- 
dami Dievui savo ryžtą nepritarti pagundai. Kaip 
jaunikis negali vesti mergaitės, kol įi nesutinka 
ir vis sako ne, taip ir siela, nors būtų apsiausta 
stiprių pagundų, pasiliks nekalta, kol joms prieš- 
taraus ir sakys ne. 

Su savo sielos priešu nesiginčyk, į jo pasiū- 
lymus neatsakinėk, nebent V. Jėzaus tartu žodžiu 
velniui: “Eik šalin, šetone! nes parašyta: Vieš- 
patį, savo Dievą, tegarbinsi ir jam vienam tetar- 
nausi* (Mato 4, 10). 

Dora moteris privalo neatsakyti nei žodžiu, 
nei žvilgsniu į viliotojo nepadorias užuominas, bet 
nusisukti nuo jo ir pasišalinti, atnaujinant savo 
širdyje moterystės priesaiką. Panašiai daro ir pa- 
maldi siela, pagundų puolama: ji nesiginčija su pa- 
gunda, nesidera, bet tuoj pat nuo jos nusisuka, 
kartodama savo širdyje Išganytojui ištikimybės 
pažadą, kad nori jam vienam visa priklausyti. 


8. Smulkios pagundos 


Visa jėga reikia kovoti prieš didžiąsias pa- 
gundas ir jas nugalėti; nugalėdami, stiprėjame 
doroje. Bet daug turime dvasiškos naudos, nuga- 
lėdami ir smulkias pagundas. Nors didelės pagun- 
dos būna labai smarkios, staigios ir stiprios, bet 
jos pasitaiko ne taip dažnai, o smulkios pagundos 
yra gausios, dažnos ir įkyrios. Su jomis tenka nuo- 
lat kovoti; jas nugalėję, galime turėti ne mažiau 
naudos, kaip nugalėję didžiąsias pagundas. 

Vilkai, meškos yra labai plėšrūs ir baisūs gy- 
vuliai, o musės — ne. Bet jos tiek įkyri, suerzi- 
na, iš kantrybės išveda, kad kova su jomis alsi- 
na. 

Nėra sunku susilaikyti nuo žmogžudystės, bet 
sunkiau yra susivaldyti, nesupykti, kai kiti mus 
suerzina. Ne taip jau sunku vyrui ir moteriai iš- 
sisaugoti svetimoterystės, bet daug sunkiau išveng- 

ti nepadorių juokų, kalbų, įtarimų, įtartinų pažvel- 
gimų, mandagumų ar meilumų. Nesunku yra vy- 
rui ir žmonai išlaikyti kūno ištikimybę, bet sun- 
kiau yra širdyje negeisti svetimos meilės. Nesunku 
yra nevogti svetimo daikto, bet sunkiau yra ne- 
geisti svetimo turto, nepageidauti. "Teisme netei- 
singai liudyti nėra taip lengva, kaip bekalbant 
pameluoti ar tiesą iškreipti. Daug lengviau yra 
visiškai pasigerti, negu svaigaluose laikytis saiko. 
Nėra sunku negeisti artimui mirties, bet neleng- 
va yra netrokšti savo priešui nelaimės. Lengviau 
galima išsisaugoti artimo neapšmeižus, negu jo ne- 
įžeidus ar nepaniekinus. 

Vienu žodžiu, reikia saugotis pykčio, pavydo, 
įtarimo, vilionių, tuštybės, melo, veidmainiavimo, 
nepadorių kalbų ir blogų minčių: jos nuolat vi- 
sus užpuldinėja ir net maldingiems žmonėms ne- 
duoda ramybės; nors jie ir ištesi savo geruose pa- 
siryžimuose. Filiotėja, būk pasirengusi kovoti rim- 
tai ir stropiai su įkyriausiomis pagundomis. Kiek 
mes jų nugalėsime, tiek brangių deimantų papuoš 
mūsų amžinos garbės vainiką, kurį mums suteiks 
dangaus Tėvas, anot apaštalo: “Gale man atidė- 
tas teisybės vainikas, kurį duos man aną dieną 
Viešpats, teisusis Teisėjas“ (2 Tim. 4,8). Kol dar 
neužpuolė mus varginti didelės pagundos, pratin- 
kimės kasdien stropiai ir ištvermingai kovoti prieš 
mažąsias pagundas ir jas visas nugalėti. 


9. Pergalė 


Smulkių pagundų, kaip antai: tuščios garbės, 
įtarinėjimų, piktumo, pavydo noro visiems įtikti 

ir visokių prasimanymų įtaigojimams nugalėti, ku- 
rie kaip uodai ir musės sukas nuolat aplinkui ir 
kanda, geriausias vaistas tai jų nebijoti — jos vi- 
sos negalės mums pakenkti, kol būsime tvirtai pa- 
siryžę tarnauti Dievui. Ir visai nekreipk dėmesio 
į tas įkyrias nenuoramas: tegul jos zirzia ir zvim- 
bia aplink ausis ar akis, o mes darykime tai, kas 
reikia, jų nepaisydami. Jei pradeda jos tau įskau- 
dinti, kąsti, jų nuodai tavo širdies nepasieks; vyk 
jas nuo savęs, kaip muses, negaišk ir nesvarstyk 
tų pagundų, o „sužadink Dievo meilės ir ki- 
tų dorybių aktus. Patariu nesisieloti, beieš- 
kant joms priešingų dorybių, nes tai būtų it 
koks pokalbis ar ginčas su jomis. Kai pajunti pa- 
gundą ir padarai jai priešingą aktą, trumpa mal- 
dele atsidūsti į Dievą ar atkreipti savo dėmesį ir 
širdį į prikryžiuotąjį Jėzų, pabučiuok Išganytojo 
kojų žaizdas ir nurimk. Tai yra pats geriausias 
būdas nugalėti priešą ar tai smulkiose, ar tai 
stambiose pagundose, nes Dievo meilėje glūdi vi- 
sa tobulybė ir visos dorybės. Dievo meilės pareiš- 
kimai yra geriausias vaistas visoms mūsų ydoms 
sunaikinti. 

Kai mūsų protas bus įpratęs pagundų metu 
tuoj kreiptis į visų dorybių šaltinį ir jų židinį, į 
Dievo meilę — nejausime reikalo nagrinėti mus 
varginančias pagundas, prieš jas panaudoję galin- 
gąjį vaistą, kurio bijo šėtonas, o pastebėjęs, jog jo 
sukeliamos pagundos paskatina mus didesnei Dievo 
meilei, tuoj liausis gundęs. 


"To užteks, kalbant apie smulkias, bet dažnas 
pagundas. Jei panorėtume kovoti su kiekviena jų 

atskirai — jos mus nuvargintų ir vargiai visas jas 
nugalėtume, nes jų tiek daug. 


10. Pasiruošimas kovai 


Protarpiais pažvelk į savo širdį, savo valią, 
norus ir žiūrėk, kokie norai, geismai ir aistros ta- 
vo sieloje keroja, o tai susekęs, pasirink vieną iš jų 
naikinti visu savo gyvenimo būdu, savo mintyse, 
kalboje ir veiksmuose. Jei, pavyzdžiui, jauti didelį 
polinkį tuštybei, tuščiai žmonių garbei, dažniau 
pamąstyk apie visą savo gyvenimo menkumą ir 
kaip tas tuštybės troškimas atsilieps tau mirties 
dieną; kilniai sielai netinka ir nedera jos siekti; ji 
nepastovi, vylinga, trumpa ir panaši į vaikišką 
žaislą. Tokias ir panašias mintis sužadink savyje. 
Dažnai papeik tuštybę, išdidumą, puikybę, nors 
tau ir nelengva būtų tai padaryti; savo širdyje tai 
paniekink, o pamėgsi nejučiomis paprastumą, nuo- 
lankumą, nusižeminimą. Dirbk visus paprastus 
darbus, k. a., namų ruošą, virtuvėje, darže, ar pri- 
žiūrėdama vaikus, šerdama gyvulius ir panašiai, 
nors tau atrodytų, jog tie darbai tau yra permenki 
ir peržemi. Šiuo būdu įprasi nusižeminti ir savo iš- 
didumą, tuštybę tiek sumažinsi, kad, pagundai ki- 
lus, jos nemėgsi ir su ja tau bus lengva kovoti. 

Jei esi palinkusi į godumą, dažnai pamąstyk, 
kaip toji yda yra niekinga. Ji pavergia mus ir daro 
pastumdėliais tų daiktų, kurie privalo tarnauti 
mums, o ne mes jiems. Mirštant, teks palikti vis- 
ką kitiems, o jie mūsų sutelktas gėrybes išeikvos 
ar net panaudos savo pražūčiai. Peik godumą, o 
girk dosnumą, pasaulio išsižadėjimą, gailestingu- 

mą; labdaros darbais šelpk vargšus; saugokis ne- 
sveikų spekuliacijų ar netinkamos prekybos. 

Jei būtum įpratusi žaisti kitų širdimi, atsi- 
mink, kad tas žaislas yra pavojingas tau pačiai ir 
kitiems; juk negražu yra išstatyti kitų paniekai ar 
pašaipai kilniausius savo širdies jausmus. Dažniau 
kalbėk apie skaistybės grožį ir iškilios širdies pri- 
valumus. Savo kalbą paremk padoriais darbais; jie 
atitrauks tave nuo negerų vylingų įpročių, ir pasi- 
darysi patvari ir rimta. 

Ramybės metu, kai pagundos tavęs nebevargi- 
na, padaryk galimai daugiau tos dorybės aktų, 
veiksmų, kurią puola paprastai tavyje pagundos. 
Nors tiems aktams nebūtų patogus laikas ar vieta, 
visgi jų nepamiršk; jie sustiprins tavo valią, ta- 
vo širdį, pasidarysi atsparesnė pagundoms pirmiau, 
negu jos tave užpuls. 


11. Neramumas 


Daugelis kitų pagundų paprastai sukelia ne- 
ramumą. Verta, todėl, pakalbėti apie tą dvasios 
būseną. Liūdesys yra dvasios skausmas, sielvartas, 
kurį pajuntame, kai pastebime savyje kokį nors 
trūkumą, blogumą, atsiradusį mumyse be mūsų 
noro. Jis gali būti išviršinis, išorinis, k. a. liga, 
skausmas, skurdas, panieka, įžeidimas; arba vidi- 
nis, k. a. neišmanymas, užšalimas, pasibiaurėji- 
mas, pagundos. 

Kai pajuntame kokį nors blogį, tuoj pat no- 
rime jį pašalinti, nes blogis sukelia mumyse skaus- 
mą ir nemalonumą. Žmogus trokšta visa savo pri- 
gimtimi gėrio, tad nenuostabu, kad nori pašalinti 

blogi: ligonis visada nori kuo greičiau pasveikti. 
Kai Dievo meilės perimta siela ieško priemonių 
blogiui pašalinti, ji veikia kantriai, ramiai, nuže- 
mintai; ji tikisi atmainos veikiau iš Dievo Apvaiz- 
dos, negu iš savo gabumų, apsukrumo, sumanu- 
mo ar darbo. O jei siela rūpinsis pašalinti tuos 
blogumus vien savo jėga, tai darys paskubomis, be- 
sikarščiuodama, nerimaudama, lyg norimas gėris 
priklausytų daugiau nuo jos pačios pastangų, o ne 
nuo Dievo paramos. Gal ne visada ji taip galvos, 
bet, stebint jos pastangas, taip atrodo. Teigu jai ne- 
pavyksta įsigyti greitai to, ko trokšta, ima la- 
bai nekantrauti, nerimti, tik labiau padidindama 
blogi, prieš kurį kovoja. Nepasisekimą seka susi- 
graužimas, nusiminimas, liūdesys; siela nustoja 
drąsos, apsilpsta taip, jog atrodo, kad jai nėra pa- 
galbos nei išeities. Tuo būdu, kaip matai, pra- 
džioje teisingas liūdesys pavirto neramumu, o šis 
sukėlė nusiminimą; nusiminimas gi yra labai pa- 
vojingas sielai. 

Nuodėmė yra didžiausias blogis, o neramumas 
stovi greta: tai blogis, kuris susargdina sielą. Kaip 
valstybės vidaus sąmyšis ir perversmai griauja vals- 
tybę, taip ir mūsų siela, išsigandusi ir susierzinusi, 
nustoja jėgos palaikyti įsigytas dorybes, gintis nuo 
priešo, kuris tuomet ima smarkiau pulti, norėda- 
mas panaudoti sąmyšį ir pažvejoti drumstame 
vandeny, sudrumstoje dvasioje. Neramumas kyla 
iš nevaldomo noro kuo greičiau atsikratyti jau- 
čiamu blogiu, ar įsigyti pageidaujamą gėrį. "Tuo 
tarpu niekas taip nepadidina blogio ir neatstumia 
gėrio, kaip neramumas ir skuba. Paukšteliai, įkliu- 
vę į kilpas ar tinklus, todėl į juos įsipainioja, kad 

draskos ir plasnoja, o nesugeba ramiai ir atsargiai 
iš jų išsinerti, 

Kai pajunti savyje norą išvengti kurio nors 
blogio ar įsigyti kurį nors gėrį, pirmiausia nura- 
mink savo protą, sąmonę ir valią; paskui atsargiai 
ir nuosekliai paieškok tinkamiausių priemonių no- 
rimam tikslui pasiekti. To nedaryk paskubomis ar 
su nerimu, nes tuo tik viską sujauksi, pagadinsi ir 
susipainiosi. “Mano gyvybė yra visados pavojuje, 
bet tavo įstatymo aš neužmirštu? (Ps. 118,109), 
šaukia psalmininkas. Keletą kartų per dieną pa- 
žvelk į savo sielą, ar bent rytą ir vakarą, kad žino- 
tum, ar laikaisi, ar neužmiršai Dievo įstatymo; ar 
nebuvo tave užvaldęs koks geismas, aistra ar nera- 
mybė. Žiūrėk, ar tavo valia — širdis tebeklauso 
proto, o gal paspruko iš tavo rankų ir palinko į 
erotinę meilę, į kerštą, pavydą, baimę, nuobodu- 
mą; gal ilgiesi linksmybių. Jei būtų nuklydus kur 
nors širdis, šauk ją atgal, stok Dievo akivaizdon, 
atsiduok V. Dievo šventąjai valiai, kad ji vado- 
vautų visiems širdies polinkiams ir troškimams. 
Kurie bijosi prarasti ar pamesti kokią brangenybę, 
laiko ją po raktu, o raktą nešiojasi su savim. Taip 
ir mes, sekdami kar. Dovydo pavyzdžiu, prašyki- 
me: — Mano Dieve, dideliam pavojuje yra mano 
siela ir mano gyvybė, aš laikausi Tavęs ir Tavo 
įstatymo, Tavo valios nepamirštu. 

Neleisk savęs varginti įvairiais pageidavimais, 
bet šaukis Dievo pagalbos; pasižadėk nesiekti sku- 
biai to, ko geidžia tavo širdis, kol ji nebus nuri- 
musi, o jei nebūtų galima atidėlioti kokio nors 
reikalo, ir tada nesikarščiuok, bet nuosekliai ir iš- 
mintingai apgalvok ir tada veik. 

Jei turi progos atidengti savo nerimą savo 
dvasios vadovui, nuodėmklausiui, ar bent ištiki- 
mam asmeniui, tikrai tavo širdis nurims, nes pasi- 
dalinus savo skausmu ar sielvartu su kitais, jis su- 
mažėja, mums pasidaro lengviau, kaip karštligėje 
vaistų priėmus. Tai suprato šv. Liudvikas. Tis pa- 
tarė sūnui: “Jei koks rūpestis ar sielvartas tave sle- 
gia, tuoj pasisakyk nuodėmklausiui ar draugui, o 
širdis tau palengvės, nes sustiprėsi dvasia.* 


12. Liūdesys 


Liūdesys liūdesiui nelygus. “Dievui tinkąs nu- 
liūdimas gimdo ištvermingą atgailą išganymui, 
o pasaulio nuliūdimas gimdo mirtį? (2 Kor. 7,10). 
Liūdesys gali būti geras ir gali būti blogas, žiūrint 
kokius vaisius, padarinius sielai neša, nors, tiesą 
sakant, daugiau yra blogų liūdesių, negu gerų. 

Geras liūdesys iššaukia sieloje gailestingumą 
ir atgailą, o blogas neša blogus vaisius: širdies ne- 
rimą, aptingimą, piktumą, pavydą, širdies suspau- 
dimą, nekantrybę. Todėl Išminčius parašė: “Liūd- 
numas užmušė daugelį ir nėra jame naudos“ 
(Ekli. 30,25), nes greta dviejų gerų vaisių, liūde- 
sys gimdo daugelį blogų. 

Šėtonas gundo gerus žmones liūdesiu, o blo- 
gus stengiasi džiuginti nuodėme. Gerose sielose 
stengiasi jis sukelti nepasitenkinimą gerais dar- 
bais. Į blogą įtraukti šėtonas negali kitaip, kaip 
pavaizduodamas blogį labai geru, maloniu, nau- 
dingu dalyku, o atitraukdamas nuo gėrio, stengiasi 
ii pavaizduoti labai nemaloniu, sunkiu dalyku. 

Šėtonui patinka mūsų liūdesys ir nusiminimas, 

nes jis pats yra nuliūdęs ir nusiminęs, ir toks pa- 
siliks visada; jis norėtų, kad ir visi kiti būtų į jį 
panašūs. 

Blogas liūdesys slegia sielą, perima nerimu, 
sukelia neprotingą baimę, atima norą melstis, su- 
kausto protą, sieloje naikina pagrindines dorybes: 
išmintį, išmanymą, sveiką nuovoką, sielos stipry- 
bę, drąsą ir susilpnina visas dvasios galias. Kaip 
šalta žiauri žiema naikina nuo žemės paviršiaus 
grožį, o nuo šalčio sustingsta visi gyviai ir net 
medžiai, taip liūdesys iščiulpia sielos saldybę, ir 
visos jos galios pasidaro sustingusios ir apmirusios. 

Kai tave, Filiotėja, pradėtų slėgti kada nors 
toks blogas liūdesys, pradėk melstis, sekdama apaš- 
talo Jokūbo patarimu: “Yra kas jūsų nuliūdęs? Te- 
gul meldžiasi“? (Jok. 5,13). Malda yra geriausias 
vaistas liūdesiui pašalinti. Maldoje pakeliame sa- 
vo mintį ir širdį prie Dievo, kuris yra vieninte- 
lis tikras mūsų džiaugsmas ir paguoda. Besimel- 
džiant, kreip daugiau dėmesio į stiprinančias vil- 
tį mintis ir su meile šaukis Viešpaties, pavyz- 
džiui: “Mano mieliausias Viešpatie! Gerasis mano 
Išganytojau! Mano džiaugsme ir mano širdies 
Valdove! Dieve, tu esi mano viltis ir mano ap- 
sauga“. Ir panašiai. 

Nepasiduok liūdesio polinkiui, bet daryk ge- 
rus darbus, vykdyk gerus sumanymus, nors jie tau 
atrodytų beverčiai, netikę ir net jei juose nema- 
tytum sau jokio džiaugsmo. 

Piktoji dvasia, norėdama liūdesiu atgrąsinti 
mus nuo gero darbo, bet pastebėjusi, kad, nepai- 
sant kliūčių, dar stropiau imamės gerų darbų, nu- 
stoja gundžiusi ir kėlusi liūdesį. Liūdesiui širdį 

užgulus, giedok šventas giesmes. Giesmė pašalins 
šėtoną. Atsimink kar.Sauliaus nuotykį, kurį pikta- 
sis buvo bepavergiąs, o buvo išvaduotas Dovydo 
giesme. 

Tais atvejais gera yra imtis kurio nors darbo 
ar net darbus keisti, nes tada siela nukreipia sa- 
vo dėmesį nuo liūdesį sukeliančios priežasties, su- 
stiprina dvasios jėgas, atsigaivina, nes liūdesys šal- 
do ir džiovina sielą. Paimk kryželį; pabučiuok Iš- 
ganytojo žaizdas, pakelk akis į dangų, kartoki mei- 
lės aktus, reiški viltį: “Aš mano mylimajam, ir 
mano mylimasis man“ (G. Gies. 6,2). “Mano my- 
limasis man miros ryšulys; jis pasilieka ant ma- 
no širdies“ ( G. Gies. 1,12). “Mano akys pails- 
ta, besiilgėdamos tavo žodžio: kada gi tu paguo- 
si mane?“ (Pr. 118782). Viešpatie, būk mano sie- 
loje ir ji bus gyva. 

Nebloga yra, vidaus skausmui slegiant, sai- 
kingai save nuplakti, nes kūno skausmas pažadi- 
na alpstančią dvasią. O visų geriausias vaistas vi- 
sokiems liūdesiams gydyti yra šv. Komunija. Ji 
sujungia mus su Jėzumi, sustiprina dvasią ir pro- 
tas nušvinta. Savo nerimą, polinkius ir troškimus, 
kylančius iš liūdesio, pasakyk savo dvasios vado- 
vui. Ieškok pamaldžių žmonių draugystės; su jais 
bebūdama, pasistenki sušvelninti liūdesio metą. 
Pilnai atsiduok į gerojo Dievo rankas; ryžkis pri- 
imti liūdesį ir ilgesi kaip skirtą bausmę už tuš- 
čias seniau turėtas linksmybes. Taip nusiteikus, 
neabejok, kad Dievas, tave išbandes, išvaduos iš 
liūdesio priespaudos. 

13. Dvasiškieji džiaugsmai 


Dievas palaiko pasaulį nuolatine atmaina: 
dieną pakeičia naktis, pavasarį — vasara, vasarą 
— ruduo, o rudenį — žiema. Ir viena diena nė- 
ra visai panaši kitai: būna ūkanotų, lietingų, šal- 
tų dienų, būna giedrių ir šiltesnių. "Tas nuolati- 
nis įvairumas duoda visam pasauliui daug grožio. 
Panašiai yra su žmogumi, kurį senovės moksli- 
ninkai pavadino mažu pasauliu ar pasaulio san- 
trauka. 

Žmogus nepasilieka visą laiką vienodas, jo gy- 
venimas plaukia nuolat besikaitaliodamas, it srau- 
nios upės vanduo: nuolat mirga naujomis spal- 
vomis. Čia viltis iškelia žmogų gyvenimo upėje 
aukštyn, tai vėl nužemina baimė; čia džiaugsmai 
suka jo gyvenimą dešinėn, tai vėl nė nepajunta, 
kaip atsiduria kairėj, pilnas liūdesio: nei viena 
diena, nei viena valanda nėra panašios viena kitai. 
Tai žinant, išmokime išlaikyti savo širdį nesu- 
jauktoje ramybėje, nepaisant, koki gyvenimo sū- 
kuriai mus ištiktų. Nors aplinkui visa keičiasi, 
bet Dievo meilė mumyse negali keistis; ji gali 
vien tobulėti, labiau Dievo geisti ir prie jo verž- 
tis. 

"Tiesa, vėjas kartais ima blaškyti būrinį lai- 
vą į visas puses: tai varo šiaurėn, tai atsuka į 
pietus, rytus ar vakarus; bet magnetinė rodyklė 
yra pakrypus pastoviai į šiaurę. Tegul sau šėls- 
ta audra apie mus ar net mumyse, kai viskas kin- 
ta, mainosi, kai siela pasijunta nuliūdus ar links- 
ma, apsalus ar apkartus, rami ar sujudus, nušvi- 
tus ar aptemus, pagundų blaškoma ar nuo jų lais- 

va, džiugi, jautri ar prislėgta, ar ją sausra kepina, 
ar gaivinanti rasa vilgo, ar kas kita vyksta joje, 
bet mūsų širdis ir valia, mūsų mintis ir vaizduo- 
tė, kaip magnetinė spyruoklė, turėtų būti visada 
pakrypus ir įsmigus į Dievo meilę, į savo Kūrė- 
ją, į savo vienintelį aukščiausiąjį Gėrį. 

Apaštalas rašo: “ar gyvi esame, gyvi esame 
Viešpačiui, ar mirštame, Viešpačiui mirštame“ 
(Rom. 14, 8), nes “kas gi atskirs mus nuo Kristaus 
meilės?* (Rom. 8, 35). Niekas ir niekada negali 
mus atskirti nuo Dievo meilės: nei vargas, nei 
priespauda, nei mirtis, nei skausmas, nei baimė, 
nei šetono vylius, nei Dievo džiaugsmų dydis, nei 
liūdesio praraja, nei sielos jautrumas, nei jos su- 
stirimas negali ir neturi mus atskirti nuo Dievo 
meilės, kurios pagrindas ir parama yra pats Įėzus 
Kristus. Šis aiškus pasiryžimas nesitraukti nuo Die- 
vo, neatsiskirti nuo jo saldžiausios meilės yra kaip 
laive sudėtas svoris, sudėtas mūsų gyvenimo dug- 
ne išlaikyti pusiausvyrai audrose, nors mūsų gy- 
venimo laivelis būtų blaškomas didelių audrų. 
Bitelė, audros užklupta, stengiasi įsikibti akme- 
nėlin, kad jos vėjas nenublokštų. Panašiai mūsų 
siela privalo visu ryžtu įsikibti į Dievo meilę, lai- 
kytis jos tvirtai dvasios sukūriuose, perversmuose, 
džiaugsme ir liūdesy, ar jie bus išoriniai ar vidi- 
niai, dvasiškuose ar pasaulio reikaluose. 

Be šio bendro pamokymo, patiekiu kai ku- 
rių smulkesnių pastabų. 

1. Atmink, kad maldingumas nėra vien šir- 
dies apsalimas, džiaugsmas, susijaudinimas, grau- 
dumas, kuris ašarą iššaukia, gimdo jausmingas 
maldeles; jis nėra pasitenkinimo jautimas, gerai 

atliekant savo dvasiškas lavybas. Ne, miela Filio- 
tėja. Tos visos saldybės dar nėra maldingumas. 
Daug sielų jaučia minėtus susijaudinimus ir to- 
kius džiaugsmus, nors pasilieka, kaip buvo, neto- 
bulos, neįsigijusios tikros Dievo meilės, tat ir ne- 
turinčios tikro maldingumo. 

Karalius Saulius, tykodamas nužudyti jauną 
Dovydą, pasitraukusį į Engadies tyrumą, buvo 
įėjęs į kalno olą, kurios gilumoje buvo pasislėpęs 
Dovydas su savo vyrais. Dovydas būtų galėjęs ten 
nužudyti Saulių, jei būtų norėjęs, bet jis to ne- 
padarė, tik slapta nupiovė Sauliaus apsiausto skver- 
ną. Išėjusį iš olos ir atsitolinusį su savo kariais 
Saulių pašaukė Dovydas nuo kalno viršūnės, įro- 
dydamas jam savo nekaltumą ir širdies gerumą. Do- 
vydas šaukė Sauliui: “Mano valdove, karaliau!... 
Viešpats buvo padavęs tave į mano rankas oloje... 
bet mano akys pasigailėjo tavęs... Mano tėve, paž- 
velk ir pažink savo apsiausto skverną mano ran- 
koje“. (1 Kar. 24, 9-11; 12). Saulius apsiverkė ir ta- 
rė Dovydui: “Tu teisingesnis už mane; nes tu pada- 
rei man gera, kai Viešpats buvo padavęs mane 
į tavo rankas, ir tu neužmušei manęs... Viešpats 
tegul tau suteikia atlyginimą už tai, ką man šian- 
dien padarei“ (Kar. 23,18-20). O visgi Sauliaus 
širdis pasiliko užkietėjusi ir pamiršo netrukus sa- 
vo gerus pasižadėjimus — jis tykojo sugauti Do- 
vydą ir jį užmušti. 

Pasitaiko kad kai kurie asmenys, bemąstyda- 
mi Dievo gerumą, Išganytojo kančią, labai susi- 
graudina, dūsauja, verkia, meldžiasi ir labai grau- 
džiai dėkoja Dievui: atrodo, kad jų širdis lieps- 
noja labai karštu maldingumu. Bet greit paaiš- 

kėja, kad jų maldingumas buvo išpūstas. Kaip 
kaitros metu užėjęs smarkus lietus, nors dideliais 
lašais krinta į sukepusią žemę, bet jos nepermer- 
kia, giliai nesudrėkina, tik dar labiau suplaka ir 
vien grybus augina, taip ir tos maldingos ašaros, 
susigraudinimai, krisdami į kreivas, išklypusias 
širdis, neperima jų kiaurai ir jų neatgaivina, nes 
kietos širdys, įpratusios į nedorybes, nepaisant pa- 
tirto jautrumo, nesiryžta sugrąžinti neteisingai įsi- 
gyto turto, atsisakyti nedorų papročių, pavargti 
ar nuilsti, betarnaujant Išganytojui, kurio skaus- 
mus ką tik apverkė. Tokie kietaširdžių dvasios sal- 
dumai ir susijaudinimai jiems yra kaip kokie gry- 
bai, kurie greit sudygsta ir greit susmunka. Pasi- 
rodė, kad ten nebuvo tikro maldingumo, bet la- 
bai pavojinga klasta, sukelta sielos priešo, kuris 
pradžiugina kietaširdes sielas tik „paviršutiniais 
džiaugsmais ir malonumais, bet laiko jas savo kil- 
pose, kad neieškotų tikro, rimto maldingumo, ku- 
ris iš esmės vykdo ne savo, bet Dievo valią. 

Vaikai dažnai graudžiai verkia, kai motina 
serga ar ji susižeidžia, susikruvina, bet rankutėje 
laiko užgniaužę saldainį ar obuolį ir nenori pa- 
leisti, nors jų prašo motina. Tai jausmingo mal- 
dingumo vaizdas. Matydami prikaltą prie kryžiaus 
Išganytoją, jo pervertą šoną, graudžiai verkiame. 
Ir kaip neverkti, matant savo didžiausią gerada- 
rį baisiai nužudytą, bet — Dieve mano — dėl 
ko nenorim atiduoti Išganytojui obuolio, kai jis 
jo prašo? Dėl ko neduodame jam savo širdies, to 
meilės obuolio, kurio pageidauja Išganytojas? Dėl 
ko, jį mylėdami, neatsižadame smulkių malonumų, 
pomėgių, prisirišimų, kuriuos nori Viešpats pašalin- 

ti iš mūsų širdies? Mat, visa tai yra mūsų mė- 
giamieji saldainiai, jie patinka mums labiau, ne- 
gu Dievo malonė. Tokia meilė Dievui yra dar 
vaikiška, jausminga, silpna, nepastovi, bespalvė. 
Maldingumui neužtenka vaikiško jautrumo, 
kuris dažnai kyla iš jautrios, minkštos prigim- 
ties, o kartais net sielos priešas sukursto mūsų 
vaizduotę ir sukelia mumyse nepaprastą graudu- 
mą. 
2. Tačiau jautrūs ir saldūs susigraudinimai 
yra kartais labai. geri ir naudingi; jie pakelia dva- 
sią, atgaivina protą, sustiprina pamaldumą, nuda- 
žydami jį meile ir džiaugsmu. Jų dėka pasidaro 
mūsų maldingi darbai meilesni ir gražesni. Susi- 
graudinęs kar. Dovydas šaukė:“Viešpaties nutari- 
mai tikri, jie visi kartu teisingi, jie geistini la- 
biau kaip auksas ir kaip daug tikrojo aukso ir 
saldesni už medų ir medaus syvą“ (Ps. 18,10-11). 
Tikrai, smulkiausias dvasios džiaugsmas, einąs iš 
Dievo, yra vertingesnis už didžiausius pasaulio ma- 
lonumus. Sielos penas, būtent, Dievo malonė, sie- 
lai yra daug gardesnė, negu gardžiausias žemiškų 
malonumų vynas. Kas yra paragavęs to maisto, 
tam visos kitos linksmybės atrodys kaip tulžis ar 
puplaiškiai. Sako, kad kramtant skitų žolę, ne- 
jaučiama nei alkio, nei troškulio. Taip ir tie, ku- 
riems Dievas yra suteikęs dangiškosios manos, vi- 
dinio džiaugsmo saldybių, nėbetrokšta nė kokių 
pasaulinių džiaugsmų, nebesigėri jais ir jų nemėg- 
sta. Tie dvasios vidiniai džiaugsmai yra amžino- 
jo džiaugsmo pradžia. To suteikia Dievas toms sie- 
loms, kurios jo ieško. Yra tai it saldumynai, ku- 
riais apdovanoja Dievas geruosius savo vaikus, no- 

rėdamas juos labiau patraukti; arba tai yra it koks 
tyras sveikas vanduo, kuriuo girdo mus Viešpats 
jo ištroškusius, kad mūsų dvasia atsigautų ir su- 
stiprėtų; tie džiaugsmai yra amžinos laimės lai- 
das. Sakoma, kad Aleksandras Didysis iš nepap- 
rasto žemės kvapo atspėdavęs į kurią pusę reikia 
jam plaukti su kariais, kad pasiektų Arabiją. Tas 
kvapus oras, vėjo nešamas, atgaivinęs Aleksandrą 
ir jo karius. Ir mus pasiekia protarpiais dangiškųjų 
džiaugsmų dvelkimas, atgaivindamas ir sustiprin- 
damas mūsų dvasią, nuotaiką, širdį žemiškos ke- 
lionės metu, ir parodąs, kurioje srityje yra mūsų 
dangiškoji tėvynė. 

3. Gal norėtum paklausti: jeigu yra iš Die- 
vo kylančių džiaugsmų greta pavojingų ir žalin- 
gų, kylančių iš mūsų laikinos nuotaikos ar su- 
keltų sielos priešo, kaip galima atskirti, kurie 
džiaugsmai yra geri, o kurie blogi, kaip pažinti 
naudingus džiaugsmus nuo nuodingų? Yra “taiky- 
tina bendra taisyklė: iš jų vaisių pažinsite juos. 
Mūsų širdis — valia yra it medis, o jausmai ir 
geismai, it to medžio šakos; darbai gi ar žygiai 
yra jo vaisiai. Gera širdis yra ta, kurios jausmai 
ir geismai skatina mus imtis gerų darbų, šventų 
žygių. Jei tad graudumas ar dvasios džiaugsmas 
padidina mūsų kantrumą, daro mus nuolaides- 
niais, vargšams gailestingesniais, artimui meiles- 
niais, budresniais susivaldant, ištikimesniais mal- 
doje ir dvasiškose lavybose, klusnesniais vyresnie- 
siems — tie džiaugsmai, be abejo, buvo kilę iš 
Dievo. Bet jeigu atjaučiamieji džiaugsmai mus ve- 
da į nekantrumą, jei daromės šiurkštesni, užsispy- 
rę, atkaklūs, išdidūs, laikydami save šventais, o 

kitus peikdami, jei gardžiuojamės kitų silpnybė- 
mis ar jų nusikaltimais, patys nepriimdami jokio 
įspėjimo ar pabarimo — nėra abejonės, patirtie- 
ji mūsų džiaugsmai nebuvo kilę iš Dievo, jie yra 
netikri, pavojingi, vengtini, nes mums jie yra 
kenksmingi. Geras medis gerus vaisius neša. 

4. Kai pajusi savo dvasioje džiaugsmo saldy- 
bę, nusižemink Dievo akivaizdoje. 

a) nesigirk savo džiaugsmais, bei savo ge- 
rumuų : “kaip aš esu geras!“ Filiotėja , dvasios 
džiaugmai ir jų saldumas nepadaro mus geres- 
niais; ne nuo jų priklauso mūsų maldingumas. 
Verčiau išpažink: “Koks gi geras teisiesiems Die- 
vas, Viešpats yra tiems, kurių širdis nesutepta“ 
(Ps. 72, 1), kurie jo ieško ir jame sudeda savo vil- 
ti! Kas čiulpia cukrų, negali sakyti, kad ne cuk- 
rus, o jo lūpos yra saldžios. Nors dvasios saldy- 
bė yra labai maloni, nors Dievas, ją mums teik- 
damas, be galo yra mums geras, bet iš to nese- 
ka, kad tas, kuris patiria tų džiaugsmų, yra ge- 
ras. 

b) Dvasios džiaugsmus priimkime nusižemi- 
nę; jie yra Dievo teikiamos brangios malonės; jie 
yra it motinos teikiami kūdikiui saldainiai. Jei 
kūdikis galėtų protauti, jis labiau brangintų mo- 
tinos gerumą, negu jos teikiamus saldainius. Tik- 
rai, Filiotėja, yra didelis dalykas atjausti dvasios 
saldybes, bet visų saldybių saldybė yra Dievas, ku- 
ris savo ranka, kaip mylinti motinėlė, pateikia 
mūsų dvasiai, mūsų širdžiai savo malonių. 

c) Supraskime, kad dvasios srityje esame men- 
ki kūdikiai, reikalingi pieno, ir kad tie dvasios 
džiaugsmai yra mums teikiami kaip saldainiai, 

nes mūsų protas tebėra silpnas, menkas, neišla- 
vintas, kad mes esame nuolat reikalingi paskati- 
nimo ir stipresnio potraukio į Dievo meilę. 


d) Nužemintai priėmę dvasios džiaugsmus, 
stropiai pasinaudokime tomis Dievo dovanomis. 
Iš tikrųjų, kodėl suteikė Dievas mums tas saldy- 
bes? O tam, kad saldesni, meilesni būtume arti- 
mui, kad labiau mylėtume Dievą. Motinėlė duo- 
da vaikui saldainį ir nori, kad jis jai padėkotų. 
Nubučiuokime Išganytojo kojas ir jo žaizdotas 
rankas už jo duotas mums saldybes. Meiliausias 
pabučiavimas bus Išganytojui, kai jo klausysime, 
priimsime jo žodį, vykdysime jo valią ir gyvensi- 
me taip, kaip jam patinka, t. y. seksime jį ištiki- 
mai ir nuoširdžiai. Sulaukę tad kokio dvasinio 
džiaugsmo, tą dieną būkime labiau nusižeminę ir 
stropiau eikime savo pareigas. 


e) Be to, protarpais susilaikykime nuo tų sal- 
dainių, dvasios džiaugsmų ir graudulio, atitrau- 
kiant nuo jų savo širdį ir pareiškiant, nors juos 
mėgstame ir priimame nužemintai, kaip paskatą 
labiau mylėti Dievą, tačiau mes ieškome ne tų 
džiaugsmų, bet Dievo ir jo meilės, ne tiek sura- 
minimo, kiek paties Ramintojo, ne saldumynų, 
o visų saldžiausiojo Išganytojo, ne susigraudini- 
mų, bet to, kurs pripildo ir dangų ir žemę gėry- 
bėmis. Savo troškimus sutvarkę, labiau pamilki- 
me Dievą, jo meilėje stiprėkime ir ištesėkime vi- 
są savo gyvenimą, nelaukdami čia žemėje atpil- 
do ar džiaugsmo: ar mūsų gyvenimas panašės į 
Kalvarijos kalną, t. y. bus pilnas skausmo, ar į 
Taboro kalną, t. y. pajusime garbės ir džiaugs- 

mo — visada kalbėkime: — Viešpatie! ant kry- 
žiaus ar garbėje man yra gera būti su Tavimi! 

£) Galop, Filiotėja, noriu tave įspėti. Kai pa- 
tirsi gausenių dvasios džiaugsmų, graudulio, mei- 
lės ašarų, ar kai kils širdyje koks nepaprastas su- 
manymas, apie tai pasitark su savo dvasios vadu, 
kad jis pamokytų, ko laikytis ateityje. Šv. Raštas 
pataria: “Valgyk, mano sūnau, medaus, nes jis 
geras" (Pat. 24,13). 


14. Dvasios sausra 


Dvasios džiaugsmų metu elkis , brangi Filio- 
tėja, kaip esu pataręs. Bet toji patirtis yra trum- 
pa. Gali taip atsitikti, kad būsi nustojusi maldin- 
gumo jausmo. Tavo siela tau atrodys kaip ap- 
leistas dirvonas, aptekęs usnimis, kur nėra kelio 
nei takelio į Dievą, nei jo malonės lašelio, kad 
atgaivintum savo širdį, jau bealpstančią. Dieve 
mano! Tikrai yra pasigailėtina tokia siela. Ji at- 
sidūrė tokioje karčioje padėtyje, nes skausmai ją 
suspaudė, ir ji, kaip kar. Dovydas, minta ašaro- 
mis dieną naktį. O piktoji dvasia, norėdama pa- 
skandinti sielą nusiminime, gundo ir tyčiojasi: — 
kvailute, kur gi tavo Dievas? dėl ko tu jo nesu- 
randi? kas gi tau sugrąžins jo malonės džiaugs- 
mus? 

Kaip turi elgtis, brangi Filiotėja, tokiu atveju? 

1. Pirmiausia apsvarstyk, iš kur kilo tas dva- 
sios prislėgimas, sausra, nes dažnai esame kalti mes 
patys. 

Kaip motina neduoda kūdikiui cukraus, ser- 
gančiam kirmėlėmis, taip Dievas sulaiko mums 

džiaugsmus, jei juos per daug pamėgome ir pa- 
linkome įsiveisti puikybės kirmėlių. Ieškokime 
Viešpaties. “Ir bus Viešpats priebėga prislėgtajam, 
patogi priebėga suspaudimo laikais* (Ps. 9, 10). 


2. Jeigu nesunaudojome tinkamai mums Die- 
vo teikiamų saldybių, jas atima Dievas iš mūsų, 
bausdamas mūsų apsileidimą. Žydai tyruose, ku- 
rie patingėdavo prieš aušrą prisirinkti dienai ma- 
nos, saulei užtekėjus jos neberasdavo, ji pranyk- 
davo. 


3. Pasitaiko kartais, kai nenorime atsižadėti 
smulkių žemiškų linksmybių ir jos mus migdo, kaip 
buvo užmigdyta sužiedotinė Giesmių Giesmėje. 
Mūsų sielos mylimasis — sužadėtinis beldžiasi į 
mūsų širdies duris, skatina imtis dvasios lavybų, 
o mes deramės, nes mums nesmagu palikti tuš- 
čias linksmybes ir menkus džiaugsmus. Todėl pa- 
sitraukia Sužadėtinis, palikdamas mus sustingusius 
ištižusius; o kai jo pasigendame, tik su vargu ga- 
lime jį prisišaukti. Patys buvome kalti, kad nus- 
tojome savo apsileidimu jo meilės veiksmų, mal- 
dą ir dvasiškas lavybas pakeitę į žemiškus menk- 
niekius. Kas ilgisi Egipto svogūnų, tas nustoja 
dangiškosios manos. Bitelės nekenčia dirbtinių 
kvepalų, o šventosios Dvasios teikiamos saldybės 
nesiderina su pavojingais pasaulio smagumais. 


4. Dvasios sausra ir slėgimas kai kada kyla 
iš to, kad per išpažintį ne viską aiškiai pasisako- 
me, naudodami dviprasmius išsireiškimus, save 
pateisindami ar pasigirdami. Jei šventajai Dva- 
siai meluoji, tai kaip gali laukti, kad ji tau teik- 
tų ramybės? Jei nebūsime atviri ir aiškūs, kaip 

maži kūdikiai, tai nepatirsime nė kūdikio links- 
mybės. 

5. Jeigu gardžiuojamės pasaulio linksmybėmis, 
kaip galime pamėgti dvasiškus džiaugsmus? Patar- 
lė sako: prisilesusiems balandžiams ir vyšnios at- 
rodo karčios Dievo Motina sako: “Alkstančius 
jis pripildo gėrybėmis, o turtuolius paleidžia tuš- 
čius“ (Luko 1, 53). Turtuoliai, paskendę pasaulio 
linksmybėse, nepajėgia pajusti dvasios džiaugsmų 
skonio. 

6. Jeigu tinkamai, reikiamai palaikei gautų- 
jų džiaugsmų vaisius, susilauksi jų daugiau ir nau- 
jų, nes tam, kuris turi, bus duota daugiau, o tam, 
kuris dėl savo kaltės nustojo Dievo dovanos, jos 
neturi, bus atimta ir tai, ką jis būtų gavęs, bū- 
tent, tos malonės, kurios buvo jam skirtos. Lie- 
tus atgaivina gyvybę turinčius augalus, bet supū- 
do jos neturinčius. 

Šios yra mūsų kalte sudarytos kliūtys, kad 
nustojame maldingumo, dvasios džiaugsmų ir pa- 
tenkame į dvasios sausrą ir slėgimą. Peržiūrėkime 
savo sąžinę; gal ten yra užsilikę panašių nusi- 
kaltimų. Bet sąžinės kvotimą darykime ramiai, 
nesiblaškant, nenukrypstant į šalis. Tei, peržvel- 
gę savo elgesį, surasime, dėl ko mūsų sąžinė ne- 
rami, dėl ko ištiko mus sausra — padėkokime 
Dievui, nes blogybės priežastį suradę, jau būsime 
pusiau ją atitaisę. O jeigu nieko blogo savyje ne- 
randame,paliaukime save tyrinėti, tik nuolankia 
dvasia ieškokime Dievo. 

a) Nusižemink Dievo akivaizdoje, išpažink 
savo menkumą ir silpnumą; atsimink, kad be Die- 
vo paramos nieko gero nuveikti negali. Kai esi 


298 


kaip sukepusi ir suskilusi žemė, belaukianti lie- 
taus, o tuo tarpu geidulių karštis kepina tavo 
sielos dirvą, blogiems pasaulio vėjams ją džiovi- 
nant, visa pelenais ir dulkėmis paverčia, sausra 
viešpatauja. 


b) Prašyk Dievą, kad jis grąžintų tavo sie- 
lai džiaugsmą. “Parodyk mums, Viešpatie, savo 
gailestingumą ir duok mums savo išgelbėjimą“ 
(Ps. 84, 8). “Palinksmink savo tarno sielą, nes 
į tave, Viešpatie, aš keliu savo sielą“ (Ps. 85, 4). 
“Tėve, jei nori, atimk šitą taurę šalin nuo ma- 
nęs" (Luko 22, 42). Paliaukite tyrų vėjai, kurie 
mano sielą džiovinate, o dvelkite ir gaivinkite ma- 
ne ramūs dangiškųjų džiaugsmų vėjeliai. Pana- 
šios maldos ir jausmai paprastai teikia atgaivą 
širdžiai. 

Eik išpažinties ir atskleisk savo dvasios tė- 
vui savo rūpesčius ir nerimą. Tegul jis pamato ir 
supranta tavo dvasios slaptąsias žaizdas; jo pata- 
rimus ir pamokymus priimk muolankia širdimi, 
pilnai juo pasitikėdama. Dievas myli klusnius 
ir nuolankius; dažnai Viešpats duoda mums nau- 
dingus patarimus per kitus žmones, ypač gi nuo- 
dėmklausio lūpomis, nors tie patarimai iš pa- 
žiūros būtų menkučiai. Siriečiui Naamanui, no- 
rinčiam pagyti iš raupsų, patarė pranašas Eli- 
ziejus eiti ir apsiplauti Jordano upėje septynis kar- 
tus, o jo kūnas pasidarysiąs sveikas ir bus apva- 
lytas nuo raupsų. Nors nenoromis, bet tarnų įkal- 
bėtas, Naamanas priėmė Eliziejaus žodį, apsiplo- 
vė Jordane septynis kartus ir pagijo iš nepagydo- 
mų raupsų. (Žr. 4 Kar. 5, 8-14). 

c) Pasikliauk Dievo valiai: nenorėk staiga 
atsikratyti dvasios sausros ir išsilaisvinti iš neri- 
mo. Prašyk, kad V. Dievas panaudotų tavo dva- 
sios būklę su visais jos vargais ir erškėčiais tavo 
sielos naudai. 

Sausros metu ar jausdami dvasios prislėgimą, 
prašykime: “Tėve, jei nori, atimk šitą taurę šalin 
nuo manęs. Tačiau tebūnie ne mano valia, bet 
tavo" (Luko 22, 42). Viešpats maloniai priėmė 
jo norą padaryti auką ir jį pradžiugino nepapras- 
tu reginiu ir pažadu, kad Abraomo giminė bus 
gausi, kaip jūros smiltys ir dangaus žvaigždės. 

Nerimo ar širdies sausros metu kreipkimės 
malda į Dievą, pilnai jam atsiduodami. Galėtu- 
me sakyti: — Viešpats buvo suteikęs man džiaug- 
smo ir Viešpats jį atsiėmė. Tebūnie Viešpaties 
vardas pagarbintas. 

Nuolankiai prašydami Viešpatį atmainos, 
tikrai susilauksime, ir mums dvasios džiaugsmas 
griš. Prislėgtasis Jobas, nuolankiai besimelsdamas 
sulaukė to, kad grįžo jam sveikata ir padidėjo tu- 
rėti turtai. (Žr. Jobo 42,10). 

d) Galop, Filiotėja, užėjus širdies šalčiui, slė- 
gimui ir dvasios sausrai, nenusimink, bet kant- 
riai lauk dvasinės atgaivos, gerai eidama turimas 
pareigas. Neapleisk pamaldų nei dvasios lavybų, 
jei gali, padaugink gerus darbus. Kai negalime it 
vaškinė žvakė Dievo akivaizdoje sutirpti, aukoki- 
me Viešpačiui savo dvasios skurdą, užšalimą, ne- 
rimą ir sausrą, o Dievas priims mus tokius, ko- 
kie esame, nes jam nesvarbu, kiek mes pajėgia- 
me padaryti, bet daug svarbiau jam mūsų šir- 

dies meilė, norai, ryžtas: į jį kreipkimės su tuo, 
ką turime, augdami jo meilėje. 

Giedrą rytą bitelės lekia į laukus, o ūkanotą 
— triūsias avilyje. Dažnai atsitinka, kad mūsų sie- 
la, atjausdama įvairių džiaugsmų gausą, it pava- 
sario gėlėms pražydus, taip stveriasi tų malonu- 
mų gėles čiulpti, kad pamiršta geruosius darbus. 
Sausros metu, nebeturėdami suraminimo, pradeda- 
me jo ieškoti geruose gailestingumo darbuose, dau- 
giau kreipti dėmesį į save, į savo poelgius, kartu 
augdami kantrume, nuolankume ir savęs atsiža- 
dėjime. . 

Labai klysta tie, kurie mano, kad mažiau pa- 
tinkame Dievui sausros metu ar būdami varge, 
dvasiškame skurde, negu dvasios žavesį išgyven- 
dami. Mūsų darbai, kaip tos kalnų žydinčios ro- 
žės; jos puikiai atrodo, o sudžiovintos, ilgiau iš- 
silaiko ir smarkiai kvepia. "Taip ir mūsų gerieji 
darbai, padaryti graudume, žavesy, mums patiems 
atrodo meilesni, bet varge ir dvasios sausroje pa- 
daryti yra daug vertingesni ir Dievo akivaizdoje 
galingesni. 

"Tikrai, Filiotėja, sausros metu mūsų valia 
verste prisiverčia Dievą garbinti; ji tada yra stip- 
renė ir drąsesnė, negu susijaudinimo metu. Nedi- 
delis daiktas tarnauti valdovui ramiu metu, da- 
lintis jo rūmų linksmybėmis, bet sunku yra tai 
padaryti karo, sąmyšio, sukilimo metu, ar sukilus 
persekiojimams; tada ištikimybė valdovui yra daug 
vertingesnė. 

„Palaimintoji Angela iš Folingno (1258-1309) 
sako, kad Dievui yra maloniausia toji malda, ku- 
rią patiekiame jam ne iš maldos pamėgimo, ne 

dėl to, kad ji mums patinka, bet vien dėl to, kad 
norime įtikti Dievui, nors save turime verste pri- 
versti maldai ar įtempti jėgas, sausrai užėjus. Tą 
patį sakau apie geruosius darbus. Juo daugiau su- 
tinkame kliūčių ar tai vidinių ar išviršinių ge- 
riems darbams daryti, tuo jie yra vertingesni pas 
Dievą. Juo mažiau ieškome savęs, darydami do- 
rybių veiksmus, tuo skaidriau žėri juose tyra Die- 
vo meilė. Kūdikis lengvai pabučiuoja motiną, gau- 
damas iš jos saldainių, bet tikrai geras ir moti- 
ną mylintis vaikas nenustoja glamonėjęs motinos, 
net gavęs iš jos gerti karčių vaistų. 


15. Ryškus pavyzdys 


Ką pirmiau pasakiau, pavaizduosiu ryškiu pa- 
vyzdžiu, imtu iš šv. Bernardo (1091-1153) gy- 
venimo. 

Beveik visi, pradėjusieji tamauti Dievui, bet 
nedaug nusimaną dvasios gyvenime, kai protar- 
piais pasitraukia nuo jų ryškioji Dievo malonė ir 
nežino kaip ji veikia, praradę susijaudinimą mal- 
doje ar netekę nepaprastos malonės šviesos, leng- 
vai be kliūčių juos vedusios Dievo tarnybos keliu, 
dažnai nusimena, ima nerimauti ir ilgėtis turėtų 
dvasios saldumynų. Žmogaus prigimties žinovai 
sako, kad žmogaus dvasia ilgai nepakenčia bado 
ir dvasios suraminimų stokos, ar jie būtų dan- 
giškieji ar žemiškieji. Sielos, paragavusios dvasios 
džiaugsmo, greit atpranta nuo žemiškųjų links- 
mybių ir nebenori jų turėti. Bet dvasios džiaugs- 
mai nepasilieka pastoviai, kartais pašalina juos 
Dievas. Tada susidaro neįprasta padėtis: siela, pa- 

kilusi viršum pasaulio ir savęs, atpratusi nuo že- 
miškųjų linksmybių, o neturėdama dvasiai atgai- 
vos, pasilieka tarp žemės ir dangaus, nes neįpra- 
tus yra kantriai laukti grįžtant Dievo malonės. 
Jai atrodo, kad ji visada pasiliks palaidota dva- 
sios naktyje. Kaip nesenai atpratinti kūdikiai nuo 
motinos krūties verkia ir ilgisi motinos, taip šios 
sielos pasidaro įkyrios sau ir kitiems. 

Taip buvo atsitikę su vienu šv. Bernardo mo- 
kiniu Godfridu iš Peronnės. Jis buvo neseniai at- 
vykęs pas šv. Bernardą pasimokyti dvasios tobu- 
lybės. Kartą Godfridas (Geoffry), bekeliaudamas 
sų savo mokytoju, įpuolė į dvasios atšalimą, ėmė 
ilgėtis tėviškės, tėvų, giminių, draugų, pagailo jam 
paliktų turtų ir turėto patogaus gyvenimo. Kitas 
jo draugas, pastebėjęs nuliūdusį, paklausė: 


—Kas tau yra, Godfride? Ko esi labai susi- 
rūpinęs ir nuliūdęs? 

— Žinai, brolau, — atsakė Godfridas, — aš 
jau niekad nebūsiu linksmas. 

Susirūpinęs draugas viską papasakojo šv. Ber- 
nardui. Jis greit suprato gręsiantį Godfridvi pa- 
vojų; su savo palydovais užėjo pasimelsti bažny- 
tėlėn, o išvargęs Godfridas atsigulė šventoriuje 
ir užmigo. Kai pasimeldęs šv. Bernardas su drau- 
gu išėjo iš bažnyčios, pašoko Godfridas iš mie- 
go linksmas ir sveikas; net jo draugas nustebo, 
pamatęs staigią nepaprastą atmainą. Paklausė jo, 
kas pakeitė jo nuotaiką. Godfridas atsakė: 

— Neseniai buvau tau sakęs, jog manęs link- 
smo nebematysi; tai dabar užtikrinu, manęs nu- 
liūdusio daugiau nebematysi. 


303 


Baisi pagunda Godfridui pasibaigė. Iš to įvy- 
kio, Filiotėja, pasimokyk. 

1. Dievas, pašaukdamas mus į savo tarny- 
bą, paprastai leidžia paragauti dangiškos saldy- 
bės, suteikdamas kai kurių dvasios džiaugsmų, kad 
lengviau atsisakytume žemiškų linksmybių ir mie- 
lai pradėtume veikti Dievo garbei. 

2. Tas pats gerasis Dievas, savo amžinos iš- 
minties veikiamas, atima iš mūsų saldų medų ir 
dvasios džiaugsmų pieną, kad greičiau įprastume 
į sausą duoną, į ištvermingą ir drąsų pamaldu- 
mą, kad būtume pasiruošę nugalėti pagundas ir 
nukentėti nemalonumus. 

3. Kartais seka dvasios sausrą ir liūdesį la- 
bai didelės pagundos. Su jomis privalome smar- 
kiai kovoti, nes jos yra ne Dievo duotos. Bet rei- 
kia kantriai iškęsti dvasios slėgimą ir sausrą, nes 
tai paties Dievo mums leista, kad pasilavintume 


dorybėse. 
4. Užšalimo metu nenusiminkime ir nekal- 
bėkime kaip tas Godfridas darė: — jau niekad ne- 


būsiu linksmas. Tuk ir tamsiausią naktį laukiam 
išauštant dienos; taip pat nesakykime skaisčiau- 
sios dvasios giedros metu: — dabar jau niekad 
neliūdėsiu. Šv. Rašte pasakyta: “Laimės dieną ne- 
užmiršk nelaimės, ir nelaimės dieną neužmiršk 
laimės.“ (Ekles. 11, 27). Pasisekimuose reikia veng- 
ti nelaimės; bet abejais atvejais būkime nusižeminę. 

5. Dvasiai bevargstant, patiriam didelio sura- 
minimo, kai galime atidengti savo rūpesčius ir 
skausmus mums palankiam dvasiškam draugui; 
jo žodis suramina ir paguodžia. Manau, kad tau, 
Filiotėja, verta atsiminti štai ką: 

Mūsų sielos tobulybės reikalu turi skirtingus 
tikslus mylimas Dievas, kuris paskyrė mums dan- 
gų, ir mūsų priešas, piktoji dvasia, ieškanti mū- 
sų pražūties. Dvasios slėgimą ir sausrą reikia kan- 
triai iškęsti; tuo būdu veda mus Dievas į širdies 
skaistybę, savęs atsižadėjimą, į nusižeminimą, kad 
pradėtume ištikimai tarnauti vienam Dievui. O 
šėtonas stengiasi mums kliudyti išganymo darbe, 
tai silpnindamas mūsų ištvermę, tai gąsdinda- 
mas įvairiomis sunkenybėmis, norėdamas atitrauk- 
ti mus nuo tobulinimosi lavybų, siūlydamas mū- 
sų vaizduotei kūno džiaugsmus, ar sukiršindamas 
su kitais, kad pasidarytume jiems įkyrūs ir tuo 
sudarytume nepalankiems progą pajuokti pamal- 
dų gyvenimą. 

Bet įeigu, brangioji Filiotėja, laikysiesi duo- 
tujų patarimų, bekovodama su visais tais sunku- 
mais, susigraužimais, bandymais, tikrai įsigysi stip- 
rių dorybių ir pakilsi tobulybėje. Baigdamas, duo- 
du keletą pastabų. 

Atsitinka, kad dvasios negalavimai, užšalimas, 
sausra kyla iš kūno ligos, nusilpimo, nesveikatos. 
Tai pastebime tuose, kurie perilgai naktimis budi, 
pasninkauja daug dienų; jie dirba skubotai ir be- 
skubindami nusikamuoja. Kadangi mūsų siela vei- 
kia kūne ir per kūną, tai susirgus kūnui, nusilpsta 
dvasia ir yra sukliudoma sielos veikla. Bet ir tuo 
atveju skubėkime prie Dievo bent trumpais atodū- 
siais, aukokime Viešpačiui pareikštą norą jam tar- 
nauti, pakartokime savo ryžtą. Tuomet, nors bū- 
tume kūnu suvargę ir nedaug gero galėtume pa- 
daryti, tai mūsų tikras ir tvirtas noras tarnauti 
Dievui, mūsų ryžtas įvykdyti Dievo valią bus Die- 

vui malonus, ir tuomet galėsime sau pritaikyti 

Giesmių Giesmės sužiedotinės žodį: “Aš miegu, 
bet mano širdis budi“. Atsiminkime jau svarsty- 
tą dalyką: kuriame darbe turime mažiau paguo- 
dos, ten surenkame daugiau nuopelnų ir sustiprė- 
jame dorybėse. 

O geriausias vaistas dvasiai, kai kūnas yra nu- 
silpęs, tai poilsis, tinkamas maistas ir dora pra- 
moga. Net šv. Pranciškus Asyžietis leisdavęs sa- 
vo broliams vienuoliams tik tiek varginti savo 
kūną, kad jų dvasia neprarastų jėgų ir galėtų to- 
liau naudingai veikti. Pats šv. Pranciškus buvo 
pergyvenęs skaudų ir neramų dvasios liūdesį, su 
kuriuo negalėjo pasislėpti nei jo nugalėti. Panorė- 
jęs bendrauti su savo broliais, negalėjęs prisivers- 
ti tai pradėti, o pasilikęs pats vienas, išgyvendavęs 
dar didesnį širdies sunkumą. Pasninku ir apsi- 
marinimais buvo perdaug nusikamavęs: tuomet 
nei malda jo neatgaivindavusi, ir pranyko jo vi- 
sas džiaugsmas. "Taip šventasis vargo dvejus me- 
tus; net jam atrodė, kad Dievas buvo nuo jo at- 
stojęs. Perkentus šį sunkų bandymą nuolankia šir- 
dimi, Išganytojas grąžino jam dvasios ramybę ir 
džiaugsmą viena akimirka. Jeigu, tad, didieji Die- 
vo tarnai nebuvo laisvi nuo dvasios sausros ir su- 
spaudimo, tai mums, menkiems žmonėms, never- 
ta nustebti, kai patiriame panašių dvasios vargų. 

PENKTOJI DALIS 


1. Dvasios lavybos 


Pirmiausia, gerai supraskime ir įsidėmėkime, 
kad dvasinės lavybos mums yra tikrai reikalingos. 
Mūsų prigimtis dėl kūno menkumo ir silpnybių 
greitai atlyžta, kai sielą užgula sunkumai; jie spau- 
džia dvasią žemyn; siela tuomet nebekyla gerų 
pasiryžimų sparnais, ji panaši į paukštį, kuris nu- 
stoja plasnoti sparnais, — leidžiasi ir krinta že- 
myn. Todėl Filiotėja, dažnai pakartok ir atnau- 
jink savo gerus pasiryžimus tarnauti Dievui, nes 
be jų gali greitai nukristi į seną padėtį, ar dar 
blogiau. Dvasios nuopuoliai žemiau nugramzdina 
sielą, negu ji buvo tada, kai pradėjo kopti į mal- 
dingumo viršūnę. 

Nors laikrodis būtų geriausias, dažnai reikia 
jo spyruoklę paveržti, kai kada peržiūrėti, išvaly- 
ti ir net pataisyti. Kas stengiasi maldoje rytą va- 
karą kelti savo dvasią prie Dievo, kaip pirmiau 
buvo nurodyta, privalo dažnai pažvelgti į savo 
širdies būklę, o radęs ką nors netvarkoje, tuoj pa- 
taisyti, atitiesti. Bent kartą metuose reikia peržiū- 
rėti, išvalyti, atitiesti savo širdies polinkius, pa- 

tikrinti savo norus, jausmus, bei visus troškimus, 
kad nepasiliktų juose nieko blogo, ir pašalinti 
visus dvasios nešvarumus. Kaip laikrodininkas te- 
pa alyva laikrodžio ratelius, spyruoklę, kad leng- 
viau eitų laikrodis, kad jo dalys nerūdytų, rate- 
liai negirgždėtų ir nediltų, taip ir maldingas žmo- 
gus, išnagrinėjęs savo širdies paslaptis, turi atnau- 
jinti dvasią naujais pasiryžimais, patepti šventais 
Sakramentais, sustiprinti Dievo malone, einant iš- 
pažinties ir šv. Komunijos. Šios dvasinės lavybos, 
miela Filiotėja, sustiprins tavo jėgas nusilpimo 
metu, pažadins širdyje gerus norus, tvirtus pa- 
siryžimus ir visas tavo dvasios gyvenimas atsiskleis 
dorybių gėlėmis. 

Senovėje krikščionys darydavo savo dvasios 
atnaujinimą Kristaus krikšto metinėse. Tą dieną 
kaip rašo šv. Gregoras Nazianzietis (325 - 389), 
krikščionys balsiai sukalbėdavę tikėjimo išpažini- 
mą ir pakartodavę krikšto metu padarytus pasiža- 
dėjimus. Darykime ir mes panašiai ir gal net daž- 
niau. 

Tuo tikslu pasirink sau patogų laiką, prita- 
riant dvasios vadui, pasitrauk į nuošalumą, kad 
susitelkusi dvasia, galėtum padaryti du ar tris mąs- 
tymus iš tų, kurie buvo aptarti šio veikalo antro- 
je dalyje. 


2. Pažadų atsiminimas 


1. Atsimink savo pažadų visas sąlygas. Tuk 
tikrai atsižadėjai, atmetei su pasibiaurėjimu kiek- 
vieną mirtiną nuodėmę. Pasižadėjai, pavedei, pa- 
šventei ir paaukojai savo sielą ir kūną su viso- 

mis galiomis ir jėgomis tarnauti Viešpačiui iš Die- 
vo meilės. Jei pasitaikė nelaimė sunkiai nusikals- 
ti, tuč tuojau pasirūpink, Dievui padedant, atgau- 
ti pašvenčiamąją Dievo malonę ir pagyti iš savo 
dvasios ligos. Argi tai nėra gražūs, teisingi ir kil- 
nūs pasiryžimai? Pasvarstyk, kaip yra šventi, iš- 
mintingi ir būtini tavo pažadai. 

2. Atsimink, k a m esi pasižadėjusi. Ne kam 
kitam o pačiam Dievui. Doru reikalu duo- 
tas žodis saisto ir jį reikia ištesėti, įvykdyti; ir 
mūsų išganymo reikalu duotas Dievui žodis mus 
saisto, jis yra labai svarbus ir vykdytinas. Dievui 
duotas žodis nekeičiamas! “Iš mano širdies ver- 
žiasi geras žodis, savo giesmę skiriu karaliui“ (Ps. 
44, 2, 

3. Atsimink, prie kurių liudininkų pažadėjai 
savo širdį Dievui. Tavo žodžio klausės visi dan- 
gaus šventieji; šv. Dievo Motina Marija, šv. Juo- 
zapas, visi tavo šventieji globėjai, tavo angelas 
sargas ir visos dangiškosios dvasios. Jie džiaugėsi 
tavo daroma širdies auka, kurią sudėjai prie Iš- 
ganytojo kojų, ir pasižadėdama jam tarnauti. "Ta- 
vo pažadai sudarė daug džiaugsmo dangiškai Te- 
ruzalei. Artėja tavo pažadų sukaktis. Nejaugi ne- 
atnaujinsi seniau padarytų pažadų ir savo šven- 
to ryžto? ) 

4. Atsimink, kokiais keliais vedė tave Dievas 
prie tavo širdies aukos. Tada buvo tau Dievas 
saldus ir malonus. Jis šaukdavo tave artėti į šv. 
Dvasią saldžiais įkvėpimais. Argi ne Dievo meilė 
ir jo gailestingumas patraukė tavo sielos valtį prie 
išganymo kranto? Ar nepaviliojo tavęs dieviškieji 
sakramentai, dvasiškojo skaitymo gelmės, dažnų 

pamaldų saldybė? Brangioji Filiotėja, tu miegojai, 
ilsėjaisi, o Dievas budėjo, apsaugodamas tavo šir- 
dį, ramybę ir meilės mintis. 

5. Atsimink, kuriuo metu pašaukė tave Die- 
vas į didelį ryžtą. Ar nebuvo tai pačiame am- 
žiaus žalume? Didelė yra laimė anksti pažinti tie- 
są ir ją pamilti; bet ją paprastai per vėlai gau- 
name pažinti ir suprasti. Šv. Augustinas, šaukiamas 
į tą laimę šaukė: - Amžinasis Groži, kodėl aš ta- 
ve taip vėlai pažinau? Aš tave esu matęs, bet ne- 
gavau pažinti. Augustinas buvo 33 metų, kai grį- 
žo prie Dievo. Filiotėja, ir tu galėtum teisingai 
pareikšti: — Dangaus saldybe, kodėl neparaga- 
vau tavęs seniau? Bet gali tuojau pridėti: “Aš to 
neverta.“ 

Pagarbinkime Dievo malonės dydį; suteikė ją 
Dievas mums; patraukė prie savęs, prie dieviško- 
sios meilės, prie nuostabių darbų. “Aš plaunu ne- 
kaltume savo rankas ir einu aplinkui tavo alto- 
rių, Viešpatie, kad viešai skelbčiau šlovinimą ir 
papasakočiau visus tavo nuostabiuosius darbus“ 
(Ps. 25,6-7). “Dieve, tu mokei mane nuo pat ma- 
no jaunystės, ir iki dabar aš skelbiu tavo nuosta- 
bius darbus, bet taip pat senatvėje ir senyvame 
amžiuje, Dieve, nepalik manęs“ (Ps. 71,17-18). 
O jeigu pašaukė tave Dievas, Filiotėja, senatvė- 
je, kokia didelė yra tada Viešpaties malonė, kad, 
nežiūrinti į daug veltui praleistų metų, Dievas pa- 
sigailėjo tavęs ir pirma mirties pasišaukė, sulaiky- 
damas nuo amžinos prapulties, į kurią jau artėjai. 

6. Pažiūrėk į savo pašaukimo padarinius. Pa- 
lygindama save su tuo, kuo seniau buvai ir kas 
dabar esi, be abejo, rasi daug atmainų į gerąją 

pusę. Argi nėra laimė, kad maldoje gali bendrau- 
ti su Dievu ir gali sustiprėti Dievo meilėje? Nus- 
lopinai savyje nemažai blogų polinkių, o jie ne- 
ramino tavęs; išsisaugojai daugelio nuodėmių, o 
jos nesupainiojo tau sąžinės; galėdavai daug daž- 
niau priimti šv.Komuniją ir susijungti su visų ma- 
lonių šaltiniu — su Jėzumi. Tikrai, tos malonės 
yra didelės. Tas reikia sverti, Filiotėja, šventovės 
svarstyklėse. Visa tai padarė Dievo galybės deši- 
nė. “Viešpaties dešinė pastatė mane, Viešpaties 
dešinė stipriai veikė. Aš nemirsiu, bet būsiu gyvas, 
ir pasakosiu Viešpaties darbus“ (Ps. 117, 16-17). 


Pabaigus apmąstymus, kurie sukelia sieloje 
gerus jausmus, padėkok Viešpačiui ir nužemin- 
tai pasiprašyk Dievo pagalbos, kad tinkamai pa- 
naudotum turimus jausmus. Nutarimus, pažadus 
atidėk sekančiam mąstymui. 


3. Pažangos peržvalga 


Šios dalies pratyba yra kiek ilgesnė. Norėda- 
mi gerai padaryti dvasinės pažangos peržvalgą tu- 
rime svarstyti ją dalimis. Žiūrėk, patikrink kaip 
elgiesi su Dievu, su savim ir su savo arti- 
mu; kaip tvarkai savo gyvenimo reikalus. Tą sąži- 
nės sąskaitą darant, nėra reikalo klūpėti; tik pra- 
džioje ir pabaigoje verta atsiklaupti, kad pasiska- 
tintume į geresnius jausmus. Sąžinės sąskaitą ga- 
lima daryti bevaikščiojant ir net lovoje gulint, 
jeigu kurį laiką neima miegas. Tuo tikslu verta 
atydžiai pasiskaityti žemiau patiekiamas sąžinės 
sąskaitos dalis. 

Visą sąžinės sąskaitą reikia baigti ilgiausiai 
per tris dienas ir dvi naktis, kasdien ir kasnakt 
pašvenčiant tam reikalui vieną valandą arba ku- 
rį kitą laiką pagal išgales. Jei tą sąskaitą dary- 
tum ilgais tarpais, ji nustotų savo jėgos ir sudary- 
tų vien silpnutį įspūdį. Kiekvieną sąžinės sąskai- 
tos dalį padarius, stabtelk ir pažvelk, kame buvai 
apsileidusi, kurie reikalai pakrypę, pašliję, kad pa- 
ti žinotum, ką turi išpažinti savo nuodėmklausiui 
ir ką turi pasižadėti savo dvasiai sustiprinti. Nors 
šią lavybą darant, nėra reikalo pasišalinti nuo 
žmonių, visgi bus naudingiau būti kiek nuošaliau, 
ypač pavakariais, kad galėtum anksčiau atsigulti 
ir duoti poilsio savo kūnui, o protui suteikti reika- 
lingos ramybės. 

Dienos metu Dievo meilės sugraudinta širdi- 
mi protarpiais atsidusk į Dievą, į švenčiausią Die- 
vo Motiną Mariją, į angelus ir visus šventuosius. 

Tą sąžinės sąskaitą daryk šitaip. 

1. Stok Dievo akivaizdon. 

2. Pasiprašyk šventosios Dvasios sau reika- 
lingos šviesos protui, kad atpažintum savo trūku- 
mus, kalbėdama su šv. Augustinu:“Viešpatie, leisk 
pažinti tave, leisk man pažinti save!'' Arba su šv. 
Pranciškum: “Kas gi tu esi, Viešpatie, o kas aš?“ 
Pasakyk Dievui, kad nori patikrinti savo dva- 
sios pažangą ne tam, kad savimi pasidžiaugtum, 
bet kad galėtum su ja Dievuje pasidžiaugti, 1a- 
biau pagarbinti Viešpatį ir geriau padėkoti už 
patirtas malones. 

Bet jei pastebėsi, kad padarei labai mažai pa- 
žangos gerame, ar net jei pamatytum, jog žen- 
gi į atžangą — nenusimink ir neliūdėk per daug, 

šalink abejones ir apsileidimą, ryžkis tikrai pasi- 
taisyti, nusižemink Dievo akivaizdoje ir, Viešpa- 
čiui padedant, pašalink piktą iš savo širdies. 

Taip pasirengus, pradėk svarstyti ramiai ir 
tyliai, kokie buvo tavo poelgiai ir darbai, atsi- 
žvelgiant į Dievą, save ir artimą. 


„4. Santykiai su Dievu 


1. Žiūrėk, kaip tavo valia ir širdis smerkia 
nuodėmę. Ar esi tvirtai pasiryžusi niekur ir nieka- 
da nenusikalsti Dievui? Ar tame pasiryžime ištesė- 
jai iki dabar? Šis pasiryžimas yra tavo viso dvasinio 
gyvenimo pamatas. 

2. Kaip vykdei Dievo įsakymus? Ar esi įsiti- 
kinusi, kad jie tau tinka, yra būtini? Ar tu juos 
pamėgsti, matydama juose vien tik gerumą? Kie- 
no skrandis sveikas ir turi nesugadintą skonį, tas 
mėgsta sveiką maistą, o blogu biaurisi. 

3, Kaip vertini atleistinas kasdienines nuodė- 
mes? Nors yra sunku visų jų išvengti, bet gal 
kurią jų esi pamėgusi? 

4, Ar mėgsti mąstyti apie dvasiškus dalykus 
ir lavybas? Kaip tai vertini? Ar tie dalykai tavęs 
neerzina, nepykina? Ar jie tau nenusibosta, ne- 
įkyri? Kuri tų lavybų tau labiau patinka? Ar tau 
neįkyri klausytis Dievo žodžio, dvasiškų skaitymų 
apie šventus dalykus, ar nepabosta dvasiški pa- 
šnekesiai, mąstymai, trumpos maldelės, atodūsiai 
į Dievą, išpažintis? Ar sa noru išklausai dvasiš- 
kų patarimų? Kaip ruošiesi priimti šv. Komuni- 
ją? Ar moki suvaldyti savo jausmus? Kuri dvasiš- 
kų lavybų tau labiausiai įkyri ir kodėl? 


313 


5. Ar tavo širdis linksta prie Dievo? Ar tau 
yra malonų mąstyti apie Dievą? Ar jauti tos min- 
ties saldybę? Dovydas sako: “Aš gėrėsiuos tavo 
paliepimais, kuriuos aš mėgstu“ (Ps. 118, 47). Ar 
ilgiesi Dievo meilės, ar mėgsti galvoti apie Dievo 
meilę? Ar tavo širdis atsigaivina, bemąstant apie 
Dievo begalybę, begalinį gerumą, visų gėrių šal- 
tini? Ar, besirūpindamas pasaulietiškais reikalais 
ir jų smulkmenomis, atsimeni Dievą? Ar tai pa- 
linksmina tavo širdį, kelia, kreipia ir traukia prie 
Dievo? Tikrai, yra tai patiriančių laimingų sielų. 

6. Kai vyras iš tolo pargrįžta, žmona, nors ji 
būtų apsikrovusi gausiais darbais, vos tik išgirsta jo 
balsą, visa palieka, nieko kita nebemano, nesirū- 
pina, o tik puola prie sugrįžusio, apie jį vieną te- 
mąsto, juo besirūpindama. Taip vyksta ir su sie- 
la, kuri myli Dievą.Nors ji būtų susirūpinusi 
daugeliu reikalų, bet vos išgirsta Dievo balsą, 
visa širdimi pakyla prie Dievo, atidėjusi kitus rū- 
pesčius, labai džiaugiasi Dievu ir proga susitikti 
su Juo savo mintyje ir širdyje. Tai yra geras ženk- 
las. 

7. Kaip myli Jėzų Kristų, tikrąjį Dievą ir žmo- 
gų? Ar noriai bendrauji su juo? Geros sielos il- 
gisi jo draugystės, nuoširdžiai jį myli, o blogos 
sielos pamiršta Jėzų ir rūpinasi pasaulietiškais 
menkniekiais. 

8. Ar myli Dievo Motiną švenčiausiąją Mer- 
gelę Mariją? Ar myli Dievo šventuosius? Ar my- 
li savo Angelą sargą? Kaip juos visus myli? Ar 
pasitiki jų globa? Ar mėgsti jų atvaizdus, paveiks- 
lus? Ar mielai skaitai ar klausaisi apie šventųjų 
gyvenimus? 

9. Ar moki suvaldyti savo kalbą, liežuvį? Kaip 
tu kalbi apie Dievą? Ar mėgsti skelbti, pasitai- 
kius progai, Dievo gerumą, jo garbę? Ar mėgsti gie- 
doti giesmes? 

10. Peržiūrėk savo poelgius ir darbus. Ar pasi- 
rūpinai, kad būtų palaikoma ir padidinta išorinė 
Dievo garbė? Ar prisidėjai prie savo bažnyčios pa- 
laikymo, puošimo, tiek savo parama, auka, tiek dar- 
bu ir rūpesčiu? Kas myli Dievą, tas myli ir Dievo 
namų grožį. “Viešpatie, aš mėgstu tavo namų bu- 
veinę ir tavo garbės padangtės vietą". (Ps. 25, 8). 

11. Ar neįsigijai kokio netinkamo, nereikalin- 
go, o gal net pavojingo įpročio? Ar neprisirišai 
prie daiktų, asmenų? Ar to atsižadėdama, gali pa- 
daryti Dievui auką? Yra geras ženklas, kai dėl 
mylimojo atsižadam kokio nors daikto. Ko išsi- 
žadėjai dėl Dievo meilės iki šiol? 


5. Susirūpinimas savo siela 


1. Kaip save myli? Gal perdaug žemiškai? 
Tokie norėtų visada būti gyvi, niekad nemirti, sau 
sukurti kuo patogiausią gyvenimą, it norėtų pasi- 
likti žemėje amžinai. O jei taip myli, kad dangų 
laimėtum, tai, be abejo, nori greičiau patekti į am- 
žinąją laimę ir, jei to pareikalautų Dievas, grei- 
čiau mirti ir apleisti žemę. 

2. Ar savęs meilėje laikaisi tvarkos? Netinka- 
ma meilė naikina laimę.Tvarka reiklauja, kad my- 
lėtum savo sielą labiau, negu kūną; kad labiau 
rūpintumeis įsigyti dorybių, negu ką kitą: kad ža- 
vėtumeis amžinąja nenykstančiąja garbe, negu že- 
žemiškąja ir greit pranykstančiąja. Gerai sutvar- 

kyta širdis, ką tik beveikdama ar sumanydama, 
labiau žiūri, ką gali pasakyti jai Dievo angelai ir 
šventieji, o ne ką klaidingi žmonės. 

3. Kaip myli savo širdį, savo valią? Ar. jai 
sunegalavus, susirgus, rūpiniesi ją pagydyti? Ar 
sukilus piktoms pagundoms, šaukiesi Dievo pagal- 
bos, visa kita atidėjus į šalį? 

4, Kaip vertini save, būdama Dievo akivaiz- 
doje? Turbūt nieku. Bet ar tai yra tikras nusiže- 
minimas? Ir smėlio grūdelis laiko save nieku prieš 
kalną, ar vandens lašas prieš įūrą, ar liepsnos ki- 
birkštis dedasi nieku, palyginus save su saule. Tik- 
ras nusižeminimas glūdi tame, kad savęs nekel- 
tum aukščiau už kitus, nesidžiaugtum ir nenorė- 
tum, kad kiti tave keltų, garbintų, stebėtų. Kaip 
elgiesi šiuo atveju? 

5. Kokia yra tavo kalba? Gal mėgsti pasigir- 
ti, pasididžiuoti? 

6. Kokie yra tavo darbai ir visa veikla? Gal 
mėgsti tokius smagumus, kurie kenkia tavo svei- 
katai? Ar nepasigeri, ar nepersivalgai? Gal žudai- 
si ilgas valandas praleisdama nenaudinguose su- 
buvimuose, negalėdama laiku eiti poilsio? 


6. Rūpestis artimu 


Savo vyrą savo žmoną privalai mylėti nuo- 
širdžiai, ramiai, kaip Dievas yra įsakęs. "Tas pat 
tinka vaikams, giminėms ir net draugams tokia 
tvarka, kokią yra palikęs mums Dievas. Bendrai pa- 
ėmus, kaip yra nusiteikusi tavo širdis artimui? Ar 
myli artimą tikrai, nuoširdžiai ir dėl Dievo? Kad 
geriau suprastum , atsimink tuos, kurie tau nuo- 


316 


bodūs, surūgę, su kuriais tau teko bendrauti ir 
dabar turi su jais santykių. Su tokiais žmonėmis 
santykiauti nėra lengva, o dar sunkiau yra su 
mums priešingais asmenimis, kurie jaučia malo- 
numo, kenkdami mums žodžiu ar poelgiu. Ar 
juos myli? Ar nereikia tau tempte tempti širdies? 
Ar nesi perdaug smarki, kalbėdama su tais, kurie 
tavęs nemėgsta? Gal ir apie juos prikalbi kitiems 
nebūtų dalykų arba kitaip pasistengi jiems pakenk- 
ti? Su dėmesiu pasvarstyk tai, ir surasi atsakymą. 


7. Sielos nuotaika 


Kiek plačiau kalbėjau apie dalykus, kurie 
mums yra reikalingi, kad geriau pažintume savo 
dvasiškąją pažangą. Nuodėmių sąskaitos nebekar- 
tojau, nes ji reikalinga tik tiems, kurie dar negal- 
voja apie krikščioniškosios tobulybės pažangą. 

Visgi nėra reikalo per ilgai gaišti prie tokių 
dalykų. Gana bus, kad palengva apsvarstysime, 
kaip užsilaikė mūsų širdis artimo atžvilgiu nuo 
to laiko, kai pasišventėme tarnauti Dievui, ir ko- 
kių esame padarę žymesnių klaidų. Norint turėti 
suglaustai tą peržvalgą, užteks atsiminti turėtus 
pageidimus, kokie jie buvo ir kaip mes pasielgė- 
me, būtent: 

1. Dievo meilėje, savęs ir artimo meilėje. 

2. Savų ir svetimų nuodėmių neapykanta: tu- 
rėtume geiste geisti, kad mūsų ir kitų nuodėmės 
būtų panaikintos. 

3. Žemiškųjų turtų, gėrybių, smagumų ir gar- 
bės troškimai. 

4. Nuodėmės baimė ir baimė netekti žemiš- 

kųjų gėrybių. Paprastai mus gąsdina per mažai 
nuodėmė, o per daug medžiaginės nelaimės. 

Gal per daug pasitikime žmonėmis ir laiki- 
naisiais dalykais, o per mažai Dievu ir amžinai- 
siais dalykais? Gal smarkiai nuliūstame dėl menk- 
niekių? 

Patikrinkime galop savo širdį. Kokie jausmai 
ją užpildo? Kokie pageidavimai, troškimai ją už- 
valdė? Kas mūsų sielai labiausiai pakenkė? Sie- 
los padėtis ryškėja iš jos geismų. Kaip kankli- 
ninkas, derindamas stygas, vieną paveržia, kitą at- 
leidžia, pagal reikalą, kol visas suderina, taip ir 
mes, betyrinėdami savo troškimus, geismus, pomė- 
gius, polinkius, žiūrime, kaip visa tai atsiliepia mū- 
sų dvasioje, veikiant išorės įspūdžiams į mūsų 
jausmus ir mintis. Visa tai deriname prie savo 
dvasios tobulybės ir pažangos. Stebime, kaip mū- 
sų geismų stygos derinasi, atsiliepia į meilę, po- 
mėgius, baimę, viltį, liūdesį ar džiaugsmą, ir su- 
prantame, ar visos tos sielos stygos yra suderin- 
tos giedoti Dievo garbės giesmei, ar ne. Pastebė- 
ję darnos stoką, patariant mūsų dvasios vadovui 
ir padedant Dievui, pradedame visa tai derinti. 


8. Sužadintini jausmai 


Kai būsi ramiai apsvarsčiusi kiekvieną šios 
sąžinės sąskaitos dalį ir geriau supratusi savo sie- 
los būklę, sužadink kilniuosius, tauriuosius jaus- 
mus. 

1. Padėkok Dievui už pažangos truputį, kurį 
pastebėjai savyje, pradedant nuo atsidavimo Die- 

vui iki dabar, ir prisipažink, kad tai padaL tavyje 
Dievo gailestingumas. 

2. Nusižemink Dievo akivaizdoje, nes dėl sa- 
vo kaltės nesi padariusi žymesnės pažangos, nepa- 
naudojai reikiamai Dievo teikiamų malonių, nebu- 
vai ištikima Dievo teikiamiems įkvėpimams, duo- 
tai protui šviesai ir malonės balsui, kurį girdėjai 
savo sieloje maldos metu. 

3. Pasižadėk Dievui, jog jį garbinsi ir dėko- 
si už suteikiamas tau malones ir už pasiektą pa- 
žangą dvasiškame gyvenime. 

4, Atsiprašyk Dievą už visas savo neištiki- 
mybes, kad nemokėjai tinkamai įvertinti Dievo 
malonių. 

5. Paaukok Dievui savo širdį, kad jis būtų pil- 
nai tavo valdovas. 

6. Prašyk Dievą, kad padėtų tau išlikti vi- 
sada jam ištikimai. 

7. Šaukis pagalbos Dievo Motinos, švč. Mer- 
gelės Marijos, savo angelo sargo, šv. Juozapo ir 
visų šventųjų. 


9. Pasiryžimų ainaujinimas 


Kai būsi pabaigusi, Filiotėja, nurodytą sąži- 
nės sąskaitą ir gavusi iš dvasios tėvo nurodymų, 
kaip nugalėti savo ydas, atliksi sekančius mąsty- 
mus po vieną kasdien, įprastą valandą ir papras- 
tu būdu, kaip jau esi išmokusi. 

Pirmiausia stok Dievo akivaizdon, prašyk ma- 
lonės, kad augtumei Dievo meilėje ir būtum iš- 
tikima jo tarnyboje. 

10. Sielos kilnumas 


Pradėdama pirmąjį mąstymą, svarstyk apie 
savo sielos kilnumą, taurumą ir aukštumą. Tavo 
siela yra apdovanota protu ir išmanymu. Turi ga- 
lios pažinti ne tik regimąjį pasaulį, bet ir nemato- 
mąjį. 

Iš Dievo apreiškimo žinai, kad yra angelai, 
kad yra dangus, kad tik vienas Dievas yra visa- 
galis, neapsakomai geras, kūrinių neapimamas, vi- 
satos ir laiko kūrėjas ir amžinas Viešpats. Be to, 
žinai, kad privalai dorai gyventi šiame pasauly- 
je, kad Dievo malonei padedant, pelnytum dan- 
gų, angelų draugystę ir dalyvautum Dievo am- 
žinoje laimėje ir garbėje, jį regėdama ir su juo 
būdama amžinai. 

"Tavo siela turi laisvą valią. Ji sugeba mylėti 
Dievą, bet gali nutolti nuo Dievo, gali net jo ne- 
kęsti. Tavo norus pareiškia širdis, valia. Kokia ji 
kilni! Kaip beskraidydamos bitelės tupia prie žie- 
dų, taip tavo širdis gali nurimti vien Dievuje; 
joks sutvėrimas nepajėgia pasotinti sielos pilnai. 
Atsimink savo mėgiamuosius žaislus ir pasilinks- 
minimus. Ar jie nesukeldavo tau nerimo, rūpesčio, 
sielvartų, susigraužimo, kai tavo širdis pasijusdavo 
labai nuvargusi ir pati sau atrodydavai tokia men- 
kutė? Mūsų širdis, belinkdama prie sutvėrimų, ti- 
kisi jais prisisotinti, apraminti troškimus, bet juos 
gavusi, įsitikina, jog skaudžiai apsigavo, kad nie- 
kas negali jos pilnai patenkinti, o tik vienas Die- 
vas. Ir Dievas nenori, kad mūsų širdis rastų tokią 
vietą, kur pilnai galėtų nurimti ir pasilsėti; kaip 

Noės paleistas balandis sugrįžo atgal į arką, taip 
mūsų siela grįžta prie Dievo, iš kurio yra išėjus. 

Kokia graži yra mūsų širdies prigimtis! Ar 
verta ją versti tarnauti tvariniams, kai ji skirta 
Dievui? 

Mano brangioji siela, tu gali pažinti ir my- 
lėti Dievą, tai kam ieškai mažesnių pasitenkini- 
mų? Kai gali pasiekti amžiną nesibaigiančią lai- 
mę, kam gi gaišti be reikalo? Sūnus palaidūnas 
labai susigraužė, atsiminęs, kad jis būtų galėjęs pa- 
togiai ir puikiai gyventi pas tėvą, kartu su juo 
valgyti, o dabar jis badauja, net jam draudžiama 
kiaulėms skirtu maistu maitintis. Siela! "Tu esi pa- 
jėgi pažinti Dievą. Būtų nelaimė, jei pasitenkin- 
tum kuriuo nors Dievo kūriniu, o ne Kūrėju. 

Savo mąstymais kilk arčiau prie Dievo. Juk 
tavo siela nerami; ji skirta amžinai laimei, jei tik 
jos ieškosi. Pasiragink ir būk drąsi; ryžkis siekti 
tobulybės ir šventumo. 


11. Dorybių kilnumas 


Antrame mąstyme apsvarstyk, kad laimę sie- 
lai žemėje gali suteikti tik maldingumas ir dory- 
bės. Stebėk, kaip yra gražios drorybės. 

Palygink dorybes su joms priešingomis ydo- 
mis. Kiek daug rasi saldybės kantrybėje, palygi- 
nus ją su piktumu, rūstumu; arba nusižeminime, 
palyginus jį su išdidumu, puikybė; arba dosnume, 
palyginus su godumu; gailestingume, palyginus 
jį su pavydu; susivaldyme, palyginus jį su palai- 
dumu, paleistuvyste. 

Dorybės išsiskiria ir pasižymi tuo, kad links- 

mina sielą malonia saldybe, pripildo mūsų asme- 
nį nepaprastai maloniu kvapu. O nuodėmės sie- 
lą engia, vargina ir vergia. Mano siela, panorėk 
ir pasirūpink įsigyti ir išugdyti savyje dorybių gau- 
są, o tavo gyvenimas praturtės. 

Su blogais įpročiais, su ydomis yra taip: kas 
turi nedaug, tam gyvenimas nėra perdaug links- 
mas, o kas jų turi daug įsigijęs — to gyvenimas 
yra liūdnas. 

Visai kitaip yra su geraisiais įpročiais, su do- 
rybėmis: kas turi dorybių nedaug, nors šiek tiek, 
tas pradeda jausti savo gyvenimo džiaugsmą, ir 
tas džiaugsmas auga, stiprėja, beaugant ir stiprė- 
jant dorybėms. 

Koks yra neapsakomai gražus, malonus ir lai- 
mingas gyvenimas, paremtas maldingumu! Jis su- 
mažina ir pasaldina vargus; gyvenimui teikia 
džiaugsmo ir grožio, o be maldingumo, net iš pa- 
žiūros patogus gyvenimas, pavirsta blogu, neramu- 
mas ir nusikaltimai dorai suteršia jo linksmybes. 
Kaip būtų buvę gera, įei būtume savo laiku su- 
pratę ir pažinę maldingumo reikšmę mūsų gyve- 
nime, Būtume galėję tada prašyti Jėzaus, kaip da- 
rė moteris Samarietė: “Viešpatie, duok man to 
vandens, kad nebetrokščiau* (Jono 4, 15). Daž- 
nai pageidavo ir prašė Dievo malonės — to gai- 
vinančio vandens —šv. Teresė Avilietė (1515 - 
1582) ir šv. Katarina Rieci (1520-1589), nors jų 
reikalai nebuvo vienodi. 

.12. Šventųjų pavyzdys 


Trečiame mąstyme pažvelk į įvairius šventųjų 
pavyzdžius. Ką jie darė, norėdami pasilikti išti- 
kimi Dievui ir jį mylėti? Štai kankiniai. Jie pasi- 
rinko verčiau mirti už Dievą, negu išsižadėti ti- 
kėjimo. Nuostabios yra šventos moterys ir mer- 
gaitės. Savo skaistybe jos buvo baltesnės už lelijas, 
o meile — raudonesnės už rožes. Taunutės, vos 
trylikos, penkiolikos metų, dvidešimties ar dvide- 
šimt penkerių metų būdamos, pasirinko kentėti 
tūkstančius skausmų, bet savo tikėjimo neišsiža- 
dėjo ir savo maldingumo nemetė. Kita pasirinko 
verčiau mirti, negu nustoti mergystės. Kitos tarna- 
vo ligoniams, sergantiems užkrečiamomis ligomis, 
kol pačios užsikrėtė ir mirė. Buvo tokių, kurios 
žuvo, begelbėdamos iš nelaimės kitus ar numiru- 
sius laidodamos. Viešpatie, kiek daug meilės, kan- 
trybės ir ištvermės parodė jos, tau betarmaudamos! 

Pažvelk, kiek daug yra išpažinėjų. Su kokia 
drąsa atsižadėjo jie pasaulio ir tapo nuostabūs sa- 
vo ryžtu. Nepametė jie pasirinkto dorybių kelio, 
nugalėjo pagundas, visa širdimi augo dorybėse, 
kol pasiekė užsibrėžtąjį tikslą. Šv. Augustinas ra- 
šo apie savo motiną šv. Moniką (1387), kaip 
ji buvo pasiryžusi tarnauti Dievui ir tame ryžte 
ištvėrė per visą savo gyvenimą ir moterystėje ir 
našlystėje. 

Šv. Įeronimas pasakoja apie šv. Paulę, savo 
dvasiškąją dukterį, kad ji, ištikta daugybės įvairių 
kliūčių ir sunkenybių, nepasimetė, bet visa nuga- 
lėjo ir tarnavo Dievui kaip galėdama geriau. Ką 
turėtume daryti, matydami tokius kilnius pavyz- 

džius? Šventieji buvo tokie pat žmonės, kaip ir 
mes. Jie dirbo tam pačiam Dievui, kaip ir mes. 
Jie siekė susivienyti karšta meile su Dievu, ko ir 
mes norime.Tai kodėl negalėtume pasekti jų mei- 
le, jų keliais eit, eidami savo luomo pareigas, sa- 
vo pašaukimo darbus darydami, vykdydami šven- 
tąją tarnybą? Ryžkimės pilnai tarnauti Dievui ir 
atsiduoti jam visiškai. 


13. Jėzus mus myli 


Ketvirtas mąstymas. Atsimink Tėzaus meilę. 
Pamilęs mus, kiek daug yra jis kentėjęs už mus 
visą gyvenimą, o ypač Alyvų darželyje ir Kalvari- 
jos kalne. Kristus parodė savo meilę ir tau“ Jo 
skausmų dėka, tavo širdį užtvindė gerieji pasiry- 
žymai, o jiems įvykdyti gavai reikalingos pagal- 
bos , malonės. 


O jūs pamaldaus gyvenimo šventi pasiryži- 
mai, jūs esate brangūs, kaip mano Išganytojo kan- 
čia ir mirtis! Mano siela privalo jus mylėti, nes 
jus yra pamilęs pats Dievas. Mano sielos Gelbėto- 
jau! Tu esi miręs už mane, kad aš pasiryžčiau 
siekti savo išganymo, padaryk tai, kad laikyčiaus 
to ryžto tvirtai, kad verčiau mirčiau, negu jo at- 
sižadėčiau. 

Atsimink, Filiotėja, jog saldžiausioji Jėzaus 
Širdies meilė siekė tavęs nuo kryžiaus, ieškojo ta- 
vo širdies; ją pamilęs, pelnė tau visas gėrybes, ku- 
rias turėsi kada nors gyvenime; jis pelnė ir tavo 
išganymo ryžtą. Ar pažinai jį? “Dėl mano tarno 
Tokūbo... aš pašaukiau tave tavo vardu; aš paro- 

džiau tavo panašumą, ir tu nepažinai manęs“. (Ješ. 
45, 41). 

Dievo gerumas, meilė ir gailestingumas paruo- 
šė mums visas išganymui reikalingas priemones: 
tiek bendras, tiek išskirtinas, o jų tarpe ir mūsų 
geruosius pasiryžimus. Kaip nėščia moteriškė ruo- 
šia paskutinėmis dienomis kūdikiui vystyklus ir 
lopšį, net susiieško auklę gimsiančiam kūdikiui, 
taip ir mūsų Viešpats Tėzus Kristus nori savo mei- 
le pagimdyti tave dangui, tavo sielą savo broliu — 
seserimi padaryti; toji Tėzaus meilė paruošė tau 
visa, ko reikia Kalvarijos kalno kančioje: ir dva- 
siškąjį lopšį, vystyklus, auklę, mokytoją ir visa, 
kas gali užtikrinti tau laimę, taigi, visas išgany- 
mui reikalingas malones, gerus polinkius, visą pa- 
galbą, kuri traukia , kviečia ir veda tavo sielą to- 
bulybėn. 

Kaip geras yra Dievas! To gerumą privalo- 
me visada atsiminti. Net galėtum savęs paklaus- 
ti: ar iš tikrųjų Išganytojas būtų pasiruošęs su- 
teikti mano siektinai laimei visas reikalingas prie- 
mones? O tikrai, taip yra. Mokėkime suprasti, įver- 
tinti, branginti ir mylėti Viešpaties Įėzaus Širdį 
— jis visa padarė mūsų sielos naudai. 

Filiotėja, argi nemalonu yra tau atsiminti, 
jog Dievo širdis galvojo apie tave, mylėjo ir pa- 
sirūpino paruošti tau daug ir įvairių išganymo 
priemonių? Atrodo, kad pasaulyje nėra kitos sie- 
los, kuri taip labai rūpėtų Išganytojui. Kaip sau- 
lė, apšviesdama kurią vietą, atrodo, lyg vien tą 
vietą apimtų, taip Išganytojas, nors apima jis 
savo meile visus, bet atsimena ir žino kiekvieną 
pavienią sielą ir rūpinasi ja tiek, it ji viena jam 

rūpėtų. “Aš esu gyvas kūne, tai gyvenu tikėjimu 
į Dievo Sūnų, kuris mane mylėjo ir pats save iš- 
davė už mane“ (Efez. 2, 20), galime pakartoti su 
šv. Povilu. 

Įsidėk giliai į savo širdį tą mintį, kad su- 
stiprintum ir pamiltum savo išganymo ryžtą — 
jis labai yra brangus. 


14. Amžinoji Dievo meilė 


Penktasis mąstymas. Pasvarstyk, Filiotėja, kad 
Dievas myli tave nuo amžių. Pirmiau, negu Vieš- 
pats Jėzus Kristus kentėjo už tave kaip žmogus 
ant kryžiaus, savo neapsakomu gerumu kaip Die- 
vas buvo sumanęs tave pašaukti į buitį, sutverti, 
pamilęs tave begaline savo meile. Nuo kada yra 
pradėjęs Dievas tave taip labai mylėti? Nuo to- 
limų amžių, nes Dievas yra amžinas, jo nesaisto 
laikas, nuo tada kai Dievas yra. O kada Dievas 
pradėjo būti? Jis buvo visada. Dievas yra visa ko 
kūrėjas, o ne kūrinys. Laikas yra Dievo kūrinys. 
Dievas visada yra, buvo ir bus. Tad jo meilei nė- 
ra pradžios: Dievas pamilo tave nuo amžių. Jis 
paruošė savo galybe ir išmintimi tau malonių ir 
dovanų, kurias tau jis teikia laike. Pranašo žo- 
džiais tau sako: “Aš mylėjau tave amžina meile, 
todėl aš pasigailėdamas pritraukiau tave prie sa- 
ves (Jer. 31, 3). Taigi, Dievas galvojo apie tave 
amžinai, žinojo tavo pasiryžimus, kuriuos panorė- 
si padaryti ir, jo malonei padedant, pasiryši Die- 
vui tarnauti. 

Mano Dieve! Tikrai buvo svarbūs tie mano 
pasiryžimai, kuriuos žinojo Viešpats nuo amžių ir 

kuriuos man ruošė nuo amžių. Aš privalau juos 
vertinti ir mylėti. Verčiau ir naudingiau man daug 
iškentėti, negu anų gerųjų pasiryžimų bent dalį 
prarasti. Ne, niekad jų nepamesiu, nors visas pa- 
saulis pranyktų. Juk, tiesą sakant, visas regimas 
pasaulis negali atstoti vienos sielos. Bet siela be ge- 
rų pasiryžimų pasilieka bevertė. 


15. Jausmai ir pasiryžimai 


Brangieji pasiryžimai, jūs esate it gyvybės me- 
dis, įsodintas paties Dievo į mano širdį, palaisty- 
tas Išganytojo krauju, kad neštų gausių vaisių. 
Verčiau šimtą kartų mirti, negu leisti, kad koks 
nors viesulas išrautų iš mano širdies tuos geruo- 
sius pasiryžimus. Ne, nei garbė, nei laisvė, nei 
turtai, nei sielvartai neikad neišplėš iš mano šir- 
dies ryžto tarnauti Dievui visa savo jėga. 

Viešpatie, tu pats sukūrei tą nuostabų me- 
dį, laikei jį nuo amžių savo tėviškoje globoje ma- 
no sielos sodui. Dieve, buvo daug sielų, kurios ne- 
patyrė taip gausios tavo malonės. Leisk man gi- 
liai nusižeminti, esant tavo gailestingos globos ran- 
koje. 

Gražūs ir šventi pasiryžimai! Kai jūsų laiky- 
siuos, jūs palaikysite mane; kai mano sieloje gy- 
vensite, mano siela gyvens jumyse. Būkite amži- 
nai mano sieloje, nes jūs pasiliekate amžinai Die- 
vo gailestingume. Būkite ir gyvenkite manyje! 'Te- 
gul aš niekad neprarasiu jūsų. 

Sužadinus savyje tuos jausmus, atsimink, ko- 
kių reikės imtis priemonių taip brangiems jaus- 
mams ir ryžtui palaikyti. Pasižadėk Dievui, kad 

gerai pasinaudosi priemonėmis, būtent: parodysi 
palankumą maldai ir šv. Sakramentams, darysi ge- 
rus darbus, pasistengsi atprasti nuo savo ydų, ku- 
rias susekei, pasinaudojant dvasiškomis lavybomis, 
kad pasišalinsi nuo blogų draugų ir vengsi vedan- 
čių į nuodėmę progų, o viso to sieksi, pritariant 
ir padedant tavo dvasios vadui. Tai yra visa, kad 
galėtum ištesėti savo geruose pasiryžimuose. 

Kai tai padarysi, Filiotėja, lyg iš naujo atsi- 
kvėpusi ir atgavusi jėgas, pareikšk protarpiais Die- 
vui, kad nori ištesėti geruose pasiryžimuose ir, It 
laikydama rankose savo širdį, savo valią, visą savo 
sielą, atiduok, paaukok ir pašvęsk ją Dievui, ža- 
dėdama neatsiimti jos niekad atgal, bet palikti 
Viešpaties rankose, kad Dievas valdytų tave visur 
ir tvarkytų, kad pati laikytumeisi To valios visur 
ir visada, Jo įsakymų botum ir būtum pasiruošu- 
si paklusti kiekvienam Jo malonės dvelkimui. 

Melsk Dievą, kad atnaujintų tave iš pagrin- 
dų, kad sustiprintų ir palaimintų tavo ryžtą. 
Šaukis Dievo Motinos, švč. Marijos užtarimo, sa- 
vo Angelo sargo, šv. Juozapo ir kitų šventųjų pa- 
ramos. 

Taip pasiruošusi ir susigraudinusi, eik išpa- 
žinties ir pasisakyk savo nuodėmklausiui svarbiau- 
sias savo kaltes nuo paskutinės visuotinės išpažin- 
ties, t. y. ar iš viso gyvenimo, ar tik iš vienerių 
metų. 

Pasaulį pamėgę žmonės pasakys tau, Filiotė- 
po pirmos visuotinės savo išpažinties. Savo dva- 
sios tėvo akivaizdoje pakartok pasiryžimus ir juos 
užsirašyk. Taip atnaujinus savo širdį ir ryžtą, pri- 

imk šv. Komuniją. Švenčiausiame Sakramente tu 
susijungi su savo Kūrėju ir Atpirkėju. 


16. Palaikytini jausmai 


Tą dieną, kurią būtum padariusi minėtąjį at- 
sinaujinimą, ir sekančiomis dienomis, kartok atsi- 
mindama jausmingus žodžius, kuriuos naudojo šv. 
Povilas, šv. Augustinas, šv. Kotrina Genovietė ir 
kiti šventieji, kaip antai: — Aš sau daugiau ne- 
bepriklausau. Ar gyvendama, ar mirdama esu Vieš- 
paties mano Išganytojo. Nebeturiu nieko, kas bū- 
tų mano. Mano gyvenimas yra Jėzaus gyvenimas, 
o mano turtas yra tai, kad esu Jo nuosavybė. 

Pasauli, tu buvai visada pats savimi, ir aš 
buvau pati savimi; bet nuo dabar aš nebebūsiu 
pati savimi. “Nes ar gyvi esame, gyvi esame Vieš- 
pačiui, ar mirštame, Viešpačiui mirštame.*( Rom. 
14, 8). 

Taip, mieloji Filiotėja, jau nebegyvename sau, 
nes mūsų širdis yra atiduota Dievui. Pasaulis, ku- 
ris suvedžiojo mus iki šiol, nepastebėdamas mūsų 
staigios pažangos, ilgai dar laikys mus Ezavais, 
kai mes, Dievui padedant, įau būsime pasidarę To- 
kūbais. Reikia, kad mūsų pasiryžimai, palengva 
besiskleisdami sieloje, pamažu į ją skverbtųsi ir 
kiaurai ją perimtų, neįtempiant nei dvasios, nei 
kūno jėgų. 


17. Atsakymas į priekaištus 


Pasaulį pamėgę žmonės pasakys tau, Filiotė- 
ja, kad surašytieji šioje knygoje patarimai ir dva- 

sinės lavybos, kurių esą labai daug, apsunkins ta- 
ve ir jei jų laikysies, nebeliks laiko kitiems dar- 
bams. Mano Dieve, kad taip būtų! Jeigu nieko ki- 
to nebeveiktum, o tik tai, kas šioje knygoje yra 
parašyta, tikrai būtum labai daug padariusi, nes 
darytum tai, kas yra svarbiausia daryti šiame pa- 
saulyje. Bet ar nepastebi tame priekaište melo? 
Jei visas pažymėtas lavybas turėtum daryti kas- 
dien, iš tikrųjų, laiko nebeliktų. Bet taip nėra. 
Atsimink, kad daug yra valstybinių įstatymų, ci- 
vilių ir kriminalinių, kurių tenka laikytis, bet, aiš- 
ku, kad laikomės kiekvieno pagal reikalą, nors vi- 
si įpareigoti yra jų laikytis. 

Noriu pažymėti, jog karalius Dovydas turėjo 
labai daug rūpesčių savo valstybėje, dažnai karia- 
vo, o visgi yra padaręs daugiau dvasinių lavybų, 
negu esu sužymėjęs šioje knygoje. Šv. Liudvikas 
karalius, kariaudamas ilgą laiką su krikščionių 
priešais, stropiai aprūpindamas valstybės reikalus, 
pats nagrinėdamas ir išrišdamas daugelį bylų, vis- 
gi rasdavo laiko kasdien išklausyti šv. Mišių, pa- 
daryti mąstymą, sukalbėti mišparus, o penktadie- 
niais aplankyti ligonines; jis rasdavo laiko savo 
išpažinčiai ir nusiplakimui. Jis uoliai klausydavo 
pamokslų ir dvasinių pašnekesių. Visą laiką stro- 
piai rūpinosi savo žmonių gerove, nepraleisdavo 
progos kitiems patarnauti ar ką gero padaryti sa- 
vo tautai, o jo rūmų aplinka pasižymėjo nepap- 
rastu iškilmingumu ir kilnumų, ko nebuvo pas jo 
pranokėjus. 

Drąsiai laikykis dvasios lavybų, kurias esu nu- 
rodęs, o Dievas suteiks tau gana laiko gerai ei- 
ti visas kitas pareigas, nors tektų dieną pailginti, 


330 


kaip nutiko Įozuei. Visada padarysime daug, kai 
veiksime kartu su Dievu. 

Pasaulio žmonės gali dar prikišti ir tai, kad, 
anot jų, knygoje pareiškiu nuomonę, jog mano 
įsivaizduotoji Filiotėja turi nepaprastą Dievo dova- 
ną mąstyti, mąstomosios maldos dovaną, kuri nė- 
ta suteikiama kiekvienam asmeniui, ir užtai nu- 
rodomas kelias į maldingą gyvenimą nebus pri- 
einamas visiems. Tai tiesa, kad ne kiekvienas tu- 
ri mąstomosios maldos dovaną. Bet irgi yra tiesa, 
kad kiekvienas gali įsigyti tą dovaną. Ją gali įsi- 
gyti visai nemokyti ir neišlavinti žmonės, jei tik 
turi gerus dvasios vadus ir gerą pasiryžimą. O jei 
pasitaikytų toks asmuo, kuris visai neturėtų mąs- 
tomosios maldos dovanos, kas labai retai atsitin- 
ka, tai išmintingas dvasios tėvas gali pamokyti, kaip 
tai kuo kitu galima pakeisti, kaip pav.: tinkamu 
dvasiniu skaitymu; o jei ir skaityti nemokėtų ar 
negalėtų, tai pamokslų ir mąstymų klausimu, ku- 
rie yra šioje knygoje surašyti, kitiems asmenims 
garsiai knygą skaitant. 


18. Trys perspėjimai 


Kiekvieno mėnesio pradžioje pakartok pada- 
rytus Dievui pasižadėjimus. Kiekvieną mąstymą 
pabaigusi, trumpais atodūsiais sustiprink savo ryž- 
tą, kad ištesėsi, ką esi pažadėjusi Dievui, kaip da- 
rė Dovydas: “Per amžius aš neužmiršiu tavo 
įsakymų, nes jais tu davei man gyvenimą“ (Ps. 
118, 93). O jei pajustum savo sieloje suskilimą, su- 
irimą — pasiimk į ranką savo užrašų knygelę, 

dus, tuoj pajusi savyje palengvėjimą, poilsį ir at- 
gają. 

Pasakyk sau balsiai, jog nori būti pamaldi, 
nors tokia dar nesi, bet tokia nori būti. Nevenk 
paprastų darbelių; jie veda mus į Dievo meilę. 
Prisipažink drąsiai, jog nori įprasti gerai mąstyti 
ir kad esi pasiryžus greičiau mirti, negu sunkiai 
nusikalsti, kad nori dažniau priimti šv. Sakramen- 
tus ir kad klausysi savo nuodėmklausio patarimų. 
Toks atviras prisipažinimas, kad norime tarnauti 
Dievui ir kad tam tikru pažadu esame įsipareigo- 
ję jo meilei, yra labai malonus Viešpačiui Die- 
vui — jis visai nenori, kad kas nors jo gėdytųsi 
ar vengtų jo kryžiaus. Galop, toks aiškus pasi- 
sakymas išlaisvina mus iš daugelio pasaulio prie- 
kaištų ir paskatina mus geriau įvykdyti tai, ką 
esame žadėję. 

Senovėje išminčiai skelbdavosi esą filosofai, 
tai yra tiesą mylintieji ir tiesos ieškantieji, kad nie- 
kas nekliudytų jiems gyventi pagal savo mintį. 
Tegul ir apie mus kiti žino, jog trokštame būti 
maldingi, kad niekas nekenktų tam mūsų maldin- 
gam gyvenimui. O jei kas sakytų, jog galima do- 
rai gyventi be visų tų dvasios lavybų, patarimų, 
taisyklių — nesiginčyk su juo, bet maloniai atsa- 
kyk, jog jauti savo menkumą, o tikslas toks dide- 
lis, kad esi reikalinga paramos ir kitų pagalbos. 

Pagaliau prašau tavęs, brangioji Filiotėja, vi- 
somis brangenybėmis, kokios yra danguje ir žemė- 
je: per šv. Krikštą, kurį esi priėmusi, per Dievo 
Motinos meilę, per V. Jėzaus meile liepsnojančią 
širdį, kurioje glūdi ir tavo viltis — ištverk ir iš- 
tesėk savo palaimintame pasiryžime gyventi mal- 

dingą ir dievobaimingą gyvenimą. Šv. Gregoras 
Nazianzėnas primena: “Trimitas trimituoja, bū- 
kite pasiruošę, nes teismas yra arti“ Šv. Simfo- 
rijaus motina, palydėdama jį į kančių vietą šau- 
kė: “Mano sūnau, mano sūneli, atsimink amžiną- 
ii gyvenimą. Pažvelk į dangų ir matyk tą, kuris 
danguje viešpatauja. Jau arti yra šio trumpo gy- 
venimo galas.“ 

Tą patį ir aš tau pasakysiu, brangioji Filio- 
tėja. Atsimink dangų, kad neprarastum jo dėl že- 
mės. Pažvelk į pragarą, kad už trumpos valandė- 
lės neleistiną džiaugsmą nepakliūtum į amžiną 
bausmę. Laikykis ĮTėzaus Kristaus; neišsižadėk jo 
dėl pasaulio. O kai gyvenimo kryžius atrodys tau 
labai sunkus, giedok su šv. Pranciškum: “Kai lau- 
kiu užmokesčio — niekais yra man vargas.“ 

Lai gyvuoja Jėzus! Tam drauge su Tėvu ir 
šventąja Dvasia tebūnie išaukštinimas ir garbė 
amžių amžiais. (Rom. 16, 27). 

